Strugackis Arkadijus

Strugackis Borisas

Vidurdienis, XXII amzius

Arkadijus Struackis, Borisas Strugackis

Vidurdienis, XXII amžius

Iš rusų kalbos vertė Viktoras Beržinis

Zenitas, Vilnius, 1972

AUTORIŲ ŽODIS

Fantastika kartais vadinama svajonių literatūra. Su tokiu nusakymu mes nesutinkame. Manome, kad fantastika kur kas platesnė, kad socialinė arba mokslinė-techninė svajonė tėra tik viena iš jos krypčių. Tikrosios fantastikos, kaip ir visos grožinės literatūros, svarbiausias objektas yra žmogus realiame pasaulyje. Tikroji fantastika ne vien svajoja ir ne tiek svajoja, kiek teigia, abejoja, įspėja, kelia klausimus.

Ir vis dėlto mes gerai suprantame rašytojus, kuriems fantastika yra priemonė reikšti jų svajonėms, jų idealams. Žmogui iš viso būdinga kurti idealus, kurie jam yra praktinės veiklos kompasas, įgalina jį lyginti ir išsiaiškinti, kas gera ir kas bloga. Kaip tik todėl sunku pervertinti teisingo (ir neteisingo) pasirinkto arba susikurto idealo reikšmę. Siuo atžvilgiu rašytojas niekuo nesiskiria nuo kitų žmonių. Jis taipogi susikuria savus idealus ir pagal savo išgales bei galimybes jų siekia, bet, kaip rašytojas, jis dar stengiasi sfivo idealus įkvėpti ir skaitytojams.

Si mūsų apysaka nieku būdu neturėtų būti laikoma pranašyste. Vaizduodami gana tolimos ateities pasaulį, mes visai nenorėjom teigti, kad viskas būtent šitaip ir bus. Mes čia pavaizdavom pasaulį, kokį norėtume matyti, kokiam jau dabar stengiamės gyventi ir dirbti. Mes mėginom pavaizduoti pasaulį, kuriame žmogus turi neribotas galimybes tobulėti ir dirbti kūrybinį darbą. Tame nasaulyie mes apgyveiiclinom realius dabarties žmones, kuriuos pažįstam ir mylim. Tokių žmonių, deja, dar ne per daugiausia, bet jų yra ir kasmet gausėja. Mūsų vaizduojamame pasaulyje jų yra absoliuti dauguma: eilinių darbininkų, eilinių kūrėjų, paprasčiausių mokslo, gamybos, kultūros darbuotojų. Ir kaip tik būdingiausi šių žmonių bruožai — pažinimo troškimas, moralinis tyrumas, inteligencija nulemia visą mūsų vaizduojamo pasaulio atmosferą, tyrumo, draugystės, kilnaus kūrybinio darbo džiaugsmo atmosferą, kovingo proto pergalių ir pralaimėjimų atmosferą.

Sią apysaką rašėm 1960 metais. Ir anksčiau, ir po to esame parašę gana daug apsakymų, kuriuose taip pat pavaizdavom ateities pasaulį tokį, kokį norėtume matyti. Rengdami naująjį apysakos leidimą, į ją įtraukėme kai kuriuos iš tų apsakymų, organiškai įeinančius, kaip mums rodėsi, į mūsų svajonių „sistemą“.

Jei bent dalis mūsų skaitytojų įsigyventų į čia pavaizduotą pasaulį, jei sugebėtume juos įtikinti, kad apie tokį pasaulį verta svajoti, kad tokiam pasauliui verta dirbti, jaustumės savo uždavinį atlikę.

PIRMAS SKYRIUS

BEVEIK TOKIE PATYS

NAKTIS MARSE

Rudas smėlis po kraulerio ratais staiga įslūgo. Piotras Novagas įjungė atbulinę eigą ir šūktelėjo Mandeliui: „Šok!“ Krauleris pradėjo trūkčioti, žerdamas smėlio ir dulkių debesis, ir, iškėlęs paskuigalį, klimpti gilyn. Novagas išjungė variklį ir išsirito iš kraulerio. Jis parpuolė keturpėsčias ir ėmė sparčiai repečkoti šalin. Smėlis po juo slūgo ir smego skradžiai, bet Novagas vis dėlto nusigavo iki tvirtos vietos ir, parietęs po savim kojas, atsisėdo.

Jis pamatė Mandelį, klūpantį kitame duburio pakrašty, ir garo gaubiamą kraulerio paskuigalį, kyšantį iš smėlio duburio dugne. Kad šitaip gali atsitikti „Driežo“ tipo krauleriui, teoriškai numatyti buvo neįmanoma. Bent jau čia, Marse. Krauleris „Driežas“ buvo lengva, greita mašina — penkiavietė atvira platforma su keturiomis autonominėmis vikšrinėmis važiuoklėmis. Bet štai jis pamažu grimzdo į juodą skylę, kurioje blizgėjo riebus gilus vanduo. Vanduo garavo.

— Kiaurymė, — kimiai tarė Novagas. — Nepasisekė. Ir pasitaikyk tu man…

Mandelis atgręžė į Novagą veidą, iki akių uždengtą deguonies kaukės.

— Taip, nepasisekė, — pasakė jis.

Vėjo visai nebuvo. Garo kamuoliai iš kiaurymės kilo statmenai į juodai violetinę padangę, nusėtą didelėmis žvaigždėmis. Žemai vakaruose kabojo saulė — mažas ryškus skritulys viršum kopų. Nuo kopų per rausvą lygumą driekėsi juodi šešėliai. Buvo visiškai tylu, tik čiužėjo į duburį tekanlis smėlis.

Na, tiek to, — tarė Mandelis ir atsistojo. — Ką darysim? Jo ištraukti, žinoma, negalima. — Jis linktelėjo į kiaurymės pusę. — O gal galima?

Novagas pakratė galvi.

Ne, Lazari Grigorjevičiau, — pasakė jis. — Mudu jo neiš trauksim.

Pasigirdo pratisas gurgesys, kraulerio paskuigalis nugrimzdo, ir juodame vandens paviršiuje vienas paskui kitą iškilo ir sprogo keli purslai.

— Taip, matyt, neištrauksim, — pasakė Mandelis. — Reikia eiti, Piotrai Aleksejevičiau. Vieni niekai — trisdešimt kilometrų. Per kokias penkias valandas nueisim.

Novagas žiūrėjo į juodą vandenį, jau apsitraukusį plonu raštuotu ledeliu. Mandelis žvilgtelėjo į laikrodį.

— Aštuoniolika dvidešimt. Vidurnaktį būsim ten.

— Vidurnaktį, — pakartojo Novagas, lyg abejodamas. — Kaip tik vidurnaktį.

„Liko trisdešimt kilometrų, — pagalvojo jis. — Dvidešimt kilometrų reikės eiti tamsoje. Teisybė, turim infraraudonuosius akinius, bet vis tiek prasti mūsų popieriai. Ir atsitik tu man šitaip… Krauleriu būtume nuvažiavę dar su šviesa. O gal grįžti į Bazę ir paimti kitą kraulerį? Iki Bazės keturiasdešimt kilometrų, visi krauleriai bus išsivažinėję, ir į plantacijas nusigautumėm tik rytoj rytą, kai jau būtų per vėlu. Ak, kaip negerai susiklojo!“

— Nieko, Piotrai Aleksejevičiau, — pasakė Mandelis ir patapšnojo sau per klubą, kur po kailiniais maskatavo dėklas su pistoletu. — Nueisim.

— O kur įrankiai? — paklausė Novagas.

Mandelis apsidairė.

— Aš juos išmečiau, — pasakė jis. — Aha, va kur jie…

Jis žengė kelis žingsnius ir paėmė nedidelį lagaminėlį.

— Va jie, — pakartojo jis, kailinių rankove šluostydamas nuo lagaminėlio smėlį. — Einam?

— Einam, — pritarė Novagas.

Ir iuodu leidosi eiti toliau.

Perėję lygumą, užsiropštė ant kopos ir vėl ėmė leistis žemyn. Eiti buvo lengva. Netgi penkiapiidis Novagas drauge su deguonies balionais, apšildymo sistema, kailiniais drabužiais ir auliniais batais, kurių padai buvo švininiai, čia svėrė tik keturiasdešimt kilogramų. Nedidukas ir liesas Mandelis žingsniavo lyg pasivaikščiodamas, nerūpestingai mosuodamas lagaminėliu. Smėlis buvo kietas, susigulėjęs, ir jame beveik nežymu pėdsakų.

— Už kraulerį iš Ivanenkos gausiu pipirų, — tarė ilgai tylėjęs Novagas.

— Kuo jūs čia dėtas? — atsakė Mandelis. — Iš kur galėjot žinoti, kad čia kiaurymė? O vandens vis dėlto suradom.

— Vanduo mus surado, — pataisė Novagas. — Bet už kraulerį vis vien bus pipirų. Žinote, kaip Ivanenka: „Už vandenį ačiū, o mašinos jums daugiau nepatikėsiu.“

Mandelis nusijuokė:

— Nieko, viskas baigsis gerai. Ne taip jau bus sunku ištraukti kraulerį… Žiūrėkit, koks gražuolis!

Netoli ant kopos keteros, atgręžęs į juos baisią trikampę galvą, tupėjo mimikrodonas — dviejų metrų ilgio smėlio spalvos žvynuotis, nubertas rudais šlakais. Mandelis sviedė į jį akmenėlį, bet nepataikė. Žvynuotis tupėjo išsikėtęs, nejudėdamas, nelyginant koks akmuo.

— Gražus, išdidus ir šaltakraujis, — tarė Mandelis.

— Irina sako, kad jų labai daug plantacijose, — prisiminė Novagas. — Jinai juos kartais šeria…

Daugiau nesikalbėdami, juodu paspartino žingsnį.

Kopos baigėsi. Dabar jie ėjo druskožemio lyguma. Švininiai padai skardžiai kaukšėjo į įšalusį smėlį. Baltos besileidžiančios saulės spindulių nužerti, blizgėjo dideli druskos lopai; aplink tuos lopus, pašiaušę ilgus dyglius, geltonavo kaktusų gumbai. Sių keistų augalų — be šaknų, be lapų, be stiebų — lygumoje buvo labai daug.

— Vargšas Slavinas, — prabilo Mandelis. — Tikriausiai nerimauja.

— Aš taip pat nerimauju, — burbtelėjo Novagas.

— Bet juk mudu gydytoiai, — tarė Mandelis.

— Ir kas iš to? Jūs chirurgas, aš terapeutas. Esu tik vieną kartą gyvenime priiminėjęs ligonius, o tai buvo prieš dešimt metų geriausioje Archangelsko poliklinikoje, ir man už pečių stovėjo profesorius…

— Nieko, — nuramino Mandelis. — Aš priiminėjau kelis kartus. Tik nereikia jaudintis. Viskas bus gerai.

Mandeliui po kojomis pasipynė dygliuotas gumbas. Mandelis vikriai jį paspyrė. Gumbas nuskriejo nuožulnų ilgą lanką ir nuriedėjo, šokčiodamas ir laužydamas dyglius.

— Smiigis, ir kamuolys lėtai rieda vartų link, — pajuokavo Mandelis. — Man neramu dėl ko kita: kaip vystysis vaikas sunuižėjusio svorio sąlygomis?

— Dėl to esu visai ramus, — piktai atkirto Novagas. — Jau kalbėjau su Ivanenka. Galėsim įrengti centrifugą.

Mandelis pagalvojo.

— Gera idėja, — pritarė jis.

Kai jie lenkė paskutinį druskožemio lopą, kažkas skardžiai sušvilpė, dešimt žingsnių nuo Novago aukštai į padangę pakilo gumbas, nuskriejo per gydytojus ir nukrito į druskožemio centrą.

— Ak, — sušuko Novagas.

Mandelis nusijuokė.

— Kas per biaurybė! — proverksmiais tarė Novagas. — Kas kartą, kai einu per druskožemį, kuris nors biaurybė…

Jis pribėgo prie artimiausio gumbo ir nevikriai jį paspyrė. Gumbas dygliais prikibo prie jo kailinių skverno.

— Biaurybė! — burbtelėjo Novagas, atplėšdamas gumbą pradžioje nuo kailinių, o paskui ir nuo pirštinių.

Gumbas šleptelėjo ant smėlio. Ir kas jam darbo. Jis taip ir gulės — nė nekrustelėdamas, siurbdamas ir kaupdamas savyje praretintą Marso orą, o paskui staiga jį išleirs — kurtinamai sušvilps ir lyg raketa nulėks dešimt — penkiolika metrų.

Mandelis iimai sustojo, pažvelgė į saulę ir dirstelėjo į laikrodį.

— Devyniolika trisdešimt penkios, — sumurmėjo jis. — Saulė nusileis po pusvalandžio.

— Ką jūs pasakėt, Lazari Grigorjevičiau? — paklausė Novagas.

Jis taip pat sustojo ir atsigręžė į Mandelį.

— Ožiuko mekenimas privilioja tigrą, — tarė Mandelis. — Prieš saulės laidą garsiai nekalbėkit.

Novagas apsidairė. Saulė buvo jau visai žemai. Už nugarų lygumoje druskožemio lopai išblėso. Kopos patamsėjo. Rytų padangė pasidarė tokia juoda, kaip kiniškas tušas.

— Taip, — pasakė Novagas apsidairydamas, — garsiai kalbėti neverta. Sako, ji turi labai gerą klausą.

Mandelis sumirksėjo apšarmojusiomis blakstienomis, pasilenkė ir išsitraukė iš dėklo šiltą pistoletą. Spragtelėjo spyną ir užsikišo ginklą už dešiniojo bato aulo. Novagas taip pat išsiėmė pistoletą ir įgrūdo jį už kairiojo aulo.

— Jūs šaudote kaire? — paklausė Mandelis.

— Taip, — atsakė Novagas.

— Tai gerai, — pagyrė Mandelis.

— Taip, sako.

Jie pažvelgė į kits kitą, bet tarp kaukės ir kailinio kapišono apsiuvo nebebuvo galima nieko įžiūrėti.

— Eiva, — tarė Mandelis.

— Eiva, Lazari Grigorjevičiau. Tik dabar eisiva žąsele.

— Gerai, — linksmai sutiko Mandelis. — Tik aš — priekyje.

Ir jie patraukė tolyn: priekyje Mandelis, kairėje rankoje nešinas lagaminėliu, o už penkių žingsnių — Novagas. „Kaip greitai temsta, — pagalvojo Novagas. — Liko dvidešimt penki kilometrai. O gal ir šiek tiek mažiau. Dvidešimt penki kilometrai dykumoje ir visiškoje tamsoje. Ir kiekvieną sekundę ji gali mus užpulti. Pavyzdžiui, iš už tos kopos. Arba iš už anos, kur toliau. — Novagas susigūžė. — Važiuoti reikėjo iš ryto. Bet kas galėjo žinoti, kad trasoje yra kiaurymė? Stulbinanti nesėkmė. Ir vis dėlto važiuoti reikėjo iš ryto. Netgi vakar, su visureigiu, kuris į plantacijas gabeno vystyklus ir aparatūrą. Beje, Mandelis vakar operavo. Temsta ir temsta. Markas tikriausiai neberanda vietos. Vis bėga į bokštą žiūrėti, ar atvažiuoja ilgai laukti gydytojai. O ilgai lauktieji gydytojai pėdina naktį pėsčiom per dykumą. Irina jį ramina, bet, žinoma, laip pat jaudinasi. Tai pirmas jų vaikas, ir pirmas vaikas Marse, pirmas marsietis… Ji labai sveika ir susitvardanti moteris. Puiki moteris! Bet, jais dėtas, nuo vaiko susilaikyčiau. Nieko, viskas bus gerai. Kad tik nepavėluotume…“

Novagas visą laiką žiūrėjo dešinę, į pilkėjančias kopų keteras. Mandelis taip pat žiūrėjo į dešinę. Todėl juodu ne išsyk pastebėjo Pėdsekius. Pėdsekių buvo taip pat du, ir juodu pasirodė iš kairės.

— O-o, draugai! — sušuko tas, kuris buvo aukščiau. Kitas, kresnas, beveik keturkampis, užsimetė karabiną ant peties ir pamosavo ranka.

— Šit kaip, — tarė atsitokėjęs Novagas. — O juk čia Opanasenka ir kanadietis Morganas. O-o, draugai! — džiaugsmingai atsiliepė jis.

— Koks susirikimas! — pasakė prieidamas ilgšis Hemfris Morganas. — Labas vakaras, daktare, — tarė jis, spausdamas Mandeliui ranką. — Labas vakaras, daktare, — pakartojo jis, spausdamas ranką Novagui.

— Sveiki, draugai, — sububeno Opanasenka. — Koks vėjas jus čia atnešė?

Novagui dar nespėjus atsakyti, netikėtai įsiterpė Morganas:

— Ačiū, viskįis užgijo, — ir vėl ištiesė Mandeliui ilgą ranką.

— Kas? — paklausė suglumęs Mandelis. — Beje, džiaugiuosi.

— O, ne, jis dar stovykloje, — pasakė Morganas. — Bet jis taipogi beveik sveikas.

— Ką jūs čia taip keistai aiškinate, Hemfri? — paklausė sutrikęs Mandelis.

Opanasenka sučiupo Morganą už kapišono, prisitraukė prie savęs ir riktelėjo jam tiesiai į ausį:

— Viskas ne taip, Hemfri! Tu pralaimėjai lažybas!

Paskui jis atsigręžė į gydytojus ir paaiškino, kad priešu valandą kanadietis atsitiktinai sugadino ausinėse klausomąsias membranas ir dabar nieko negirdi, nors tvirtina, kad Marso atmosferoje gali puikiausiai išsiversti be akustinės „teknik“.

— Jis sako, kad ir taip žino, kas ką jam gali pasakyti. Mes lažinomės, ir jis pralošė. Dabar jis penkis kartus valys mano karabiną.

Morganas nusijuokė ir pasakė, kad Bazėje esanti Galia čia niekuo nedėta. Opanasenka beviltiškai numojo ranka ir paklausė:

— Jūs, žinoma, į plantacijas, į biostotį?

— Taip, — atsakė Novagas. — Pas Slavinus.

— Teisingai, — tarė Opanasenka. — Jie jūsų labai laukia. O kodėl pėsčiom?

— O, koks apmaudas! — pasiguodė Morganas. — Visai nieko negirdžiu.

Opanasenka vėl jį prisitraukė ir riktelėjo:

— Palauk, Hemfri! Paskui papasakosiu!

— Gud, — tarė Morganas, Jis pasitraukė šalin ir apsidairęs nusiėmė nuo peties karabiną. Pėdsekiai turėjo sunkius dvivamzdžius pusautomačius su magazinu dvidešimt penkioms sprogstamosioms kulkoms.

— Mes paskandinom kraulerį, — pasakė Novagas.

— Kur? — greitai paklausė Opanasenka. — Kiaurymė?

— Kiaurymė. Trasoje, maždaug keturiasdešimtame kilometre.

— Kiaurymė! — džiaugsmingai sušuko Opanasenka. — Girdi, Hemfri? Dar viena kiaurymė!

Hemfris Morganas buvo į juos atgręžęs nugarą ir lingavo galvą, apžiūrinėdamas temstančias kopas.

— Gerai, — tarė Opanasenka. — Sitai vėliau. Tai jūs paskandinot kraulerį ir ryžotės eiti pėsčiom? O ginklų turit?

Mandelis patapšnojo sau per koją.

— O kaipgi, — atsakė jis.

— Taip, taip, — nutęsė Opanasenka. — Teks jus palydėti. Hemfri! Velnias, negirdi…

— Palaukit, — pasakė Mandelis. — O kam to reikia?

— Ji kažkur čia, — atsakė Opanasenka. — Mes aptikom pėdsakus.

Mandelis ir Novagas susižvalgė.

— Jus, suprantama, geriau žinot, Fiodorai Aleksandrovičiau, — noryžlingai tarė Novagas, — bet aš maniau… Pagaliau mes ginkluoti.

— Bepročiai, — tvirtai nukirto jį Opanasenka. — Toje jūsų Bazėje visi, atleiskite, kažkokie keistuoliai. Perspėjam, aiškinam — ir štai, prašom. Naktį. Dykumoje. Su pistoletu. Bene jums maža Chlebnikovo?

Mandelis truktelėjo pečiais.

— Mano manymu, šiuo atveju… — prabilo jis, bet Morganas jį nutraukė: „Tyliau!“, ir Opanasenka akimirksniu čiupo nuo peties karabiną ir atsistojo šalia kanadiečio.

Novagas tyliai atsikrenkštė ir išsitraukė iš aulo pistoletą.

Saulė jau beveik pasislėpusi — viršum juodų dantytų kopų siluetų švietė siauras gelsvai žalias ruoželis. Visa padangė pajuodusi, žvaigždžių labai mažai. Ant karabinų vamzdžių blizgėjo žvaigždžių atspindžiai, ir buvo matyti, kaip vamzdžiai lėtai sukiojasi į dešinę ir į kairę.

Paskui Hemfris pasakė: „Klaida. Prašom atleisti“; ir visi tuojau sujudo. Opanasenka riktelėjo Morganui į ausį:

— Hemfri, juodu eina į biostotį, pas Iriną! Reikia palydėti!

— Gud. Einu, — atsakė Morganas.

— Mudu einam drauge! — šūktelėjo Opanasenka.

— Gud. Einamdrauge.

Gydytojai vis dar tebelaikė rankose pistoletus. Morganas atsigręžė į juos, pasižiūrėjo ir sušuko:

— O, šitų nereikia! Situos paslėpkit.

— Taip, malonėkite, — pasakė Opanasenka. — Nesugalvokit šaudyti. Ir užsidėkit akinius.

Pėdsekiai jau buvo su infraraudonais akiniais. Mandelis droviai įsikišo pistoletą į gilią kailinių kišenę ir permetė lagaminėlį į dešinę ranką. Novagas kiek padelsė ir vėl įsikišo pistoletą už kairiojo bato aulo.

— Einam, — tarė Opanasenka. — Vesim jus ne trasa, o tiesiai, per kasyklas. Bus arčiau.

Dabar priešais Mandelį dešinėje ėjo Opanasenka, laikydamas po pažastimi karabiną. Paskui Novagą iš dešinės žingsniavo Morganas. Karabinas su ilgu diržu kabojo jam ant kaklo. Opanasenka ėjo labai greitai, staigiai sukdamas į vakarus.

Pro infraraudonus akinius kopos atrodė juodai baltos, o padangė — pilka ir tuščia, panaši į paveikslą, pieštą švininiu pieštuku. Dykuma greitai vėso, ir paveikslas darėsi vis mažiau kontrastiškas, tarytum gaubėsi rūku.

— O kodėl jus taip nudžiugino mūsų kiaurymė, Fiodorai? — paklausė Mandelis. — Vanduo?

— Kaipgi, — atsakė Opanasenka neatsigręždamas. — Pirma, vanduo, o antra, — vienoje kiaurymėje radom nugludintų plokščių.

— Ak, taip, — tarė Mandelis. — Žinoma.

— Mūsų kiaurymėje jūs rasite visą kraulerį, — niūriai burbtelėjo Novagas.

Opanasenka staiga pasuko į šalį, aplenkdamas lygią smėlio aikštelę. Aikštelės pakrašty stirksojo kartis su nukarusia vėliavėle.

— Kiaurymė, — paaiškino iš paskos einąs Morganas. — Labai pavojinga.

Klampusis smėlis buvo tikras prakeikimas. Prieš mėnesį suorganizuotas specialus savanorių žvalgų būrys turėjo rasti ir paženklinti Bazės apylinkėje visas klampias vietas.

— Bet juk Chasegava, rodos, įrodė, — tarė Mandelis, — kad šių plokščių pavidalą galima paaiškinti ir natūraliomis priežastimis.

— Taip, — pritarė Opanasenka. — Tas ir yra.

— O jūs pastaruoju metu ką nors ar radote? — paklausė Novagas.

— Ne. Rytuose rasta naftos, rasta labai įdomių suakmenėjimų. O mūsų linijoje — nieko.

Kurį laiką jie ėjo tylėdami. Paskui Mandelis reikšmingai tarė:

— Tur būt, čia nėra nieko keista. Žemėje archeologai randa kultūros liekanų, kurios turi daugiausia tūkstantį metų. O čia — dešimtys milijonų. Priešingai, būtų keista…

— Kad mes nelabai ir skundžiamės, — įsiterpė Opanasenka. — Išsyk aptikom tokį riebų kąsnį — du dirbtinius pa lydovu.s. Mums nereikėjo nė kasinėti. Ir, bo lo, pricliirė jis patylėjęs, — ieškoti ne mažiau įdomu, negu rasli.

— Juo labiau, — tarė Mandelis, — kad jiisų išžvalgytas plotas toks mažas…

Jis suklupo ir vos nepargriuvo. Morganas pusbalsiu prabilo:

— Piotrai Aleksejevičiau, Lazari Grigorjevičiau, aš įtariu, kad jūs visą laiką šnekučiuojate. Dabar negalima. Fiodoras man pritars.

— Ilemfris sako tiesą, — susizgribo Opanasenka. — Geriau patylėkim.

Jie perėjo kopų virtine ir nusileido į slėnį, kur žvaigždžių šviesoje vos žvilgėjo druskožemio lopai.

„Vėl, — pamanė Novagas. — Vėl tie kaktusai.“ Jis dar niekad nebuvo matęs kaktusų nak4į. Kaktusai skleidė lygią ryškią infrašviesą. Visas slėnis mirgėjo šviesiomis dėmėmis. „Labai gražu, — pagalvojo Novagas. — Gal naktį jie nesproginėja. Tai būtų maloni staigmena. Ir šiaip jau nervai įtempti: Opanasenka sakė, kad ji kažkur čia. Ji kažkur čia..Novagas mėgino įsivaizduoti, kaip juodu dabar jaustųsi, jei dešinėje nebūtų šių palydovų, šių ramių žmonių, laikančių rankose sunkias ir galingas šaudykles. Pavėluota baimė nuėjo pagaugais per nugarą, tarytum speigas būtų įsismelkęs po drabužiais ir palietęs pliką kūną. Su pistoletais naktį kopose… Įdomu, ar Mandelis moka šaudyti? Žinoma, moka, juk jis kelerius metus dirbo arktinėse stotyse. Bet vis viena… „Nesusiprato Bazėje pasiimti šautuvo, kvailys! — pagalvojo Novagas. — Gerai dabar atrodytume be Pėdsekių… Teisybė, apie šautuvą nebuvo kada pagalvoti. Ir dabar reikia galvoti apie ką kita — kas bus, kai nusikasim iki biostoties. Sitai svarbiau. Sitai dabar visų svarbiausia — svarbiau už visa kita.“ „…Ji visuomet puola iš dešinės pusės, — galvojo Mandelis. — Visi sako, kad ji puola tik iš dešinės pusės. Nesuprantama. Ir nesuprantama, kodėl ji iš viso puola. Tarytum pastarąjį milijoną metų ji nieko daugiau neveikė, tik iš dešinės užpuldinėjo žmones, per neatsargumą išėjusius iš Bazės. Suprantama, kodėl išėjusius. Galima įsivaizduoti, kodėl naktį. Bet kodėl žmo nes ir kodėl iš dešinės pusės? Nejaugi Marse yra vietinių dvikojų, kurie lengvai pažeidžiami iš dešinės arba sunkiai pažeidžiami iš kairės? Tad kurgi jie? Penkerius metus kolonizuodami Marsą, nesutikom didesnių gyvūnų už mimikrodoną. Beje, ji pasirodė tik prieš du mėnesius. Per du mėnesius — septjni užpuolimai. Ir niekas jos kaip reikiant nėra matęs, nes ji puola tik naktį. Įdomu, kas ji tokia. Chlebnikovui buvo sudraskytas dešinysis plautis, teko jam įstatyti dirbtinį plautį ir du šonkaulius. Sprendžiant iš žaizdos, ji turi labai sudėtingą nasrų aparatą. Mažių mažiausiai aštuoni žandikauliai su aštriomis it skustuvas plokštelėmis. Chlebnikovas prisimena tik ilgą žvilgantį kūną su lygiu kailiu. Ji šoko ant jo iš už kopos maždaug per trisdešimt žingsnių… — Mandelis greitai apsidairė. — Stai jeigu dabar eitume dviese… — pagalvojo jis. — Įdomu, ar Novagas moka šaudyti? Tur būt, moka, juk jis ilgai su geologais dirbo taigoje. Gerai jis sugalvojo — centrifuga. Septynių — aštuonių valandų normalaus svorio per parą berniukui visiškai užtektų. Nors kodėl berniukui? O jei gimtų mergaitė? Dar geriau, mergaitės lengviau ištveria nukrypimus nuo normos…

Slėnis su druskožemio lopais jau praeitas. Dešinėje pėdsekiai išvydo ilgas siauras tranšėjas, piramidiškas smėlio krūvas. Vienoje tranšėjoje, nusvarinęs kaušą, stovėjo vienišas ekskavatorius.

„Ekskavatorių reikia išvežti, — pagalvojo Opanasenka. — Ko jis čia be reikalo riogso? Greitai prasidės audros. Grįždamas, ko gero, ir parvarysiu. Gaila, kad jis taip lėtai važiuoja — kopomis ne daugiau kaip kilometrą per valandą. O būtų visai ne pro šalį. Maudžia kojas. Šiandien su Morganu sukorėm apie penkiasdešimt kilometrų. Stovykloje nerimaus. Nieko, iš biostoties duosim radiogramą. Tik kaip ten, biostotyje, viskas susiklostys? Vargšas Slavinas. Bet vis dėlto puiku — Marse turėsime kūdikį! Vadinasi, bus žmonių, kurie kada nors sakys: „Aš gimiau Marse.“ Kad tik nepavėluotume. — Opanasenka paspartino žingsnį. — O kokie daktarai! — pagalvojo jis. — Iš tiesų, daktarams nėra įstatymų. Gerai, kad juos sutikom. Bazėje, matyt, menkai tesupranta, kas yra dykuma naktį. Gerai būtų paskirti sargybinį, o dar geriau surengti gaudynes. Visais Bazės krauleriais ir visureigiais.“

Hemfris Morganas, uždėjęs ranką ant karabino, paskendęs absoliučioje tyloje, žingsniavo, visą laiką žvelgdamas i dešinę. Jis galvojo, kad stovykloje, išskyrus budintį, susirūpinusį dėl jų negrįžimo, visi tikriausiai jau miega, kad rytoj reikia nuvesti grupę į kvadratą E-11, k dabar reikės penkis vakarus iš eilės valyti „Fiodorz ganą“, kad dar reikės taisyti klausomąjį įtaisą. Paskui jis pagalvojo, kad gydytojai šaunūs ir drąsūs ir kad Irina Slavina taip pat šauni ir drąsi. Paskui jis prisiminė Galią, Bazės radistę, ir apgailestaudamas pagalvojo, kad, juodviem susitikus, ji visuomet klausinėja apie Chasegavą. Japonas — geras draugas, bet pastaruoju metu jis taip pat dažniau lankosi Bazėje. Teisybė, nėra ką sakyti — Chasegava protingas. Tai jis pirmasis davė mintį, kad „skraidančiosios dėlės“ („soratobu chiru“) medžioklė gali būti tiesiogiai susijusi su Pėdsekių uždaviniais, nes gali padėti žmonėms aptikti dvikojų marsiečių pėdsakus… O tie dvikojai… Pastatyti du milžiniškus palydovus ir daugiau nieko nepalikti…

Opanasenka staiga sustojo ir pakėlė ranką. Visi sustojo, o Hemfris Morganas pakėlė karabiną ir staiga pasisuko į dešinę. i

— Kas atsitiko? — paklausė Novagas, stengdamasis kalbėti ramiai. Jam labai magėjo išsitraukti pistoletą, bet jis nesiryžo.

— Ji čia, — negarsiai pasakė Opanasenka. Jis pamojo ranka Morganui.

Sis priėjo, ir juodu pasilenkė, apžiūrinėdami smėlį. Susigulėjusiame smėlyje buvo matyti negili plati vėžė, lyg čia būtų vilktas sunkus maišas. Vėžė prasidėjo už penkių žingsnių iš dešinės ir baigėsi už penkiolikos žingsnių kairėje pusėje.

— Stai ir viskas, — tarė Opanasenka. — Ji mus aptiko ir seka iš paskos.

Jis peržengė vėžę, ir jie patraukė toliau. Novagas pastebėjo, kad Mandėlis vėl perėmė lagaminėlį į kairę ranką, o dešinę įkišo į kailinių kišenę. Novagas šyptelėjo, bet jam buvo nejauku. Jis bijojo.

— Ką gi, — prabilo Mandelis nenatūraliai linksmai. — Jeigu ji mus jau susekė, galim kalbėtis.

— Galim, — atsakė Opanasenka. — O kai ji šoks, pulkit kniūpsčiomis ant žemės.

— Kodėl? — įsižeidęs paklausė Mandelis.

— Gulinčio ji neliečia, — paaiškino Opanasenka.

— Ak, taip. Teisybė.

— Belieka viena, — sumurmėjo Novagas. — Sužinoti, kada ji šoks.

— Jūs tai pastebėsite, — tarė Opanasenka. — Mes pradėsim šaudyti.

— Įdomu, — pasiteiravo Mandelis. — Ar ji puola mimikrodonus? Žinote, kai jie stovi piestu? Ant uodegos ir ant paskutinių letenų… Taip! — sušuko jis. — Galimas daiktas, ji laiko mus mimikrodonais?

— Mimikrodonų nėra reikalo sekti ir pulti būtent iš dešinės pusės, — tarė šiek tiek susierzinęs Opanasenka. — Prie jų galima paprasčiausiai prieiti ir išsyk juos ėsti — nuo uodegos ar nuo galvos, kaip patinka.

Po ketvirčio valandos jie vėl aptiko vėžę, o po dešimties minučių — antrą. Mandelis nutilo. Dabar dešinės rankos jis visai netraukė iš kišenės.

— Po penkių minučių ji šoks, — dusliai tarė Opanasenka. — Dabar ji mūsų dešinėje.

— Įdomu, — tyliai pasakė Mandelis. — Jeigu eitume atbuli, ar ji taip pat šoktų iš dešinės?

— Liaukitės plepėjęs, Lazari Grigorjevičiau, — pro sukąstus dantis sudraudė Novagas.

Ji šoko po trijų minučių. Pirmas šovė Morganas. Novagui užtrenkė ausis. Jis išvydo dvilypį šūvio tvykstelėjimą, ilgas kaip spinduliai dvi trasas ir baltas sprogimo žvaigždes ant kopos keteros. Po sekundės šovė Opanasenka. Bumbum, bum-bum! — drioksėjo karabinų šūviai, ir buvo girdėti, kaip kulkos dusliai sproginėja smėlyje. Novagui net pasirodė, kad jis mato pražiotus nasrus ir išverstas akis, bet sprogimų žvaigždės ir šūvių trasos pakrypo toli į šalį, ir jis suprato, kad apsiriko. Kažkoks ilgas ir pilkas padaras, kirsdamas gęstančias trasas, ūmai pralėkė neaukštai viršum kopų, ir tik tuomet Novagas puolė kniūpsčias ant smėlio. Trach, trach, trach! — Mandelis klūpojo ant vieno kelio ir, laikydamas ištiestoje rankoje pistoletą, skubiai tuštino apkabą kažkur į tarpą tarp Morgano ir Opanasenkos. Bumbuni-bum, bum-bum-bum! — griaudėjo karabinai. Dabar Pėdsekiai šaudė paeiliui. Novagas pamatė, kaip ilgšis Morganas keturpėsčias užsiropštė ant kopos, parpuolė, ir jo pečiai drebėjo nuo šūvių. Opanasenka šaudė atsiklaupęs, ir balti tvyksniai tolydžio nušviesdavo didžiulius juodus akinius ir juodą deguonies kaukę.

Paskui stojo tyla.

— Atrėmėm, — tarė Opanasenka, keldamasis ir purtydamas nuo kelių smėlį. — Stai taip visuomet: jei laiku atidengi ugnį, ji šoka į šalį ir sprunka.

— Vieną kartą į ją pataikiau, — garsiai pasakė Hemfris Morganas. Džerkštelėjo jo ištraukiama tuščia apkaba.

— Ar gerai ją matei? — paklausė Opanasenka. — Teisybė, juk jis negirdi.

Novagas kreguodamas atsistojo ir pažvelgė į Mandelį. Mandelis, pakėlęs kailinių skverną, kišosi pistoletą į dėklą. Novagas tarė:

— Na, žinote, Lazari Grigorjevičiau…

Mandelis nusikaltęs kosčiojo.

— Aš, rodos, nepataikiau, — pasakė jis. — Ji neria nepaprastai greitai.

— Labai džiaugiuos, kad nepataikėt, — apmaudžiai atkirto Novagas. — Cia buvo daug taikinių!

— Bet jūs ją matėt, Piotrai Aleksejevičiau? — paklausė Mandelis. Jis nervingai trynė rankas, apmautas kailinėmis pirštinėmis. — Jūs ją matėt?

— Pilka ir ilga, tarsi lydeka.

— Ir neturi galūnių! — susijaudinęs pridūrė Mandelis. — Aš visai aiškiai mačiau, kad ji be galūnių! Ir, mano manymu, ji be akių!

Pėdsekiai priėjo prie gydytojų.

— Tokiame sąmyšyje, — tarė Opanasenka, — labai lengva susigaudyti, ko ji neturi. Kur kas sunkiau pasakyti, ką ji turi. — Jis nusijuokė. — Na, gerai, draugai. Svarbiausia — antpuolį mes atrėmėm

— Einu ieškoti maitos, — netikėtai tarė Morganas. — Vieną kartą aš pataikiau.

Opanasenka atsigręžė į jį.

— Ką tu pasakei, Fiodorai? — paklausė Morganas.

— Nieku gyvu, — burbtelėjo Novagas.

— Ne, — sudraudė Opanasenka. Jis prisitraukė Morganą ir sušuko: — Ne, Hemfri! Nėra laiko! Drauge ieškosim rytoj, grįždami!

Mandelis pažvelgė į laikrodį.

— Oho! — tarė jis. — Jau penkiolika vienuoliktos. Kiek dar reikia eiti, Fiodorai Aleksandrovičiau?

— Apie dešimt kilometrų, ne daugiau. Ligi dvyliktos būsim ten.

— Puiku, — pasakė Mandelis. — O kur mano lagaminėlis? — Jis pasisukinėjo vietoje. — A, štai kur…

— Eisim kaip ėję, — tarė Opanasenka. — Jūs kairėje. Galimas daiktas, ji čia ne viena.

— Dabar bijotis nebėra ko, — sumurmėjo Novagas. — Lazario Grigorjevičiaus apkaba tuščia.

Ir jie ėjo toliau, kaip ir pirma. Novagas — penki žingsniai paskui Mandelį; priekyje, dešinėje — Opanasenka su karabinu po pažastimi; iš paskos, dešinėje — Morganas, pasikabinęs karabiną ant kaklo.

Opanasenka ėjo greitai ir galvojo, kad toliau taip būti negali. Ar Morganas nudėjo šią biaurybę, ar ne, poryt reikia eiti į Bazę ir organizuoti medžioklę. Visais krauleriais ir visureigiais, su šautuvais, dinamitu ir raketomis… Nesukalbamam Ivanenkai jis sugalvojo argumentą ir nusišypsojo. Ivanenkai jis pasakys:,Marse jau atsirado vaikų, laikas apvalyti jį nuo visokių šlykštynių.“

„Tai bent naktelė! — galvojo Noyagas. — Ne prastesnė už tas, kai buvau pasiklydęs taigoje. O visų svarbiausia dar ir neprasidėjo ir baigsis ne anksčiau, kaip apie penktą valandą. Rytoj penktą, na, šeštą valandą rytą kūdikis ims klykti visai planetai. Kad lik Mandelis sugebėtų susitvarkyti. Nc, Mandelis sugebės. Tėtušis Markas Slavinas gali būti ramus. Po kelių mėnesių visa Bazė nešios berniuką ant rankų, vienu balsu klausinėdama: „O kas čia toks mažylis? O kas čia toks rubuilis?“ Tik reikia gerai apgalvoti centrifugą. Ir apskritai laikas iškviesti iš Žemės gerą pediatrą… Berniukui tikrai reikalingas pediatras. Tik gaila, kad laivai iš Žemės dabar atskris tik po metų.“

Kad gims berniukas, Novagas neabejojo. Jis labai mylėjo berniukus, kuriuos galima nešioti ant rankų klausinėjant: „O kas čia toks mažylis?“

BEVEIK TOKIE PATYS

Žinodami, kad tučtuojau bus pašaukti, juodu sėdėjo koridoriuje ant palangės, priešais duris. Serioža Kondratjevas maskatavo kojomis, o Paninas, pakreipęs trumpą sprandą, žiūrėjo pro langą į parką, kur tinklinio aikštelėje prie tinklo šokinėjo Distancinio Valdymo fakulteto merginos. Serioža Kondratjevas, pasikišęs po sėdyne delnus, žiūrėjo į duris, į blizgančią juodą lentelę su užrašu „Didžioji Centrifuga“. Aukštojoje Kosmogacijos mokykloje — keturi fakultetai, ir trys iš jų turi treniravimosi sales, ant kurių durų kabo lentelės su tokiais pat užrašais. Visuomet labai neramu laukti, kol būsi pašauktas į Didžiąją Centrifugą. Paninas, pavyzdžiui, dirsčioja į merginas tik todėl, kad niekas nematytų, jog jis nerimauja. O juk Paninui šiandien paprasčiausia treniruotė.

— Gerai žaidžia, — bosu sububeno Paninas.

— Gerai, — neatsigręždamas pritarė Serioža.

— „Ketvirtukas“ puikiai pasuoja.

— Taip, — pritarė Serioža ir trūktelėjo pečiais. Jis taip pat gerai pasuodavo, bet neatsigręžė.

Paninas dirstelėjo į Seriožą, dirstelėjo į duris ir tarė:

— Šiandien tave iš čia išneš.

Serioža patylėjo.

— Kojomis į priekį, — pridūrė Paninas.

— Tik pamanyk, — prabilo valdydamasis Serioža. — O tavęs tai neišneš.

— Ramiau, sportininke, — tarė Paninas. — Sportininkas privalo būti ramus, susitvardantis ir visuomet pasirengęs.

— Aš ir esu ramus, — atkirto Serioža.

— Tu ramus? — toliau kibo Paninas, pirštu baksnodamas bičiuliui į krūtinę. — Tu vibruoji. Drebi kaip mažylis starte. Biauru žiūrėti, kaip tu drebi.

— O tu nežiūrėk, — patarė Serioža. — Geriau žiūrėk į merginas. Geras pasas ir visa kita.

— Tu nedorėlis, — pasakė Paninas ir pažvelgė pro langą. — Puikios merginos! Ir puikiai žaidžia.

— Ir žiūrėk sau, — atkirto Serioža. — Ir stenkis nekalenti dantimis.

— Bene aš kalenu, — nustebo Paninas. — Tai tu kaleni dantimis.

Serioža nieko neatsakė.

— Man kalenti dantimis galima, — kiek. pagalvojęs, tarė Paninas. — Aš ne sportininkas. — Jis atsiduso, pažvelgė į duris ir pridūrė: — Kad bent greičiau pakviestų…

Kairėje pusėje, koridoriaus gale, pasirodė antrojo kurso seniūnas Griša Bystrovas. Jis vilkėjo kombinezoną, ėjo palengvėle, braukdamas pirštu per sieną. Jo veidas buvo susimąstęs. Priešais Kondratjevą ir Paniną jis sustojo ir pasakė:

— Sveiki gyvi. — Jo balsas buvo liūdnas.

Serioža linktelėjo. Paninas išdidžiai atsakė:

— Sveikas, Grigorijau. Ar vibruoji prieš Centrįfugą, Grigorijau?

— Taip, — atsakė Griša Bystrovas. — Truputį.

— Stai, — kreipėsi Paninas į Seriožą, — Grigorijus tik trupučiuką jaudinasi. O juk Grigorijus viso labo tik mažylis.

Mažyliais mokykloje buvo vadinami jaunesniųjų kursų studentai.

Griša atsiduso ir taip pat atsisėdo ant palangės.

— Serioža, — tarė jis. — Ar teisybė, kad šiandien tu pirmą kartą bandai aštuongubą perkrovą?

— Taip, — atsakė Serioža. Jis visai neturėjc“ noro kalbėli, bet bijojo įžeisti Bystrovą. — Žinoma, jeigu leis, — pridūrė jis.

Tikriausiai leis, — pasakė Griša.

— Tik pamanykit, aštuongubos perkrovos bandymas! — lengvabūdiškai įsiterpė Paninas.

O tu ar bandei aštuongubą? — susidomėjo Griša.

— Ne, — tarė Paninas. — Bet juk aš ne sportininkas.

— O gal pabandysi? — paklausė Serioža. — Stai dabar pat, drauge su manim. A?

— Aš žmogus paprastas, be pretenzijų, — atsakė Paninas. — Yra norma. Norma laikoma penkiaguba perkrova. Paprastas, nepretenzingas mano organizmas nepakelia nieko, kas viršija normą. Kartą jis pabandė šešiagubą perkrovą ir septintą minutę buvo išneštas. Drauge su manim.

— Ką išnešė? — nesuprato Griša.

— Mano organizmą, — paaiškino Paninas.

— Taip, — vos šyptelėjęs, tarė Griša. — O štai aš dar nepriėjau ir penkiagubo.

— Antrame kurse penkiagubo ir nereikia, — pasakė Serioža. Jis nušoko nuo palangės ir ėmė tūpčioti paeiliui kairiąja ir dešiniąja koja.

— Na, aš einu, — tarė Griša ir taip pat nušoko nuo palangės.

— Kas atsitiko, seniūne? — paklausė Paninas. — Ko toks nusiminęs?

— Kažkas Kopylovui iškrėtė išdaigą, — liūdnai atsakė Griša.

— Vėl? — tarė Paninas. — Kokią išdaigą?

Antrakursis Valia Kopylovas garsėjo fakultete skaičiavimo technikos pamėgimu. Neseniai fakultete buvo pastatyta nauja, labai gera bangolaidė skaičiavimo mašina LIANTI, ir Valia prie jos tupinėjo visą laisvalaikį. Prie šios mašinos Valia būtų kunksojęs ir naktį, bet naktimis LIANTI mašina dirbdavo diplomatams, ir Valentinas būdavo negailestingai išvaromas.

— Kažkas iš mūsiškių užprogramavo meilės laišką,— tarė Griša. — Dabar LIANTI paskutiniame cikle; išpoškįna;

,Be Kopylovo sunku gyventi, myliu, siunčiu linkėjimų. Lianti.“ Paprastu raidžių kodu.

— „Siunčiu linkėjimų. Lianti…“ — įsiterpė Serioža, masažuodamasis pečius. — Poetai. Pasmaugtum iš gailesčio.

— Tik pamanykit, — tarė Paninas. — Kokie linksmi dabar mažyliai.

— Ir sąmojingi, — pridūrė Serioža.

— Ko jūs man visa tai sakote, — atkirto Griša Bystrovas. — Jūs tiems kvailiams sakykite. Iš tiesų, „siunčiu linkėjimų. Lianti“. Šiandien naktį Kanas skaičiavo, ir vietoj atsakymo — šast! — „siunčiu linkėjimų. Lianti“. Dabar jis mane kviečia.

Todoras Kanas, geležinis Kanas, buvo Šturmanų fakulteto viršininkas.

— O! — šūktelėjo Paninas. — Tavęs laukia įdomus pusvalandis, seniūne. Geležinis Kanas labai gyvas pašnekovas.

— Geležinis Kanas didelis estetas, — tarė Serioža Kondratjevas. — Jis nepakęs seniūno, kurio kursantai negali suregzti dviejų eilučių.

— Aš žmogus paprastas, be pretenzijų, — pradėjo Paninas, bet tuo melu pro prasivėrusias duris kyštelėjo budėtojo galva.

— Kondratjevai, Paninai, pasiruošti, — pasakė budėtojas.

Paninas sumiksėjo ir pasitaisė palaidinę.

— Eiva, — pasakė jis.

Kondratjevas linktelėjo Grišai ir nuėjo paskui Paniną į treniravimosi salę. Salė buvo didelė, viduryje jos ant kubinio stovo žvilgėjo keturių metrų ilgio svirtis — Didžioji Centrifuga. Svirtis sukosi. Kabinos jos galuose, išcentrinės jėgos traukiamos, lėkė beveik horizontaliai. Langelių kabinose nebuvo, ir kursantai buvo stebimi iš stovo vidaus per veidrodžių sistemą. Prie sienos, ant švediško suolelio, ilsėjosi keletas kursantų. Atlošę galvas, jie stebėjo besisukančias kabinas.

— Keturguba, — tarė Paninas, žiūrėdamas į kabinas.

— Penkiaguba, — pataisė Kondratjevas. — Kas ten dabar?

— Nguenas ir Gurgenidzė, — atsakė budėtojas.

Jis atnešė du perkrovos kostiumus, padėjo Kondratjevui ir Paninui apsirengti ir už varstė raištelius. Užsivilkęs perkrovos kostiumą, žmogus panašus į šilkaverpio kokoną.

— Laukit, — tarė budėtojas ir nuėjo prie stovo.

Kartą per savaitę kiekvienas kursantas sukosi išcentriniame įrenginyje, pratindamasis prie perkrovos. Kartą per savaitę po valandą visus penkerius metus. Reikėjo sėdėti ir kentėti, ir klausyti, kaip traška kaulai, ir jausti, kaip platūs diržai įsiveržia per storą kostiumo audinį į išpurtusį kūną, kaip ištįsta veidas ir kaip sunku mirkčioti — apsunksta vokai. O sukantis reikėjo spręsti kažkokius ne per įdomiausius uždavinėlius arba sudarinėti standartines papildomas programas skaičiavimo mašinai, ir šitai buvo visai nelengva, nors ir uždavinėliai, ir papildomosios programos buvo pažįstamos nuo pirmojo kurso. Kai kurie kursantai ištverdavo septyngubą perkrovą, o kiti neištverdavo nė trigubos — jie kurį laiką netekdavo regėjimo ir būdavo perkeliami į Distancinio Valdymo fakultetą.

Svirtis ėmė suktis lėčiau, kabinos pakibo vertikaliai. Iš vienos išlipo liesas juodbruvas Nguen Fu Datas ir sustojo, įsitvėręs į praviras dureles. Jis svirduliavo. Iš kitos kabinos it maišas išdribo Gurgenidzė. Ant švediško suolelio sėdėję kursantai pašoko, bet budėtojas jau padėjo jam pasikelti, ir jis atsisėdo, atsiremdamas rankomis į grindis.

— Laikykis, Liova! — šūktelėjo vienas kursantas.

Visi nusikvatojo. Tik Paninas nesijuokė.

— Nieko, vaikinai, — dusliai tarė Gurgenidzė ir atsistojo. — Vieni niekai! — Jis ėmė baisiai kraipyti veidą, mankštindamas paburkusius skruostų raumenis. — Vieni niekai! — pakartojo jis.

— Na, ir neš tave šiandien, sportininke! — negarsiai, bet ryžtingai prabilo Paninas.

Kondratjevas dėjosi negirdįs. „Jeigu mane šiandien išneštų, — pagalvojo jis, — viskas žlugtų. Negali šiandien manęs nešti. Neturi nešti.“

— Per riebus esi, Liova, tarė jis. — Rubuiliai perkrovą sunkiai pakelia.

— Sulys, — guviai įsiterpė Paninas. — Panorės — ir sulys.

Paninas neteko šešių kilogramų svorio, kol išmoko pakelti penkiagubą perkrovą, kuri buvo laikoma norma. Tai buvo gana sunku, bet jis labai nenorėjo tapti distancininku, troško būti šturmanu.

Atsidarė stovo liukas, ir išlindo baltą chalatą vilkintis instruktorius. Iš Ngueno ir Gurgenidzės jis paėmė įskaitų lapelius.

— Kondratjevas ir Paninas pasiruošę? — paklausė jis.

— Pasiruošę, — atsakė budėtojas.

Instruktorius greitomis permetė akimis lapelius.

— Taip, — tarė jis. — Nguenas ir Gurgenidzė laisvi. Jums įskaityta.

— Puiku, — nudžiugo Gurgenidzė. Jis išsyk atsipeikėjo. — Man, vadinasi, taip pat įskaityta?

— Jums taip pat.

Gurgenidzė staiga garsiai sužagsėjo. Visi vėl nusikvatojo, netgi Paninas, ir Gurgenidzė labai sumišo. Juokėsi ir Nguen Fu Datas, atvarstydamas kostiumo juosmenį. Matyt, jo savijauta buvo gera.

Instruktorius pašaukė:

— Paninai ir Kondratjevai, į kabinas.

— Vitalijau Jefremovičiau, — kreipėsi Kondratjevas.

— Ak, taip, — atsakė instruktorius, ir jo veide pasirodė susirūpinimas. — Man labai gaila, Sergejau, bet perkrovą virš normos gydytojas jums uždraudė. Laikinai.

— Kaip čia dabar? — baikščiai paklausė Kondratjevas.

— Kategoriškai uždraudė.

— Bet juk aš jau pripratau prie septyngubos, — nenusileido Kondratjevas.

— Labai apgailestauju, Sergejau, — pakartojo instruktorius.

— Cia kažkokia klaida, — tarė Kondratjevas. — Taip negali būti. Instruktorius patraukė pečiais.

— Taip negalima, — pasakė nusiminęs Kondratjevas. — Aš prarasiu formą. — Jis žvilgtelėjo į Paniną. (Paninas žiūrėjo į grindis.) Kondratjevas vėl pažvelgė į instruktorių. — Juk aš viską prarasiu.

— Tik laikinai, — ramino instruktorius.

— Kiek šitai — laikinai?

— Ligi naujo įsakymo. Pora mėnesių, ne daugiau. Kartais taip būna. O kol kas treniruositės penkiagubai perkrovai. Paskui pasivysite.

— Nieko, Serioža, — bosu tarė Paninas. — Truputį pailsėk nuo savo daugiagubo.

— Vis dėlto prašyčiau… — pradėjo Kondratjevas nemaloniu meilikaujamu balsu, kuriuo kaip gyvas nebuvo kalbėjęs.

Instruktorius susiraukė.

— Mes gaištam laiką, Kondratjevai, — tarė jis. — Eikit į kabiną.

— Klausau, — tyliai pasakė Serioža ir įlindo į kabiną.

Jis atsisėdo ant sėdynės, prisisegė plačiais diržais ir ėmė laukti. Priešais sėdynę buvo veidrodis, ir Kondratjevas jame išvydo niūrų, piktą savo veidą. „Jau geriau būtų mane išnešę, — pagalvojo jis. — Dabar raumenys suglebs, ir pradėk viską iš pradžių. Kada dabar beprisigausiu iki dešimtgubo! Ar bent ligi aštuongubo. Visi jie laiko mane sportininku, — piktai pagalvojo jis. — Ir gydytojas. O gal jam papasakoti?“ Jis vaizdavosi, kaip pasakoja gydytojui, kam jam visa tai reikalinga, o gydytojas žiūri į jį linksmomis išblukusiomis akimis ir sako:,Nuosaikumas, Sergejau, nuosaikumas…

— Apsidraudėlis, — garsiai tarė Kondratjevas.

Jis taikė gydytojui, bet tučtuojau pagalvojo, kad per telefono ragelį gali išgirsti Vitalijus Jefremovičius ir pamanyti, jog čia kalbama apie jį.

— Na, ir gerai, — tarė jis garsiai.

Kabina ėmė krypti. Treniruotė prasidėjo.

…Kai jie išėjo iš treniravimosi salės, Paninas tuojau ėmė masažuotis pabrinkusius paakius. Pasisukus Didžiojoje Centrifugoje, jam, kaip ir visiems linkusiems tukti kursantams, visuomet pabrinkdavo paakiai. Paninas labai rūpinosi savo išvaizda. Jis buvo gražus ir įpratęs patikti. Todėl tučtuojau po treniruotės Didžiojoje Centrifugoje jis imdavo masažuotis paakius.

— O šit tokia biaurybė tau niekada nepasidaro, — tarė jis Kondratjevui.

Kondratjevas nutylėjo.

— Tavo puiki konstitucija, sportininke. Kaip džiovintos raudės.

— Kad man tavo rūpesčiai, — atsakė Kondratjevas.

— Juk tau pasakyta, kad visa tai tik laikinai, keistuoli.

— Galcevui taip pat sakė, kad tik laikinai, o paskui perkėlė į distancininkus.

— Na, ką gi, — išmaniai tarė Paninas, — vadinasi, jam nebuvo lemta.

Kondratjevas sukando dantis.

— Tik pamanyk, — pasakė Paninas, — jam uždraudė aštuongubą perkrovą. Stai aš, pavyzdžiui, žmogus paprastas, be pretenzijų…

Kondratjevas sustojo.

— Klausyk, tu, — tarė jis. — Bykovas iš Jupiterio „Tachmasibą“ pilotavo tik dv51ikaguba perkrova. O gal tu šito nežinai?

— Kur nežinosi, — ; atsakė Paninas.

— O Jusupovas žuvo todėl, kad neištvėrė aštuongubo. Sitai taip pat žinai?

— Jusupovas — šturmanas bandytojas, — tarė Paninas, — ir ne mums pora. O Bykovas, tarp kitko, kaip gyvas niekad nesitreniravo Centrifuga.

— Esi tikras? — kandžiai paklausė Kondratjevas.

— Na, gal būt, treniravosi, bet tik ne patrūktinai, kaip kad tu, sportininke.

— Borka, ar tu iš tiesų manai, kad aš sportininkas? — paklausė Kondratjevas.

Paninas pažvelgė į jį suglumęs.

— Matai, — tarė is, — juk aš nesakau, kad tai blogai… Tai, žinoma, Erdvėje naudingas dalykas…

— Gerai, — nutraukė jį Kondratjevas. — Eiva į parką. Prasimankštinsim.

Jie nuėjo koridoriumi. Paninas, nenustodamas masažuotis paakių, žvilgčiojo į kiekvieną langą.

— O merginos vis dar žaidžia, — tarė jis. Jis sustojo prie lango ir ištempė kaklą. — Aha. Stai ji!

— Kas? — paklausė Kondratjevas.

— Nežinau — tarė Paninas.

— Negali būti, — suabejojo Kondratjevas.

— Ne, teisybė, su ja užvakar šokau. Bet kuo ji vardu — nežinau.

Serioža Kondratjevas taip pat pažvelgė pro langą.

— Antai, matai, — pasakė Paninas, — su aprištu keliu.

Serioža pamatė merginą aprištu keliu.

— Matau, — tarė jis. — Einam.

— Labai graži mergaitė, — pagyrė Paninas. — Labai. Ir protinga.

— Einam, einam, — paragino Kondratjevas. Jis paėmė Paniną už parankės ir ėmė tempti.

— Kur tu taip skubi? — nustebo Paninas.

Jie praėjo pro tuščias auditorijas ir užėjo į trenažinę. Trenažinė buvo įrengta kaip šturmano kabina tikrame fotoniniame planetolaivyje, tik viršum valdymo pulto vietoj videoekrano buvo įmontuotas didelis Jaltas stachostinės mašinos kubas. Tai buvo kosmogacinių uždavinių daviklis. Įjungtas jis atsitiktinai siuntė registruojantiems pulto prietaisams įvedamuosius duomenis. Kursantas turėjo sudaryti uždavinio sąlygas optimaliai atitinkančią valdymo komandų sistemą.

Dabar pultą buvo apspitęs visas būrys mažylių. Jie ginčijosi, mosavo rankomis, stumdėsi. Paskui staiga stojo tyla, ir buvo girdėti, kaip sausai klapsi pulto klavišai: kažkas rinko komandą. Slogioje tyloje sugaudė skaičiavimo mašina, ir viršum pulto užsidegė raudona lemputė — netikslaus sprendimo signalas. Mažyliai ėmė šiikauti. Vieną nutraukė nuo sėdynės ir nustūmė šalin. Jis buvo pasišiaušęs ir garsiai šaukė: „Juk aš sakiau!“

— Kodėl tu toks suprakaitavęs? — pašaipiai paklausė jį Paninas.

— Iš pykčio, — atsakė mažylis.

Skaičiavimo mašina vėl sugaudė, ir vėl viršum pulto užsidegė raudona lemputė.

— Juk aš sakiau! — suriko mažjdis.

— Einam, — tarė Paninas ir ėmė petimi spraustis per būrį.

Mažyliai nuščiuvo. Kondratjevas pamatė, kaip Paninas pasilenkė prie pulto, paskui greitai ir ritmingai suklapsėjo klavišai, skaičiavimo mašina suūžė, ir viršum pulto užsidegė žalia lemputė. Mažyliai sudejavo.

— Bet čia Paninas, — kažkas pasakė.

— Juk tai Paninas, — pasiguodė Kondratjevui suprakaitavęs mažylis.

— Ramios plazmos, — palinkėjo Paninas, sprausdamasis iš pulko. — Varykit toliau. Eiva, Sergejau Ivanyčiau.

Paskui juodu užėjo į skaičiavimo sektorių. Ten vyko pratybos, o prie dailaus pilko LIANTI korpuso tupėjo trys operatoriai ir rausėsi schemoje. Cia pat tupėjo liūdnas antrojo kurso seniūnas Griša Bystrovas.

— Linkėjimai nuo Lianti, — pasakė Paninas. — Bystrovas, pasirodo, dar gyvas. Keista.

Jis pažvelgė į Kondratjevą ir patapšnojo jam delnu per nugarą. Koridoriumi nuaidėjo traškesys.

— Liaukis tylėjęs, — tarė Paninas.

— Nereikia, Borka, — pridūrė Kondratjevas.

Jie nulipo laiptais, perėjo vestibiulį, kur stovėjo didelis bronzinis Ciolkovskio biustas, ir atsidūrė parke. Prie vartų kažkoks antrakursis iš šlango laistė gazonuose gėles. Eidamas pro jį, Paninas, smarkiai gestikuliuodamas, padeklamavo:

Be Kopylovo sunku gyventi.

Myliu, siunčiu linkėjimų.

Lianti, Antrakursis droviai nusišypsojo ir pažvelgė į antrojo aukšto langus.

Jie ėjo siaura alėja, apsodinta ievomis. Paninas buvo garsiai beuždainuojąs, bet už posūkio pasirodė būrys merginų. Jos ėjo iš tinklinio aikštelės vien sportinėmis kelnaitėmis ir berankoviais marškinėliais. Priekyje, po pažastimi laikydama kamuolį, ėjo Katia. „Dar to betrūko, — pamanė Kondratjevas. — Dabar ji įsispoksos į mane savo apvaliomis akutėmis, iškalbingu žvilgsniu.“ Jis net stabtelėjo. Jam baisiai norėjosi peršokti ievų krūmus ir mauti kur nors toliau. Jis dėbtelėjo į Paniną. Sis maloniai nusišypsojo, išsitiesė ir švelniai tarė:

— Sveikos gyvos, mergaitės!

Distancinio Valdymo fakultetas apdovanojo jį baltadanlo šypsena. Katia žiurėjo tik į Kondratjevą. „O viešpalie“, — pamanė jis ir tuojau tarė:

— Sveika, Katia.

— Sveikas, Serioža, — atsakė Kalia, nuleido akis ir praėjo.

Paninas sus lojo.

— Na, ko tu sustingai? — tarė Kondratjevas.

— Cia jinai, — pasakė Paninas.

Kondratjevas atsigręžė. Katia stovėjo, taisydamasi išsitaršiusius plaukus, ir žiūrėjo į jį. Dešinysis jos kelis buvo aprištas dulkinu tvarsčiu. Valandėlę juodu žiūrėjo į kits kitą. Kalios akys pasidarė visai apvalios. Kondratjevas prikando lūpą, apsisuko ir nuėjo, nelaukdamas Panino. Sis jį prisivijo.

— Kokios gražios akys, — tarė jis.

— Apvalios,šyptelėjo Kondratjevas.

— Tu pats apvalus, — piktai atkirto Paninas. — Ji labai šauni mergaitė. Palauk, — pridūrė jis. — Iš kur ji tave pažįsta?

Kondratjevas neatsakė, ir Paninas nutilo.

Parko centre buvo didelė pievelė, prižėlusi tankios švelnios žolės. Kursantai prieš egzaminus čia paprastai kaldavo teorinius dalykus, ilsėdavosi po perkrovos treniruočių, o vasaros vakarais kartais ateidavo bučiuotis. Dabar čia buvo susirinkęs Šturmanų fakulteto penktas kursas. Daugiausia kursantų spietėsi po baltu tentu, kur buvo žaidžiama keturmačiais šachmatais. Sį didžiai intelektualų žaidimą, kurio lenta ir figūros buvo keturių erdvinių matmenų ir egzistavo tik žaidėjų vaizduotėje, prieš kelerius metus į mokyklą atnešė Žilinąs, tas pats, kuris dabar dirbo bortinžinieriumi transmarsiniame laive „Tachmasibas“. Vyrcsniųjų kursų studentai labai mėgo šį žaidimĄ, bet jį žaisti galėjo toli gražu ne bet kas. Užtat sirgalių galėjo būti kiekvienas, kas tik netingėjo. Sirgalių balsai skardėjo po visą parką.

— Reikėjo eiti pėstininku į e-vienas-delta-haš…

— Tuomet krinta ketvirtas žirgas.

— Tegu. Pėstininkai eina į rikių erdvę…

— Kokią rikių erdvę? Iš kur ištraukei rikių erdvę?! Netiksliai užrašei devintą ėjimą!

— Klausykit, vyručiai, išveskit Sašką ir pririškit prie medžio! Tegu pastovi.

Matyt, pasipiktino vienas žaidėjas:

— Tyliau! Juk trukdote!

— Eiva, pažiūrėsim, — tarė Paninas. Jis labai mėgo keturmačius šachmatus.

— Nenoriu, — atsakė Kondratjevas.

Jis peržengė per Gurgėnidzę, kuris buvo užgulęs Malyševą ir ligi pat pakaušio užlaužęs jam ranką. Malyševas dar spurdėjo, bet viskas buvo aišku. Kondratjevas kelis žingsnius paėjėjo nuo jų į šalį ir išsitiesė žolėje. Po perkrovos truputį skaudėjo raumenis, bet tai buvo labai naudinga, ir Kondratjevas padarė „tiltelį“, paskui „statramstį“, paskui dar kartą „tiltelį“ ir pagaliau atsigulė ant nugaros ir įsmeigė akis į dangų. Paninas atsisėdo šalia ir, kramsnodamas žolelę, ėmė klausytis sirgalių šūkaliojimo.

„O gal nueiti pas Kaną? — pagalvojo Serioža. — Nueiti ir pasakyti: „Draugas Kanai, ką jūs galvojate apie tarpžvaigždinius skridimus?“ Ne, ne taip. „Draugas Kanai, aš noriu užkariauti Visatą.“ Fu, kokia nesąmonė!“ Serioža apsivertė ant pilvo ir parėmė kumščiais pasmakrę.

Gurgenidzė ir Malyševas baigė imtis ir susėdo prie Panino. Malyševas, sunkiai alsuodamas, paklausė:

— Ką vakar rodė Es Ve[1]?

— „Žydruosius laukus“, — atsakė Paninas. — Transliavo iš Argentinos.

— Na ir kaip?

— Galėjo ir ne transliuoti, — numojo Paninas.

— A, — tarė Malyševas, — tai tas, kur jis visą laiką mėto šaldytuvą?

— Dulkių siurblį, — pataisė Paninas.

— Sitą aš mačiau, — tarė Malyševas. — Ne, kodėl, filmas neblogas. Muzika gera. Ir kvapų gama gera. Atsimeni, kai jie i)rie j ii ros?

— Gal būt, — pasakė Paninas. — Tik mano smelfideris sugedęs. Visą laiką trenkia rūkyta žuvimi. Labai pritiko, kai jis ten užėjo į gėlių parduotuvę ir uostė rožes.

— Se tau kad nori, — įsiterpė Gurgenidzė. — O kodėl, Borka, nepataisai?

Malyševas susimąstęs tarė:

— Būtų puiku išrasti kinui lytėjimo pojūčių perteikimo metodus. Įsivaizduoji, Borka, ekrane kažkas kažką bučiuoja, o tu jauti smūgį per veidą…

— Įsivaizduoju, — atsakė Paninas. — Šitaip man kartą jau buvo atsitikę. Be jokio kino.

„O paskui aš pasirinkčiau vaikinus, — galvojo Serioža. — Siam reikalui jau dabar galima pasirinkti tinkamus vaikinus. Madedovą, Valką Petrovą, Seriožką Zavialovą iš Inžinerijos fakulteto. Vitka Briuškovas iš trečio kurso pakelia dvylikagubą perkrovą. Jam net treniruotis nereikia: turi kažkokią ypatingą vidurinę ausį. Bet jis mažylis ir dar nieko nenutuokia.“ Serioža prisiminė, kaip Briuškovas, Panino paklaustas, kam jam tai reikalinga, pasipūtė ir tarė: „O tu pamėgink, kaip aš.“ „Mažylis, visai nepakenčiamas, žalias mažylis. Taip, apskritai visi jie sportininkai — ir mažyliai, ir absolventai. S tai nebent Valia Petrovas…“

Serioža vėl apsivertė ant nugaros. „Valia Petrovas. „Neklasikinių mechanikų akademijos darbai“, septintas tomas. Na, Valka Petrovas su šia knyga ir miega, ir valgo. Bet juk ir kiti ją skaito. Juk ji nuolat skaitoma! Bibliotekoje trys egzemplioriai, ir visi nučiurę, ir ne visuomet juos gauni. Vadinasi, ne aš vienas? Vadinasi, juos taip pat domina,Pi-kvantų laikysena greitintuvuose“, ir jie taip pat daro išvadas? Susirasiu Valką Petrovą, — pagalvojo Serioža, — ir pakalbėsiu…“

— Na, ko tu į mane įsistebeilijai? — paklausė Paninas. — Vyručiai, ko jis į mane įsistebeilijo? Man baisu!

Serioža susigriebė, kad jis pasikėlęs keturpėsčias ir spoksąs tiesiai Paninui į veidą.

— Koks rakursas! — šūktelėjo Gurgenidzė — Tau pozuojant, aš lipdysiu „Susimąstymą“.

Serioža atsistojo ir apžvelgė pievelę. Petrovo nebuvo matyti. Jis vėl atsigulė ir padėjo skruostą ant žolės.

— Sergejau, — pašaukė Malyševas. — O kaip tu visa tai pakomentuosi?

— Ką būtent? — paklausė Serioža, nepakeldamas veido nuo žolės.

— „Junaited Roket Konstrakšn“ nacionalizavimą.

— „Siai misterio Hopkinso akcijai pritariu. Laukiu tokių pat tolimesnių akcijų. Kondratjevas“, — atsakė Serioža. — Telegramą pasiųsti išperkamuoju mokesčiu, valiuta per Tarybinį Valstybės banką.

„Junaited Roket“ inžinieriai geri. Mūsų inžinieriai taip pat geri. Pats laikas jiems visiems susivienyti ir statyti tiesiasrovius. Dabar svarbiausia inžinieriai, o jau mes savo darbą padarysim. Mes pasiruošę.“ Serioža vaizdavosi startuojančias, o paskui Erdvėje skriejančias milžiniškų žvaigždėlaivių eskadras. Jos lėkė greičiu, kone prilygstančiu šviesos barjerui, su dešimtguba, dvidešimtguba perkrova, ryte rydamos išsklaidytą materiją, tonas tarpžvaigždinių dulkių ir dujų… Didžiuliai pagreičiai, galingi dirbtinės gravitacijos laukai… Specialioji reliatyvumo teorija nebetinka, apvirsta aukštyn kojomis. Dešimtys metų prabėga žvaigždėlaivyje ir tik mėnesiai Žemėje. Ir tegu nėra teorijos, užtat yra pi-kvantai supergreitintuvuose, pi-kvantai, pagreitinti kone šviesos greičiais, pi-kvantai, kurie sensta dešimt, šimtą kartų greičiau, negu yra nustačiusi klasikinė teorija. Apskristi visą matomą Visatą per dešimt — penkiolika lokalinių metų ir grįžti į 2emę, praėjus metams po. starto… Nugalėti Erdvę, nutraukti Laiko grandines, padovanoti savo kartai Svetimuosius Pasaulius, tik šit biaurybė gydytojas, — kad jį kur velniai! — neapibrėžtam laikui uždraudė perkrovą!..

— Va kur jis guli, — tarė Paninas. — Tik jis apimtas depresijos.

— Jis labai nusiminęs, — pridūrė Gurgenidzė.

— Jam uždrausta treniruotis, — paaiškino Paninas.

Serioža pakėlė galvą ir pamatė, kad prie jų priėjo Tania Gorbunova Distancinio Valdymo fakulteto antro kurso studentė.

— Tu tikrai apimtas depresijos, Serioža? — paklausė ji.

— Taip, — atsakė Kondratjevas. Jis prisiminė, kad Tania — Katios draugė, ir jam pasidarė visai nemalonu.

— Sėskis prie mūsų, Tanečka, — pasiūlė Malyševas.

— Ne, — atsakė Tania. — Man reikia pasikalbėti su Serioža.

— A, — tarė Malyševas.

Gurgenidzė šūktelėjo:

— Vyručiai, einam skirti sirgalių!

Jie atsistojo ir nuėjo, o Tania atsisėdo šalia Kondratjevo. Ji buvo liesutė, linksmų akių, stačiai nuostabiai malonu į ją žiūrėti, nors ji ir Katios draugė.

— Ko pyksti ant Katios? — paklausė ji.

— Nepykstu, — niūriai atsakė Kondratjevas.

— Nemeluok, — tarė Tania. — Pyksti.

Kondratjevas papurtė galvą ir nukreipė žvilgsnį į šalį.

— Vadinasi, nemyli, — pasakė Tania.

— Klausyk, Taniitša, — tarė Kondratjevas. — Tu myli tą savo Malyševą?

— Myliu.

— Tai štai ką. Jūs susiginčijot, o aš imuosi jus taikyti.

— Vadinasi, jūs susiginčijot? — paklausė Tania.

Kondratjevas nutylėjo.

— Supranti, Sergejau, jeigu mudu su Mišką susiginčysim, tai būtinai susitaikysim. Patys. O tu…

— O mudu nesUsitaikysim, — atsakė Kondratjevas.

— Vadinasi, jūs vis dėlto susiginčijot!

— Mes nesusitaikysim, — pabrėžtinai pasakė Kondratjevas ir pažvelgė tiesiai į linksmąsias Tanios akis.

— O Katia ir nežino, kad judu susiginčiję. Ji nieko nesupranta, ir man jos stačiai gaila.

— O kas man claiyti, Tania? — tarė Kondratjevas. — Bent tu mane suprask. Juk ir tau tikriausiai taip yra pasitaikę.

— Vieną kartą, — prisipažino Tania. — Tik aš tučtuojau jam pasakiau.

— Na štai, matai! — nudžiugo Serioža. — O ką jis?

Tania patraukė pečiais.

— Nežinau, — tarė ji. — Tik žinau, kad jis nemirė.

Ji atsistojo, pasitaisė sijonėlį ir paklausė:

— Tau iš tiesų uždrausta perkrova?

— Uždrausta, — atsakė keldamasis Kondratjevas. — Tau gerai, tu mergaitė, o kaip aš pasakysiu?

— Geriau pasakyti.

Ji apsisuko ir nuėjo pas keturmačių šachmatų mėgėjus. Ten Mišką Malyševas kažką šūkavo apie besmegenius. Kondratjevas jai įkandin tarė:

— Taniuška… (Ji stabtelėjo ir atsigręžė.) Nežinau, gal visa tai praeis… Dabar man rūpi visai kas kita.

Jis žinojo, kad tai nepraeis. Ir žinojo, kad Tania šitai supranta. Tania nusišypsojo ir linktelėjo galva.

Po viso to, kas buvo, Kondratjevas visai nenorėjo valgyti. Jis nenoromis mirkė džiuvėsius į stiprią saldžią arbatą ir klausėsi, kaip Paninas, Malyševas ir Gurgenidzė aptaria savo meniu. Paskui jie ėmė valgyti, ir valandžiukę prie stalo viešpatavo tyla. Buvo girdėti, kaip prie gretimo staliuko kažkas tvirtina:

— Rašyti taip, kaip Hemingvėjus, dabar nebegalima. Reikia rašyti trumpai ir duoti maksimumą informacijos. Hemingvėjus netikslus…

— Ir gerai, kad netikslus! Tiksli politechninė enciklopedija…

— Enciklopedija? O tu paimk Strogovą, „Kelių kelią“. Skaitei?

— „Tikslumas, tikslumas“! — įsiterpė kažkoks bosas. — Pats nežinai, ką kalbi……

Paninas padėjo šakutę, pažvelgė į Malyševą ir tarė:

— O dabar papasakok apie banginio vidurius.

Kol dar nesimokė, Malyšcvas dirbo banginių medžiojimo kombinate.

— Palauk, palauk, — tarė Gurgenidzė.

— Aš jums geriau papasakosiu, kaip Miaoledajuje gaudo sepijas, — pasiūlė Malyševas.

— Liaukitės! — susierzinęs tarė Kondratjevas.

Visi sužiuro į jį ir nutilo. Paskui Paninas pasakė:

— Ne, negalima šitaip, Sergejau. Tvardykis.

Gurgenidzė atsistojo ir tarė:

— Taip! Vadinasi, laikas išgerti.

Jis nuėjo prie bufeto, grįžo su grafinu pomidorų sunkos ir susijaudinęs pranešė:

— Vyručiai, Fu Datas sako, kad septynioliktą dieną Liachovas išskrenda į Pirmąją Tarpžvaigždinę!

Kondratjevas išsyk pakėlė galvą:

— Tikrai?

— Septynioliktą dieną, — pakartojo Gurgenidzė. — „Žaibu“.

Fotoninis laivas „Chijus-Zaibas“ buvo pirmas pasaulyje polituojamas tiesiasrovis. Jis buvo statomas dvejus metus, ir jau treji metai jį bandė geriausi tarpplanetininkai.

„Sit kaip, prasidėjo!“ — pagalvojo Kondratjevas ir paklausė:

— Distancija nežinoma?

— Fu Datas sako, pusantro šviesmėnesio.

— Draugai tarpplanetininkai, — tarė Malyševas. — Sia proga reikia išgerti. — Jis iškilmingai pripilstė į stiklines pomidorų sulčių. — Pakelsim, — paragino jis.

— Nepamiršk pasisūdyti, — tarė Paninas.

Visa ketveriukė susidaužė ir išgėrė. „Prasidėjo, prasidėjo“, — galvojo Kondratjevas.

— O aš „Chijus-Zaibą“ mačiau, — pasakė Malyševas. — Praeitais metais, kai stažavausi „Žvaigždutėje“. Toks milžinas.

— Paviršiaus skersmuo — septyni šimtai metrų, — tarė Gurgenidzė. — Ne taip jau daug. Užtat rinktuvo anga — Oho! — šeši kilometrai. O ilgis nuo briaunos iki briaunos — beveik aštuoni kilometrai.

„Masė — tūkstantis šešiolika tonų — automatiškai atsiminė Serioža. — Vidutinė trauka — aštuoniolika megazengerių, reisinis greitis — aštuoniasdešimt megametrų per sekundę, projektinis perkrovos maksimumas — šeši „že“… Mažai… Projektinis užgriebio maksimumas — penkiolika varų… Mažai, mažai..

— Šturmanai, — svajingai tarė Malyševas. — O juk tai mūsų laivas. Juk mes tokiais skraidysime.

— Oversanu Zemė — Plutonas! — pasakė Gurgenidzė.

Kitame salės gale skambiu tenoru kažkas sušuko:

— Draugai! Girdėjot? Septynioliktą dieną „Žaibas“ išskrenda į Pirmąją Tarpžvaigždinę!

Salė suūžė. Nuo gretimo staliuko pakilo trejetas Pilotų fakulteto studentų ir skubiai nuėjo balso link.

— Asai pelenguoja, — tarė Malyševas, palydėdamas juos akimis.

— Aš žmogus paprastas, be pretenzijų, — staiga prabilo Paninas, pildamas į stiklinę pomidorų sunkos. — Ir štai vis dėlto ko negaliu suprasti. Kuriem galam mums šitos žvaigždės?

— Ką reiškia — kuriem galam? — nustebo Gurgenidzė.

— Na, Mėnulis — tai starto aikštelė ir observatorija. Venera — tai aktinidai. Marsas — violetinis kopūstas, atmosferos generacija, kolonizacija. Puiku. O žvaigždės?

— Tai yra, — tarė Malyševas, — tau nesuprantama, kodėl Liachovas skrenda į Tarpžvaigždinę?

— Išsigimėlis, — įsiterpė Gurgenidzė. — Mutacijos auka.

— Paklausykite, — pasakė Paninas. — Aš jau seniai apie tai galvoju. Stai mes — astronautai, išskrendam į Banginio UV žvaigždę. Du su puse parseko.

— Du ir keturios dešimtosios, — pataisė Kondratjevas, žiūrėdamas į stiklinę.

— Skrendam, — tęsė Paninas. — Ilgai skrendam. Tegu ten netgi yra planetų. Išsilaipinam, tyrinėjam, čia stalas, čia gryčios galas, kaip sako mano senelis.

— Mano senelis — estetas, — įterpė dvylekį Gurgenidzė.

— Paskui ilgai skrendam atgal. Mes nusenę ir iškaršę, ir visi susipykę. Bent jau Seriožka nė su kuo nesikalba.

Ir mums jau po šešiasdešimt. O tuo metu Žemėje, ačiū Einšteinui, praėję šimtas penkiasdešimt metų. Mus pasitinka kažkokie labai jauni piliečiai. Iš pradžių viskas eina kaip iš pypkės: muzika, gėlės ir šašlikai. Bet paskui aš noriu nuvažiuoti į savo Vologdą. Ir štai pasirodo, kad ten negyvenama. Ten, matot, muziejus.

— Boriso Panino miestas muziejus, — tarė Malyševas. — Visur memorialinės lentos.

— Taip, — tęsė Paninas. — Visur. Apskritai, gyventi Vologdoje negalima, užtat — jums patinka šitas „užtat“? — ten pastatytas paminklas. Paminklas man. Žiūriu pats į save ir teiraujuos, kodėl aš raguotas. Atsakymo nesuprantu. Aišku tik viena, kad tai ne ragai. Man paaiškina, kad prieš pusantro šimto metų aš mūvėjęs tokį šalmą. „Ne, — sakau, — tokio šalmo aš nemūvėjau.“ „Ak, kaip įdomu! ~ sako miesto muziejaus prižiūrėtojas ir ima užsirašinėti. — Sitai, — sako jis, — reikia tučtuojau pranešti Amžinojo Atminimo Centriniam biurui.“ Žodžiai „Amžinasis Atminimas“ man kelia negerų asociacijų. Bet šitai paaiškinti prižiūrėtojui aš nepajėgiu.

— Pratrūkai, — tarė Malyševas. — Nenukrypk nuo temos.

— Apskritai pradedu suprasti, kad vėl pataikiau į svetimą pasaulį. Mes pranešame mūsų skridimo rezultatus, bet juos sutinka kažkaip keistai. Girdi, šie rezultatai beturį siaurą istorinę reikšmę. Jau penkiasdešimt metų visa tai žinoma, nes Banginio UV žvaigždėje — rodos, mes ten skridom? — po mūsų žmonės lankėsi jau dvidešimt kartų. Ir apskritai ten pastatė tris dirbtines Žemės dydžio planetas. Tokį nuotolį jie sulaksto per du mėnesius, nes, matote, yra suradę tokią erdvės ir laiko savybę, kurios mes nesuprantam ir kurią jie vadina, sakykime, tirjampampacija. Galiausiai mums rodo filmą „Dienos naujienos“, kuriame vaizduojamas mūsų laivo įteikimas Archeologijos muziejui. Mes žiūrim, klausom…

— Na, ir įsitraukei, — tarė Malyševas.

— Aš žmogus atviraširdis, — grėsmingai atsakė Paninas. — Mano fantazija įsisiūbavo…

— Tu negerai kalbi, — tyliai pasakė Kondratjevas.

Paninas išsyk surimtėjo.

— Taip, — irgi tyliai tarė jis. — Tuomet sakyk, kur aš klystu. Vis dėlto sakyk, kuriem galam mums žvaigždės.

— Palūkėkit, — nutraukė Malyševas. — Cia du klausimai. Pirmas — ar žvaigždės gali būti naudingos?

— Taip, ar gali? — paklausė Paninas.

— Antras klausimas: jeigu jos gali būti naudingos, tai ar gali būti naudingos mūsų kartai? Taip, Borka?

— Taip, — tarė Paninas. Jis nebesišypsojo ir žiūrėjo tiesiai į Kondratjevą. Kondratjevas tylėjo.

— Atsakau į pirmą klausimą, — tarė Malyševas. — Tu nori žinoti, kas dedasi Banginio U V žvaigždės sistemoje?

— Na, noriu, — atsakė Paninas. — Maža ko aš noriu.

— O aš labai noriu. Ir jeigu visą gyvenimą norėsiu ir stengsiuos sužinoti, tai prieš mirtį — tikiuosi, pirmalaikę, — padėkosiu dievui, kurio nėra, kad jis sukūrė žvaigždes ir įprasmino mano gyvenimą.

— Ak! — tarė Gurgenidzė. — Kaip gražu!

— Supranti, Borisai, — pridūrė Malyševas. — Žmogus!

— Na, ir kas? — paklausė rausdamas Paninas.

— Viskas! — tarė Malyševas. — Iš pradžių jis sako: „Noriu valgyti.“ Tuomet jis dar ne žmogus. O paskui jis sako: „Noriu žinoti.“ Stai tada jis jau Žmogus. Tu jauti, kuris jų rašomas iš didžiosios raidės?

— Tas jūsų Žmogus, — piktai pasakė Paninas, — dar gerai nežino, kas yra po jo kojomis, o jau veržiasi į žvaigždes.

— Kaip tik todėl jis ir Žmogus, — atsakė Malyševas. — Toks jau jis yra. Žiūrėk, Borisai, neik prieš gamtos dėsnius. Tai nuo mūsų nepriklauso. Yra dėsnis: troškimas tynnėti, kad būtų galima gyventi, neišvengiamai virsta troškimu gyventi, kad būtų galima pažinti. Neišvengiamai! Ar pažinti žvaigždes, ar pažinti vaikų sielas…

— Gerai, — tarė Paninas. — Būsiu mokytojas. Vaikų sielas tyrinėsiu visų labui. O štai kieno labui tu tyrinėsi žvaigždes?

— Sitai antras klausimas, — buvo bepradedąs Malyševas, bet pašoko Gurgenidzė ir suriko, svaidydamas akimis žaibus:

— Tu nori palaukti, kol bus išrasta tavo tirjampampacija? Lauk! O aš nenoriu laukti! Aš skrisiu į žvaigždes!

— Se tau kad nori, — tarė Paninas. — Pasiduok, Liova.

— Bet tu nebijok, Boria, — tarė Kondratjevas, nepakeldamas akių. — Į žvaigždes niekas tavęs nesiųs.

— Kodėl gi? — pasiteiravo Paninas.

— Kam tu reikalingas? — sušuko Gurgenidzė. — Sėdėk Mėnulio trasoje.

— Pasigailės tavo jaunystės, — tarė Kondratjevas. — Kieno gi labui tyrinėsim žvaigždes… Sau, visiems. Tau taip pat. O tu netyrinėsi. Tu apie jas sužinosi. Iš laikraščių. Juk tu bijai perkrovos.

— Liaukitės, vyručiai, — sutrikęs tarė Malyševas. — Ginčas grynai teorinis.

Tačiau Serioža jautė, jeigu dar kiek, — jis bematant prišnekės šiurkštybių ir pradės įrodinėti, jog jis ne sporti: ninkas. Jis atsistojo ir greitai išėjo iš kavinės.

— Gavai? — pasakė Paninui Gurgenidzė.

— Ką gi, — atsakė Paninas. — Kas nori tokiomis aplinkybėmis likti žmogumi, turi sužvėrėti.

Jis čiupo Gurgenidzę už sprando ir surietė. Kavinėje nieko nebebuvo, tik prie bufeto trys asai iš Pilotų fakulteto kilnojo stiklines pomidorų sulčių. Jie gėrė už Liachovą, už Pirmąją Tarpžvaigždinę.

…Serioža Kondratjevas žengė tiesiai prie videofono. „Pirma reikia viską sutvarkyti, — galvojo jis. — Iš pradžių Katia. Ak, kaip negražiai viskas susiklostė! Vargšė Katia! Teisybę sakant, aš taipogi vargšas.“

Jis paėmė ragelį ir sustojo, stengdamasis prisiminti Kati os kambario numerį. Ir staiga surinko Valios Petrovo kambario numerį. Ligi paskutinės sekundės jis buvo galvojęs, kad reikia tučtuojau pakalbėti su Katia, ir todėl dabar kurį laiką tylėjo, žiūrėdamas į ekrane pasirodžiusį liesą Petrovo veidą. Petrovas taip pat tylėjo, iš nuostabos pakėlęs praretėjusius antakius. Serioža tarė:

— Tu neužsiėmęs?

— Ne per labiausiai, — atsakė Valia.

— Noriu pasikalbėti. Tuoj pat ateisiu.

— Tau reikalingas septintas tomas? — paklausė prisimerkdamas Valia. — Ateik. Dar kai ką pakviesiu. Gal pašaukti Kaną?

— Ne, — tarė Kondratjevas. — Dar anksti. Pirma patys.

ANTRAS SKYRIUS

SUGRIŽIMAS

NUSENĖLIS

Kai padėjėjas grįžo, dispečeris tebestovėjo prie ekrano, palenkęs galvą, kone ligi alkūnių susikišęs rankas į kišenes. Ekrane, išbrūkšniuotame koordinačių tinklelio, lėtai slinko ryškus baltas taškas.

— Kur jis dabar? — paklausė padėjėjas. Dispečeris neatsigręžė.

— Viršum Afrikos, — burbtelėjo jis pro dantis. — Devyni megametrai.

— Devyni… — pakartojo padėjėjas. — O greitis?

— Beveik apskritiminis. — Dispečeris atsigręžė. — Ko čia Irypčioji? Ką dar pasakysi?

— Susimildamas, raminkis, — tarė padėjėjas. — Ką čia bepadarysi… Jis užkliudė Pagrindinį Veidrodį.

Dispečeris garsiai iškvėpė orą ir, neištraukdamas iš kišenių rankų, atsisėdo ant sėdynės atramos.

— Beprotis, — sumurmėjo jis.

— Kam taip širsti? — droviai tarė padėjėjas. — Kas nors atsitiko… Sugedęs valdymas…

Jie patylėjo. Baltasis taškas slinko ir slinko įstrižai ekrano.

Dispečeris tarė:

— Kaip jis drįso, sugedus valdymui, įeiti į stočių zoną? Ir kodėl jis nesignalizuoja?

— Kažką signalizuoja…

— Tai ne signalai. Tai abrakadabra.

— Vis dėlto tai signalai, — tyliai pasakė padėjėjas. — Vis dėlto visai aiškus dažnumas…

— „Dažnumas, dažnumas“… — burbtelėjo pro dantis dispečeris.

Padėjėjas pasilenkė prie ekrano, trumparegiškai įsižiūrėdamas į koordinačių tinklelio skaitmenis. Paskui pažvelgė į laikrodį ir tarė:

— Tuojau jis praskris pro Gamos stotį. Pažiūrėsiu, kas ten toks.

Dispečeris paniuro. „Ką dar galima padaryti, — galvojo jis. — Mano manymu, viskas padaryta. Sulaikyti visi skridimai. Uždrausti visi finišai. Visose stotyse apie žemę paskelbtas aliarmas. Tumėnas rengia avarinius robotus…

Dispečeris pasitaisė ant krūtinės mikrofoną ir pasakė:

— Tumėnai, kaip robotai?

Tumėnas neskubėdamas atsiliepė:

— Paleisiu robotus po penkių šešių minučių. Kai jie startuos, pranešiu jums papildomai.

— Tumėnai, — tarė dispečeris. — Labai prašau: susimildamas, negaišuok, paskubėk.

— Aš niekad negaišuoju, — išdidžiai atsakė Tumėnas. — Bet be reikalo neverta ir skubėti. Nenuvėlinsiu starto nė viena sekunde.

— Labai prašau, Tumėnai, — pasakė Dispečeris. — Labai prašau.

— Gamos stotis, — tarė padėjėjas. — Maksimaliai padidinu.

Ekranas sumirgėjo, koordinačių tinklelis išnyko. Juodoje tuštumoje pasirodė keista konstrukcija, panaši į persikreipusią sodo altaną su gremėzdiškomis kolonomis. Dispečeris tęsiamai sušvilpė ir pašoko. Sito jis visai nesitikėjo.

— Branduolinė raketa! — sušuko jis nustebęs. — Kaip čia dabar? Iš kur?

— Taip taip, — neryžtingai prabilo padėjėjas. — Iš tiesų… Nesuprantama…

Keista konstrukcija su kyšančiais iš po kupolo penkiais storais vamzdžiais kolonomis lėtai suko ratą. Po kupolu virpėjo violetinė pašvaistė — jos fone kolonos atrodė juo dos. Dispečeris pamažu susmuko ant sėdynės atramos. Žinoma, tai buvo branduolinė raketa. Tiksliau tariant, branduolinis planetolaivis. Fotoninė pavara, dvisluoksnis paraboliškas reflektorius iš mezomedžiagos, vandeniliniai varikliai. Prieš pusantro šimto metų tokių planetolaivių buvo daug. Jie buvo statomi skraidyti į planetas. Solidžios, ne per greičiausios mašinos su penkiaguba atsparumo atsarga. Jos ilgai ir gerai tarnavo, bet paskutinės buvo seniai, labai seniai demontuotos…

— Iš tiesų… — murmėjo padėjėjas. — Nuostabu… Kur man matyta?.. Oranžerijos! — sušuko jis.

Per ekraną iš kairės į dešinę greitai praslinko platus pilkas šešėlis.

— Oranžerijos, — sušnibždėjo padėjėjas.

Dispečeris užsimerkė. „Tūkstantis tonų, — pagalvojo jis. — Tūkstantis tonų ir toks greitis… Subyrės į šipulius… Į dulkes… Robotai! Kur tie robotai?.

Padėjėjas sušvokštė:

— Pralėkė… Nejau pralėkė?.. Pralėkė!

Dispečeris atsimerkė.

— Kur robotai? — suriko jis.

Prie sienos selektoriaus pulte įsižiebė žalia lemputė, ir ramus vyriškas balsas tarė:

— Cia DP[2] Kapitonas Kelogas šaukia Vyriausiąją Dispečerinę. Prašom leisti finišuoti Pi-Eks Septynioliktoje bazėje…

Dispečeris, visas išraudęs, buvo beprasižiojąs, bet nespėjo. Salėje išsyk sugaudė keli balsai:

— Atgal!

— DP, finišuoti draudžiama!..

— Kapitone Kelogai, atgal!..

— Vyriausioji Dispečerinė kapitonui Kelogui. Tuojau pat išeiti į bet kurią ketvirtosios zonos orbitą. Nefinišuoti. Neartėti. Laukti.

— Klausau, — sutrikęs atsiliepė kapitonas Kelogas. — Išeiti i ketvirtą i a zoną ir laukti.

Dispečeris susigriebęs užsičiaupė. Buvo girdėti, kaip selektoriuje moteriškas balsas kažką įtikinėjo: „Paaiškinkit jam, kokios aplinkybės… Paaiškinkit jam… Paskui žalia lemputė selektoriaus pulte užgeso, ir viskas nutilo.

Vaizdas ekrane nublanko. Vėl pasirodė koordinačių tinklelis, ir ekrano gilumoje vėl ėmė slinkti ryškus blykčiojantis taškas.

Pasigirdo Turneno balsas:

— Avarinis budėtojas dispečeriui. Galiu pranešti, kad robotai jau startavo.

Tą pat sekundę dešiniame apatiniame ekrano kampe pasirodė dar du šviesūs taškai. Dispečeris nervingai pasitrynė delnus.

— Ačiū, Tumėnai, — sumurmėjo jis. — Ačiū, brangusis…

Du šviesūs taškai — avariniai robotai — slinko ekranu.

Atstumas tarp jų ir branduolinio laivo tolydžio mažėjo.

Dispečeris žiūrėjo, kaip tarp ryškių linijų slenka blikčiojantis taškas, ir galvojo, kad šis nusenėlis ko gero dar įlėks į antrąją zoną, kur tankiai išdėstyti kosminiai angarai ir degalų stotys; kad vienoje iš tų stočių dirba jo duktė; kad kosmiės observatorijos Pagrindinio reflektoriaus veidrodis sudaužytas; kad šis laivas slenka lyg aklas ir negirdi arba nesupranta signalų; kad kas sekundę jis gali sudužti, įsirėžęs į vieną iš gausių sunkių konstrukcijų arba patekęs į D-kosmolaivių starto zoną. Jis galvojo, kad sulaikyti aklai ir beprasmiškai skrendantį laivą bus labai sunku, nes jis keistai ir netvarkingai kaitalioja greitį ir todėl robotai gali jį pramušti, nors robotus tikriausiai valdo pats Tumėnas…

— Deltos stotis, — tarė padėjėjas. — Maksimaliai padidinu.

Juodame ekrane vėl pasirodė nerangaus milžino vaizdas. Plazmos žybsniai po kupolu pasidarė nelygūs, neritmiški, ir atrodė, kad ši baisenybė mėšlungiškai krato juodas storas kojas. Salimais atsirado blankūs avarinių robotų siluetai. Robotai artėjo atsargiai, atšokdami po kiekvieno branduolinės raketos trūktelėjimo.

Dispečeris ir padėjėjas žiurėjo išpūtę akis. Dispečeris, ištempęs kaklą, švokštė: „Na, Tumėnai… Na… Na, balandėli… Na…

Robotai plušėjo sparčiai ir tiksliai. Iš dviejų pusių jie ištiesė į branduolinę raketą titaniškus čiuptuvus ir įsikibo į išsiskėtusius stulpus kolonas. Vienas čiuptuvas nepataikė, pakliuvo po kupolu ir nuo plazmos smūgio virto dulkėmis. („Ai!“ — sušnibždėjo padėjėjas.) Iš viršaus atlėkė trečias robotas ir magnetiniais čiulptuvais įsisiurbė į kupolą. Branduolinė raketa pradėjo lėtai leistis. Blikčiojanti pašvaistė po jos kupolu užgeso.

— Tfu… — sumurmėjo dispečeris ir rankove nusišluostė veidą.

Padėjėjas nervingai nusijuokė:

— Kaip kalmarai banginį, — tarė jis. — Ir kur dabar jį varo?

Dispečeris per mikrofoną paklausė:

— Tumėnai, kur tu jį varai?

— Varau į mūsų raketodromą, — neskubėdamas atsakė Tumėnas. Jis buvo trupučiuką uždusęs.

Dispečerio vaizduotėje staiga Šmėstelėjo ekrano apšviestas apvalus, suprakaitavęs jo veidas.

— Ačiū, Tumėnai, — švelniai tarė jis, atsigręždamas į padėjėją. — Atšauk aliarmą. Pataisyk grafiką, ir tegu atnaujina darbą.

— O tu? — gailiai paklausė padėjėjas.

— Aš lekiu ten.

Padėjėjas taip pat norėjo ten, bet jis tepasakė viena:

— Įdomu, ar iš Kosmogacijos muziejaus niekas nedingo?

Reikalai susiklostė neblogai, ir jis buvo gana gerai nusiteikęs.

— Na, ir budėjimas, — tarė jis. — Dar ir dabar dreba pakinkliai.

Dispečeris paspaudė klavišus, ir ekrane atsivėrė kalvota lyguma. Padange vėjas ginė baltus išdrikusius debesis, kėlė Vilneles ant tamsių klanų tarp kupstų, apaugusių skurdžia augmenija. Mažame ežeriuke pliuškenosi antys. „Cia seniai besileido žvaigždėlaiviai“, — pamanė padėjėjas.

— Vis dėlto norėčiau žinoti, kas ten, — pro sukąstus dantis sušvokštė dispečeris.

— Greitai sužinosi, — pavydžiai atsakė padėjėjas.

Antys netikėtai pakilo. Retas jų pulkelis ėmė skristi šalin, iš visų jėgų plasnodamas sparnais. Debesys pradėjo suktis, iš lygumos centro pakilo vandens ir garo sūkurys. Išnyko kalvos, išnyko ežeras, tiršto rūko debesyse ėmė skrieti su šaknimis išrauti skurdūs krūmokšniai. Kylančioje migloje šmėstelėjo kažkoks didelis ir tamsus daiktas, kažkas blykstelėjo it raudona žara, ir buvo matyti, kaip priekiniame plane sudrebėjo kalva, išsipūtė ir lėtai nuvirto, nelyginant velėna nuo didžiulio plūgo norago.

— Ai-ai-ai! — suaimanavo padėjėjas, neatitraukdamas akių nuo ekrano. Bet jis nieko daugiau nebematė, kaip tik greitai plaukiančius baltus ir pilkus garo debesis.

Kai malūnsparnis nusileido už šimto metrų nuo milžiniškos duobės, garas jau buvo išsisklaidęs. Duobės centre ant šono gulėjo branduolinis laivas, jo reaktoriaus storų tumbų rinkės kvailai ir beviltiškai riogsojo ore. Salia laivo kėksojo sulamdyti juodi avariniai robotai, iki pusės įklimpę į karštą skystą purvą. Vienas iš jų pamažu traukė į šarvus. savo mechanines letenas.

Viršum duobės virpėjo karštas oras.

— Negerai, — kažkas sumurmėjo, kol jie lipo iš malūnsparnio.

Viršum galvos švelniai suūžė propeleriai — Ore praskriejo ir netoli nutūpė dar keli malūnsparniai.

— Eime, — pakvietė dispečeris, ir visi patraukė įkandin jo.

Jie nusileido į duobę. Kojos iki kulkšnių klimpo į karštą pliurzą. Jie ne išsyk išvydo žmogų, o kai išvydo, tuojau sustojo.

Jis gulėjo kniūpsčias, atmetęs į šonus rankas, įsikniaubęs į šlapią žemę, prigludęs prie jos visu kūnu ir drebėdamas, lyg jį būtų krėtęs stiprus šaltis. Jis vilkėjo keistu kostiumu, sulamdytu, tarytum iš gerkles ištrauktu, neįprasto kirpimo ir spalvos, žmogus buvo rudaplaukis, ryškiai rudaplaukis. Jis negirdėjo žingsnių. O kai žmonės prie jo pribėgo, pakėlė galvą, ir visi išvydo balsvai mėlyną ir purviną jo veidą, kurį per lūpas kirto neužgijęs randas. Rodėsi, kad žmogus verkia: mėlynos įkritusios jo akys blizgėjo, jose spindėjo beprotiškas džiaugsmas ir kančia. Gelbėtojai paėmė jį už parankių, pakėlė, tuomet jis prabilo:

— Daktaro, — dusliai ir neaiškiai ištarė jis. Kalbėti jam trukdė lūpas kertantis randas.

Iš pradžių niekas nesuprato, niekas nesumetė, kokio daktaro jam reikia, tik po kelių sekundžių visi suvokė, kad jis prašo gydytojo.

— Daktaro, greičiau. Seriožai Kondratjevui labai blogai…

Išplėstomis akimis jis apžvelgė visų veidus ir staiga nusišypsojo:

— Sveiki, proproanūkiai…

Užsitraukęs randas nuo šypsenos atsivėrė, ir ant lūpų pakibo tiršti raudoni kraujo lašai. Visi pagalvojo, kad šis žmogus labai seniai bėra šypsojęsis. Į duobę skubiai leidosi žmonės baltais chalatais.

— Daktaro, — pakartojo rudaplaukis ir virto aukštielninkas, atlošęs balsvai melsvą purviną veidą.

SUSIMOKĖLIAI

18-jo kambario gyventojų ketvertas plačiai garsėjo Anjudino mokykloje. Ir visai suprantama. Tokie talentai, kaip tobulas menas pamėgdžioti Pandoros planetoje gyvenančio milžiniško voravėžio staugimą, sugebėjimas laisvai samprotauti apie devynis degalų taupymo būdus, skrendant iš vienos žvaigždės į kitą, ir mokėjimas vienuolika kartų iš eilės pritūpti viena koja, negalėjo likti nepastebėti. O 18-jo kambario gyventojams visi šie talentai nebuvo svetimi.

18-jo kambario istorija prasidėjo jau tada, kai jų buvo tik trejetas ir kai jie dar neturėjo nei atskiro kambario, nei savo mokytojo. Tačiau jau tuomet Genka Komovas, labiau žinomas Kapitono pravarde, buvo didžiulis autoritetas Poliui Gnedychui ir Aleksandrui Kostylinui. Polis Gnedychas — dar vadinamas tiesiai Poliu arba netgi Liberiu Poliu — buvo žinomas kaip labai gudrus, visa ką sugebantis žmogus. Aleksandras Kostylinas, be abejo, buvo geraširdis, garsėjo susirėmimuose, kuriuose būdavo pavartojama ne tiek proto, kiek fizinės jėgos. Jis negalėjo pakęsti, kai jį kas pavadindavo Kostyliumi[3] (ir šito neslėpdavo), bet noromis atsiliepdavo, pavadintas Linu. Genka Kapitonas, tobulai išstudijavęs populiarią knygą, „Trasa Erdvėje“, mokėjo daug įvairių naudingų dalykų, gebėjo, iš visa ko sprendžiant, be vargo pataisyti fotoninį reflektorių, nekeisdamas kosmolaivio kurso, ir be paliovos vedė į šlovę Liną ir Polį. Pavyzdžiui, plačiai išgarsėjo naujo raketų kuro bandymai, kurie, jam vadovaujant, buvo atlikti mokyklos parke. Viršum aukščiausių medžių pakilo tirštų dūmų fontanas, o sprogimo trenksmą galėjo girdėti visi esantys tą akimirką mokyklos teritorijoje. Tai buvo neužmirštamas žygdarbis, ir dar ilgai po to Linas didžiavosi ilgu randu ant nugaros, dar ilgai visur vaikščiojo iki juosmens plikas, kad šį jo randą galėtų matyti visi pavyduoliai. Kaip tik ši trijulė atgaivino senovinius Afrikos genčių žaidimus — šokinėjo nuo medžių, įsitvėrę į ilgas virves, kurios jiems atstojo (patyrimas parodė, kad nepakankamai) lianas. Ne kas kitas, kaip jie prasimanė suvirinti plastikus, iš jų pasidaryti drabužius ir ne kartą šiuo išradimu nušluostyti nosį nepakenčiamai išdidiems vyresniesiems draugams, kuriems buvo leista plaukioti su kaukėmis ir netgi su akvalangais. Ir nors visi šie žygiai juos išgarsino, bet trokštamo pasitenkinimo jiems nesuteikė. Tuomet Kapitonas nusprendė dalyvauti jaunųjų kosmonautų ratelio darbe, atvedančiame puikias perspektyvas pasisukti perkrovos centrifugoje ir galiausiai prisikasti prie paslaptingojo kosmogacinių uždavinių daviklio.

Didžiai apstulbęs. Kapitonas aptiko ratelyje savo amžininką — Michailą Sidorovą, dėl daugelio priežasčių dar va dinamą Atu. Kapitonui atrodė, kad Atas yra pasipūtęs ir tuščiagalvis, bet jau pats pirmas rimtas pasikalbėjimas parodė, kad savo ypatybėmis jis neabejotinai pranoksta Valterį Saronianą, kuris tuo metu su trijule palaikė pusiau draugiškus santykius ir buvo užėmęs ketvirtą lovą tik ką jiems paskirtame 18-jame kambaryje.

Istoriškas pasikalbėjimas vyko maždaug šitaip. „Ką tu manai apie branduolinę pavarą?“ — pasiteiravo Genka. „Seniena“, — trumpai nukirto Atas. „Sutinku, — tarė Kapitonas ir susidomėjęs nužvelgė Atą. — O fotoninis-anigiliacinis?“ — „Šiaip sau“, — atsakė Atas, liūdnai palingavęs galvą. Tuomet Genka uždavė jam savo gudriausią klausimą: kokios sistemos yra perspektyviausios — gravigeninės ar graviapsauginės. „Aš pripažįstu tik D-principą“, — išdidžiai atsakė Atas. „Hm, — tarė Genka. — Gerai, eiva į aštuonioliktą, supažindinsiu tave su įgula.“ — „Ar su tais savo asilais?“ — susiraukė Atas Sidorovas, bet nuėjo.

Po savaitės, negalėdamas ištverti grasinimų ir prievartos, mokytojui leidus, Valteris Saronianas iš 18-jo kambario pabėgo, ir jo vietoje apsigyveno Atas. Po to 18-jo kambario protuose ir širdyse įsiviešpatavo ir, atrodė, visam laikui, D-principas ir tarpgalaktinių skridimų idėja. Taip susibūrė superkosmolaivio „Galaktionas“ įgula: Genka — kapitonas, Atas Sidorovas — šturmanas ir kibernetikas, Liberis Polis — skaičiavimo mašinos operatorius, Saška Linas — bortinžinierius ir medžiotojas. Įgula puoselėjo šviesias viltis ir labai konkrečius planus. Ji sukūrė superkosmolaivio „Galaktionas“ generalinius projektus, parengė nuostatus ir sutarė, kad įgulos nariai kits kitam pažinti vartotų visiškai slaptą ženklą — ypatingai sudėtus dešiniosios rankos pirštus. Greitas ir neišvengiamas įsiveržimas ėmė grėsti Andromedos, Mesje-33 ir kitiems ūkams. Taip praėjo metai.

Pirmą smūgį sudavė bortinžinierius ir medžiotojas Linas. Tėvą, kuris iš kosminės negravitacinio liejimo gamyklos buvo atskridęs atostogų. Linas su jam būdingu lengvapėdiškumu paklausė, nuo kelerių metų jaunuoliai priimami į kosmonautus. Atsakymas buvo toks baisus, kad 18-sis juo nepatikėjo. Gudrusis Polis įkalbėjo jaunesnįjį brolį mažylį, kad šis to paties paklaustų kurį savo mokytoją. Mokytojas atsakė taip pat. Galaktikų užkariavimas praktiškai buvo atidėtas neribotam laikui — dešimčiai metų. Prasidėjo trumpa sąmyšio epocha, nes naujiena visiškai sužlugdė kruopščiai parengtą „Žydinčios alyvos“ projektą, pagal kurį visas 18-sis turėjo slapiai pasikrauti į tarpplanetinį tankerį, skrendantį į Plutoną. Kapitonas buvo numatęs prisistatyti praslinkus savaitei po starto ir automatiškai sujungti savo įgulą su tankerio įgula.

Antras smūgis buvo ne toks netikėtas, bet užtat kur kas sunkesnis. Kaip tik šioje sąmyšio epochoje,Galaktiono“ įgula kažkokiu būdu staiga suvokė — šitai ji žinojo daug seniau, — kad pasaulyje labiausiai gerbiami (tik pamanykite!) ne kosmonautai, ne jūros gelmių tyrinėtojai ir netgi ne paslaptingieji pabaisų nugalėtojai — zoopsichologai, o gydytojai ir mokytojai. Be kita ko, paaiškėjo, kad Pasaulio Taryboje — šešiasdešimt procentų mokytojų ir gydytojų. Kad mokytojų visą laiką trūksta, o kosmonautų — devynios galybės. Paaiškėjo, jeigu nebūtų gydytojų, vargu ar galėtų dirbti jūros gelmių tyrinėtojai, o anaiptol ne atvirkščiai. Visa tai, o taip pat ir daugelį kitų panašių pasibaisėtinų dalykų įgula įsisąmonino labai kasdieniškai: per pačią paprasčiausią televizinę ekonomikos pamoką. Ir buvo baisiausia, kad visa to nė kiek nepaneigė mokytojas.

Trečią ir galutinį smūgį sudavė abejonės. Bortinžinierių Liną Kapitonas užklupo skaitantį „Vaikiškų persišaldymo ligų kursą“. Smarkiai užsipultas, Linas įžūliai atrėžė, kad ateityje jis ketinąs teikti žmonėms konkrečią naudą, o ne abejotinas žinias iš kosminių erdvių gyvenimo. Kapitonas ir šturmanas buvo priversti imtis kraštutinių įtikinėjimo priemonių, kurių spaudžiamas atskalūnas sutiko, kad pasidaryti vaikų gydytoju jam vis vien nėra vilties, o tapęs bortinžinieriumi arba bent medžiotoju, jis dar turėtų šansų pelnyti amžiną šlovę. Per visą egzekuciją gudrusis Liberis Polis sėdėjo kampe ir tylėjo, bet po to, bent kiek spaudžiamas, visuomet šantažavo įgulą nerišliais ir kandžiais grasinimais (pavyzdžiui,,pereisiu į laringologus“,,tegu mokytojas pasako, kieno tiesa“). Sitai girdėdamas, Saška Linas pavydžiai šnopavo. Abejonės graužė „Galaktiono“ igulą. Abejonės slėgė Kapitono sielą.

Pagalba atėjo iš Didžiojo Pasaulio. Grupė mokslininkų, dirbančių Veneroje, užbaigė ir pasiūlė Pasaulio Tarybai apsvarstyti praktinį projektą, kuriame buvo numatyta distiliuoti atmosferinę Veneros dangą, kad būtų galima šią planetą vėliau kolonizuoti. Pasaulio Taryba projektą apsvarstė ir patvirtino. Atėjo eilė Veneros dykumoms, didelei ir baisiai planetai, kurią reikėjo padaryti Antrąja Žeme. Suaugusiųjų pasaulis ėmėsi darbo — gamino naujas mašinas, akumuliavo galingumus. Veneros gyventojų skaičius sparčiai didėjo. O Anjudino mokyklos 18-jame kambaryje, įgulos narių smalsiai sekamas, „Galaktiono“ kapitonas karštligiškai rengė „Spalio“ plano projektą, numatantį neregėtą idėjų užmojį ir išeitį iš sunkios krizės.

Paskelbus Pasaulio Tarybos kreipimąsi, projektas buvo užbaigtas per tris valandas ir pateiktas svarstyti įgulai. „Spalio“ planas buvo nepaprastai trumpas ir kupinas informacijos:

1) per keturis dešimtadienius išstudijuoti gamybiniustechninius standartinių atmosferogeninių agregatų duomenis;

2) praėjus nurodytam laikui, anksti rytą — kad nepajustų mokyklos budėtojas — palikti mokyklą ir nusigauti iki Anjudino raketų stoties, o ten, pasinaudojus sąmyšiu, neišvengiamai kylančiu leidžiantis raketoms, įlįsti į kurio nors apie Žemę skraidančio laivo krovinių triumą ir ištūnoti iki finišo;

3) ten viskas paaiškės.

Planas buvo sutiktas šūksniais „valio!“ ir patvirtintas trim balsais, vienam balsui susilaikius. Susilaikė kilnusis Atas Sidorovas. Žvelgdamas į tolimą horizontą, jis nepaprastai paniekinamai atsiliepė apie „biauriuosius agregatus“ bei „kvailas užmačias“ ir pasakė, kad nuo griežtos plano kritikos jį sulaikanti tik draugystė ir savitarpio pagalba. Tačiau jis nemanąs prieštarauti ir netgi sutinkąs apgalvoti kai kuriuos išvykimo aspektus. Tik tokio jo el gesio nieku būdu nesą galima laikyti atsisakymu nuo D-principo dėl kažkokių nešvankių distiliatorių. Kapitonas patylėjo ir įsakė imtis darbo. Įgula sukruto.

…Anjudino mokyklos 18-jame kambaryje vyko geografijos pamoka. Mokomojo stereovizoriaus ekrane tviskėjo žaibais liepsnojantis debesis viršum Parikutino, šmėsčiojo švilpiantys lapiliai ir iš kraterio kyšojo raudonas lavos liežuvis, panašus į strėlės antgalį. Buvo kalbama apie vulkanologijos mokslą, apskritai apie vulkanus ir apie nepažabotus vulkanus. Tarp nežinia kada sustingusios magmos pilkų sąvartų baltavo dailūs Cipo-Cipo vulkanologijos stoties kupolai.

Prie stereovizoriaus sėdėjo Saška Linas ir, nenuleisdamas akių nuo ekrano, nervingai kramtė čia dešinės, čia kairės rankos pirštų nagus. Jis pavėlavo. Rytą ir pusę dienos jis praleido sporto aikštelėje, tikrindamas vakar moktojo pateiktą prielaidą, kad maksimalaus šuolio aukščio ir maksimalaus šuolio ilgio santykis prilygstąs maždaug vieno ir keturių santykiui. Linas tol šokinėjo į tolį ir į aukštį, kol jam aptemo akys. Tuomet jis privertė šokinėti keletą mažylių ir visai nuvarė juos nuo kojų, bet surinkti duomenys rodė, kad mokytojo prielaida — artima tiesai. Dabar Linas turėjo pasivyti ir žiūrėjo pamokas, kurias įgula buvo išmokusi rytą.

Genka Kapitonas, palinkęs prie savo stalo ties priekine permatoma kambario siena, atidžiai kopijavo vidutinio galingumo dvifazio deguonies įrenginio brėžinį. Liberis Polis gulėjo savo lovoje (kas daryti dieną, nebuvo rekomenduota), dėdamasis, kad skaito storą knygą pilkais viršeliais — „Atmosferogeninių agregatų eksploatavimo įvadą“. Šturmanas Atas Sidorovas stovėjo prie savo stalo ir galvojo. Tai buvo mėgstamiausias jo užsiėmimas. Jis kartu dygėdamasis stebėjo instinktyvius į geografiją įsitraukusio Lino judesius.

Už permatomos sienos švelnios saulės spinduliuose geltonavo smėlis ir ošė išlakios pušys. Ežere stūksojo šuolių bokštas su ilgu lanksčiu tramplinu.

Dėstytojo balsas ėmė pasakoti, kaip buvo užgesintas Strombolip vulkanas, ir Saška Linas visai užsimiršo. Dabar jis kramtė išsyk abiejų rankų nagus. Kilniojo Ato nervai neištvėrė.

— Linai, — prabilo jis, — liaukis graužęs.

Linas neatsigręždamas apmaudžiai patraukė pečiais.

— Jis alkanas! — atkutęs pasakė Polis.

Jis atsisėdo lovoje, ketindamas leistis į šnekas, bet Kapitonas lėtai pakreipė plačiakaktę galvą ir įdėmiai pažvelgė i ji — Nieko, nieko… — surizgo Polis. — Aš juk skaitau. „DA-11 našumas — šešiolika kubinių metrų ozonizuoto deguonies per valandą. Stra-ti-fi-kacijos metodas įgalina…

— Skaityk sau! — patarė Atas.

— Jau kam kam, bet tau jis netrukdo, — rūsčiai įsiterpė Kapitonas.

— Tavo manymu, netrukdo, o mano manymu, trukdo, — atšovė Atas Sidorovas.

Jų nuomonės susikirto. Polis patenkintas stebėjo incidentą. „Įvadas“ jam buvo įgrisęs iki gyvo kaulo.

— Kaip nori, — tarė Kapitonas. — Tik aš nemanau už jus visus vienas dirbti. O tu, Atai, nieko nedarai. Ir apskritai iš tavęs naudos kaip iš ožio.

Šturmanas paniekinamai nusišypsojo, bet į šnekas nesileido. Tuo tarpu užgeso ekranas, ir Linas atsigręžė, sugirgždindamas kėdę.

— Vyručiai! — tarė jis. — Alio, vyručiai! Važiuojam tenai.

— Važiuojam! — sušuko Polis ir pašoko.

— Kur tenai? — rūsčiai paklausė Kapitonas.

— Į Parikutiną! Į Mon-Pelę! Į…

— Gana! — suriko Kapitonas. — Visi jūs tikri išdavikai! Man su jumis pakyrėjo terliotis! Aš einu vienas, o jūs kraustykitės kur išmanot. Aišku?

— Fu, Kapitonas! — iškilniai tarė Atas.

— Tu pats fu, supratai? Tvirtinom planą, šaukėm „valio, valio“, o dabar kas kur? O man su jumis iš viso pakyrėjo terliotis. Geriau susitarsiu su Nataša arba su tuo vėpla Valteriu, aišku? O jūs visi nešdinkitės po velnių. Spiaunu aš į jus, ir tiek!.. j

Kapitonas nusisuko ir ėmė įnirtingai kopijuoti brėžinį. Stojo slogi tyla. Polis patyliukais atsigulė ir ėmė stropiai studijuoti „Įvadą“. Atas prikando lūpą, o sunkiasvoris Linas atsistojo ir, susikišęs rankas į kišenes, ėmė vaikščioti po kambarį.

— Genka, — tarė jis neryžtingai. — Kapitone, tu… be reikalo. Kam tu šitaip?

— Nešdinkitės į tą savo Mon-Pelę, — sumurmėjo Kapitonas. — Į savo Parikutiną. Apsieisim…

— Kapitone… Kaip čia dabar?… Valteriui negalima pasakoti, Genka!

— Netgi labai galima… Ir papasakosiu. Nors jis vėpla, bet ne išdavikas…

Neištraukdamas rankų iš kišenių, Linas ėmė bėgioti po kambarį.

— Kam tu taip, Kapitone? Stai Polis jau kala!

— „Polis, Polis“! Pagyrūnas tas tavo Polis. O į Atą iš viso spiaunu. Pamanykit, „Galaktiono“ šturmanas atsirado! Plepys.

Linas kreipėsi į Atą.

— Tu, Atai, tikrai nei šiaip, nei taip… Zinai, negerai… Visi mes stengiamės…

Atas apžiūrinėjo miškingą horizontą.

— Ko čia visi kudakuojate? — mandagiai paklausė jis. — Jei pasakiau — einu, vadinas, einu. Rodos, aš dar niekad ir niekam nemelavau. Ir dar nieko neišdaviau.

— Tu liaukis, — rūsčiai tarė Linas. — Kapitonas sako teisybę. Tu dykinėji, ir tai, žinai, kiaulystė…

Atas nusigręžė ir susiraukė.

— Nagi, darbštuoli, — tarė jis. — O gal galima pasakyti, kodėl „Stumbras“ azoto pertekliaus sąlygomis prasčiau dirba, negu DA-7?

— A? — sutrikęs tarė Linas ir pažvelgė į Kapitoną.

Kapitonas kilstelėjo galvą.

— O kokie yra „Airono-Trečiojo“ eksploatavimo devyni punktai? — klausinėjo Atas. — O kas pirmas išrado oksitaną? Nežinai, darbštuoli! Ir kuriais metais? Taip pat nežinai?

Tai buvo Atas — didis žmogus, nors ir turintis gausybę ydų. Kambaryje stojo pagarbi tyla, tik Polis Gnedychas įnirtingai vartė „Įvado“ puslapius.

— Maža kas ką pirmas išrado, — netvirtai burbtelėjo Linas ir bejėgiškai įsistebeilijo į Kapitoną.

Kapitonas atsistojo. Jis priėjo prie Ato ir bakstelėjo jam kumščiu į pilvą.

— Šaunuolis, Atai, — pasakė jis. — Aš, kvailys, maniau, kad tu dykinėji.

— „Dykinėji“! — tarė Atas ir kumštelėjo Kapitonui į šoną. Šitaip jis priėmė atsiprašymą.

— Pirmyn, vyručiai! — sušuko Kapitonas. — Laikytis kurso į Atą! Paleisti fiderius, astronautai! Bijokitės legeninių pagreičių. Saugokite reflektorių. Dulkes neša į kairę. Pirmyn!

— Pirmyn, vyručiai! — suriko „Galaktiono“ įgula.

Kapitpnas pasisuko į Liną.

— Bortinžinieriau Linai, — tarė jis, — kokių yra klausimų iš geografijos?

— Nėra, — atraportavo bortinžinierius.

— Kas dar liko šiandien?

— Algebra ir darbas, — atsakė Atas.

— Teisybė! Todėl pradėsim imtynėm. Pirmoji pora — Atas ir Linas. O tu. Poli, eik tūpčioti, tavo kojos silpnos.

Atas ėmė ruoštis imtynėms.

— Nepamirškim suslėpti medžiagos, — tarė jis. — Viską išmėtėm, dar mokytojas pamatys.

— Tiek to, vis tiek rytoj išskrendam.

Polis atsisėdo ant lovos ir padėjo į šalį knygą.

— Kas išrado oksitaną, čia neparašyta.

— Elis Dženkinsas, — nė nemirktelėjęs pasakė Kapitonas. — Septyniasdešimt antraisiais metais.

Kaip visada, į 18-jį kambarį mokytojas Teninas atėjo ketvirtą valandą dieną. Kambaryje nieko nebuvo, bet dušinėje smarkiai tekėjo vanduo, buvo girdėti prunkščitot, pliukšenant ir džiaugsmingai šaukiant:,Pirmyn, pirmyn, vyručiai!“ Paplušėjusi dirbtuvėse, „Galaktiono“ įgula prausėsi.

Mokytojas pavaikščiojo po kambarį. Daug kas čia buvo pažįstama ir priprasta. Linas, kaip visuomet, drabužius buvo išmėtęs po visą kambarį. Viena jo šliurė gulėjo ant Ato stalo ir, be abejo, vaizdavo jachtą. Stiebas buvo padarytas iš pieštuko, burės — iš kojinės. Tai, žinoma, Polio darbas. Dėl šios išmonės Linas piktai burbės: „Nemanyk, kad šitai labai sąmojinga. Poli…“ Sienų ir lubų permatomumo sistema sugadinta, ir šitai padarė Atas. Mygtukas įtaisytas Ato galvūgalyje, ir, guldamas miegoti, jis juo žaidžia. Atsigulęs jis spaudo mygtuką, ir kambaryje čia pasidaro visai tamsu, čia pasirodo nakties mėlis ir mėnulis viršum parko. Jei Ato niekas nesudraudžia, mygtukas paprastai sugenda. Šiandien Atui lemta taisyti permatomumo sistemą.

Ant Lino stalo — chaosas. Visuomet taip, ir nieko nepadarysi. Tai kaip tik tas atvejis, kai nieko negali pakeisti nei mokytojo pastangos, nei visas didžiulis vaikų psichologijos aparatas.

Visos naujovės kambaryje susijusios su Kapitonu. Šiandien ant jo stalo brėžiniai, kurių pirma nebuvo. Cia kažkas nauja, vadinasi, apie tai reikia pagalvoti. Mokytojas Teninas naujoves labai mėgo. Jis atsisėdo prie Kapitono stalo ir ėmė peržiūrinėti brėžinius.

Iš dušinės aidėjo šūksniai:

— Poli, leisk daugiau šalto!

— Nereikia! Salta! Peršalsiu!

— Laikyk jį, Linai, tegu grūdinasi!

— Atai, duok šen trintuvę…

— Vyručiai, kur muilas?

Kažkas su trenksmu parvirsta ant grindų. Riksmas:

— Koks kvailys po kojomis numetė muilą?

Kvatojimas, šūksniai „pirmyn“.

— Baisiai sąmojinga! Kad rėšiu!..

— Sa, ša! Įtrauk manipuliatorių!..

Mokytojas peržiūrėjo brėžinius ir padėjo juos atgal. „Susidomėjimas neslūgsta, — pamanė jis. — Dabar deguonies soclrintojas. Berniukai stipriai susiviliojo Venera.“ Jis atsistojo ir žvilgtelėjo po Polio pagalve. Ten gulėjo „Įvadas“. Knyga buvo labai nušiurusi. Mokytojas susimąstęs ją pavartė ir padėjo atgal. „Netgi Polis, — nusistebėjo jis. — Keista.“

Dabar jis pamatė, kad ant Lino stalo nėra bokso pirštinių, kurios iki šiol dvejus metus nuolat čia kėksojo. Prie Kapitono lovos nebebuvo Gorbovskio fotografijos su vakuuminiu skafandru, o Polio stalas — tuščias.

Mokytojas Teninas viską suprato. Jis suprato, kad jie nori sprukti. Jis netgi suprato, kada jie mano sprukti. Fotografijos nėra — vadinasi, ji Kapitono kuprinėje. Vadinasi, kuprinė jau sukrauta. Vadinasi, jie sprunka rytoj rytą, kuo anksčiausiai. Kapitonas mėgsta viską daryti nuodugniai ir niekad neatideda rytdienai to, ką galima padaryti šiandien. Beje, Polio kuprinė tikriausiai dar neparuošta: Polis viską atideda porytdienai. Vadinasi, jie bėga rytoj ir bėga pro langą, kad nepajustų budėtojas. Jie labai nemėgsta trikdyti budėtojo. Betgi kas šitai mėgsta?

Mokytojas žvilgterėjo po lova. Kapitono kuprinė buvo sudėta pavydėtinai tvarkingai. Po Polio lova kėksojo jo kuprinė. Iš kuprinės kyšojo mėgstamiausi Polio marškiniai — be apykaklės, su raudonais dryželiais.“Sienos spintoje paslėptos sumgniai iš rankšluosčių nuvytos kopėčios — be abejo, Ato kūrinys.

Taip… Vadinasi, reikia galvoti. Mokytojas Teninas išsyk nusiminė ir nudžiugo.

Iš dušinės vien su glaudėmis išsirito Polis. Jis pamatė mokytoją ir lankstu jį apėjo.

— Neblogai, Poli! — sušuko mokytojas. — Bet neriesk kojų, berniuk!

— Pirmyn! — sumurmėjo Polis ir lankstu grįžo atgal. — Kosmonautai, mokytojas! Mokytojas atėjo!

Jis visuomet pamiršdavo pasisveikinti.

„Galaktiono“ įgula puolė į kambarį ir įstrigo duryse. Mokytojas Teninas žiūrėjo į juos ir galvojo… nieko negalvojo. Jis labai juos mylėjo. Jis visuomet juos mylėjo. Visus. Visus, kuriuos užaugino ir išleido į Didįjį Pasaulį. Jų buvo daug, ir geriausi buvo šie. Todėl, kad jie buvo dabar. Jie stovėjo rankas prispaudę prie šlaunų ir žiūrėjo į jį taip, kaip jis norėjo. Beveik taip.

— Ka te te u es te cha de, — signalizavo mokytojas. Tai reiškė: „Galaktiono“ įgulai. Matau jus gerai. Ar skridimo kryptimi nėra dulkių?“

— Te te ku u ze ce, — skirtingais balsais atsakė įgula.

Jie taip pat matė gerai, ir skridimo kryptimi dulkių beveik nebuvo.

— Apsirengti! — sukomandavo mokytojas ir įsmeigė akis į chronometrą.

Įgula tylomis puolė rengtis.

— Kur mano kojinė? — sušuko Linas ir pamatė jachtą. — Nemanyk, kad tai sąmojinga, Poli… — suburbėjo jis.

Apsirengimas truko 39 sekundes su dešimtosiomis, paskutinis apsirengė Linas.

— Kiaulystė, Poli — bambėjo jis. — Gudragalvis!..

Paskui visi kur kas susėdo, ir mokytojas tarė:

— Literatūra, geografija, algebra, darbas. Taip?

— Ir dar truputis kūno kultūros, — pridūrė Atas.

— Be abejo, — pritarė mokytojas. — Tai matyti iš tavo nukabintos nosies. Beje, Polis iki šiol riečia kojas. Saša, tu turi jam parodyti.

— Gerai, — atsakė Linas su pasitenkinimu. — Bet jis rambokas, mokytojau.

Polis tučtuoj atsakė:

— Geriau rambių kojų, negu rambios galvos!..

— Trys su pliusu. — Mokytojas palingavo galvą. — Ne labai išmoningai, bet idėja aiški. Iki trisdešimties metų gal ir išmoksi sąmojingumo, bet ir tuomet juo nepiktnaudžiauk.

— Pasistengsiu, — kukliai tarė Polis,

Trys su pliusu ne tip jau blogai, o Linas sėdi raudonas ir pasipūtęs. Vakarop jis sugalvos atsakymą.

— Pakalbėkim apie literatūrą, — pasiūlė mokytojas Teninas. — Kapitone Komovai, kaip gyvuoja tavo rašinys?

— Parašiau apie Gorbovskį, — tarė Kapitonas ir ištraukė savo stalo stalčių.

— Nuostabi tema, berniuk! — pasakė mokytojas. — Būtų labai gerai, jeigu ją įveiktum.

— Nei jis įveiks, nei ką, — įsiterpė Atas. — Jis mano, kad svarbiausias Gorbovskio bruožas — mokėjimas.

— O kaip tu manai?

— O aš manau, kad svarbiausias Gorbovskio bruožas — drąsa.

— Manau, kad tu klysti, šturmane, — tarė mokytojas. — Drąsių žmonių labai daug. Tarp astronautų iš viso nėra bailių. Bailiai stačiai išmiršta. Tačiau desantininkų, ypač tokių, kaip Gorbovskis, — reta. Prašau patikėti, nes aš šitai žinau, o tu kol kas ne. Bet ir tu sužinosi, šturmane. O ką rašei tu?

— Aš rašiau apie daktarą Mbogą, — atsakė Atas.

— Iš kur apie jį sužinojai?

— Aš jam daviau knygą apie skraidančiąsias dėles, — paaiškino Polis.

— Puiku, berniukai! Visi perskaitėt šią knygą?

— Visi, — atsakė Linas.

— Kam ji nepatiko?

— Visiems patiko, — išdidžiai tarė Polis. — Aš iškasiau ją bibliotekoje.

Jis, žinoma, pamiršo, kad šią knygą jam buvo rekomendavęs mokytojau. Jis visuomet pamiršdavo tokias smulkmenas, jis labai mėgo knygas „atrasti“. Ir jis mėgo, kad visi tai žinotų. Jis mėgo garsumą.

— Šaunuolis, Poli! — pagyrė mokytojas. — Ir tu, žinoma, taip pat rašei apie daktarą Mbogą?

— Aš parašiau eilėraštį!

— Oho, Poli! Ir tau nebaisu?

— O ko man bijotis? — nerūpestingai paklausė Polis. — Aš jį skaičiau Atui. Jis peikė tik smulkmenas. Taip… truputį.

Mokytojas su abejone žvilgtelėjo į Atą:

— Hm! Kiek pažįstu šturmaną Sidorovą, jis retai nukrypsta į smulkmenas. Pažiūrėsim, pažiūrėsim… O tu, Saša?

Linas tylomis kyštelėjo mokytojui storą sąsiuvinį. Ant viršelio buvo baisus rašalo juodulys.

— Zvancevas, — paaiškino jis. — Okeanologas.

— Kas jis toks? — pavydžiai paklausė Polis.

Linas pažvelgė į jį su baisia panieka ir nutylėjo. Polis buvo parblokštas. Tai buvo nepakenčiama. Dar daugiau: tai buvo baisu. Jis nieko nežinojo apie Zvancevą, okeanologą.

— Na, gerai, — tarė mokytojas ir susidėjo sąsiuvinius i krūvą. — Perskaitysiu ir pagalvosiu. Pasikalbėsim apie tai rytoj…

Jis išsyk pasigailėjo, tai pasakęs. Kapitonas, išgirdęs žodį „rytoj“, net persikreipė. Berniukui labai nemalonu meluoti ir apsimesti. Neverta jų kankinti, reikia atsargiau kalbėti. Nėra už ką juos kankinti, juk jie neketina nieko blogo daryti. Jiems net nėra jokio pavojaus: toliau kaip iki Anjudino jų niekas neleis. Tačiau jiems teks grįžti, o šitai iš tiesų nemalonu. Iš jų juoksis visa mokykla. Berniūkščiai kartais būna pikti, ypač tokiais atvejais, kai jų draugai mano, kad jie kažką gali, ko negali visi. Jis pagalvojo apie 20-jo bei 72-jo kambario didžiuosius pašaipuolius ir apie džiūgaujančius mažylius, šokinėjančius apie paimtą į nelaisvę „Galaktiono“ įgulą…

— Beje, apie algebrą, — tarė jis. (Įgula nusišypsojo. Įgula labai mėgo tą jo „beje“. Jis atrodė jiems pasigėrėtinai nelogiškas.) — Man mokantis, matematikos istoriją dėstė vienas labai įdomus mokytojas. Jis atsistodavo prie lentos, — mokytojas ėmė rodyti, — ir pradėdavo: „Dar senovės graikai žinojo, kad (a + b) lygu a plius 2 ab plius… — mokytojas pažvelgė į įsivaizduojamus užrašus, — plius… b…“

Įgula pratrūko juoku. Užkietėję kosmonautai užsimiršę žiūrėjo į mokytoją ir žavėjosi. Sis žmogus jiems atrodė didis ir paprastas kaip pasaulis.

— O dabar pažiūrėkit, kaip įdomiai kartais atsitinka su (a + b), — tarė mokytojas ir atsisėdo. Visi susispietė apie jį.

Prasidėjo tai, be ko įgula nebegalėjo, o mokytojas nieku būdu nebebūtų norėjęs gyventi, — skaičių nuotykiai Erdvėje ir Laike. Klaidingas koeficientas išmušdavo laivą iš kurso ir nublokšdavo jį į juodą prarają, iš kurios nebegali grįžti žmogus, parašęs pliusą vietoj minuso priešais radikalą; gremėzdiškas, siaubingas polinomas (daugianaris) skaidėsi į nepaprastai paprastus daugiklius, ir Linas krimste krimtosi:,Kur buvo mano akys? Kaip paprasta!“ skambėjo keisti, juokingai iškilmingi Kardano posmai, kuriuose poetas aprašė savitą kubinių lygčių sprendimo būdą; iš amžių gilumos kilo nuostabiai paslaptinga Didžiosios Fermo Teoremos istorija…

Paskui mokytojas pasakė:

— Gerai, berniukai. Dabar aš matau: jeigu visas mūsų gyvenimo problemas jūs suvesite į polinomus, jos bus išspręstos. Bent jau apytikriai…

— Norėčiau jas suvesti į polinomus, — išsprūdo Poliui. Mat, berniukas staiga prisiminė, kad rytoj jo čia nebebus, kad rytoj (ir, gal būt, amžinai) išsiskirs su mokytoju.

— Aš tave suprantu, drauge skaičiavimo mašinos operatoriau, — švelniai tarė mokytojas. — Sunkiausia — teisingai iškelti klausimą. Visa kita už jus padarys šeši matematikos raidos amžiai… O kartais galima išsiversti ir be matematikos. — Jis patylėjo. — Na, berniukai, o gal eisim imtynių „keturi prieš vieną“?

— Pirmyn! — suriko įgula ir puolė lauk iš kambario, nes imtynėms „keturi prieš vieną“ reikėjo erdvės ir minkštos dirvos po kojomis.

„Keturi prieš vieną“ — žaidimas sudėtingas, čia reikia didelio proto ir gerai mokėti senovinius sambo veiksmus, įgula suprakaitavo, o mokytojas susiplėšė striukę ir gerokai susibraižė. Paskui visi susėdo ant smėlio po pušimi ir ilsėjosi.

— Stai toks įbrėžimas, — pasakė mokytojas, apžiūrinėdamas delną, — Pandoroje sukeltų avarinį signalą. Mane izoliuotų medicinos kabinoje ir panardintų virusofobuose.

— O jeigu jums į ranką įkąstų vėžiavoris? — valiūkiškai paklausė Polis.

Mokytojas pažvelgė į jį.

— Vėžiavoris kanda ne taip, — tarė jis. — Jam rankos į nasrus geriau nekišti. Be kita ko, profesorius Karpenka dabar tyrinėja tokį dalyką, prieš kurį visi virusofobai — vaikų žaidimas. Jūs girdėjot apie bioblokadą?

— Papasakokit! — sukluso įgula.

Mokytojas ėmė pasakoti apie bioblokadą. Įgula taip klausė, jog Teninui buvo gaila, kad pasaulis toks didelis ir neįmanoma jiems dabar papasakoti visko, kas žinoma ir kas nežinoma. Jie klausėsi nekrustelėdami ir žiūrėjo jam į lūpas. Ir viskas būtų buvę labai gerai, bet jis nepamiršo, kad kopėčios iš rankšluosčių laukia spintoje, ir žinojo, kad Kapitonas — šiaip ar taip, Kapitonas! — taip pat šito nepamiršo. „Kaip juos sulaikyti? — galvojo Teninas. — Kaip?“ Yra daug būdų, bet visi jie negeri, nes reikia ne tik sulaikyti, bet ir priversti juos suprasti, kad negalima nesustoti. Ir vienas geras būdas buvo. Mažių mažiausiai vienas. Bet tam tikslui dar turėjo būti naktis, turėjo būti kelios knygos apie atmosferos regeneravimą, turėjo būti pilnas projektas „Venera“, turėjo būti dvi sporamino tabletės, kad būtų galima šią naktį ištverti… Reikėjo, kad berniukai tą naktį nepabėgtų. Netgi ne naktį — vakare, nes Kapitonas protingas ir daug ką pastebėjo: pastebėjo, kad mokytojas šį tą, o gal ir viską, suprato. „Tegu ne visą naktį, — galvojo mokytojas. — Tegu bent keturias penkias valandas. Sulaikyti ir užimti juos tą laiko tarpą. Kaip?“

— Beje, apie meilę artimam žmogui, — tarė jis, ir įgulą vėl pralinksmino šis „beje“. — Kaip vadinamas žmogus, kuris skriaudžia silpnesnį?

— Parazitas, — greitai atsakė Linas. Raiškiau nusakyti jis nesugebėjo.

— Bijoti, meluoti ir pulti, — prabilo Atas. — Kodėl klausiate, mokytojau? Mums taip nėra buvę ir nebus.

— Taip. Bet mokykloje šitaip atsitinka… kartais.

— Kas? — Polis pripuolė arčiau. — Pasakykite, kas?

Mokytojas svyravo. Tai, ką jis ketino padaryti, apskritai imant, buvo kvaila. Įpainioti berniukus į tokį dalyką — reiškia daug kuo rizikuoti. Jie labai karšti ir gali viską sugadinti. Ir mokytojas Sainas pasielgs teisingai, pasakydamas mokytojui Teninui ką nors nemalonaus. Bet juos reikia sulaikvti ir…

— Valteris Saronianas, — lėtai tarė mokytojas. — Apie tai girdėjau tik krašteliu ausies. Viską dar reikia gerai patikrinti.

Jis žiūrėjo į juos. Vargšas Valteris! Kapitonui trūkčiojo skruostų raumenys. Linas buvo baisus.

— Mes patikrinsim, — tarė susiraukdamas Polis. — Būsime labai atidūs…

Atas susižvelgė su Kapitonu. Vargšas Valteris!..

— Pakalbėkim apie vulkanus, — pasiūlė mokytojas.

Ir pagalvojo: „Sunkoka bus kalbėti apie vulkanus. Bet šitai, rodos, vienintelis dalykas, kuriuo galima juos sulaikyti iki tamsos. Vargšas Valteris! Taip, jie viską labai atidžiai-patikrins, nes Kapitonas labai nemėgsta suklysti. Paskui jie ieškos Valterio. Visa tam prireiks daug laiko. Sunku po vakarienės surasti keturiolikmetį berniuką keturių šimtų hektarų parke. Iki vakaro jie nepabėgs. Aš laimėjau penkias valandas ir… Vargšė mano galvelė! Kaip tu įterpsi keturias knygas ir šešių šimtų puslapių projektą!.

Ir mokytojas Teninas ėmė pasakoti, kaip aštuoniasdešimt antrais metais jam teko dalyvauti Strambolio vulkano tramdymo operacijoje.

Valteris Saronianas buvo užkluptas parke prie tvenkinio. Tai buvo vienas tolimiausių parko kampelių, į kurį užklysti rizikuoja ne kiekvienas mažylis, ir todėl nedaug kas tą tvenkinį žinojo. Tvenkinys buvo nutekamas, tamsus ir gilus, o tarp ilgų žalių vandens lelijų stiebelių, judindamos pelekus, plaukiojo didelės geltonos žuvys. Vietiniai medžiotojai jas vadino „bliambomis“ ir šaudė povandeninei žūklei skirtais savo darbo šautuvais.

Valteris Saronianas buvo plikut plikutėlis, tik su nardymo kauke. Rankose jis laikė pneumatinį pistoletą, šaudantį dantytu virbu, kojos buvo įmautos į rausvai mėlynus plaukmenis. Jis išdidžiai stovėjo ir džiovinosi, pakėlęs kaukę ant kaktos.

— Pirmiausia jį sušlapinsim, — sušnibždėjo Polis. Kapitonas linktelėjo. Polis subrazdino krūmus ir dusliu bosu sukosėjo. Valteris padarė kaip tik tai, ką jo vietoj būtų pa daręs kiekvienas iš jų. Jis užsitraukė kaukę ant veido ir, nė valandžiukės negaišdamas, tyliai nėrė į vandenį. Tamsiu paviršiumi nuvilnijo lėtos bangos, ir vandens lelijų lapai keletą kartų kilstelėjo.

— Neblogai padaryta, — prabilo Linas, ir visas ketvertas išėjo iš krūmų. Sustoję ant kranto, jie žiūrėjo į tamsų vandenį.

— Jis nardo geriau už mane, — pasakė objektyvusis Polis, — bet būti jo vietoj dabar nenorėčiau.

Jie susė,do. Bangos nuvilnijo, ir vandens lelijų lapai nurimo. Pro pušis švietė besileidžianti saulė. Buvo truputį tvanku ir tylu.

— Kas kalbės? — pasiteiravo Atas.

— Aš, — ryžtingai pasisiūlė Linas.

— Duokite jį man, — tarė Polis. — O jūs būkit pasiruošę…

Niurus Kapitonas linktelėjo galvą. Visa tai jam nepatiko. Artėjo.naktis, ir dar nieko nebuvo paruošta. Šiandien pabėgti nepavyks, šitai aišku. Paskui jis prisiminė malonias mokytojo akis ir visai neteko noro bėgti. Mokytojas andai jam pasakė: „Visa, kas blogiausia, žmoguje prasideda nuo melo.“

— Stai jis, — sububeno Linas. — Plaukia…

Jie sėdėjo pusračiu prie vandens ir laukė. Valteris plaukė gražiai ir laisvai, bet jau be pistoleto.

— Sveikinu aštuonioliktąjį! — tarė jis, lįsdamas iš vandens. — Gudriai mane apgavot… — jis sustojo ligi kelių vandenyje ir ėmė delnais trinti kūną.

Polis pradėjo:

— Sveikinam tave šešiolikos metų proga, — lipšniai tarė jis.

Valteris nusiėmė kaukę ir išpūtė akis.

— Ką? — nustebo jis.

— Sveikinam, drauguži, šešiolikos metų proga, — dar lipšniau pakartojo Polis.

— Kad nelabai tave suprantu, Poli, — Valteris kiek dirbtinai nusišypsojo. — Tu visuomet taip protingai kalbi…

— Tikrai, — sutiko objektyvusis Polis, — aš už tave protingesnis. Be to, aš kur kas daugiau skaitau. Taigi?

— Kas „taigi“?

— Tu nepasakai „ačiū“, — paaiškino pasiruošęs įsiterpti Atas. — O juk atėjom tavęs pasveikinti.

— Ką jūs čia dabar, vyručiai! — Valteris visus nužvelgė, stengdamasis suprasti, ko jiems čia prireikė. Jo sąžinė nebuvo gryna, ir jis ėmė baimintis. — Kažkokie sveikinimai… Mano gimimo diena buvo prieš mėnesį, ir man sukako ne šešiolika, o keturiolika…

— Kaip čia dabar? — Polis labai nustebo. — Tuomet nesuprantu, kam tau prireikė kaukės.

— Ir plaukmenų, — pridūrė Atas.

— Ir pistoleto, kurį tu paslėpei aname krante, — tarė Linas, ne kartą pats taip pat elgęsis.

— Keturiolikmečiai pavieniui į vandenį neneria, — piktai pridūrė Kapitonas.

— Pamanykit! — paniekinamai atšovė Valteris. — Ar tik neisit manęs skųsti mokytojui?

— Koks kvailas berniūkštis, — sušuko Polis, atsigręždamas į Kapitoną. (Kapitonas nenuneigė.) — Jis nori pasakyti, kad paskųstų, jei užkluptų mane tokioj padėty. A? Jis ne tik nusižengėlis, bet ir…

— „Nusižengėlis, nusižengėlis!“ — suniurzgė Valteris. — Bene patys nesate medžioję… Pamanykit, nušoviau porą bliambų…

— Taip, mes medžiojam, — tarė Atas. — Bet visuomet keturiese. Ir niekad pavieniui. Ir visuomet pasisakom mokytojui. Ir jis mumis tiki…

— Tu meluoji savo mokytojui, — pridūrė Polis. — Vadinasi, gali bet kam sumeluoti, Valteri. Bet man patinka, kad tu teisiniesi!

Kapitonas susiraukė. Jam draskė širdį sena gera formulė:..Meluoji mokytojui — sumeluosi bet kam.“ Be reikalo prikibom prie Valterio. Be reikalo. Neturim teisės…

Valteriui buvo labai nesmagu. Jis ėmė prašyti:

— Vyručiai, leiskit apsirengti… Salta. Ir… juk tai ne jūsų reikalas. Tai mano ir mano mokytojo reikalas. Ar ne, Kapitone?

Kapitonas prabilo:

— Jis tiesą sako. Poli. Ir jis jau priblokštas: jis teisinasi.

Polis išdidžiai sutiko:

— Taip, jis priblokštas. Jį graužia sąžinė. Tai buvo psichologinis etiudas, Valteri. Aš labai mėgstu psichologinius etiudus.

— Kad tu su jais prasmegtum! — burbtelėjo Valteris ir mėgino prasigauti prie drabužių.

— Tyliau! — tarė Atas. — Neskubėk. Tai buvo tik pream-bu-lė. O dabar bus ambulė.

— Duokite jį man, — pasakė pasikeldamas galingasis Linas.

— Ne, ne, Linai, — tarė Polis, — nereikia… Kam taip grubiai. Jis nesupras.

— Supras, — patikino Linas. — Mane jis supras.

Valteris staiga šoko į vandenį.

— Keturiese prieš vieną! — šūktelėjo jis. — Ak, jūs! Sąžinė!..

Polis iš pykčio pašoko.

— Keturiese? — suriko jis. — Mažylis Valka buvo keturiskart silpnesnis už tave! Ne — penkiskart, šešiskart! O tu mušei jį per sprandą, biaurus gyvuly! Galėjai susirasti Liną arba Kapitoną, jei tau panižo delnai, gorila!..

Valteris išblyško. Kaukę jis buvo užsidėjęs, bet dar nebuvo jos užsitraukęs ant veido, ir dabar suglumęs dairėsi, ieškodamas išeities. Jam buvo šalta. Ir jis suprato.

— Gėda, Valteri! — tarė šaunusis Atas. — Mano manymu, tu bijai. Gėda. Išeik. Galėsi muštis paeiliui su visais.

Valteris padvejojo ir išėjo. Jis žinojo, kas tai yra muštis su 18-ju, bet vis dėlto išėjo ir atsistojo. Jis jautė, kad susilauks atpildo, ir žinojo, kad tai geriausias atpildo būdas. Atas neskubėdamas vilkosi marškinius.

— Palaukit! — riktelėjo Polis. — Liks mėlynės! Yra dar kitas būdas!

— Tikrai, — tarė Atas ir susimąstė.

— Leiskite man, — paprašė galingasis Linas. — Aš trumpai.

— Ne! — Polis greitai nusirengė. — Valteri! Prisimeni, kas biauriausia pasaulyje? Aš tau priminsiu: būti bailiam, meluoti ir užpuldinėti. Ačiū dievui, tu ne bailys, bet visa kita tu pamiršai. O aš noriu, kad šitai gerai įsidėmėtum. Aš einu, Valteri! O tu kartok!

Jis surinko ant krūmų išmėtytus Valterio drabužius ir šoko į vandenį.

Valteris palydėjo jį beviltišku žvilgsniu, o Atas iš džiaugstno net ėmė šokinėti.

— Poli! — šaukė jis. — Poli, tu genijus! Ko tu tyli, Valteri? Kartok, kartok, gorila: būti bailiam, meluoti ir užpuldinėti!

Kapitonas niūriai stebėjo šuniuku plaukiantį Polį. O tas baisiai triukšmavo ir taškė vandenį. Taip, jis, kaip visada, gudrus. Anas krantas buvo apaugęs baisiomis dilgėlėmis, ir plikas Valteris turės ten ieškoti savo kelnių ir visa kita. Ieškoti tamsoje, nes saulė jau leidžiasi. Taip jam ir reikia. O kas nubaus mus? Mes anaiptol ne angelai, mes taip pat meluojam. Sitai ne ką geriau, negu užpuldinėti.

Polis plaukė atgal. Jis, springdamas ir spiaudydamasis, išlipo į krantą ir išsyk prabilo:

— Stai, Valteri! Eik ir apsirenk, gorila. Aš prasčiau už tave plaukiu, prasčiau nardau, bet dabar nenorėčiau būti tavo vietoj!

Valteris į jį nežiūrėjo. Jis tylėdamas užsitraukė ant veido kaukę ir įbrido į šiltą, garuojantį vandenį. Priešais buvo krantas, apaugęs baisiomis dilgėlėmis.

— Įsidėmėk! — šūktelėjo Polis įkandin. — Būti bailiam, meluoti ir užpuldinėti! Užpuldinėti, Valteri! Nieko nėra blogiau!.. Dilgėlės sustiprina atmintį…

— Taip, — pridūrė Atas, — seniau jomis perdavo kailį. Apsirenk, Liberi Poli, peršalsi…

Buvo girdėti, kaip kitame krante, inkšdamas iš skausmo, kuičiasi brūzgyne Valteris.

Kai bičiuliai grįžo į 18-jį, buvo jau vėlyvas vakaras. Mat, pamokę Valterį, jie dar panoro pailsėti, išsiblaškyti ir, Linui pasiūlius, žaidė Pandorą. Ir Pandorą bičiuliai sužaidė kaip dera. Atas, Linas ir Kapitonas buvo medžiotojai, Polis — milžiniškas vėžiavoris, o parkas — neįžengiamos, pelkėtos ir klaikios Pandoros džiunglės. Kaip tik patekėjęs Mėnulis atstojo EH 9 — vieną iš Pandoros saulių. Buvo tol žaidžiama, kol milžiniškas vėžiavoris, puolęs iš medžio medžiotoją Liną, kiaurai persiplėšė ultrastipraus tetrakanetileno kelnes. Tuomet teko eiti namo. Budėtojo trukdyti nebuvo noro, ir Kapitonas buvo besiūląs lįsti pro šiukšlių vamzdį — puiki idėja, lyg žaibas tvykstelėjusi niūriose jo mintyse, — bet paskui buvo nuspręsta pasinaudoti trivialiu dirbtuvės langu.

Į 18-jį jie įsiveržė labai triukšmingai, svarstydami akinančias perspektyvas, kurias atvėrė šiukšlių vamzdžio idėja, ir išvydo mokytoją, sėdintį su knyga rankose prie Ato stalo.

— O aš susiplėšiau kelnes, — suglumęs tarė Polis. Pasakyti „labas vakaras“ jis, žinoma, pamiršo.

— Nejaugi? — nusistebėjo mokytojas. — Tetrakanetilenines?

— Aha, — tučtuojau pasikėlė į puikybę Polis.

Liną apėmė apmaudus pavydas.

— Berniukai, — tarė mokytojas. — O aš juk nežinau, kaip jas reikia taisyti!

Nusiraminusi įgula ėmė šūkauti. Jie visi žinojo — kaip. Jie visi troško parodyti, papasakoti ir sutaisyti.

— Taisykit, — sutiko mokytojas. — Tik šturmanas Sidorovas netaisys kelnių, jis imsis permatomumo sistemos. Nepalankus jam likimas.

— Pamanykite! — tarė Atas, kuriam tai buvo ne naujiena.

Visi įniko į darbą. Kapitonas taip pat dirbo. Jam kažkodėl pasidarė linksma. „Rytoj nepabėgsim, — galvojo jis. — Kol susiruošim… Pabėgimo idėja jam jau nebebuvo tokia patraukli, bet juk negali niekais nueiti žinios, sukauptos per keturis dešimtadienius.

— …Yra nuostabių ir svarbių problemų, — pasakojo mokytojas, vikriai manipuliuodamas aukšto dažnumo užipova, — yra kaip pasaulis didelių problemų. Bet yra ir nedidelių, bet nepaprastai įdomių problemų. Šiomis dienomis perskaičiau seną seną knygą, labai įdomią. Be kita ko, ten pasakyta, kad ligi šiol neišspręsta klaidžiojančių ugnelių — žaltvykslių — problema. Žinote — pelkėse? Žinoma, kad tai kažkokios chemiliuminescencinės medžiagos, bet kokios? Gal fosforo sulfidas? Aš susijungiau su Informariumu, ir ką gi? Si mįslė ligi šiol neįminta!

— Kodėl?

— Mat, šią žaltvykslę labai sunku pagauti. Panašiai kaip Tiesa, ji blykčioja tolumoje ir nesileidžia pagaunama. Žaltvykslėms medžioti Lepelje mėgino sudaryti kibersistemą, bet jam nepavyko…

Mokytojui Teninui nepakenčiamai skaudėjo galva. Jam buvo negera. Per pastarąsias keturias valandas jis perskaitė ir įsisąmonino keturias knygas apie atmosferų regeneraciją, o „Veneros“ projektą išmoko atmintinai. Tam tikslui reikėjo griebtis hipnospinduliuotuvo, o po hipnospinduliuotuvo būtinai reikia gulti ir gerai išsimiegoti. Tačiau gerai išsimiegoti neteks. Gal ir nereikėjo taip perkrauti smegenų, bet mokytojas nenorėjo rizikuoti. Apie Venerą ir apie projektą jis turėjo žinoti dešimt kartų daugiau, negu visas ketvertas, nes kitaij nebūtų verta nė prasidėti.

Jis laukė akimirkos, kada bus galima pereiti prie svarbiausio dalyko, ir pasakojo apie žaltvykslių medžiojimą. Jis matė, kaip plačiai atsiveria berniukų akys, kaip jose kyla ir siaučia didelės fantazijos liepsna, ir jam, kaip visada, buvo nuostabiai gera ir linksma tai matyti, nors galva plyšte plyšo…

…O berniukai, apsiavę pasigėrėjimo vertais pelkių batais, jau brenda per žliugsintį liūną. Naktis, tamsu, migla, paslaptingi brūzgynai, iš pelkės kyla biaurių garų kamuoliai, labai pavojinga, baisoka, bet reikia nebijoti. Priekyje šmėkščioja melsvos žaltvykslės, kurių mįslę žūt būt reikia — dabar tai visai aišku — įminti, ir ant kiekvieno medžiotojo krūtinės kabo miniatiūrinis pultas, valdantis pati kimus vikrius kiberius, repečkojančius per liūną. O šiuos kiberius reikia būtinai ir skubiai sugalvoti, nes greitai bus nusausintos paskutinės pelkės, ir tada liksi nieko nepešęs…

Kai kelnės ir permatomumo sistema buvo sutaisytos, nei kelnės, nei permatomumo sistema nieko nebedomino. Polis sugalvojo poemą „Žaltvykslės“ — ir, maudamasis kelnes, murmėjo jau susiklosčiusias pirmąsias jos eilutes: „Žiūrėk — tamsa, tik žaltvykslių šviesa.“ Kapitonas ir Atas tylomis projektavo pelkių kiberį, galintį greitai judėti klampioje vietovėje ir reaguojantį į chemiliuminescenciją… Linas sėdėjo išsižiojęs ir galvojo: „Kur buvo mano akys? Po velnių!“ Jis tvirtai nusprendė likusią gyvenimo dalį praleisti pelkėse.

Mokytojas pagalvojo: „Laikas. Tik nereikia versti juos meluoti ir apsimetinėti. Pirmyn, Teninai!“ Ir jis pradėjo:

— Beje, Kapitone Komovai, ką reiškia ši biauri schema? — Jis bakstelėjo pirštu į deguonies agregato schemą. — Tu mane nuvylei, berniuk. Sugalvojai gerai, o suprojektavai visai nevykusiai!..

Kapitonas nuraudo ir stojo į mūšį…

Vidurnaktį mokytojas Teninas išėjo į parką ir sustojo prie savo pterokaro. Priešais jį stūksojo didžiulis plokščias mokyklos blokas. Visi pirmojo aukšto langai buvo tamsūs, o viršuje vienur kitur dar švietė žiburiai. Švietė ir 20-jame, kur dabar ketvertas garsiųjų pašaipuolių tikriausiai kalbėjosi su savo mokytoju Sergejum Tokmakovu, anksčiau buvusiu gydytoju. Švietė ir 107-jame — ten šmėkščiojo šešėliai, ir buvo aišku, kad kažkas kažką vanoja pagalve per galvą ir yra pasiryžęs tol vanoti, kol negirdimas ir nematomas infraspindulių srautas privers užmigti pačius neramiuosius. O šitai atsitiks po dviejų minučių. Švietė pačių vyriausiųjų kambariuose — ten buvo sprendžiamos problemos, kur kas svarbesnės, negu žaltvykslėsarba tetrakanetileninių kelnių lopymas. Švietė ir 18-j ame…

Mokytojas įlipo į pterokaro kabiną ir ėmė žiūrėti į pažįstamą langą. Galva plyšte plyšo. Norėjosi gulti, užsimerkti ir užsidėti ant kaktos kokį šaltą ir sunkų daiktą. „Mano berniukai, — pagalvojo jis, — nejaugi aš jūsų nesustabdžiau? Ak, kaip šitai sunku, kaip sunku, ir ne visuomet esi tikras, ar iš tiesų tavo teisybė, bet galų gale visuomet pasirodo, kad neklydai. Kaip visa tai puiku ir džiugu, ir be šito negalima gyventi..

Šviesa 18-jame užgeso. Vadinasi, galima eiti miegoti. Miego norisi, bet gaila. „Aš tikriausiai ne viską jiems pasakiau, ką galėjau ir turėjau pasakyti… Ne, viską. Kad greičiau išauštų rytas! Kaip man be jų nuobodu ir ilgu! Biaurūs berniūkščiai!“ Mokytojas Teninas nusišypsojo ir įjungė motorą. Kad greičiau išauštų rytas…

18-jame kambaryje, didv3Tiškai nepasiduodamas miegui. Kapitonas sakė kalbą. Įgula tylėjo.

— Kokia gėda! Visiems papeikimas! Biaurūs veltėdžiai! Gėdinga tinginių ir nemokšų gauja! Ką jūs veikėte keturiasdešimt dienų? O tu, Linai? Gėda! Nė vieno protingo atsakymo…

Atas, spaudydamas permatomumo mygtuką, ėmė burbėti:

— Liaukis, Kapitone, mus graužęs! Pats geras — iš penkių klausimų keturi kaip pirštu į dangų. O apskritai imant, ir penktasis…

— Iš kokių penkių?…

— Nesiginčyk, Kapitone, aš skaičiavau.

Jeigu Atas sako, kad skaičiavo, vadinasi, skaičiavo. Aiai-ai, kokia gėda!.. Kapitonas taip stipriai užsimerkė, kad akyse ėmė šokinėti žiburėliai. „Spalio“ projekto kaip nebūta. Gėdingai žlugo. Negi šturmuosi Venerą su šia nemokšų gauja! Niekas nieko nesuprato ir nieko neišmoko. Kiek reikia kalti tuos atmosferos agregatus, kad jie kur skradžiai! Niekam mes netinkam. Didieji kolonistai iš 18-jo kambario… Tfu! Bet Valteriui gerai kliuvo. Gal dar pridėti? Ne, gana ir tiek. Ir apskritai, gana niekais užsiiminėti. Reikia pagalvoti apie žaltvyksles.

…Kapitonas ėjo, klimpdamas pelkėje, o drauge su juo žengė ir Atas, ir Linas, ir Polis suplyšusiomis kelnėmis. Garo kamuoliuose šmėkščiojo mitrūs kiberiai, kuriuos dar reikėjo išrasti…

KRONIKA

Novosibirskas, 2021 metų spalio 8 diena. Čia pranešama, kad TKRS Mokslų akademijos komisija, tyrinėjusi „Taimyro — Jermako“ ekspedicijos rezultatus, darbą užbaigė.

Kaip žinoma, vykdydama gilios kosminės erdvės ir tarpžvaigždinių skraidymų galimybių tyrinėjimo tarptautinę programą, TKRS Mokslų Akademija 2017 metais pasiuntė į gilią erdvę ekspediciją, kurią sudarė du pirmosios klasės planetolaiviai — „Taimyras“ ir „Jermakas“. Ekspedicija startavo 2017 metų lapkričio 7 dieną iš tarptautinio raketodromo Plutonas-2 į Lyros žvaigždyną. Planetolaivio „Taimyras“ įgulą sudarė: ekspedicijos kapitonas ir viršininkas A. Žukovas, bortinžinieriai K. Falinas ir Dž. Polakas, šturmanas S. Kondratjevas, kibernetikas P. Kenigas ir gydytojas J. Slavinas. Planetolaivis „Jermakas“ vykdė nepilotuojamo informacinio įrenginio funkcijas.

Specialus ekspedicijos tikslas buvo mėginimas pasiekti šviesos barjerą (absoliutų greitį — 300 tūkstančių kmsek.) ir netoli šviesos barjero tyrinėti erdvės ir laiko savybes, kaitaliojant pagreičius.

2020 metų kovo 16 dieną nepilotuojamas planetolaivis „Jermakas“ buvo aptiktas ir sugautas grįžtamojoje orbitoje — Plutono planetos rajone — ir pristatytas į tarptautinį raketodromą Plutonas-2. Planetolaivis „Taimyras“ grįžtamojoje orbitoje nepasirodė.

Tyrinėjant planetolaivio „Jermakas“ pristatytus duomenis, išaiškinta:

a) 327-tą parą lokaliniu laiku, „Taimyro — Jermako“ ekspedicija pasiekė 0.957 greitį, absoliutų Saulės atžvilgiu, ir pradėjo vykdyti tyrinėjimų programą;

b) ekspedicija gavo ir „Jermako“ priimamieji prietaisai užregistravo labai vertingus duomenis apie erdv ir laiką, kaitaliojant pagreičius netoli šviesos barjero;

c) 342-tą parą lokaliniu laiku „Taimyras“ pradėjo vykdyti eilinę evoliuciją, atitolęs nuo „Jermako“ 900 milijonų kilometrų. 344-tos paros 13 valandos 09 minutės 11.2 sekundę lokaliniu laiku „Jermako“ prietaisai „Taimyro“ bu vimo taške užfiksavo labai ryškų tvykstelėjimą, po kurio informacija iš „Taimyro“ į „Jermaką“ nutrūko ir nebeatsinaujino.

Remdamasi tuo, kas aukščiau išdėstyta. Komisija priversta daryti išvadą, kad pirmosios klasės planetolaivis „Taimyras“ su visa įgula — Aleksejum Žukovu, Konstantinu Falinu, Džordžu Alenu Polaku, Sergejum Kondratjevu, Peteriu Kenigu ir Jevgenijum Slavinu — žuvo per katastrofą. Katastrofos priežastys neišaiškintos.

(Mokslinės Informacijos Tarptautinio Centro Žinios, Nr. 237, 2021 metų spalio 9 diena.)

DVEJETAS IŠ „TAIMYRO“

Po pietų Sergejus Kondratjevas trupučiuką nusnūdo, o jam pabudus, atėjo Ženia Slavinas. Zenios garbanos, tarsi saulėlydžio žara, nutvieskė sienas rausva šviesa. Ženia buvo stipriai prisikvėpinęs kažkokiu odekolonu.

— Sveikas, mielasis Seriožka! — šūktelėjo jis ant slenksčio.

Ir tuojau pat kažkas griežtai nukirto:

— Tyliau, susimUdami.

Ženia, atsigręžęs į koridorių, paklusniai linktelėjo galvą, pirštų galais priėjo prie lovos ir atsisėdo taip, kad Kondratjevas galėtų jį matyti, nepasukdamas galvos. Zenios veidas buvo džiaugsmingas ir susijaudinęs. Kondratjevas jau nebeatsiminė, kada paskutinį kartą buvo jį tokį matęs. O ilgą rausvą randą ant Zenios veido jis iš viso matė pirmą kartą.

— Sveikas, Ženia, — tarė Kondratjevas.

Ugniaspalvės Zenios garbanos staiga suliepsnojo. Kondratjevas užsimerkė ir sukūkčiojo.

— Tfu, — piktai sumurmėjo jis. — Tu man atleisk. Visai praskydau. Na, kaip tau ten sekasi?

— Gerai, viskas gerai, — graudžiai atsakė Ženia. — Viskas įstabių įstabiausiai! Svarbiausia, jie tave išslaugė. Kaip aš dėl tavęs bijojau, Sergejau… Ypač pradžioje. Aš vienas. o toks ilgesys, toks ilgesys!.. Veržiuosi pas tave — neleidžia. Baruosi — lyg niekur nieko. Įtikinėju, mėginu įrodyti, kad vis dėlto aš pats gydytojas… nors koks, apskritai imant, dabar aš gydytojas…

— Na, gerai, tikiu, tikiu, — meiliai pasakė Kondratjevas.

— Ir staiga šiandien Protosas pats man skambina. Tu gerai taisaisi, Serioža! Po pusantros savaitės mokysiu tave vairuoti pterokarą! Jau užsakiau tau pterokarą!

— Taip? — nusistebėjo Kondratjevas.

Keturiose vietose jam buvo sulaužytas stuburas, sudraskyta diafragma ir išsiskyrusios kaukolės siūlės. Kliedėdamas jis visą laiką įsivaizdavo esąs sunkvežimio vikšrų sutraiškyta skudurinė lėlė. Beje, gydytoju Protosu buvo galima pasikliauti. Tai buvo storas raudonskruostis penkiasdešimties metų (arba šimto, kas dabar besupaistys) žmogus, labai nekalbus ir labai geraširdis. Jis ateidavo kas rytą ir kas vakarą, atsisėsdavo greta ir taip maloniai pūškuodavo, kad Kondratjevui išsyk pasidarydavo lengviau. Ir iš viso tai buvo puikus gydytojas, jeigu ligi šiol neleido mirti sunkvežimio vikšrų sutraiškytai skudurinei lėlei.

— Ką gi, — tarė Kondratjevas. — Gal būt…

— O-o! — džiaugsmingai sušuko Ženia. — Po pusantros savaitės tu vairuosi pterokarą! Protosas — burtininkas, patikėk manim, kaip buvusiu gydytoju!

— Taip, — pritarė Kondratjevas, — Protosas labai geras žmogus…!

— Puikus gydytojas! Kai sužinojau, ką jis veikia, supratau, kad reikia keisti profesiją. Keičiu profesiją, Sergejau Ivanovičiau! Būsiu rašytojas!

— Taip, — pasakė Kondratjevas. — Vadinasi, rašytojai nepasidarė geresni?

— Matai, — tarė Ženia, — aišku viena: visi jie modernistai, o aš būsiu vienintelis klasikas. Kaip Trediakovskis: „Jekaterina Didžioji — O! — važiavo į Carskoje Selo.“

Kondratjevas prisimerkęs pažvelgė į Zenią. Taip, jis tuščiai laiko neleidžia. Apsirengęs pagal paskutinę madą, neabejotinai, — trumpos kelnės ir minkšta laisva striukė trumpom rankovėm ir atvira apykakle. Nė vienos siūlės, viskas švelniai šviesaus atspalvio. Susišukavęs kiek nerūpestingai, gerai nusiskutęs ir prisikvėpinęs odekolonu. Netgi kalbėti stengiasi taip, kaip kalba proproanūkiai, — tvirtai ir skambiai, ir nebegestikuliuoja rankomis. Pterokaras… O juk praėjo tik kelios savaitės…

— Vėl pamiršau, kurie čia pas juos metai, — tarė Kondratjevas.

— Du tūkstančiai šimtas devynioliktieji, — iškilmingai atsakė Ženia. — Jie juos vadina stačiai šimtas devynioliktais.

— Na ir ką, Jevgenijau, — labai rimtai tarė Kondratjevas, — kaip rudaplaukiai — ar dvidešimt antrame amžiuje jie išliko, ar visai išnyko?

Ženia vis taip pat iškilmingai atsakė:

— Vakar turėjau garbės kalbėtis su Siaurės vakarų Azijos Ekonominės Tarybos sekretoriumi. Didžiai protingas žmogus ir visai infraraudonas.

Jie nusijuokė, žiūrėdami į kits kitą. Paskui Kondratjevas paklausė:

— Klausyk, Ženia, iš kur per tavo fizionomiją šita trasa?

— Sita? — Ženia pačiupinėjo pirštais randą. — Nejaugi dar matyti? — nusiminė jis.

— O kaipgi, — tarė Kondratjevas. — Raudona ant balto.

— Man nuo tada, kaip ir tau. Bet jie žadėjo, kad šitai greitai praeis. Gircjii, išnyksią be pėdsako. Ir aš tikiu, nes jie viską gali.

— Kas jie? — sunkiai paklausė Kondratjevas.

— Kaip tai — kas? Žmonės… Iš Žemės.

— Tai yra mes?

Ženia sumirksėjo.

— Žinoma, — netvirtai tarė jis. — Tam tikra prasme… mes.

Jis nustojo šypsotis ir atidžiai pažvelgė į Kondratjevą.

— Serioža, — pasakė jis tyliai. — Tau labai skauda, Serioža?

Kondratjevas truputį šyptelėjo ir parodė akimis: ne, nelabai. „Bet greitai bus labai“, — pamanė jis. Vis viena Ženia gerai pasakė: „Serioža. Tau labai skauda, Serioža?“ Geri žodžiai, ir jis gerai juos pasakė. Jis pasakė juos visai

7fi taip pat, kaip tą nelaimingą dieną, kai „Taimyras“ bevardėje planetoje įklimpo į klampias dulkes ir Kondratjevas, lįsdamas lauk, susižeidė koją. Labai skaudėjo, nors, žinoma, ne taip, kaip kad dabar. Ženia, metęs kino kameras, šliaužė byrančiu kopos šlaitu, vilkdamas Kondratjevą, ir baisiai barėsi, o paskui, kai jiems pavyko pagaliau užsiropšti ant kopos keteros, jis apčiupinėjo pro skafandro audeklą Kondratjevo koją ir staiga tyliai paklausė: „Serioža. Tau labai skauda, Serioža?“ Viršum mėlynos dykumos į violetinį dangų šliaužė karštas baltas diskas, ausinės erzinančiai terškė. Juodu ilgai sėdėjo, laukdami sugrįžtant žvalgo roboto. Žvalgas robotas negrįžo — matyt, įklimpo dulkėse. Tuomet juodu nušliaužė atgal į „Taimyrą“.

— Apie ką tu nori rašyti? — paklausė Kondratjevas, — Apie mūsų reisą?

Ženia įsitraukė pasakoti apie knygos dalis ir skyrius, bet Kondratjevas jo nebegirdėjo. Jis žiūrėjo į lubas ir galvojo: „Skauda, skauda, skauda… Kaip ir visuomet, kai skausmas pasidarydavo nepakeliamas, lubose atsidarė apvalaina anga, tyliai išlindo pilkas grublėtas vamzdis su žaliais blykčiojančiais langeliais. Vamzdis sklandžiai nusileido beveik iki pat Kondratjevo krūtinės ir sustojo. Paskui pasigirdo tylus vibruojantis gaudesys.

— Kas čia? — pasiteiravo Ženia ir atsistojo.

Kondratjevas užsimerkęs patenkintas tylėjo, jausdamas, kaip silpnėja, nyksta baisus skausmas.

— Gal man geriau eiti? — paklausė Ženia apsidairydamas.

Skausmas išnyko. Vamzdis tyliai pakilo aukštyn, anga lubose užsidarė.

— Ne, ne, — sulaikė jį Kondratjevas. — Cia tokia procedūra. Sėskis, Ženia…

Jis mėgino prisiminti, ką pasakojo Ženia. Taip, apie apysaką-apybraižą „Už šviesos barjero“. Apie „Taimyro“ reisą. Apie bandymą peršokti šviesos barjerą. Apie katastrofą, kuri nunešė „Taimyrą“ šimtmetį į priekį…

— Klausyk, Jevgenijau, — tarė Kondratjevas. — Ar jie supranta, kas mums atsitiko?

— Taip, Žinoma, — atsakė Ženia.

— Na?

— Hm, — murmtelėjo Ženia. — Žinoma, jie šitai supranta. Bet mums dėl to ne lengviau. Aš, pavyzdžiui, negaliu suprasti, ką jie supranta.

— O vis dėlto?

— Aš viską jiems papasakojau, o jie pasakė: „Suprantama. Sigma-deritrinitacija.“

— Kaip? — paklausė Kondratjevas.

— De-ri-tri-ni-ta-ci-ja. Ir dar sigma.

— Tirjampampacįja, — sumurmėjo Kondratjevas. — Gal jie dar ką pasakė?

— Jie man tiesiai pasakė: „Jūsų „Taimyras“ priartėjo prie pat šviesos barjero su legeniniu pagreičiu ir sigmaderitrinitavo erdvinį-laikinį kontinuumą.“ Jie pasakė, kad mums nereikėjo griebtis legeninio pagreičio.

— Taip, — tarė Kondratjevas. — Vadinasi, nereikėjo griebtis, o mes vis dėlto griebėmės… Deri… teri… Kaip tai vadinasi?

— Deritrinitacija. Įsiminiau iš trečio karto. Vienu žodžiu, kiek supratau, kiekvienas kūnas prie šviesos barjero tam tikromis sąlygomis nepaprastai stipriai iškreipia pasaulio linijų formą ir tarsi perduria Rimano erdvę. Na… tai yra apytikriai tas pat, ką mūsų laikais pranašavo Bykovas jaunesnysis. („Aha“, — įsiterpė Kondratjevas.) Sitą perdūrimą jie vadina deritrinitacija. Visi toliaskraidžiai jų laivai dirba šiuo principu. D-kosmolaiviai. („Aha“, — vėl įsiterpė Kondratjeyas.) Susidarius deritrinitacijai, šie legeniniai pagreičiai — ypač pavojingi. Iš kur jie atsiranda ir kokia yra jų esmė — visai nesupratau. Kažkokie lokaliniai vibracijos laukai, plazmos hiperperėjimai ir taip toliau. Faktas tas, kad legeniniu kliūčių sąlygomis neišvengiamai susidaro nepaprastai stiprūs laiko mastų iškraipymai. Stai kas ir ištiko mūsų „Taimyrą“.

— Deritrinitacija, — liūdnai tarė Kondratjevas ir užsimerkė.

Juodu patylėjo. „Prasti reikalai, — pagalvojo Kondratjevas. — D-kosmolaiviai. Deritrinitacija. Sito aš niekad neperprasiu. Ir sulaužytas stuburas.“

Ženia paglostė jo skruostą ir tarė:

— Nieko, Serioža. Aš manau, ilgainiui mes viską suprasim. Žinoma, reikės labai ilgai mokytis…

— Mokytis iš naujo, — sušnabždėjo Kondratjevas neatsimerkdamas. — Nesižavėk, Ženia. Mokytis iš naujo. Visko iš pat pradžių.

— Ką gi, aš nebijau, — žvaliai tarė Ženia. — Svarbiausia — panorėti.

— Norėti, vadinasi, galėti? — kandžiai paklausė Kondratjevas.

— Būtent taip.

— Sį priežodį sugalvojo žmonės, kurie galėjo net nenorėdami. Geležiniai žmonės.

— Na, na, — tarė Ženia. — Tu taip pat ne popierinis. Stai paklausyk. Prieš dešimt dienų susipažinau su viena jauna moterim…

— Stai kaip? — nusistebėjo Kondratjevas. (Ženia labai mėgo pažintis su jaunomis moterimis.)

— Ji kalbininkė. Gudruolė, nuostabus, puikus žmogus.

— Na, žinoma, — įsiterpė Kondratjevas.

— Leisk man papasakoti, Sergejau. Aš viską suprantu. Tu bijai. O čia negalima būti vienišam. Cia nėra vienišų. Greičiau sveik, šturmane. Tu tyžti.

Kondratjevas patylėjo, o paskui paprašė:

— Jevgenijau, būk geras, prieik prie lango.

Ženia atsistojo ir tyliai priėjo prie didžiulio — per visą sieną — mėlyno lango. Pro langą Kondratjevas nematė nieko daugiau, kaip tik dangų. Naktį langas buvo panašus į tamsiai mėlyną prarają, prisagstytą dygių žvaigždžių, ir kartą ar du kartus šturmanas matė, kaip ten nušvinta rausva žara — nušvinta ir greitai gęsta.

— Priėjau, — tarė Ženia.

— Kas ten?

— Ten balkonas.

— O toliau?

— O po balkonu aikštė, — atsakė Ženia ir atsisuko į Kondratjevą.

Kondratjevas susiraukė. Netgi Zenka nesupranta. Visiškai vienišas. Ligi šiol jis nieko nežino. Nieko. Jis net nežino, kokios jo kambaryje grindys, kodėl visi vaikšto šiomis grindimis be jokio garso. Vakar vakare šturmanas mėgino kiek pasikelti ir apžiūrėti kambarį, bet tučtuojau nualpo. Daugiau jis to nedarė, nes būti be sąmonės buvo nepakenčiama.

— Stai šitas pastatas, kuriame tu guli, — tarė Ženia, — tai sanatorija sunkiems ligoniams. Pastatas šešiolikos aukštų, ir tavo kambarys…

— Palata, — pataisė Kondratjevas.

— …ir tavo kambarys yra devintame aukšte. Balkonas. Aplink kalnai — Uralas — ir pušų miškas. Pirmiausia iš čia matyti antra tokia pat sanatorija. Maždaug už dvidešimties kilometrų. Toliau ten Sverdlovskas, už kokio šimto kilometrų. Antra, matyti pterokarų starto aikštelė. Ak, iš tiesų puikios mašinos. Dabar jų ten keturios. Taip. Kas dar? Trečia, matyti aikštelė ir gėlynas su fontanu. Prie fontano stovi kažkoks berniukas ir tikriausiai galvoja, kaip pasprukti į mišką…

— Taip pat sunkus ligonis.? — paklausė susidomėjęs šturmanas.

— Galimas daiktas. Nors nepanašu. Taip. Pasprukti jam nepasiseka, nes jį sučiupo viena plikakojė teta. Tą tetą jau pažįstu, ji čia dirba. Labai maloni asmenybė. Dvidešimties metų. Andai ji mane klausinėjo, ar aš kartais nepažinojęs Norberto Vinerio arba Antono Makarenkos. Dabar ji veda už rankos sunkiai sergantį berniuką ir, matyt, kartu jį auklėja. O štai leidžiasi dar vienas pterokaras. Nors ne, tai ne pterokaras… O tu, Serioža, paprašyk gydytoją stereovizoriaus.

— Prašiau, — liūdnai atsakė šturmanas. — Jis neleidžia.

— Kodėl?

— Bene aš žinau?

Ženia grįžo prie lovos.

— Visa tai tuštybių tuštybė, — tarė jis. — Visa tai,tu pamatysi, sužinosi ir nebepastebėsi. Nereikia būti tokiam jautriam. Prisimeni Kenigą?

— O ką?

Prisimeni, kaip jam pasakojau apie tavo sulaužytą koją, o jis garsiai šaukė puikiu akcentu: „Ak, koks aš jautrus! Ak!“

Kondratjevas nusišypsojo.

— O paryčiu atėjau pas tave, — toliau pasakojo Ženia, — ir paklausiau, kaip jautiesi, o tu piktai atsakei, kad praleidai „permainingą naktį“.

— Prisimenu, — tarė Kondratjevas. — Ir štai čia aš praleidau daug permainingų naktų. Ir kiek jų dar manęs laukia?

— Ak, koks aš jautrus! — tuojau pat sušuko Ženia.

Kondratjevas vėl užsimerkė ir kurį laiką gulėjo tylėdamas.

— Klausyk, Jevgenijau, — tarė jis neatsimerkdamas. — O kaip jie įvertino tavo meną vairuoti žvaigždėlaivį?

Ženia linksmai nusijuokė.

— Mandagiai, bet labai barė. Pasirodo, aš sudaužiau kažkokį didžiulį teleskopą, garbės žodis, net nepastebėjau kada. Observatorijos viršininkas kad kiek būtų puolęs muštis, tik sulaikė geras išsiauklėjimas.

Kondratjevas atsimerkė:

— Na, ir… — susidomėjo jis.

— Bet paskui, sužinoję, kad aš ne pilotas, atlyžo. Net pagyrė. Observatorijos viršininkas įsikarščiavęs netgi pasiūlė man dalyvauti teleskopo atstatymo darbuose.

— Sutikai? — paklausė Kondratjevas.

Ženia atsiduso.

— Nieko neišėjo. Gydytojai uždraudė.

Atsivėrė durys, į kambarį užėjo juodbruva mergina su baltu chalatu, labai įsmaugtu per liemenį. Mergina griežtai pažvelgė į ligonį, paskui į svečią ir pasakė:

— Laikas, drauge Slavinai.

— Tuojau išeinu, — tarė Ženia.

Mergina linktelėjo ir uždarė duris. Kondratjevas liūdnai pasakė:

— Stai ir išeini.

— Netrukus vėl ateisiu! — šūktelėjo Ženia. — Ir, susimildamas, neištižk. Dar paskraidysi, dar būsi diplomuotas D-astronautas.

— D-astronautas… — Šturmanas kreivai šyptelėjo. — Gerai, keliauk. Dabar D-astronautą maitins koše. Su šaukšteliu.

Ženia atsistojo.

— Lig pasimatymo, Serioža, — tarė jis, atsargiai patapšnojęs Kondratjevui per ranką, padėtą ant paklodės. — Sveik. Ir žinok, kad naujasis pasaulis — labai geras pasaulis.

— Lig pasimatymo, klasike, — prabilo Kondratjjevas. — Dar ateik. Ir atsivesk savo gudruolę… Kuo ji vardu?

— Seila, — tarė Ženia. — Seila Kadar.

Jis išėjo. Jis išėjo į nepažįstamą ir, apskritai imant, į svetimą gyvenimą, į begalinę padangę, į bekraščių sodų žalumą. Į pasaulį, kur, tikriausiai, už horizonto it strėlės šauna stiklinės autostrados, kur dailūs pastatai meta į aikštes ažūrinius šešėlius. Kur lekia mašinos be žmonių ir su žmonėmis, vilkinčiais keistus drabužius. Tie žmonės ramūs, protingi, geraširdžiai, visuomet labai užsiėmę ir tuo labai patenkinti. Jis išėjo ir toliau klaidžios po planetą, panašią ir nepanašią į Zemę, kurią jis buvo palikęs taip seniai ir taip neseniai. Jis bastysis su savo Seila Kadar ir greitai parašys knygą, ir ši knyga, žinoma, bus labai gera, nes Ženia tikrai gali parašyti gerą, protingą knygą…

Kondratjevas atsimerkė. Salia lovos sėdėjo storas raudonveidis gydytojas Protosas ir tylėdamas žiūrėjo į jį. Gydytojas Protosas nusišypsojo, palingavo galvą ir pusbalsiu tarė:

— Viskas bus gerai, Sergejau Ivanovičiau.

SAVAEIGIAI KELIAI

— Gal tu vis dėlto praleisi vakarą su mumis? — neryžtingai pasakė Ženia.

— Teisybė, — tarė Seila. — Pabūkim drauge. Kur vienas eisit tokiu liūdnu veidu?

Kondratjevas palingavo galvą.

— Ne, ačiū, — atsakė jis — Verčiau pabūsiu vienas.

Seila jam šypsojosi meiliai ir kiek liūdnai, o Ženia kramtė lūpą ir žvelgė į šalį.

— Nereikia manim rūpintis, — tarė Kondratjevas. — Man sunku, kai manim kas rūpinasi. Ligi pasimatymo.

Jis pasitraukė nuo pterokaro ir pamojavo ranka.

— Tegu eina, — pasakė Ženia. — Viskas teisingai. Tegu eina vienas. Laimingai, Sergejau Ivanyčiau, tu žinai, kur mus galima rasti.

Jis nerūpestingai, pirštų galais palietė mygtukus prietaisų lentoje, net nežiūrėdamas į prietaisų lentą. Kairiąja ranka buvo apkabinęs Seilą per nugarą. Jis gražiai atrodė. Durelių neužtrenkė, mirktelėjo Kondratjevui ir taip staiga paleido pterokarą, kad durelės užsitrenkė pačios. Pterokaras šoktelėjo į padangę ir nuskriejo viršum stogų. Kondratjevas patraukė prie eskalatoriaus.

„Gerai, — pamanė jis, — pasinersim į gyvenimą. Zenka sako, kad šiame mieste negalima paklysti. Pažiūrėsim.“

Eskalatorius judėjo be garso ir buvo tuščias. Kondratjevas pažvelgė aukštyn. Viršum galvos buvo pusiau permatomas stogas; ant jo krito pterokarų ir malūnsparnių šešėliai. Matyt, tos mašinos priklausė šių namų gyventojams. Rodos, mieste kiekvienas stogas — tai nutūpimo aikštelė. Kondratjevas pažvelgė žemyn. Ten buvo erdvus ir šviesus vestibiulis. Vestibiulio grindys lygios ir blizgančios kaip ledas.

Pro Kondratjevą, kaukšėdamos kulniukais, laipteliais prabėgo dvi jaunutės mergaitės. Viena jų — mažytė, su balta palaidinuke ir ryškiai mėlynu sijonu, — prabėgdama dirstelėjo jam į veidą. Jos nosis buvo strazdanota, plaukai ant kaktos siekė antakius. Kondratjevas kažkuo patraukė jos dėmesį. Staiga ji sustojo ir, kad nepargriūtų, įsitvėrė į turėklą. Paskui ji pasivijo draugę, ir jos nubėgo tolyn, o apačioje, jau vestibiulyje, abi atsigręžė. „Taip, — pamanė Kondratjevas. — Prasideda.“

Jis nusileido į vestibiulį (merginų jau nebebuvo), pamėgino koja grindis — ar neslysta. Pasirodė — neslysta. Vesti biulyje abipus durų buvo didžiuliai Jangai, ir pro juos buvo matyti, kad gatvėje labai daug žalumynų. Miestas skendėjo žalumynuose — Kondratjevas šitai matė, skrisdamas pterokaru. Žalumynai buvo užpildę visus tarpus tarp stogų. Kondratjevas apėjo vestibiulį, pastovėjo prie toršerinės kabyklos, ant kurios kabojo vienintelis šviesiai violetinis apsiaustas. Atsargiai apsižvalgęs, pačiupinėjo medžiagą ir patraukė link durų. Ant prieangio laiptelių jis sustojo. Gatvės nebuvo.

Tiesiai nuo prieangio per tankią aukštą žolę ėjo išmintas takas. Už dešimties žingsnių jis dingo krūmuose. Anapus krūmų plytėjo miškas — išlakios tiesios pušys sumišai su žemaūgiais, matyt, labai senais ąžuolais. Į dešinę ir į kairę ėjo švarios mėlynos namų sienos.

— Neblogai! — tarė Kondratjevas ir patraukė šnervėmis oro.

Oras buvo labai grynas. Kondratjevas susidėjo rankas už nugaros ir ryžtingai žengė takeliu. Takelis jį išvedė į gana platų smėlėtą kelelį. Kondratjevas padvejojęs pasuko į dešinę. Keleliu vaikščiojo daug žmonių. Jis net įsitempė, manydamas, kad proproanūkiai, jį išvydę, tuojau liausis šnekučiavę, pamirš kasdienius savo rūpesčius, sustos ir nenuleis nuo jo akių. Gal net ims jį klausinėti. Bet nieko panašaus neatsitiko. Kažkoks senyvas proproanūkis, prasilenkdamas jį kumštelėjo ir tarė: „Atsiprašau, atleiskite… Ne, ne, ne tau sakau.“ Kondratjevas dėl visa ko nusišypsojo. „Kas nors atsitiko?“ — išgirdo jis silpną moterišką balsą, aidintį, atrodė, iš senyvo proproanūkio gilumos. „Ne, ne, — tarė proproanūkis, geraširdiškai linktelėjęs Kondratjevui. — Aš čia netyčia užkliudžiau vieną jaunuolį!“ — „A, — tarė moteriškas balsas, — tuomet klausyk toliau. Aš pasakiau, kad projektas man visai nerūpi ir kad tu taip pat nesutiksi…“ Senyvas proproanūkis nutolo, ir moteriškas balsas pamažu nutilo.

Proproanūkiai lenkė Kondratjevą ir ėjo jam priešais. Daugelis jam šypsojosi, kartais net linktelėdavo. Tačiau niekas nesprogino į jį akių ir nelindo klausinėti. Teisybė, apie Kondratjevą kurį laiką keistai sukiojosi kažkoks juo daakis vaikinas — susikišęs rankas į kišenes, — bet kai Kondratjevas pagaliau ryžosi jam linktelėti, jaunuolis, matyt, nusiminęs, atsiliko. Kondratjevas pasijuto laisviau ir ėmė dairytis ir klausytis.

Proproanūkiai atrodė, apskritai imant, labai paprasti žmonės. Pagyvenę ir jauni, aukšti ir maži, gražūs ir negražūs. Vyrai ir moterys. Tik nebuvo labai senų. Ir iš viso nebuvo sukriošusių ir ligotų. Ir nebuvo vaikų. Ir šioje žalioje gatvėje proproanūkiai elgėsi labai ramiai ir laisvai, tarytum namie būtų priiminėję senus savo bičiulius. Negalima sakyti, kad jie visi būtų nesitvėrę džiaugsmu ir laime. Kondratjevas matė ir susirūpinusių, ir pavargusių, protarpiais net niūrių veidų. Vienas jaunas vaikinas sėdėjo šalikelėje tarp peržydėjusių kiaulpienių, skynė jas vieną po kitos ir piktai pūsčiojo. Buvo matyti, kad jo mintys skraido kažkur toli ir kad šios mintys toli gražu nėra linksmos.

Proproanūkiai rengėsi paprastai, ir visi skirtingai. Vyresnieji vyrai dėvėjo ilgas kelnes ir laisvas striukes su atviromis apykaklėmis, moterys — taip pat kelnes arba dailaus kirpimo ilgas sukneles. Beveik visi vaikinai ir merginos vilkėjo trumpas plačias kelnes ir baltas arba spalvotas palaidines. Buvo, beje, ir dabišių, pasipuošusių purpuriniais arba auksiniais apsiaustais, vilkimais, Kondratjevo supratimu, ant trumpų šviesių… palaidinių.

Mieste viešpatavo tyla. Šiaip ar taip, nebuvo girdėti jokių mechaninių garsų. Kondratjevas girdėjo tik žmonių balsus ir kartais — iš kažkur — muziką. Dar šnarėjo medžių lajos, ir protarpiais pasigirsdavo slopus praskrendančio pterokaro burzgimas. Matyt, oro transporto mašinos skraidė labai aukštai. Žodžiu, Kondratjevui čia buvo ne visai viskas svetipia, nors, vaikščiodamas po didžiulį miestą, jis negalėjo atsistebėti takeliais ir smėlėtais keleliais, kuriais eidamas drabužiais kliudai krūmų šakeles. Beveik tokie pat prieš šimtą metų buvo priemiesčių parkai. Kondratjevas čia būtų buvęs visai kaip savas, jeigu nebūtų jautęsis toks niekam netikęs, dar labiau netikęs, be abejo, negu bet kuri iš tų auksinių ar purpurinių dabišių su striukais sijonukais.

Jis aplenkė vyrą ir moterį, einančius už parankės. Vyras pasakojo:

— …šioje vietoje įsijungia smuikas — ta-lia-lia-lia-a! — O paskui laiba ir švelni choriolos gaida — ti-i-ta-ta-ta… ti-i-i!

Jis traukė įsijautęs, nors ir nelabai muzikaliai. Moteris žiūrėjo į jį kiek abejodama.

Salia kelio stovėjo du nebe jauni žmonės. Juodu tylėjo. Staiga vienas niūriai tarė:

— Vis tiek šitai pasakoti berniukui jai nereikėjo.

— Dabar jau vėlu, — atsiliepė antrasis, ir juodu vėl nutilo.

Priešais Kondratjevą lėtai ėjo trejetas — aukšta blyški mergina, didžiulis senyvas negras ir susimąstęs, išsiblaškęs, besišypsantis vaikinas. Mergina kalbėjo smarkiai mosikuodama suspaustu kumšteliu:

— Spręsti klausimą reikia alternatyviai. Arba — tu menininkas rašytojas, arba — tu menininkas sensualistas. Trečio atvejo nebūna. O jis įmantrauja erdvės santykiais. Tai technika, o ne menas. Jis stačiai abejingas ir savim patenkintas amatininkas.

— Maša, Maša! — priekaištaujamai sububeno negras.

Vaikinas išsiblaškęs šypsojosi.

Kondratjevas pasuko į šoninį takelį, praėjo gyvatvorę, margą nuo didelių geltonų ir mėlynų gėlių, ir sustojo kaip įbestas. Priešais jį buvo savaeigis kelias.

Apie nuostabius savaeigius kelius Kondratjevas jau buvo girdėjęs. Juos tiesti buvo pradėta jau seniai, ir dabar jie ėjo per daugelį miestų, sudarydami nenutrūkstančią išsišakojusią kontinentinę sistemą nuo Pirėnų iki Tianšanio ir nuo pietų per Kinijos lygumas ligi Hanojaus, o Amerikoje — nuo Jukono uosto ligi Ugnies Žemės. Ženia apie šiuos kelius pasakojo neįtikėtiniausių dalykų. Jis sakė, kad šie keliai neva nevartoją energijos ir nebiją laiko; jie patys atstatą suirusius savo ruožus; jie lengvai kylą į kalnus ir tiltais pereiną per prarajas. Pasak Zenios, šie keliai egzistuos ir judės amžinai, ligi tol, kol švies Saulė ir bus sveikas Žemės rutulys. Be to, Ženia sakė, kad savaeigiai keliai — tai, teisybę sakant, ne keliai, o srautas, kurį sudarąs kažkoks vidurkis tarp gyvosios ir negyvosios gamtos. Ketvirtoji valstybė.

Kelias tekėjo už kelių žingsnių nuo Kondratjevo šešiais lygiais pilkais srautais. Tai buvo vadinamieji Didžiojo Kelio ruožai. Srautai judėjo skirtingais greičiais, vieną nuo kito ir nuo gatvių žolės skyrė verško aukščio balti barjerai. Kelio ruožuose sėdėjo, stovėjo, ėjo žmonės. Kondratjevas prisiartino ir neryžtingai pastatė koją ant barjero. Ir tuomet, pasilenkęs ir įsiklausęs, jis išgirdo Didžiojo Kelio balsą: girgždesį, krebždėjimą, šlamesį. Kelias iš tiesų šliaužė. Kondratjevas galiausiai pasiryžo ir peržengė barjerą.

Kelio paviršius buvo minkštas, kaip karštas asfaltas. Kondratjevas truputį pastovėjo ir perėjo į antrą ruožą.

Kelias tekėjo nuo kalvos, ir Kondratjevas dabar jį matė ligi pat mėlyno horizonto. Jis blizgėjo saulėje kaip gudroninis plentas.

Kondratjevas ėmė žiūrėti į namų stogus, praplaukiančius viršum pušų viršūnių. Ant vieno stogo blizgėjo milžiniškas įrenginys iš kelių didžiulių kvadratinių veidrodžių, kuriuos laikė plonos ažūrinės konstrukcijos. Ant visų stogų stovėjo pterokarai — raudoni, žali, auksiniai, pilki. Šimtai pterokarų ir malūnsparnių kybojo viršum miesto. Kelio kryptimi, ilgai užstodamas saulę ir dusliai švilpdamas, praskrido ir dingo už miško trikampis oro laivas. Toli ūkanotoje dumsoje buvo neaiškiai matyti kažkoks įrenginys — lyg koks stiebas, lyg televizijos bokštas. Kelias tekėjo lygiai, netrūkčiodamas. Žali krūmai ir rudi pušų kamienai linksmai bėgo atgal; protarpiuose tarp šakų rodėsi ir nyko dideli stikliniai pastatai, šviesūs kotedžai, atviros verandos su blizgančiais margais stogais.

Kondratjevas staiga suprato, kad kelias neša jį į Sverdlovsko apylinkes. „Na, ir tegu, — pagalvojo jis. — Na, ir gerai.“ Tur būt, šis kelias gali nunešti bet kur. Į Sibirą, į Indiją, į Vietnamą. Jis atsisėdo ir apkabino rankomis kelius. Sėdėti buvo ne per minkščiausia, bet ir ne per kieta. Priešais Kondratjevą trys jaunuoliai sėdėjo turkiškai sukryžiavę kojas, pasilenkę prie kažkokių įvairiaspalvių kvadratė lių. Jie tikriausiai sprendė geometrinį uždavinį. O, gal būt, žaidė. „Kam reikalingi šie keliai?“ — pagalvojo Kondratjevas. Vargu ar kam šautų į galvą mintis va taip važiuoti į Vietnamą arba į Indiją. Labai mažas greitis… ir labai kieta. Juk yra stratoplanų, didžiulių trikampių laivų, pterokarų, pagaliau… Kokia gi iš to kelio nauda? Ir kiek tikriausiai atsiėjo! Jis ėmė prisiminti, kaip buvo tiesiami keliai prieš šimtmetį — nesavaeigiai, o patys paprasčiausi, be to, ir nelabai geri. Didžiuliai pusiau automatiniai kelio klotuvai, gudrono smarvė, kaitra ir suprakaitavę, nusiplūkę žmonės apdulkėjusiose kabinose. O į Didįjį Kelią įdėta begalė darbo ir proto, kur kas daugiau, žinoma, negu į Transgobinę magistralę. Ir viskas, matyt, dėl to, kad būtų galima kur nori nulipti, kur nori sėsti ir šliaužti, niekuo nesirūpinant, skainiojant pakelėj ramunes. Keista, nesuprantama, neracionalu…

Stikliniai aukštai viršum pušų viršūnių staiga baigėsi; priešais išdygo gigantiška pilko granito uola. Kondratjevas atsistojo. Ant uolos viršūnės, ištiesęs ranką viršum miesto, palinkęs į priekį, stovėjo Leninas toks pat, koks kadaise stovėjo ir dabar tikriausiai stovi Leningrade, aikštėje prie Suomijos stoties. Leninas tiesė ranką viršum šio miesto ir šio pasaulio, viršum žėrinčio ir gražaus pasaulio, kurį jis matė prieš, du šimtmečius… Kondratjevas stovėjo ir žiūrėjo, kaip didžiulis monumentas tolsta mėlynoje dumsoje viršum stiklinių stogų.

Pušys darėsi žemesnės ir tankesnės. Salia kelio staiga trumpam atsivėrė plati laukymė, kurioje būrys žmonių, apsivilkusių kombinezonais, plušėjo apie kažkokį sudėtingą mechanizmą. Kelias pralindo pro siaurą pusapvalį it arka tiltelį, praslinko pro rodyklę su strėle, ant kurios buvo užrašyta: „Matrosovas — 15 km. Geltonasis Fabrikas — 6 km“ ir dar kažkas, bet Kondratjevas nebespėjo visko perskaityti. Jis apsidairė ir pamatė, kad ant kelio juostos žmonių sumažėjo. Juostos, bėgančios į priešingą pusę, buvo iš viso tuščios. „Matrosovas — tikriausiai gyvenvietė. O Geltonasis Fabrikas? Pro pušų kamienus šmėstelėjo ilga veranda, pristatyta staliukų. Prie staliukų sėdėjo žmonės, jie valgė ir gėrė. Kondratjevas pasijuto alkanas, bet padvejojęs nusprendė kol kas pakentėti. „Grįždamas atgal“, — pamanė jis. Buvo labai smagu jausti sveiką stiprų alkį ir galėti bet kurią akimirką jį numalšinti.

Pušys praretėjo, ir iš kažkur išniro plati autostrada, nutvieksta vakaro saulės spindulių. Ja lėkė eilės baisių mašinų su dviem, trim, netgi aštuoniom važiuoklėm ir iš viso be važiuoklių, bukanosių, su didžiuliais kėbulais vagonais, uždengtais ryškiai dažyta plastmase. Mašinos važiavo priešinga kryptimi, į miestą. Matyt, kažkur netoli autostrada nėrė po žeme ir ėjo daugiaaukščiais tuneliais. Įsižiūrėjęs Kondratjevas pastebėjo, kad mašinose nėra kabinų, nėra žmonėms vietos. Mašinos ėjo nenutrūkstamu srautu, dusliai gausdamos, maždaug dviejų trijų metrų atstumu viena nuo kitos. Pro mašinų tarpus Kondratjevas pamatė keletą tokių pat mašinų. Jos važiavo priešinga kryptimi. Paskui pakelėse vėl išniro brūzgynai, ir autostrada dingo iš akių.

— Vakar vienas sunkvežimis nusprūdo nuo plento, — kažkas pasakė Kondratjevui už nugaros.

— Ogi todėl, kad nutraukta jėgos kontrolė. Rausia naujus aukštus.

— Nemėgstu tų raganosių.

— Nieko, greitai baigsim konvejerį, tuomet bus galima uždaryti plentą.

— Seniai laikas…

Priekyje pasirodė dar viena veranda su staliukais.

— Lioša! Lioška! — šūktelėjo nuo vieno stalelio ir pamojavo ranka.

Vaikinas ir mergina priešais Kondratjevą taip pat pamojavo, perėjo į lėtąją juostą ir nušoko ant žolės prie verandos. Cia pat nušoko dar keletas žmonių. Kondratjevas buvo taip pat bešokąs, bet pastebėjo stulpą su rodykle: „Geltonasis Fabrikas — 1 km“. Ir jis pasiliko.

Kondratjevas nušoko prie posūkio. Tarp kamienų buvo matyti neplatus išmintas kelelis, einantis į didelę kalvą. Kalvos viršūnėje saulėlydžio fone krito į akis nedidelių pastatų kontūrai. Kondratjevas neskubėdamas patraukė kelėliu, laimingas jausdamas po kojomis purią žemę. „O juk lyjant čia turi būti purvo“, — pamanė jis. Beeidamas jis pasilenkė ir nusiskynė žolyne didelę baltą gėlę. Gėlės lapeliais bėgiojo mažos skruzdėlytės. Kondratjevas numetė gėlę ir paspartino žingsnį. Netrukus jis užkopė ant kalvos viršūnės ir sustojo prie milžiniškos daubos, kuri, kaip jam pasirodė, plytėjo ligi pat horizonto.

Kontrastas tarp ramios švelnios žalumos po mėlynu vakaro dangumi ir to, kas atsivėrė dauboje, buvo toks stulbinantis, kad Kondratjevas pasitraukė atbulas. Daubos dugne kunkuliavo pragaras. Tikras pragaras — su kraupiais melsvai baltais žybsniais, besirangančiais oranžiniais dūmais, kunkuliuojančiu tąsiu skysčiu. Kažkas ten pamažu pūtėsi ir tvinko, nelyginant pūlinga votis, paskui sproginėjo, purkšdamas ir svaidydamas pliūpsnius oranžinės liepsnos, gaubėsi įvairiaspalviais dūmais, garavo, liepsnojo, kibirkščiavo ir vėl pamažu tvinko ir sproginėjo. Įsisiautėjusios materijos sūkuriuose švysčiojo skaroti žaibai, kūrėsi ir bemat nyko keisčiausios neaiškios formos, sukosi viesulai, šokčiojo mėlyni ir rausvi vaiduokliai. Kondratjevas lyg pakerėtas ilgai žiūrėjo į šį nepaprastą reginį. Paskui pamažu atitoko įr ėmė pastebėti kai ką daugiau.

Pragaras buvo begarsis, taisyklingos geometrinės formos. Be jokio garso siautėjo kibirkštys ir. dūmai, pro kažkokią dangą neprasiskverbė nei vienas liepsnos liežuvis, nei vienas dūmų kamuolys. Įsižiūrėjęs Kondratjevas pamatė, kad platus, iki horizonto plytintis pragaras uždengtas vos pastebimu permatomu gaubtu, kurio kraštai užlieti betonu — jei apskritai tai buvo betonas, — ir kad juo išklotas visas daubos dugnas. Paskui Kondratjevas suprato, kad šis gaubtas yra dvigubas ir, galimas daiktas, net trigubas, nes ore po gaubtu protarpiais žybčiojo plokščios atšvaistės — matyt, žybsnių atspindžiai nuo viršutinio gaubto vidinio paviršiaus. Dauba buvo gili, jos stačios lygios sienos, išklotos glotnia pilka medžiaga, buvo mažių mažiausiai šimto metrų gylio. Didžiulio gaubto „stogas“ buvo ne daugiau kaip penkiasdešimt metrų viršum daubos dugno. Matyt, tai ir yra Geltonasis Fabrikas, kuris užrašytas rodyklėse. Kondratjevas atsisėdo ant žolės, susidėjo rankas ant kelių ir ėmė žiūrėti į gaubtą.

Saulė nusileido, pilkais daubos šlaitais ėmė šmėkščioti įvairiaspalviai atšvaitai. Netrukus Kondratjevas pastebėjo, kad kunkuliuojančioje pragaro virtuvėje chaosas yra pažabotas. Dūmuose ir ugnyje tolydžio pasirodydavo kažkokie taisyklingi ryškūs šešėliai — čia nejudrūs, čia nepaprastai greitai slenkantys. Gerai juos įžiūrėti buvo sunku, bet vienu protarpiu dūmai staiga išsisklaidė, ir Kondratjevas gana aiškiai pamatė sudėtingą mašiną, panašią į ilgakojį vorą. Mašina šokinėjo vietoje, tarytum stengdamasi ištraukti kojas iš klampios ugnies masės, arba minkė šią verdančią masę ilgomis blizgančiomis savo galūnėmis. Paskui po ja kažkas plykstelėjo, ir ji vėl apsigaubė oranžiniu dūmų debesiu.

Viršum Kondratjevo galvos praburzgė nedidelis malūnsparnis. Kondratjevas pakėlė akis ir palydėjo jį žvilgsniu. Malūnsparnis skrido viršum gaubto, paskui staiga vikstelėjo į šalį ir it akmuo smigo žemyn. Kondratjevas aiktelėjo, bet malūnsparnis jau stovėjo ant gaubto „stogo“. Rodėsi, jis nejudėdamas pakibo viršum liepsnos liežuvių. Iš malūnsparnio iššoko mažas juodas žmogeliukas, pasilenkė, atsiremdamas rankomis į kelius, ir ėmė žiūrėti į pragarą.

— Pasakyk, kad grįšiu rytoj rytą! — kažkas sušuko Kondratjevui už nugaros.

Šturmanas atsigręžė. Netoliese, paskendę vešliuose alyvų krūmuose, stovėjo du dailūs vienaaukščiai nameliai su dideliais nušviestais langais. Langus ligi pusės buvo užgožę krūmai, ir ryškių mėlynų keturkampių fone buvo matyti ploni, ažūriniai vėjelio siūbuojamų šakų siluetai. Pasigirdo kažkieno žingsniai. Paskui žingsniai sustojo, ir tas pats balsas šūktelėjo:

— Ir paprašyk mamą, kad ji praneštų Achemtui!

Vieno namelio langai sutemo. Iš kito namelio sklido kažkokia liūdna melodija. Žolėje straksėjo žiogai, mieguistai čirškė paukščiai. „Šiaip ar taip, šiame fabrike man nėra kas veikti“, — pagalvojo Kondratjevas.

Jis atsistojo ir pasuko atgal. Valandėlę klaidžiojo tarp krūmų, ieškodamas kelio, paskui jį surado ir patraukė tarp pušų. Kelias neryškiai baltavo po žvaigždėtu dangum. Netrukus Kondratjevas pamatė priekyje melsvą šviesą, dujines lempas ant rodyklės stulpo ir kone tekinas pasileido prie savaeigio kelio. Sis buvo tuščias.

Kondratjevas, šokinėdamas kaip kiškis ir šūkčiodamas: „Op! Op!“ — užbėgo ant ruožo, judančio link miesto. Juostos blausiai švytėjo po kojomis, kairėje ir dešinėje pro šalį skriejo tamsūs krūmų ir medžių ruožai. Toli priešais padangėje žioravo melsva pašvaistė — ten buvo miestas. Kondratjevas staiga pajuto žvėrišką alkį.

Jis nulipo prie verandos su staliukais, kur stovėjo rodyklė: „Geltonasis Fabrikas — 1 km“. Verandoje buvo šviesu, triukšminga ir skaniai kvepėjo. Visi staliukai buvo užimti. „Pavakarieniauti čia nesitikėk“, — nusivylęs pamanė Kondratjevas, bet vis dėlto užlipo laipteliais ir sustojo ant slenksčio. Proproanūkiai gėrė, valgė, kvatojo, kalbėjo, rėkavo ir netgi dainavo.

Ilgakojis proproanūkis, sėdintis prie artimiausio stalelio, timptelėjo Kondratjevui už rankovės.

— Sėskitės, sėskitės, drauge, — pasiūlė jis atsistodamas.

— Ačiū, — sumurmėjo Kondratjevas. — O kaip jūs?

— Nieko! Aš jau pavalgiau, ir apskritai nesirūpinkit.

Kondratjevas droviai atsisėdo ir pasidėjo rankas ant kelių. Priešais jį sėdėjo didžiulis tamsiaveidis vyras. Kažką labai skaniai valgydamas iš gilios lėkštės, jis pakėlė į Kondratjevą akis ir neaiškiai paklausė:

— Na, kaip ten? Traukia?

— Kas traukia? — paklausė Kondratjevas.

Visi prie stalo sužiuro į jį.

Tamsiaveidis vyptelėjo, kažką nurijo ir tarė:

— Jūs iš Anjudino?

— Ne, — atsakė Kondratjevas.

Kresnas vaikinas, sėdintis iš kairės, džiaugsmingai tarė:

— O aš žinau, kas jūs! Jūs šturmanas Kondratjevas iš „Taimyro“!

Visi pagyvėjo. Tamsiaveidis tuojau pakėlė dešinę ranką delnu aukštyn ir prisistatė:

— Moskvičiovas. Johanas. Dabar Ivanas.

Jauna moteris, sėdinti iš dešinės, tarė:

— Zavadskaja. Jelena Vladimirovna.

Kresnasis vaikinas, mostaguodamas po stalu kojomis, tarė:

— Besevičius. Meteorologas. Saša.

Mažytė išblyškusi mergaitė, įsispraudusi tarp meteorologo ir Johano Moskvičiovo, linksmai sučiauškėjo, kad ji esanti Marina.

Eksšturmanas Kondratjevas atsistojo ir linktelėjo.

— Aš jus taip pat neišsyk pažinau, — pasakė tamsiaveidis Moskvičiovas. — Jūs gerokai pasitaisęs. O mes štai čia sėdim ir laukiam. Belieka tik sėdėti ir valgyti sacivi. Šiandien mums pasiūlė dvylika vietų maisto produktų tankeryje, — manė, kad nesutiksim. O mes juokais ėmėm mesti burtus, o tuo tarpu į tankerį pasikrovė grupė iš Vorkutos. Svarbiausia — žaliūkai vaikinai! Į dvylika vietų vos sutilpo dešimt žmonių, o likusieji penki pasiliko čia, — jis netikėtai nusikvatojo, — sėdi ir valgo sacivi!.. Beje, gal suvalgyti dar vieną porciją? Ar jūs jau vakarieniavote?

— Ne, — atsakė Kondratjevas.

Moskvičiovas išlindo iš už stalo.

— Tai atnešiu ir jums.

— Prašom, — dėkingai tarė Kondratjevas.

Ivanas Moskvičiovas nuėjo, sprausdamasis tarp staliukų.

— Išgerkite vyno, — pasiūlė Zavadskaja, pastūmėdama Kondratjevui savo stiklinę.

— Ačiū, negeriu, — mechaniškai atsakė Kondratjevas. Bet tuojau prisiminė, kad jis nebe astronautas ir kad astronautu niekad nebebus. — Atleiskit. Mielai.

Vynas buvo kvapnus, silpnas, skanus. „Nektaras, — pamanė Kondratjevas. — Dievai geria nektarą. Ir valgo sacivi. Seniai beragavau sacivi..

— Skrisite su mumis? — sučiauškėjo Marina.

— Nežinau, — tarė Kondratjevas. — Gal būt. O kur?

Proproanūkiai susižvalgė.

— Mes skrendam į Venerą, — pasakė Saša. — Suprantat, Moskvičiovas įsigeidė paversti Venerą antrąja Zeme.

Kondratjevas pastatė stiklinę.

— Venerą? — nepatikliai paklausė jis. Juk jis gerai žinojo, kas yra toji Venera. — Ar jūsų Moskvičiovas yra buvęs Veneroje?

— Jis ten dirba, — tarė Zavadskaja, — bet tai nesvarbu. Svarbu, kad jis negavo planetolaivių. Mes laukiam jau tris dienas.

Kondratjevas prisiminė, kaip jis trisdešimt tris dienas sukosi apie Venerą pirmosios klasės planetolaivių, nesiryždamas išsilaipinti.

— Taip, — tarė jis. — Tai baisu — šitaip ilgai laukti…

Paskui jis pasibaisėdamas pažvelgė į išblyškusią Mariną ir vaizdavosi ją Veneroje. „Radioaktyvios dykumos, pagalvojo jis. — Juodosios audros.“

Grįžo Moskvičiovas ir trinktelėjo ant stalo padėklą, pristatytą lėkščių.

— Sit, — pasakė jis. — Valgykite, drauge Kondratjevai. O štai ir sacivi — pažįstat? Cia, jeigu norite, padažas. Gerkite štai šitą… Stai ledas… Pegovas vėl kalbėjosi su Anjudinu, planetolaivį žada rytoj šeštą valandą.

— Vakar muips taip pat žadėjo planetolaivį šeštai valandai, — tarė Saša.

— Ne, dabar iš tiesų. Grįžta astronautai. D-kosmolaiviai — tai jums ne maisto produktų tankeriai. Šeši šimtai žmonių vienu reisu, poryt jau būsime vietoje.

Kondratjevas sriūbtelėjo iš bokalo ir ėmė valgyti. Kaimynai prie gretimo staliuko ginčijosi. Iš visa ko sprendžiant, visi jie buvo savanoriai, išskyrus Moskvičiovą, ir visi jie skrido į Venerą. O Moskvičiovas atstovavo Veneros senbuviams, kuriuos alino sunkios gamtos sąlygos. Jo padėtis buvo visai aiški. Jis tiekė Žemei septyniolika procentų energijos, aštuoniasdešimt penkis procentus tauriųjų metalų ir gyveno kaip šuo, tai yra ištisus mėnesius nematydamas mėlynos padangės ir savaičių savaites laukdamas eilės pagulėti oranžerijoje ant žolės. Dirbti tokiomis sąly gomis, be abejo, buvo nepakeliamai sunku, su tuo Kondlatjevas visiškai sutiko.

Savanoriai taip pat su tuo sutiko ir labai norėjo skristi į Venerą, bet jie turėjo visai skirtingų tikslų. Pavyzdžiui, cyplė Marina, kažkokių sunkiųjų sistemų operatorė, į Venerą skrido todėl, kad Žemėje sunkiosioms jos sistemoms buvo per maža vietos. Ji nebenorėjo iš vienos vietos į kitą stumdyti namelių ir rausti fabrikams daubų. Ji norėjo statyti miestus pelkėse, troško audrų, požeminių sprogimų. Kad paskui žmonės sakytų: „Šiuos miestus statė Marina Cerniak!“ Šitiems jos norams nebuvo galima prieštarauti. Su Marina Kondratjevas taip pat visai sutiko, nors manė, kad Marinai vertėtų dar truputį paūgėti ir specialiomis treniruotėmis labiau priprasti prie pelkių, audrų ir požeminių sprogimų.

Meteorologas Saša buvo įsimylėjęs Mariną Cerniak, bet svarbu buvo ne tik meilė. Kai Marina trečią kartą paprašė jį liautis krėtus pokštus, jis pasidarė labai protingas ir logiškai įrodė, kad mes. Žemės gyventojai, iš esmės imant, turim tik dvi išeitis: jeigu Veneroje taip sunku dirbti, tai reikia arba visai iš ten pasitraukti, arba padaryti taip, kad Venera netrukdytų dirbti. Tačiau ar galim iš ten pasitraukti, kur kartą jau esam įkėlę koją? Ne, negalim! Juk egzistuoja didžioji žmonijos misija, egzistuoja Žemės gyventojo pareiga su visomis iš jos išplaukiančiomis pasekmėmis. Kondratjevas sutiko net su juo, nors ir gerokai įtarė, kad jis toliau krečia pokštus.

Tačiau netikėčiausių minčių turėjo Jelena Vladimirovna Zavadskaja, ketindama skristi į Venerą. Pirma, ji buvo Pasaulio Tarybos narė. Kategoriškai nesutiko, kad tokiomis sąlygomis toliau dirbtų Moskvičiovas ir dvidešimt tūkstančių jo draugų. Ji taip pat kategoriškai nesutiko, kad pelkėse būtų statomi miestai, kad vyktų požeminiai sprogimai ir dygtų nauji kapai, ant kurių juodi vėjai suoktų legendas apie didvyrius. Trumpiau tariant, ji skrido į Venerą, norėdama atidžiai susipažinti su vietos sąlygomis ir imtis reikiamų žygių Venerai dekolonizuoti. Pasak jos, Žemės gyventojo misija yra svetimose planetose statyti automatines gamyklas. Moskvičiovas visa tai žinojo. Zavadskaja kybojo viršum jų kaip Parkos žirklės, gresiančios visoms jo perspektyvoms. Be to, Zavadskaja buvo chirurgė embriomechanikė. Ji galėjo dirbti be kabineto, bet kokiomis sąlygomis, ligi juosmens įsibridusi į pelkę, — tokių chirurgų Žemėje buvo dar labai mažai. O Veneroje jie buvo nepakeičiami. Ir Moskvičiovas tylėjo, tikriausiai tikėdamasis, kad ateityje viskas kaip nors susitvarkys. Priėjęs išvadą, kad Zavadskajos sistema absoliučiai nenuneigiama, Kondratjevas atsistojo ir tyhai išėjo į prieangį…

Naktis buvo tyli ir šviesi. Viršum juodo, beformio miško masyvo žemai kabojo ryški balta Venera. Kondratjevas ilgai į ją žiūrėjo ir galvojo: „O gal pamėginti tenai? Vis viena kuo — žemkasiu, kokiu nors vairuotoju arba sprogdintoju. Juk negali būti, kad aš niekam netikęs..

— Žiūrite? — pasigirdo iš tamsos balsas. — Aš štai taip pat žiūriu. Palauksiu, kol ji pasislėps, ir eisiu gulti. — Balsas buvo ramus ir pavargęs. — Žinot, vis galvoju ir galvoju.“ Užveisti Veneroje sodų… Pragręžti mėnulį didžiuliu grąžtu. Šiaip ar taip, mūsų egzistavimo prasmė — eikvoti energiją… Ir, žinot, pagal išgales eikvoti ją taip, kad ir pačiam būtų įdomu, ir kitiems naudinga. O Žemėje dabar sunku eikvoti energiją. Mes visko turim ir esam labai galingi. Prieštaravimai, jeįgu norite… Žinoma, ir dabar yra daug žmonių, kurie dirba visomis išgalėmis, — tyrinėtojai, pedagogai, gydytojai, profilaktikai, meno darbuotojai. Agrotechnikai, asenizatoriai… Jų visuomet bus daug. Bet šit ką daryti kitiems? Inžinieriams, operatoriams, gydantiems gydytojams… Žinoma, kai kurie pereina į meną, bet juk dauguma ieško mene ne prieglobsčio, o įkvėpimo. Pats suprantate — nuostabūs jauni vaikinai… Jiems maža vietos! Jiems reikia sprogdinti, keisti, statyti… Ir statyti ne namą, o mažių mažiausiai pasaulį — šiandien Venerą, rytoj Marsą, poryt dar ką nors… Stai ir prasideda tarpplanetinė Žmonijos ekspansija — didžiųjų akumuliatorių išlydis… Ar sutinkate su manim, bičiuli?

— Sutinku, — atsakė Kondratievas.

STEBUKLINGASIS STALAS

Ženia ir Seila dirbo. Ženia sėdėjo prie stalo ir skaitė Hardvėjo „Greičio filosofiją“. Stalas buvo užverstas knygomis, mikroknygų juostomis, albumais, senų laikraščių komplektais. Ant grindų, tarp išmėtytų dėklų mikroknygoms, stovėjo kilnojamas pultas, kuriuo palaikomas ryšys su Informariumu. Ženia skaitė sparčiai, nekantravo ir dažnai rašė bloknote pastabas. Seila sėdėjo giliame krėsle, užsidėjusi koją ant kojos, ir skaitė Zenios rankraštį. Kambaryje buvo šviesu ir beveik tylu, stereovizoriaus ekrane švysčiojo spalvoti šešėliai, tylutėliai skambėjo švelniausi senovinės Pietų Amerikos melodijos garsai.

— Nuostabi knyga, — tarė Ženia. — Negaliu lėtai jos skaityti. Kaip jis tai padarė?

— Hardvėjus? — išsiblaškiusi paklausė Seila. — Taip, Hardvėjus — didelis meistras.

— Kaip jis tai pasiekė? Nesuprantu, kame paslaptis.

— Nežinau, drauguži, — tarė Seila, neatsitraukdama nuo rankraščio. — Ir niekas nežino. Ir jis pats nežino.

— Kaip nuostabiai jis jaučia minties ir žodžio ritmą. Kas jis? — Ženia dirstelėjo į pratarmę. — Struktūrinės kalbotyros profesorius. A! Tuomet suprantama.

— Niekas tau nesuprantama, — tarė Seila. — Aš taip pat kalbininkė struktūralistė.

Ženia pažvelgė į ją ir vėl įniko skaityti. Už atviro lango tirštėjo sutemos. Tamsiuose krūmuose švysčiojo jonvabaliai. Mieguistai čireno vėlyvi paukščiai.

Seila surinko lapus.

— Mes ir patys šito dar gerai nesuprantam. Juk tai svajonė. Visagalis Žmogus. Kiekvieno Visatos atomo šeimininkas. Gamtoje labai daug dėsnių. Mes juos atrandam ir panaudojam, ir visi jie mums trukdo. Gamtos dėsnio pažeisti negalima. Jo reikia tik laikytis. Sitai, gerai pagalvojus, labai nuobodu. Taigi Visagalis Žmogus stačiai keis dėsnius, kurie jam neparankūs. Ims ir pakeis.

Ženia tarė:

— Senais laikais tokie žmonės buvo vadinami burtininkais. Ir gyveno jie daugiausia pasakose.

— Visagalis Žmogus gyvens Visatoje. Kaip mudu šiame kambaryje.

— Ne, — tarė Ženia, — šito nesuprantu. Sitai kažkaip mane pranoksta. Aš tikriausiai galvoju labai prozaiškai. Man vakar net pasakė, kad su manim nuobodu kalbėtis. Ir aš neįsižeidžiau. Iš tiesų dar ne viską suprantu.

— Kas pasakė, kad tu nuobodus? — piktai paklausė Seila.

— Ogi ten… Nesvarbu. Aš iš tiesų buvau kaip nesavas. Labai skubėjau namo.

Seila suėmė jį už ausų ir pažvelgė į akis.

— Tas, kuris tau taip pasakė, — prabilo ji, — nedėkingas asilas. Tu turėjai pažvelgti į jį iš aukšto ir atsakyti: „Aš nutiesiau tau kelią į žvaigždes, o mano tėvas nutiesė tau kelią į viską, ką tu dabar turi.“

Ženia nusišypsojo:

— Na, šitai pamirštama. Palikuonių įledėkingumas — įprastas reiškinys. Mano prosenelis, pavyzdžiui, žuvo prie Leningrado, o aš net neatsimenu, kuo jis buvo vardu.

— Įstabūs žmonės, — garsiai tarė ji. — Drąsus žmonės.

— Teisybė? — džiaugsrriingai sušuko Ženia, atsigręždamas į ją.

— Nejau jūs visa tai pergyvenot? — Seila žiūrėjo į Zenią plačiai atmerktomis akimis. — Viską pergyvenot ir likot žmonės. Nemirėt iš baimės. Neišėjot iš proto nuo vienumos. Garbės žodis, Zenka, kartais man rodosi, kad tu iš tiesų vyresnis už mane šimtą metų.

— Taigi, — tarė Ženia.

Jis atsistojo, perėjo per kambarį ir atsisėdo prie Seilos kojų. Seila panardino pirštus į rudus jo plaukus, o jis prispaudė skruostą prie jos kelio.

— Zinai, kada buvo baisiausia? — tarė jis. — Po antrojo efiro tilto. Kai Seriožka pakėlė mane iš amortizatoriaus ir aš norėjau įeiti į kabiną, o jis manęs neleido.

— Tu apie tai nerašei, — pasakė Seila.

— Kabinoje liko Falinas ir Polakas, — tarė Ženia. — Juodu žuvo, — pridūrė jis patylėjęs.

Seila tylėdama glostė jo galvą.

— Žinai, — tarė jis, — tam tikra prasme protėviai visuomet turtingesni už palikuonis. Turtingesni svajonėmis. Protėviai svajoja apie tai, kas palikuonims virsta rutina. Ak Seila, kokia tai buvo svajonė — pasiekti žvaigždes! Mes viską aukojom už šią svajonę. O jūs skraidot į žvaigždes, kaip mes skraidėm pas mamą per vasaros atostogas. Vargšai jūs, vargšai!

— Kiekvienas laikmetis turi savo svajonę, — tarė Seila. — Jūsų svajonė nunešė žmogų į žvaigždes, o mūsų svajonė grąžins jį į Zemę: Bet tai bus jau visai kitas žmogus.

— Nesuprantu, — nusistebėjo Ženia.

— Ir labai blogai, — tarė Seila.

— Seiločka, Seiločka, — lengvapėdiškai pasakė Ženia, — palikuonys todėl ir užmaršūs, kad protėviai neįžeidūs. S tai aš, pavyzdžiui, pirmasis Marse gimęs žmogus. O kas šitai žino?

Jis čiupo ją į glėbį ir ėmė bučiuoti. Į duris kažkas pasibeldė, ir Ženia nepatenkintas burbtelėjo: „Na, štai!“

— Prašom! — šūktelėjo Seila.

Durys prasivėrė, ir kaimynas, inžinierius asenizatorius Jura, paklausė:

— Labai sutrukdžiau?

— Prašom, prašom, Jura, — tarė Seila.

— Ek, kad sutrukdžiau, tai ir trukdysiu, — tarė Jura ir įėjo. — Nagi, eime į sodą, — pareikalavo jis.

— Ko sode dar nematėm? — nustebo Ženia. — Geriau žiūrėkim stereovizorių.

— Stereovizorių ir aš turiu, — tarė Jura. — Einam, Ženia, mums su Seila papasakosit ką nors apie Liudviką Pasterą.

— Kokią supilamąją stotį jūs aptarnaujat? — pasiteiravo Ženia.

— Supilamąją stotį? O kas tai yra?

— Paprasčiausia supilamoji stotis. Ten suvežamos visokios… šiukšlės, paplavos… O ji perdirba ir, vadinasi, supila. Į kanalizaciją.

— A! — linksmai šūktelėjo inžinierius asenizatorius. — Kaipgi, prisiminiau. Supilamieji bokštai. Bet Planetoje jau seniai nebėra supilamųjų bokštų, Ženia!

— O aš gimiau pusantro šimto metų po Pastero, — tarė Ženia.

— Na, tuomet papasakokit apie daktarą Morgenau.

— Daktaras Morgenau, kiek žinau, gimė praėjus metams po „Taimyro“ atarto, — atsikalbinėjo Ženia.

— Vienu žodžiu, eime į sodą. Seila, veskitės jį.

Jie išėjo į sodą ir susėdo ant suoliuko po obelimi. Buvo visai tamsu, medžiai sode atrodė juodi. Seilą ėmė krėsti šiurpas, ir Ženia atnešė iš namų striukę. Kurį laiką visi tylėjo. Paskui nuo šakos atitrūko didelis obuolys ir dusliai šleptelėjo žemėn.

— Obuoliai tebekrinta, — tarė Ženia. — O Niutonų kažkodėl nematyti.

— Turi galvoj mokslininkus polilogus? — rimtai paklausė Seila.

— Taip, — atsakė Ženia. Apskritai, jis tenorėjo pajuokauti.

— Pirma, dabar mes visi polilogai, — netikėtai susierzinęs, tarė Jura. — Žinoma, jūsų prieštvaniniu požiūriu. Mat, nėra biologo, kuris nemokėtų matematikos ir fizikos, o toks kalbininkas, kaip kd Seila, išsyk prapultų, pavyzdžiui, be psichofizikos ir istorinių sekų teorijos. Bet juk aš suprantu, ką norit pasakyti! Tik pamanykit, nėra Niutonų! Duok šen jam enciklopedinį protą! Girdi, siaurai dirbate. Seila — tik kalbininkė, aš — tik asenizatorius, o Okada — viso labo tik okeanologas! Kodėl, girdi, ne viskas iš karto, viename asmenyje?..

— Vajergau! — suriko Ženia. — Nenorėjau nieko įžeisti! Aš tik pajuokavau!

— …Ar žinote, Zenečka, kas yra šiuolaikinė vadinamoji opioji problema? Visą gyvenimą ją kramtai, ir nematyti nei galo, nei krašto. Juk tai netikėčiausių uždavinių kamuolys. Imkim kad ir šita obuoli. Kodėl nukrito būtent šitas obuolys? Kodėl būtent šią akimirką? Obuolio susilietimo su žeme mechanika. Impulso perdavimo procesas. Kritimo sąlygos. Kvantinis kritimo vaizdas. Pagaliau, kaip, kad jis kur skradžiai, iš šio kritimo išspausti naudą…

— Tai visai nesunku, — taikiai tarė Ženia. Jis pasilenkė, pagraibė žemę ir paėmė obuolį. — Aš jį suvalgysiu.

— Dar nežinia, ar tai bus maksimali nauda, — kandžiai tarė Jura.

— Tuomet aš suvalgysiu, — prabilo Seila ir atėmė obuolį iš Zenios.

— Beje, apie naudą, — piktai tarė Ženia. — Jūs, Jura, labai mėgstat samprotauti apie naudą. O aplink laksto neįsivaizduojamai sudėtingi kiberkiemsargiai, kibersodininkai, kibermusgaudžiai ir kibervikšragaudžiai, kiberdarytojai sumuštinių su kumpiu ir sūriu. Juk tai klaikybė. Tai netgi ne žvirblių šaudymas patrankomis, kaip buvo sakoma mūsų laikais. Tai vieno kambario individualių butų statyba skruzdėlėms. Juk tai gryniausias sibaritizmas!

— Zenečka! — kreipėsi Seila.

Jura linksmai nusikvatojo.

— Tai visai ne sibaritizmas, — pasakė jis. — Atvirkščiai. Minties atpalaidavimas, patogumas, ekonomija. Po velnių, kas gi eis dirbti šiukšlių rinkėju? O jei ir atsirastų toks mėgėjas, tai vis tiek jis dirbtų lėčiau ir prasčiau už kiberius. Be to, gaminti tuos kiberius — ne taip jau sunku, kaip jūs manote. Sunku buvo juos sugalvoti, tai teisybė. Sunku juos tobulinti. Tai taip pat teisybė. Bet kai jau jie pateko į serijinę gamybą, su jais kur kas mažiau terlionės, negu su… ė-ė… kaip ten jūs seniau vadinote batus?

— Batais, — trumpai tarė Ženia.

— Ir svarbiausia, kad mūsų laikais niekas negamina vienos paskirties mašinų. Pirma, jūs visiškai be reikalo skiriate kiberkiemsargius ir kibersodininkus. Tai vienos ir tos pačios mašinos.

— Atleiskite, — nusistebėjo Ženia. — Juk aš mačiau. Kiberkiemsargiai — jie su tokiais kastuvais, su dulkių siurbliais… O kibersodininkai…

— Paprasčių paprasčiausiai jie aprūpinti keičiamais manipuliatoriais. Ir ne tai svarbiausia. Svarbiausia, kad visi šie kiberiai… ir išvis visos buitinės mašinos ir prietaisai… tai vis puikūs ozonatoriai. Jie ėda šiukšles, sausas šakeles ir lapus, riebalus nuo nešvarių lėkščių, ir visa tai suvartoja kaip kurą. Supraskite, Ženia, tai ne primityvūs jūsų laikų mechanizmai. Iš esmės imant, tai kvaziorganizmai. Ir savo kvazigyvenimo proce jie dar ozonuoja orą, vitaminizuoja orą, prisotina orą lengvųjų jonų. Tai didžiulės garbingos asenizacijos armijos maži geri kareivėliai.

— Pasiduodu, — nusileido Ženia.

— Dabartinė asenizacija, Ženia, — tai ne supilamieji bokštai. Mes ne šiaip naikinam šiukšles, suversdami vandenynų dugne biaurius sąvartynus. Mes paverčiame šiukšles grynu oru ir saulės šviesa.

— Pasiduodu, pasiduodu, — tarė Ženia. — Šlovė asenizatoriams. Paverskite mane saulės šviesa.

Jura patenkintas pasitempė.

— Malonu sutikti žmogų, kuris nieko nežino. Geriausias poilsis — aiškinti visiems žinomas tiesas.

— Kaip man nusibodo būti žmogumi, su kuriuo ilsimasi! — tarė Ženia.

Seila paėmė jį už rankos, ir jis nutilo.

Supypsėjo radiofo](ias.

— Čia mane, — sušnabždėjo Jura ir atsiliepė: — Klausau.

— Kur tu? — paklausė piktas balsas.

— Sode… Sėdžiu, ilsiuosi.

— Ar ką nors sugalvojai?

— Ne.

— Na, ir tipas! Sėdi ir ilsisi! Man galva susisuko, o jis ilsisi! Drauge Slavinai, Seila, varykit jį šalin!

— Na, einu, einu, ko šūkauji! — tarė Jura stodamasis.

— Einu tiesiai prie ekrano. Ir štai ką — dabar man visai aišku, kad benzoliniai procesai čia netinka…

— O ką aš sakiau? — riktelėjo Jura, braudamasis per krūmus prie savo kotedžo.

Seila ir Ženia grįžo namo.

— Eisim vakarieniauti? — paklausė Ženia.

— Nesinori.

— Visada taip. Prisikerti obuolių ir paskui nieko nevalgai.

— Neburbėk ant manęs! — tarė Seila. (Ženia priėjo jos apkabinti.) — Aš sušalau! — nusiskundė ji.

— Ogi todėl, kad esi išalkusi, — paaiškino Ženia. — Aš taip pat truputį sušalau, ir man baisiai nesinori eiti į kavinę. Nejau neįmanoma taip sutvarkyti, kad būtų galima vakarieniauti namie?

— Sutvarkyti galima viską, — atsakė Seila. — Tik kokia prasmė? Kas gi namie valgo?

— Aš valgau namie.

— Na, Zenečka, — tarė Seila, — jei nori, galim persikelti į miestą? Ten yra Tiekimo Linija, ir galėsi namie valgyti kiek tinkamas.

— Į miestą nenoriu, — spyrėsi Ženia. — Aš noriu gamtos prieglobstyje.

Seila susimąsčiusi kurį laiką žiūrėjo į jį.

— Nori, nueisiu į kavinę ir atnešiu tau vakarienę? Tik dvi minutės kelio…. O gal vis dėlto eisim drauge? Pasėdėsim su vaikinais, paplepėsim.

— Aš noriu dviese, — tarė Ženia. Ir vis dėlto jis nusikabino striukę ir ėmė rengtis. — Zinai, Seila, turiu idėją, — staiga pasakė jis ir įkišo ranką į kišenę. — Stai paklausyk.

— Kas čia? — paklausė Seila.

— Reklama. Kažkaip atsidūrė mano kišenėje. Klausyk. „Krasnodaro buitinių prietaisų fabrikas..Na, šitai galima ir praleisti. Stai. „Universalinė virtuvės mašina UVM207 „Krasnojarskas“ yra lengvai eksploatuojamas kibernetinis automatas, atliekantis šešiolika keičiamų programų. UVM-207 turi mechanizmą perdirbti žaliavai ir pusfabrikačiams, o taip pat mechanizmą plauti ir džiovinti indams. UVM-207 gali vienu metu virti dvejus pietus iš trijų patiekalų, jų tarpe pirmą patiekalą — įvairias sriubas, barščius, buljonus, kiaušinius..

— Ženia! — Seila nusikvatojo. — Juk tai reklama kavinėms ir valgykloms!

— Na ir kas? — spyrėsi Ženia.

Seila mėgino paaiškinti:

— Įsivaizduok naują gyvenvietę. Arba laikiną gyvenvietę, stovyklą. Tiekimo Linija toli. Ryšių su „Tiekimu į Namus“ nėra. Tiekimas centralizuotas. S tai kur reikalinga toji UVM.

Ženia labai nusiminė.

— Vadinasi, mums tokios neduotų? — susikrimto jis.

— Ne, kodėl, žinoma, duotų, tik… Zinai, o šitai jau grynas sibaritizmas.

— Seiločka! Drauguže! Būk gera, užsisakykim tokią mašiną. Juk niekam šitai nepakenks! Užtat niekur nereikės vakarais eiti.

— Kaip nori, — trumpai tarė Seila. — Bet šiandien vakarieniausim dar kavinėje.

Ji išėjo, ir Ženia paklusniai nusekė paskui ją.

Anksti rytą Zenią Slaviną pažadino sunkaus malūnsparnio burzgimas. Jis pašoko iš lovos ir pribėgo prie lango.

Ženia tespėjo pamatyti mėlyną malūnsparnio liemenį, ant kurio didelėmis baltomis raidėmis buvo parašyta: „Tiekimas į Namus“. Malūnsparnis praskrido viršum sodo ir pasislėpė už medžių, kurie žvilgėjo rasa ir buvo pilni paukščių klegesio. Ant sodo takelio prie prieangio stovėjo didelė geltona dėžė. Prie j dėžės, trypčiodamas nariuotomis letenomis, sukinėjosi smaragdo žalumo kibersodininkas.

— Aš tau parodysiu, asenizatoriau! — suriko Ženia ir išlindo pro langą. — Seila! Seiločka! Atvežė!

Kibersodininkas movė į krūmus. Ženia pribėgo prie dėžės ir neliesdamas apėjo ją iš visų pusių.

— Ji! — nudžiugo jis. — Šaunuoliai, „Tiekimas į Namus“! „Krasnojarskas“, — perskaitė jis ant dėžės šono. — Ji!

Į prieangį, gaubdamasi chalatėliu, išėjo Seila.

— Koks stebuklingas rytas! — tarė ji, saldžiai žiovaudama. — Ko taip šūkauji? Pažadinsi kaimyną.

Ženia pasižiūrėjo į sodą, kur už medžių baltavo Juros kotedžo sienos. Ten kažkas staiga sudundėjo, ir pasigirdo neaiškus šūkaliojimas.

— Jis jau pakirdo, — pranešė Ženia. — Padėk man, Seiločka, a?

Seila priėjo.

— O čia kas? — paklausė ji.

Salia dėžės gulėjo didelis ryšulys, apklijuotas marga banderole su įvairių valgių reklamomis.

— Cia? — Ženia sutrikęs įsispoksojo į margą banderolę. — Cia, tikriausiai, žaliava ir pusfabrikačiai.

Seila atsidususi tarė:

— Na, gerai. Neškim tavo žaisliukus.

Dėžė buvo lengva, ir juodu nesunkiai įtempė ją į namus. Ir tik čia Ženia suprato, kad kotedže nėra virtuvės. „Ką daryti?“ — pamanė jis.

— Na, ką darysim? — paklausė Seila.

Nežmoniškomis proto pastangomis Ženia tučtuojau surado išeitį:

— Į vonios kambarį, — lyg niekur nieko tarė jis. — Kurgi kitur?

Juodu pastatė dėžę vonios kambaryje, ir Ženia nubėgo paimti ryšulio. Kai jis grįžo, Seila darė mankštą. „Seksnos auksinė sterlė… — dirbtinai paniūniavo Ženia ir nuplėšė dėžės šoną. Mašina UVM-207 „Krasnojarskas“ atrodė labai solidžiai. Kur kas solidžiau, negu Ženia tikėjosi.

— Na, kaip? — paklausė Seila.

— Tuojau išsiaiškinsim, — žvaliai tarė Ženia. — Tuoj pradėsiu tave maitinti.

— Patariu iškviesti instruktorių.

— Nieku būdu. Imu šią mašiną savo atsakomybėn. Juk pasakyta: „Lengvai eksploatuojama“.

Lygus plastmasinis mašinos apvalkalas išdidžiai blykčiojo tarp sulamdytų popierių,

— Viskas labai paprasta, — pasakė Ženia. — Stai keturi mygtukai. Kiekvienam aišku, kad jie atitinka pirmą, antrą, trečią…

— …ir ketvirtą patiekalą, — tyliai įsiterpė Seila.

— Taip, ir ketvirtą, — pritarė Ženia. — Pavyzdžiui, arbata. Arba kakava.

Jis atsitūpė ir nuėmė dangtį, ant kurio buvo užrašyta: „Valdymo sistema“.

— Kiek čia vamzdžių vamzdelių! — sumurmėjo jis. — Neduok dieve, ko gero dar suges. — Jis atsistojo. — Dabar aišku, kam ketvirtasis mygtukas: duonai raikyti.

— Įdomūs samprotavimai, — mįslingai tarė Seila. — Ar tau neatrodo, kad šie keturi mygtukai gali atitikti keturias Mileto Taleso stichijas? Vanduo, ugnis, oras, žemė.

Ženia nenoromis nusišypsojo.

— Arba keturis aritmetikos veiksmus, — pridūrė Seila.

— Gerai, — tarė Ženia ir ėmėsi išpakuoti ryšulį. — Šnekos šnekom, o aš noriu guliašo. Tu dar nežinai, Seila, kaip aš taisau guliašą. Stai mėsa, štai bulvės… Taip… Petražolės… Svogūnai… Noriu guliašo! Su kibernetiniu indų plovimu! Ir kad lėkštėse likę riebalai virstų oru ir saulės energija!

Seila nuėjo į svetainę ir atnešė kėdę. Ženia, vienoje rankoje laikydamas gabalą mėsos, antroje — keturias dideles bulves, nesiryždamas stovėjo prie mašinos. Seila pastatė kėdę prie praustuvo ir patogiai atsisėdo. Ženia tarė, į nieką nesikreipdamas: *

— Jei kas nors pasakytų, kur įdedami produktai, būčiau labai dėkingas.

Seila pasakė: |

— Kibervirtuvę mačiau prieš dvejus metus. Teisybė, ji buvo visai nepanaši į šią, bet, prisimenu, dešinėje jos pusėje buvo toks langelis įdėti produktams.

— Taip ir maniau! — nudžiugo Ženia. — Cia du langeliai. Vadinasi, dešinėje produktams, kairėje — pagamintiems pietums.

— Zinai, Zenečka, — tarė Seila, — geriau eiva į kavinę.

Ženia neatsakė. Jis įdėjo mėsą ir bulves pro dešinįjį langelį ir su laidu rankoje žengė prie rozetės.

— Junk, — pasakė jis iš tolo.

— Kaip? — paklausė Seila.

— Paspausk mygtuką.

— Kurį?

— Antrą, Seiločka. Aš taisau guliašą. lOR

— Verčiau eitumėm į kavinę, — pakartojo Seila, nenomis stodamasi.

Paspaudus mygtuką, mašina dusliai subirbė. Priekiniame jos skydelyje užsidegė balta lemputė, ir Seila, dirstelėjusi pro dešinįjį langelį, pamatė, kad ten nieko nėra.

— Regis, mėsą priėmė, — nusistebėjo ji. Sito ji nesitikėjo.

— Na, matai! — išdidžiai tarė Ženia.

Jis stovėjo, gėrėjosi savo mašina ir girdėjo, kaip ji tarška ir ūžia. Paskui balta lemputė užgeso ir užsidegė raudona. Mašina nustojo ūžusi.

— Viskas, Seiločka, — mirktelėjo Ženia.

Jis pasilenkė ir ištraukė iš ryšulio lėkštes. Lėkštės buvo lengvos, blizgančios. Jis paėmė dvi lėkštes, įkišo jas pro kairįjį langelį, paskui žingsnį pasitraukė ir sukryžiavo rankas ant krūtinės. Valandėlę juodu tylėjo. Pagaliau Seila, sumišusi žiūrėdama čia į Zenią, čia į mašiną, paklausė:

— Ko dar lauki?

Zenios akyse pasirodė išgąstis. Jis staiga suprato, kad guliašas, jeigu jis jau pagamintas, turėjo atsirasti kairiajame langelyje, nors ten ir nebūtų buvę lėkščių. Jis pasižiūrėjo į kairįjį langelį ir pamatė, kad lėkštės tuščios.

— Kur guliašas? — paklausė jis suglumęs.

Kur guliašas, Seila nežinojo.

— Cia kažkokios rankenėlės, — pasakė jil

Viršutinėje mašinos dalyje buvo kažkokios rankenėlės. Seila kibo į jas abiem rankom ir patraukė į save. Iš mašinos išlindo baltas stalčius, ir kambaryje pasklido keistas kvapas.

— Kas ten? — paklausė Ženia.

— Pats pažiūrėk, — atsakė Seila. Ji stovėjo, laikydama rankose stalčių, ir pasilenkusi apžiūrinėjo, kas jame yra. — Tavo UVM pavertė mėsą oru ir saulės energija. Gal čia buvo instrukcija?

Ženia dirstelėjo ir aiktelėjo. Stalčiuje gulėjo pluoštelis kažkokių plonų lapų — raudonų, išmargintų baltomis dėmėmis. Nuo lapų sklido smarvė.

— Kas čia? — suglumęs paklausė Ženia ir paėmė viršutinį lapą abiem rankom. Lapas sutrupėjo, ir jo gabalai nukrito ant grindų, tarškėdami kaip konservų skarda.

— Puikus guliašas, — tarė Seila. — Tarškantis guliašas. Penktoji stichija. Įdomu, koks jo skonis?

Ženia, gerokai paraudęs, įsidėjo gabaliuką „guliašo“ į burną.

— Narsuolis! — pavydžiai tarė Seila. — Didvyris!

Ženia ėmė tylomis raustis po produktų ryšulį. Seila apsidairė, kur būtų galima dėti šiukšles, ir iš stalčiaus viską suvertė į vyniojamojo popieriaus krūvą. Kvapas sustiprėjo. Ženia išėmė kepaliuką duonos.

— Kurį mygtuką paspaudei? — rūsčiai tarė jis.

— Antrą iš viršaus, — baikščiai atsakė Seila, ir jai išsyk ėmė rodytis, kad ji paspaudė antrą mygtuką iš apačios.

— Esu tikras, kad paspaudei ketvirtą mygtuką, — pareiškė Ženia. Jis ryžtingai įkišo kepaliuką pro dešinįjį langelį. — Juk čia duonos mygtukas!

Seila buvo beklausianti, kaip galima paaiškinti keistas metamorfozes, kurios ištiko mėsą ir bulves, bet Ženia, nustūmęs ją nuo mašinos, paspaudė ketvirtą mygtuką. Kažkas sužvangėjo, pasigirdo dažni negarsūs smūgiai.

— Matai, — tarė Ženia, lengvai atsidusęs, — raiko duoną. Norėčiau žinoti, kas dabar ten dedasi.

Jis vaizdavosi, kas dabar dedasi mašinoje, ir sudrebėjo.

— Kažkodėl neužsidega lemputė, — pasakė jis.

Mašina stuksėjo ir burzgė, ir šitai truko gan ilgai. Ženia jau ėmė žiūrėti, kur reikėtų paspausti, kad mašina sustotų. Tačiau mašina ėmė maloniai gausti ir mirksėti raudonąja lempute, nesiliaudama ūžti ir stuksėti.

Ženia dirstelėjo į laikrodį ir tarė:

— Visuomet maniau, kad pagaminti guliašą lengviau, negu priraikyti duonos.

— Ženia, verčiau eime į kavinę, — baikščiai tarė Seila.

Ženia tylėjo. Po trijų minučių jis apėjo mašiną ir žvilgtelėjo vidun. Jis nepamatė ten nieko, kas būtų teikę pagrindą samprotavimams. Bet taip pat nepamatė nieko, ką būtų galima valgyti. Išsitiesęs jis susidūrė akimis su žmo na… Atsakydamas į klausiamą jos žvilgsnį, jis palingavo galvą.

— Ten viskas tvarkoj.

Šitaip pareikšdamas, jis niekuo nerizikavo. Dar buvo likę du neišbandyti mygtukai ir daugybė visokiausių jungimo derinių…

— Ar negalėtum ją sustabdyti? — paklausė jis Seilą.

Seila patraukė pečiais, ir kurį laiką jie dar stovėjo laukdami, žiūrėdami, kaip mirksi mašinos lemputės — čia baltoji, čia raudonoji.

Paskui Seila ištiesė ranką ir bakstelėjo pirštu į patį viršutinį mygtuką. Mašina skambtelėjo ir sustojo. Įsiviešpatavo tyla.

— Kaip gerai, — išsprūdo Zeniai.

Buvo girdėti, kaip už lango ošia vėjas ir čirškia žiogai.

— O kur stalčius? — išgąstingai paklausė Ženia.

Seila apsidairė. Stalčius gulėjo ant grindų tarp lėkščių.

— G kas? — paklausė ji.

— Nepadėjom stalčiaus į vietą, ir dabar nežinau, kur suraikyta duona.

Ženia apėjo mašiną ir žvilgtelėjo pro abu langelius — pro dešinįjį ir pro kairįjį. Duonos nebuvo. Jis su baime pažvelgė į juodą gilų plyšį, kur pirma buvo stalčius. Mašina atsakė grėsmingu raudonosios lemputės žvilgsniu. Ženia sukando dantis, užsimerkė ir įkišo ranką į plyšį.

Mašinoje buvo karšta. Ženia užčiuopė kažkokius lygius paviršius, bet tai buvo ne duona. Jis ištraukė ranką ir gūžtelėjo pečiais.

— Duonos nėra.

Seila pasilenkusi žvilgterėjo po mašina.

— Cia kažkoks vamzdis, — prabilo ji.

— Vamzdis? — paklausė pasibaisėdamas Ženia.

— Ne, ne, tai ne duona. Su duona tai neturi nieko bendro. Cia iš tiesų vamzdis.

Ji ištraukė iš po mašinos ilgą gofruotą vamzdį su blizgančiu žiedu gale.

— Kvailas. Neprijungei prie mašinos vandens. Supranti — vandens! Stai kodėl išėjo toks guliašas…

— Taip, — tarė Ženia, šnairuodamas į guliašo likučius. — Vandens jame iš tiesų ne per daugiausia… Bet kur vis dėlto duona?

— Na, ar ne vis vien? — linksmai tarė Seila. — Apskritai, konfūzas, bet duona — ne problema. Žiūrėk, štai prijungiu vamzdį prie vandentiekio.

— O gal neverta? — ėmė baimintis Ženia.

— Kvailystė. Jei tyrinėti, tai tyrinėti. Darysim ragu. Ryšulyje yra daržovių.

Sį kartą, paspaudus pirmą mygtuką iš viršaus, mašina dirbo apie minutę.

— Nejau ragu taip pat suverčiamas į stalčių? — suabejojo Ženia, imdamas rankenėlę.

— Trauk, trauk, — tarė Seila.

Stalčius ligi kraštų buvo pripildytas rausvos košės, neturinčios jokio kvapo.

— Ukrainietiški barščiai, — liūdnai tarė Ženia. — Tai panašu į…

— Pati matau. Kokia šlykštynė! Net instruktorių gėda kviesti. Gal geriau pasikvieskim kaimyną?

— Taip, — liūdnai tarė Ženia. — Cfa labiau tiks asenizatorius. Einu pakviesti.

Jis labai norėjo valgyti.

— Prašom, — pasigirdo Juros balsas.

Ženia įėjo ir suglumęs sustojo prie durų.

— Tikiuosi, jūs be žmonos, — tarė Jura. — Aš neapsirengęs.

Visas jo apdaras buvo prastai išlyginti marškiniai. Iš po marškinių kyšojo plikos įdegusios kojos. Ant grindų po visą kambarį buvo išmėtytos kažkokios keistos detalės ir popieriaus lapai. Jura sėdėjo stačiai ant grindų, laikydamas rankose dėžutę su langeliais, kuriuose šokinėjo saulės atšvaitai.

— Kas čia? — paklausė Ženia.

— Cia testeris, — atsakė išvargęs Jura.

— Ne, va visa tai?.,

Jura apsidairė.

— Tai USM-16. Pusiau kibernetiškai valdoma universalinė skalbimo mašina. Skalbia, lygina ir prisiuva sagas. Atsargiau! Neužminkite.

Ženia žvilgtelėjo po kojomis ir išvydo krūvą juodų skudurų, kurie gulėjo vandens klane. Skudurai garavo.

— Tai mano kelnės, — paaiškino Jura.

— Vadinasi, jūsų mašina taip pat sugedusi? — paklausė Ženia.

Viltis gauti konsultaciją ir pusryčius išgaravo.

— Ji visai nesugedusi, — piktai atkirto Jura. — Aš atsukinėjau visus varžtelius ir supratau veikimo principą. Štai paduodamasis mechanizmas. Stai analizatorius — aš jo neardžiau: jis ir šiaip tvarkoj. Stai transportinis mechanizmas ir šilumos reguliavimo sistema. Teisybė, kol kas dar neradau siuvamojo prietaiso, bet mašina visai tvarkoj. Manau, visa bėda, kad joje kažkodėl yra dvylika programavimo mygtukų, o prospekte buvo pasakyta — keturi…

— Keturi? — paklausė Ženia.

— Keturi, — atsakė Jura, išsiblaškęs kasydamasis kelį. — O kodėl pasakėt: „Jūsų mašina taip pat“? Jūs taip pat turit skalbimo mašiną? Maniškę atvežė tik prieš valandą. Tiekimas į Namus.

— Keturi, — džiūgaudamas pakartojo Ženia. — Keturi, o ne dvylika… Sakykite, Jura, ar nemėginote į ją įdėti mėsos?

SUGRĮŽIMAS

Sergejus Ivanovičius Kondratjevas grįžo namo vidurnaktį. Visą rytą jis praleido Mažajame Informariume: ieškojo profesijos. Namie buvo vėsu, tylu ir labai nyku. Kondratjevas perėjo visus kambarius, išgėrė narzano, atsistojo prie tuščio rašomojo stalo ir ėmė galvoti, kaip praleisti dieną. Už lango skaisčiai švietė saulė, čirškėjo kažkoks paukštelis, o alyvų krūme griežė žiogai ir kažkas brazdėjo. Matyt, ten pluša vienas iš tų daugiakojų darbščiųjų išsigimėlių, kurie atima iš sąžiningo žmogaus galimybę būti, pavyzdžiui, sodininki.

Eksšturmanas atsiduso ir uždarė langą. Gal nueiti pas Zenią? Ne, jo tikriausiai nėra namie. Apsikarstė naujausios sistemos diktofonais ir bastosi po visą Uralą. Galvoje trisdešimt trys rūpesčiai, neskaitant smulkių pavedimų. „Žinių trūkumą, — teigia jis, — reikia papildyti energijos pertekliumi.“ Puikus žmogus Seila, viską supranta, bet jos niekad nėra namie, kai namie nėra Zenkos. Šturmanas užsuko į valgomąjį ir išgėrė dar stiklinę narzano. Gal papietauti? Mintis nebloga, papietauti galima sočiai ir skaniai. Tik valgyti nesinori…

Jis priėjo prie Tiekimo Linijos lango, ant nuomonės surinko šifrą ir ėmė nekantriai laukti, kas iš to išeis. Viršum lango įsižiebė žalia lemputė: užsakymas išpildytas. Šturmanas kiek baimindamasis pastūmė dangtelį. Didelės kubinės dėžės dugne stovėjo kartoninė lėkštė. Šturmanas ją paėmė ir pastatė ant stalo. Lėkštėje gulėjo du kieti, mažai rauginti agurkai. Kad tokių agurkėlių būtų buvę „Taimyre“, ypač antrųjų metų pabaigoje… O gal užeiti pas Protosą? Protosas reto gerumo žmogus. Bet jis labai užsiėmęs, mielasis senasis Protosas. Visi geri žmonės kuo nors užsiėmę…

Šturmanas išsiblaškęs paėmė iš lėkštės agurką ir suvalgė. Paskui jis suvalgė antrą ir nunešė lėkštę į šiukšlių šalintuvą. „Gal vėl nuėjus ten, paplepėti su savanoriais? — pagalvojo jis. — Ar nuvažiavus į Valparaisą? Valparaise dar nesu buvęs…“

Šturmano samprotavimus nutraukė signalas — kažkas prašė leidimo užeiti. Šturmanas nudžiugo: jis nebuvo pratęs, kad pas jį kas ateitų. Matyt, proproanūkiai iš tariamo kuklumo nenorėjo jo trukdyti. Per visą savaitę, kurią jis čia gyveno, vienintelį kartą jį aplankė kaimynė — aštuoniolikmetė skaisti moteris su senamadišku juodų plaukų kuodu ant pakaušio. Ji prisistatė esanti vyresnioji duonos kepyklos operatorė ir dvi valandas kantriai mokė jį su rinkti šifrus Tiekimo Linijos mygtukų panelyje. Nuoširdžia su ja išsikalbėti kažkodėl nepavyko, nors ji, be abejo, pui kus žmogus. Be to, keletą kartų visai nekviesti buvo apsi lankę labai jauni proproanūkiai, kuriems apsimestas kuk lumas buvo tikriausiai visai svetimas. Sie vizitai buvo pagrįsti grynai egoistiniais sumetimais. Vienas, iš visa ko sprendžiant, buvo atėjęs paskaityti šturmanui savo odę „Taimyro“ sugrįžimas“, kurioje šturmanas suprato tik atskirus žodžius („Taimyras“, „Kosmosas“), — ji buvo parašyta suahelių kalba. Kitas rašė Edgaro Alano Po biografiją ir, neturėdamas labai didelių vilčių, prašė papasakoti kokių nors mažai žinomų detalių iš didžiojo amerikiečių rašytojo gyvenimo. Kondratjevas papasakojo jam girdėjęs, kad E. A. Po neva buvęs susitikęs su A. S. Puškinu, ir patarė kreiptis tuo klausimu į Jevgenijų Slaviną. Kiti berniukai ir mergaitės buvo užėję, kaip, vaduodamasis dvidešimt pirmojo amžiaus terminais, nusakė Kondratjevas, „rinkti autografų“. Tačiau netgi jaunieji autografų rinkėjai buvo geriau, negu nieko. Tad, išgirdęs signalą, Kondratjevas nudžiugo.

Kondratjevas išėjo į koridorių ir šūktelėjo: „Prašom!“ Įėjo aukštas žmogus, vilkintis apsčia pilka palaidine ir ilgomis mėlynomis pižamos tipo kelnėmis. Jis tyliai privėrė duris ir, kiek palenkęs galvą, ėmė apžiūrinėti šturmaną. Jo veidas Kondratjevui labai gyvai priminė kažkada matytas akmenines Rapa-Nuji salos statulas — lieknas, ilgas, siaura aukšta kakta ir vešliais antakiais, giliai įkritusiomis akimis ir ilga smaila įlenkta nosimi. Veidas buvo tamsus, o pro atsegtą palaidinės apykaklę buvo matyti švelni balta oda. Į autografų rinkėją šis žmogus nė kiek nepanėšėjo.

— Jūs pas mane? — su viltimi paklausė Kondratjevas.

— Taip, — tyliai ir liūdnai atsakė nepažįstamasis. — Aš pas jus.

— Tai prašom, — tarė Kondratjevas.

Jį sujaudino ir truputį nuvylė liūdnas nepažįstamojo tonas. „Atrodo, vis dėlto autografų rinkėjas, — pamanė jis. — Reikia širdingiau jį priimti.“

— Ačiū, — dar tyliau prašneko nepažįstamasis.

Kiek sulinkęs jis praėjo pro šturmaną ir sustojo vidury svetainės.

— Sėskitės, prašom, — tarė Kondratjevas.

Nepažįstamasis stovėjo tylėdamas, įsmeigęs akis į sofą. Kondratjevas sunerimęs taip pat pažvelgė į sofą. Tai buvo nuostabi atlenkiama sofa, plati, negirgždanti ir minkšta, aptraukta akyta kaip kempinė, spyruokliuojančia šviesiai žalia danga.

— Mano pavardė — Gorbovskis, — tyliai tarė nepažįstamasis, nenuleisdamas akių nuo sofos. — Leonidas Andrejevičius Gorbovskis. Aš atėjau su jumis pasikalbėti kaip astronautas su astronautu.

— Kas atsitiko? — išgąstingai paklausė Kondratjevas. — Kas nors ištiko „Taimyrą“? Prašom, sėskite, sėskite!

Gorbovskis stovėjo.

— „Taimyrą“? Vargu bau… Beje, nežinau, — tarė jis. — Bet juk „Taimyras“ — Kosmogacijos Muziejuje. Kas jį begali ištikti?

— Taigi, — nusišypsojęs tarė Kondratjevas. — Matyt, jo dainelė sudainuota.

— Sudainuota, — sutiko Gorbovskis ir taip pat nusišypsojo. Jo šypsena, kaip ir daugelio negražių žmonių, buvo maloni ir kažkokia vaikiška.

— Tad ko mes stovim?! — žvaliai šūktelėjo Kondratjevas. — Prisėskim!

— Stai ką… Sergejau Ivanovičiau, — staiga tarė Gorbovskis. — Galima, aš prigulsiu?

Kondratjevas užspringo.

— P… prašom, — sumurmėjo jis. — Jums negera?

Gorbovskis jau gulėjo ant sofos.

— Ak Sergejau Ivanovičiau! — tarė jis. — Ir jūs toks pat, kaip visi. Kodėl gi žmogui būtinai negera, jeigu jis paprasčiausiai nori pagulėti? Antikos laikais beveik visi gulėdavo… Netgi valgydami.

Kondratjevas neatsigręždamas prisitraukė kėdę ir atsisėdo.

— Jau tais laikais, — kalbėjo Gorbovskis, — buvo paplitęs daugiaaukštis priežodis, kurio esminė dalis buvo „geriau gulėti, negu sėdėti“. O aš tik ką iš reiso. Pats žinote, Sergejau Ivanovičiau, kokios sofos laivuose? Biaurūs kieti įtaisymai. Bet nejau tik laivuose? Tie stebėtini suoleliai stadionuose ir parkuose! Savaime virstančios kėdės kavinėse! O baisiis akmenys jūrų maudyklėse? Ne, Sergejau Ivahovičiau, jūsų valia, bet mūsų rūsčioje embriomechanikos ir D-principo epochoje sugebėjimas kurti tikrai patogius guolius nepataisomai sunyko.

„Deja!“ — pagalvojo Kondratjevas. „Guolių“ problema jam iškilo visai naujoje šviesoje.

— Žinote, — tarė jis, — užtikau ją dar tais laikais, kai Siaurės Amerikoje gyvavo vadinamosios firmos ir monopolijos. Ir ilgiausiai išsilaikė nedidelė firma, kuri susikrovė pasakišką kapitalą iš matracų. Ji gamino kažkokius ypatingus šilkinius matracus — nedaug, bet baisiai brangius. Sako, dėl šių matracų mušėsi milijardieriai. Puikūs buvo matracai. Ant jų niekas nieko nenugulėdavo.

— Ar jų paslaptis žuvo drauge su imperializmu? — paklausė Gorbovskis.

— Tikriausiai, — atsakė Kondratjevas. — As išskridau „Taimyru“ ir daugiau nieko apie juos nebegirdėjau.

Juodu patylėjo. Kondratjevas džiaugėsi. Protosas ir Ženia taipogi buvo puikūs pašnekovai, bet Protosas labai mėgo pasakoti apie kepenų operacijas, o Ženia daugiausia mokė Kondratjevą vairuoti pterokarą ir barė jį už socialinį inertiškumą.

— Ne, kodėl gi? — tarė Gorbovskis. — Mes taip pat turim puikių guolių. Bet mūsuose jais niekas nesidomi. Išskyrus mane.

Jis pasisuko ant šono, pasirėmė kumščiu skruostą ir staiga tarė:

— Ak Sergejau Ivanovičiau, brangusis. Ir kam jūs išsilaipinot Mėlynųjų Smėlynų Planetoje?

Šturmanas vėl užkando žadą. Mėlynųjų Smėlynų Planeta pasibaisėtinai, aiškiai stojo jam akyse. Svetimos saulės kūdikis. Visiškai svetima. Ją dengė smulkiausių mėlynų dulkių okeanai, ir šiuose okeanuose buvo potvynių ir atoslūgių, daugelio balų štormų bei taifūnų ir netgi, regis, kažkokia gyvybė. Aplink užbertą „Taimyrą“ sukosi žali žiburiai, įvairiais balsais šaukė ir staugė mėlynos kopos, balz ganu dangumi it milžiniškos amebos šliaužė dulkių debesys. Ir Mėlynųjų Smėlynų Planeta žmonėms neatskleidė nė vienos paslapties. Vos išlipęs iš laivo, šturmanas susilaužė koją, dingo visi aliai vieno kiberžvalgai, o paskui visai be vėjo užėjo baisi audra, ir šaunųjį gerąjį Kenigą, nesuspėjusį pasikelti laivan, drauge su keltuvu baisi jėga bloškė į reaktoriaus žiedą, sutraiškė ir nunešė šimtus kilometrų į dykumą, kur milžiniškos prarajos tarp mėlynų bangų siurbė į nepasiekiamas planetos gelmes milijardus tonų dulkių…

— Ar jūs būtumėt nesilaipinęs? — kimiai paklausė Kondratjevas. (Gorbovskis tylėjo.) — Bepiga jums dabar tuose D-žvaigždėlaiviuose… Siandie viena saulė, rytoj — kita, poryt — trečia… O man… O mums tai buvo pirmoji svetima saulė, pirmoji svetima planeta, suprantate? Mes per stebuklą ten patekom… Aš negalėjau neišsilaipinti, nes kitaip… Kam tuomet visa tai?

Kondratjevas nutilo. „Nervai, — pagalvojo jis. — Reikia ramiau. Visa tai praėjo.“

Gorbovskis susimąstęs tarė:

— Po jūsų Mėlynųjų Smėlynų Planetoje pirmasis tikriausiai išsilaipinau aš. Perlipau į desantinį botą ir nusileidau ašigalyje. Ak Seijgejau Ivanovičiau, kaip tai buvo sunku! Pusę mėnesio tupinėjau vienoje vietoje. Dvylika zonduojančių žvalgybų! O kiek mes ten praradome automatų! Klasikinė siautėjanti atmosfera, Sergejau Ivanovičiau. O juk jūs puolėt į ją iš pusiaujo. Be žvalgybos. Ir dar su senu sukriošusiu „vėžliu“. Taip.

Gorbovskis susidėjo rankas už galvos ir įsmeigė žvilgsnį į lubas. Kondratjevas nieku būdu negalėjo suprasti, ar Gorbovskis jam pritaria, ar jį smerkia.

— Aš kitaip negalėjau, Leonidai Andrejevičiau, — pasakė jis. — Kartoju: tai buvo pirmoji svetima saulė. Pasistenkite mane suprasti. Man sunku sugalvoti jums suprantamą analogiją.

— Taip, — tarė Gorbovskis. — Galimas daiktas. Vis dėlto pasielgta buvo labai drąsiai.

Ir vėl Kondratjevas nesuprato, ar Gorbovskis jam pritaria, ar jį smerkia. Svečias garsiai nusičiaudėjo ir greitai atsisėdo, nuleisdamas kojas nuo sofos.

— Atleiskite, — tarė jis ir vėl nusičiaudėjo. — Vėl peršalau. Prasivartai naktį pakrantėje, ir iškart sloga.

— Kokioje pakrantėje? — paklausė šturmanas.

— Kaip, Sergejau Ivanovičiau? Pieva, žolė, taip maloniai užutekyje šokinėja žuvys… — Gorbovskis vėl nusičiaudėjo. — Atleiskite… tr mėnulis viršum vandens — „kelias į laimę“, žinote?

— „Kelias į laimę“ gražus jūroje, — svajingai tarė Kondratjevas.

— Na, nesakykite. Aš iš Toržoko, upeliūkštis ten mažas, bet labai skaidrus. O užutekiuose — vandens lelijos. Ak, kaip gražu!

— Suprantu, — tarė šypsodamasis Kondratjevas, — mano laikais tai buvo vadinama „mėlynos padangės ilgesiu“.

— Ir dabar taip vadinama. O jūroje… Sit vakar naktį sėdėjau prie jūros, mėnulis nuostabus, kažkur dainuoja merginos, ir staiga iš vandens kad ėmė lįsti, kad ėmė lįsti… raguotais kostiumais…

— Kas?

— Ogi tie, sportininkai… — Gorbovskis numojo ranka ir vėl atsigulė. — Juk aš dabar dažnai grįžtu. Skraidau į Venerą ir atgal, vežioju savanorius. Šaunūs vaikinai tie savanoriai. Tik dideli triukšmadariai, baisiai daug valgo ir visi, žinote, veržiasi į mirštamai pavojingus žygius.

Kondratjevas susidomėjęs paklausė:

— O kaip jums atrodo projektas, Leonidai Andrejevičiau?

— Labai geras projektas, — tarė Gorbovskis. — Tai mano darbas. Jį kūriau, žinoma, ne aš vienas, bet nemažai prisidėjau. Jaunystėje labai daug turėjau reikalų su Venera. Atšiauri planeta. Bet tikriausiai patys žinot…

— Man rodos, vežioti savanorius D-kosmolaiviu labai nuobodu, — tarė Kondratjevas.

— Taip, žinoma, D-kosmolaivių uždaviniai kiek kitokie. Stai aš, pavyzdžiui, savuoju „Tarieliu“, kai visa tai baig sis, skrisiu į EH 17 — tai riba, dvylika parseku. Ten yra Vladislavos planeta, turinti du svetimus dirbtinius palydovus. Mes ten ieškosim Miesto. Labai įdomu — ieškoti svetimų miestų, Sergejau Ivanovičiau!

— Ką reiškia „svetimų“?

— Svetimų… Žinote, Sergejau Ivanovičiau, jus, kaip astronautą, tikriausiai domina, ką mes dabar veikiame. Aš specialiai jums parengiau nedidelę paskaitą ir, jei norite, tuojau pat ją perskaitysiu, a?

— Įdomu, — Kondratjevas atsilošė krėsle. — Prašom.

Gorbovskis įbedė akis į lubas ir pradėjo:

— Nelygu skonis ir polinkiai, mūsų astronautai sprendžia tris pagrindinius uždavinius, bet asmeniškai mane domina ketvirtasis. Daugelis šį uždavinį laiko labai specialiu, labai beviltišku, bet, mano manymu, žmogus, turintis vaizduotę, lengvai sutiktų jam atsidėti. Ir vis dėlto yra žmonių, kurie tvirtina, kad jis jokiomis sąlygomis negali pateisinti sueikvotų degalų. Taip kalba snobai ir utilitaristai. Į tai mes atsakom…

— Atsiprašau, — nutraukė Kondratjevas. — Koks gi tas ketvirtasis? O tuo pačiu — ir trys pirmieji?

Gorbovskis kiek patylėjo, žiūrėdamas į Kondratjevą ir mirksėdamas.

— Taip, — pagaliau tarė jis. — Paskaita; atrodo, nepavyko. Pradėjau nuo vidurio. Pirmieji trys uždaviniai — tai… Dvitaškis. Planetologiniai, astrofiziniai ir kosmogoniniai tyrinėjimai. Paskui D-principo patikrinimas ir plėtojimas, tai yra imamas naujytėlaitis D-astrolaivis ir iš paskutiniųjų genamas iki šviesos barjero. Ir pagaliau bandymai užmegzti kontaktą su kitomis Kosmoso civilizacijomis — apskritai imant, kol kas tuščios pastangos. Mano uždavinys taip pat susijęs su kitomis civilizacijomis. Tik mes ieškom ne kontaktų, o pėdsakų. Svetimų kosmonautų pėdsakų įvairiuose pasauliuose. Kai kas teigia, kad šis uždavinys nieku būdu negalįs pasiteisinti… O gal aš jau pasakojau?

— Pasakojot, — tarė Kondratjevas. — O kas tai per pėdsakai?

— Matot, Sergejau Ivanovičiau, kiekviena civilizacija turi palikti daugybę pėdsakų. Imkite kad ir mus, žmoniją. Kaip mes įsikuriam naujoje planetoje? Mes paleidžiam apie ją dirbtinių palydovų, nuo Saulės iki jos sudarom ilgą grandinę radiobakenų — po du tris bakenus vienam šviesmečiui — švyturių, įvairiausių pelengatorių… Jeigu mums pavyksta išsilaipinti, pasistatome planetoje bazių, mokslinių miestų. O juk pasitraukdami visa to neišsigabenam! Stai taip pat daro ir kitos civilizacijos.

— Ar ką nors radot? — paklausė Kondratjevas.

— O kaipgi? Fobą ir Deimą — na, šitai jūs, be abejo, žinot, požeminį miestą Marse, dirbtinių palydovų prie Vladislavos… Labai įdomūs palydovai. Taip… Stai ką mes veikiame, Sergejau Ivanovičiau.

— Įdomu, — tarė Kondratjevas. — Tik aš vis dėlto atsidėčiau D-principo tyrinėjimui.

— Na, čia jau skonio ir polinkių dalykas. O dabar mes visi vėžio j am savanorius. Netgi išdidieji D-principo tyrinėtojai. Dabar mes — kaip jūsų laikais tramvajų šoferiai…

— Mūsų laikais tramvajų nebebuvo, — atsidusęs tarė Kondratjevas. — Ir tramvajus vairavo ne šoferiai, o… m-m-m. Jie buvo vadinami kažkaip kitaip… Klausykite, Leonidai Andrėj e vičiau, jūs jau papietavęs?

Gorbovskis nusičiaudėjo, tarė: „Atsiprašau“ — ir atsisėdo.

— Palaukit, Sergejau Ivanovičiau, — tarė jis, traukdamas iš kišenės didelę spalvingą nosinę. — Palaukit… Ar jau sakiau, ko pas jus atėjau?

— Pasikalbėti kaip astronautas su astronautu.

— Teisybė. O daugiau nieko nesakiau. Ne?

— Ne. Jus išsyk sudomino sofa.

— Aha. — Gorbovskis išsišnypštė nosį. — Gal kartais pažįstate okeanologą Zvancevą?

— Pažįstu tik gydytoją Protosą, — liūdnai atsakė Kondratjevas. — Ir šit susipažinau su jumis.

— Puiku. Jūs pažįstate Protosą, Protosas gerai pažįsta Zvancevą, o aš gerai pažįstu ir Protosą, ir Zvancevą. Apskritai Zvancevas tuojau ateis. Jis vardu Nikolajus Jevgenjevičius.

— Malonu, — lėtai tarė Kondratjevas. Jis suprato, kad visa tai ne šiaip sau.

Pasigirdo signalas.

— Tai jis, — tarė Gorbovskis ir vėl atsigulė.

Okeanologas Zvancevas buvo labai aukštas ir nepaprastai petingas, veidas platus, vario spalvos, plaukai tankūs ir tamsūs, trumpai kirpti, akys didelės, plieno atspalvio, burna maža. Jis tylomis paspaudė Kondratjevui ranką, žvilgtelėjo į Gorbovskį ir atsisėdo.

— Prašom atleisti, — tarė Kondratjevas, — einu užsakyti pietų. Ką mėgstate, Nikolajau Jevgenjevičiau?

— Viską mėgstu, — atsakė Zvacnevas. — Ir jis viską mėgsta.

— Taip, aš mėgstu viską, — tarė Gorbovskis. — Tik, susimildami, nereikia avižinio kisieliaus.

— Gerai, — tarė Kondratjevas ir išėjo į valgomąjį.

— Ir kalafiorų nereikia! — riktelėjo įkandin Gorbovskis.

Rinkdamas skaitmenis prie Tiekimo Linijos langelio,

Kondratjevas galvojo:,Jie atėjo ne šiaip sau. Jie protingi žmonės, vadinasi, atėjo ne iš tuščio smalsumo, o man padėti. Jie žmonės energingi ir veiklūs, vadinasi, vargu ar atėjo guosti. Tačiau kaip jie galvoja padėti? Man reikia tik viena..Kondratjevas užsimerkė ir truputį pastovėjo nejudėdamas, atsirėmęs ranka į Tiekimo Linijos langelio dangtį. Iš svetainės skardėjo balsas:

— Tu vėl drybsai, Leonidai. Tu panašus į mimikrodoną.

— Drybsoti reikia, — giliai įsitikinęs atsakė Gorbovskis. — Filosofiškai šitai būtina. Beprasmiški rankų ir kojų judesiai tolydžio didina Visatos entropiją. Norėčiau pasauliui pasakyti: „Žmonės! Daugiau gulėkite! Bijokitės šiluminės mirties!“

— Stebiuosi, kaip tu dar nepradėjai šliaužioti.

— Galvojau ir apie tai. Perdaug didelė trintis. Entropiniu požiūriu naudingiau judėti vertikaliai.

— Plepys, — tarė Zvancevas. — Na, kelkis!

Kondratjevas nustūmė dangtį ir padengė stalą.

— Pietūs paduoti! — šūktelėjo jis dirbtinai linksmai. Kondratjevas jautėsi nelyginant prieš egzaminą.

Svetainėje pasigirdo bruzdesys, ir Gorbovskis atsiliepė:

— Tuoj mane atneš!

Beje, į valgomąjį jis prisistatė vertikalus.

— Jūs jam atleiskite, Sergejau Ivanovičiau, — tarė Zvancevas, įeidamas iš paskos. — Jis visur drybso. Iš pradžių drybso žolėje, o paskui nenusivalęs lipa ant sofos.

— Kur žolėje? Kur? — suriko Gorbovskis ir suskato apsižiūrinėti.

Kondratjevas nenoromis šypsojosi.

— Stai ką, — tarė Zvancevas, sėsdamas prie stalo. — Iš jūsų veido, Sergejau Ivanovičiau, matau, kad preambulių nereikia. Mudu su Gorbovskiu atėjom jūsų verbuoti į darbą.

— Ačiū, — tyliai pasakė Kondratjevas.

— Aš okeanologas ir seniai dirbu organizacijoje, kuri vadinasi Okeano Apsauga. Mes auginam planktoną — tai proteinas ir ganom banginius — tai mėsa, riebalai, oda, chemija. Gydytojas Protosas mums pasakė, kad jums kategoriškai draudžiama palikti Planetą. O mums visuomet reikia žmonių. Ypač dabar, kai daugelis mūsų pereina prie „Veneros“ projekto. Kviečiu jus pas mus.

Stojo tyla. Gorbovskis, į nieką nežiūrėdamas, atsidėjęs srėbė sriubą. Zvancevas taip pat ėmė valgyti. Kondratjevas trupino duoną.

— Ar jūs tikri, kad aš sugebėsiu? — paklausė jis.

— Esu tikras, — atsakė Zvancevas. — Pas mus daug buvusių tarpplanetininkų.

— Aš ypatingai „buvęs“, — tarė Kondratjevas. — Pas jus tokių nėra.

— Smulkiau paaiškink, — įsiterpė Gorbovskis, — ką Sergejus Ivanovičius galėtų pas jus veikti.

— Galėtų būti prievaizdu laminarijų plantacijoje, — tarė Zvancevas. — Galėtų dirbti planktono plantacijų apsaugoje. Galėtų eiti į sargybą, bet ten reikia labai aukštos kvalifikacijos. Nebent vėliau. O geriausia — banginių pier meniu. Eikite, Sergejau Ivanovičiau, ganyti banginių. — Jis padėjo peilį ir šakutę. — Negalit įsivaizduoti, kaip tai smagu, Sergejau Ivanovičiau!

Gorbovskis įdėmiai į jį pažvelgė.

— Anksti anksti rytą… Vandenynas ramus…, Rausva padangė rytuose… Išplauki į paviršių, atidarai liuką, užsiropšti ant bokštelio ir sėdi, sėdi, sėdi… Vanduo po kojomis žalias, skaidrus, iš gelmės iškyla medūza, apsiverčia ir neria po povandeniniu laivu… Tingiai praplaukia didelė žuvis… Smagu!..

Kondratjevas pažvelgė jam į svajingą, kupiną įkvėpimo veidą ir staiga taip nekantriai panoro tučtuojau atsidurti vandenyne, sūriame ore, kad net užkando žadą.

— O kai banginiai keliasi į naujas ganyklas! — toliau pasakojo Zvacnevas. — Žinot, kaip tai atrodo? Priekyje ir iš paskos plaukia seni patinai, po du, po tris bandoje, didžiuliai, melsvai juodi, iriasi taip lengvai, tarytum ne jie iriasi, o vanduo teka pro juos… Plaukia tiesiai, o jaunikliai ir vesiančios patelės paskui juos… Mūsų seniai prijaukinti, jie veda, kur mes norim, bet jiems reikią padėti. Ypač kai bandoje yra jaunų patinų — tie visuomet mėgina suskaldyti bandą ir jos dalį nusivesti. Stai čia ir turim padirbėti. Cia ir prasideda tikras darbas. Arba jei staiga užpuola daiginiai delfinai…

Jis staiga atsikvošėjo ir pažvelgė į Kondratjevą visai blaiviu žvilgsniu.

— Vienu žodžiu, čia visko yra. Ir erdvių, ir gelmių, ir didelė nauda žmonėms, ir gerų draugų… ir nuotykių… jei labai norite.

— Taip, — entuziastingai pritarė Kondratjevas.

Zvancevas nusišypsojo.

— Suviliotas, — tarė Gorbovskis. — Kad juos kur, tuos žvaigždėlaivius. Noriu kaip tu, ant bokštelio… ir kad medūzos…

— Dabar taip, — dalykiškai prabilo Zvancevas. — Nuvešiu jus į Vladivostoką. Po dviejų dienų persikvalifikavimo mokykloje prasideda pamokos. Jau papietavot?

— Papietavau, — atsakė Kondratjevas. „Darbas, — galvojo jis. — Va tikrasis darbas!“

— Tuomet važiuojam, — pasakė stodamasis Zvancevas.

— Kur?

— Į aerodromą,

— Tiesiai dabar?

— Žinoma, tiesiai dabar. O ko dar laukti?

— Laukti, žinoma, nėra ko, — sutrikęs tarė Kondratjevas. — Tik…

Jis susizgribo ir ėmė greitai rinkti nuo stalo indus. Gorbovskis, baigdamas valgyti bananą, jam padėjo.

— Jūs važiuokit, — tarė jis, — O aš pasiliksiu čia. Pagulėsiu, paskaitysiu. Mano reisas dvidešimt pirmą valandą trisdešimt minučių.

Jie perėjo į svetainę, ir šturmanas apžvelgė kambarį. Jis pagalvojo, kad visur, kur tik jis nuvažiuos šioje planetoje, turės štai tokį puikų ramų namelį, gerus kaimynus, knygų, sodą po langu…

— Važiuojam, — tarė jis. — Lig pasimatymo, Leonidai Andrejevičiau. Ačiū jums už draugystę.

Gorbovskis jau rangėsi ant sofos.

— Lig pasimatymo, Sergejau Ivanovičiau, — tarė jis. — Dar daug kartų pasimatysim.

TREČIAS SKYRIUS

GERAI SUTVARKYTA PLANETA

NERIMAS

Kai anksti rytą Polis Gnedychas žengė „Volgos — Narvalo“ fermos gatvėmis, žmonės ilgai lydėjo jį akimis. Polis tyčia ėjo nesiskutęs ir basas. Ant peties jis buvo užsidėjęs šakotą lazdą, ant kurios galo tabalavo virvute surišti dulkini pusbačiai. Netoli mikroklimato stoties bokšto prie Polio pristojo kiberkiemsargis. Už ažūrinės tvoros, kuria buvo aptvertas vienas namelis, suskardėjo daugiabalsis juokas, ir gražutė mergaitė, stovinti prieangyje su rankšluosčiu rankose, garsiai pasiteiravo: „Bene iš šventųjų vietų traukiate, keliauninke?“ Iš kitapus gatvės kažkas paklausė: „Gal kartais turit liaudžiai opiumo?“ Viskas klostėsi lygiai taip, kaip buvo sumanyta. Polis oriai pasitempė ir garsiai uždainavo:

Nebaisūs man, jaunam,

Nei šalčiai,

Nei speigai.

Batas užsikabinęs

Ant lazdos,

O rankoj

Su krepšiu

Už šimto kilometrų

Pramintu

Takeliu

Pas batsiuvį

Einu.

Tiriam-pam-pam — Skubu!

Nustėrusioje tyloje suskardėjo išgąstingas balsas: „Kas čia dabar?“ Tuomet Polis liovėsi dainavęs, paspyrė koja kiberį ir paklausė:

— Gal kas žinot, kur galima rasti Aleksandrą Kostyliną?

Keli balsai sumišai aiškino, kad Saša dabar veikiausiai esąs laboratorijoje, aname pastate.

— Kairėje, — po trumpos pauzės pridūrė vienišas balsas.

Polis mandagiai padėkojo ir patraukė toliau. Laboratorijos pastatas buvo žemas, apvalus, mėlynas. Atsirėmęs į durų staktą ir sukryžiavęs ant krūtinės rankas, tarpduryje stovėjo šviesiaplaukis šlakuotas jaunuolis baltu chalatu. Polis palypėjo laiptais ir sustojo. Šviesiaplaukis jaunuolis žiūrėjo į jį ramiu žvilgsniu.

— Ar galėčiau pamatyti Kostyliną? — paklausė Polis.

Jaunuolis nužvelgė Polį, dirstelėjo jam pro petį į pusbačius, žvilgtelėjo į kiberkiemsargį, kuris trypčiojo laipteliu žemiau Polio, įgeidžiai išskėtęs manipuliatorius, ir, truputį pasukęs galvą, negarsiai pašaukė:

— Saša, ei Saša! Išeik valandžiukei. Tave čia kviečia kažkoks vargeta.

— Tgu užeina, — iš laboratorijos gilumos sububeno pažįstamas bosas.

Šviesiaplaukis jaunuolis vėl apžvelgė Polį.

— Jam negalima, — tarė jis. — Jis labai septiškas.

— Tai išdezinfekuok jį, — patarė bosas. — Aš mielai palauksiu.

— Ilgai reikėtų… — buvo bepradedąs jaunuolis.

Ir tada Polis gailiai sušuko:

— Saša! Juk čia aš, tavo Polis!

Laboratorijoje kažkas trankiai krito, pro duris, kaip iš metro tunelio, padvelkė vėsus oras, šviesiaplaukis jaunuolis pasitraukė į šalį, ir ant slenksčio pasirodė Aleksandras Kostylinas, aukštas, plačiapetis, su milžinišku baltu chalatu. Jo rankos išskėstais pirštais buvo kažkuo tirštai išteptos, ir jis laikė jas atkišęs, kaip chirurgas operacijos metu.

— Sveikas, Poli! — suriko jis, ir kiberkiemsargis lyg pakvaišęs nusirito laipteliais nuo prieangio ir paknostomis nukūrė gatve tolyn.

Polis metė savo lazdą ir puolė į balto chalato glėbį. Net subraškėjo jo kaulai. „Stai kada man galas“, — pamanė jis ir sušnabždėjo:

— Sudie… Saša… mielasis…

— Poli… Mažasis Poli! — bosu dudeno Kostylinas, spausdamas Polį alkūnėmis. — Kaip puiku, kad tu čia!

Polis grūmėsi kaip liūtas, ir pagaliau jam pavyko ištrūkti. Šviesiaplaukis jaunuolis, su baime stebėjęs susitikimo sceną, lengviau atsiduso, pakėlė nuo žemės Polio lazdą su pusbačiais ir padavė ją Poliui.

— Na, kaip gyveni? — paklausė Kostylinas, visa burna šypsodamasis.

— Nieko, ačiū, — atsakė Polis. — Gyvas.

— O mes čia, kaip matai, ūkininkaujam, — tarė Kostylinas. — Penim jus, veltėdžius…

— Labai impozantiškai atrodai, — pasakė Polis.

Kostylinas dirstelėjo į savo rankas.

— Taip, — tarė jis, — pamiršau. — Jis atsigręžė į šviesiaplaukį vaikiną. — Fedia, pats pabaik. Matai, pas mane Polis atvažiavo. Mažasis Liberis Polis.

— O gal vis dėjto spiaukim, ir tiek? — paklausė šviesiaplaukis Fedia. — Juk aišku, kad neišeina nieko doro.

— Ne, reikia užbaigti, — tarė Kostylinas. — Tu kaip nors užbaik, prašau.

— Gerai, — nenoromis sutiko Fedia ir nuėjo į laboratoriją.

Kostylinas čiupo Polį už pečių ir, atlošęs nuo savęs, ėmė ji apžiūrinėti.

— Ne, nė kiek nepaaugai! — švelniai tarė jis. — Bene prastai jus ten peni?.. Palūkėk… — Jis staiga susirūpino: — Gal sugedo tavo pterokaras? Kodėl taip atrodai?

Polis patenkintas nusišypsojo.

— Ne, — atsakė jis. — Aš deduosi keliauninku. Atėjau nuo pat Didžiojo Kelio.

— Oho! — Kostylino veide pasirodė įprastinė pagarba. — Tris šimtus kilometrų! Ir kaip?

— Puikiausiai, — tarė Polis. — Tik šit būtų gerai įlįsti į vonią. Ir persirengti.

Kostylinas maloniai nusišypsojo ir nusitempė Polį iš prieangio.

— Eiva, — pasakė jis. — Dabar viską gausi. Ir vonią, ir pieno…

Jis žingsniavo viduriu gatvės, tempdamas paskui save klupčiojantį Polį, ir, mostaguodamas lazda su pusbačiais, plepėjo:

— …ir švarius marškinius… ir sveikas kelnes… ir masažo… ir jono dušo… ir porą kartų per sprandą, kad nerašei… ir labų dienų nuo Ato… ir du laiškus iš mokytojo…

— Nejau? Kaip puiku! — šūkčiojo Polis. — Kaip puiku!

— Taip, taip, viską sužinosi… Ir apie žaltvyksles… Prisimeni žaltvyksles?.. Ir kaip aš vos nevedžiau… Ir kaip tavęs pasiilgau…

Fermoje buvo beprasidedanti darbo diena. Gatvė pilna žmonių, vaikinų ir merginų, apsirengusių labai margai, bet neįmantriai. Linksmai nustebę žmonės traukiasi Kostylinui ir Poliui iš kelio.

— Keliauninką veda!

— Vivisekciją tam ligoniui!

— Bene naujas hibridas?

— Saša, palūkėk, leisk pasižiūrėti!

Minioje plito gandas, kad naktį netoli nuo Kostylino laboratorijos nusileidęs antrasis „Taimyras“.

— Aštuonioliktojo amžiaus, — tikino kažkas. — O įgula dalijama bendradarbiams lyginamosios anatomijos pratyboms.

Kostylinas gynėsi lazda, o Polis linksmai šiepė dantis.

— Mėgstu būti garsenybė, — kartojo jis.

Minioje kažkas gražiu balsu dainavo:

Nebaisūs man, jaunam, Nei šalčiai, Nei speigai…

…Keliauninkas Polis sėdėjo ant plataus medinio suolo prie plataus medinio stalo serbentų krūmuose. Ryto saulė maloniai glostė steriliai švarią jo nugarą. Polis buvo laimingas. Rankoje jis laikė didelį puodelį spanguolių morso. Priešais sėdėjo ir meiliai į jį žiūrėjo Aleksandras Kostylinas, taip pat ligi juosmens plikas ir šlapiais plaukais.

— Aš visuomet sakiau, kad Atas — didis žmogus, — tarė Polis, plačiai mosikuodamas ranka. — Jis turėjo geriausią galvą ir geriau už mus visus žinojo, ko nori.

— Ė, ne, — švelniai tarė Kostylinas. — Geriau už visus tikslą matė Kapitonas. Ir ėjo į jį pačiu tiesiausiu keliu.

Polis siurbtelėjo iš puodelio ir pagalvojo.

— Ko gero, — tarė jis. — Kapitonas norėjo būti astronautu, ir jis tapo astronautu.

— Aha, — pritarė Kostylinas. — O Atas vis dėlto daugiau biologas, negu astronautas.

— Užtat koks biologas! — Polis pakėlė pirštą, — Garbės žodis, aš didžiuojuosi, kad mokykloje esu su juo draugavęs.

— Aš taip pat didžiuojuosi, — sutiko Kostylinas. — Bet palūkėk penkerius metelius, ir didžiuosimės Kapitono draugyste.

— Taip, — tarė Polis. — O aš štai svyruoju kaip smilga vėjyje. Viską norisi išmėginti. Sit bareisi, kad nerašau. — Jis atsiduso ir pastatė puodelį. — Negaliu rašyti, kai esu kuo nors užsiėmęs. Neįdomu rašyti. Kol nagrinėji temą, neįdomu rašyti, nes viskas dar prieš akis. O kai išnagrinėji — neįdomu rašyti, nes viskas už pečių… Ir nežinai, kas prieš akis. Zinai, Linai, man viskas susiklosto kažkaip kvailai. Stai ketverius metus buvau atsidėjęs teorinei servomechanikai. Mudu su viena mergiūkšte sprendėm Cebotariovo problemą — prisimeni, mums mokytojas pasakojo? Išsprendėm, pastatėm du labai gerus reguliatorius… Tą mergiūkštę aš nelaimingai įsimylėjau… O paskui viskas baigėsi ir… viskas baigėsi.

— Tai yra jūs nesusituokėt? — su užuojauta paklausė Linas. j

— Bet ne tai svarbiausia. Kitiems žmonėms, kai jie dirba, visuomet kyla kažkokių naujų idėjų, o man ne. Dar bas baigtas, ir man nebeįdomu. Per dešimt metų aš keturis kartus keičiau specialybę. O dabar vėl nebeturiu idėjų. Reikia, galvoju, susirasti Sašką…

— Teisingai! — bosu tarė Linas, — Duosiu tau dvidešimt idėjų!

— Duok, — abejingai sutiko Polis. Jis paniuro ir įkniaubė nosį į puodelį.

Linas įdėmiai žiūrėjo į jį.

— Ar nevertėtų tau susidomėti endokrinologija? — pasiūlė jis.

— Galima ir endokrinologija, — tarė Polis. — Tik kad labai sunkus žodis. Ir apskritai visos tos idėjos — grynas nerimas.

Tarsi būtų pametęs ryšį su ankstesne šneka, Linas staiga tarė:

— Aš greitai vesiu.

— Sveikinu! — liūdnai pasakė Polis. — Tik nereikia nuobodžiai pasakoti apie laimingą meilę. — Jis pagyvėjo. — Laiminga meilė iš viso nuobodi, — pareiškė jis. — Sitai žmonės suprato dar senovėje. Laimingos meilės idėja neviliojo nė vieno tikro meistro. Nelaiminga meilė visuomet buvo didžiųjų veikalų pagrindinė tema, o laiminga — geriausiu atveju tik fonas.

Linas abejodamas pritarė.

— Tikroji jausmų gelmė būdinga tik nelaimingai meilei, — toliau karštai kalbėjo Polis. — Nelaiminga meilė daro žmogų aktyvų, o laiminga ramina, dvasiškai kastruoja.

— Nenusimink, Poli, — tarė Linas, — visa tai praeis. Juk nelaiminga meilė turi ir gerą savybę — ji paprastai trumpa… Dar įpilsiu tau morso.

— Ne, Saša, — atsakė Polis, — aš manau, kad ji ilgaamžė. Juk praėjo jau dveji metai. Ji manęs tikriausiai ir neprisimena, o aš… — Jis pažvelgė į Liną. — Atleisk, Saša, aš suprantu, kad labai nemalonu, jeigu kas verkšlena. Tik kad nėra kitos išeities. Man, supranti, meilė labai nesiseka.

Linas bejėgiškai linktelėjo,

— Nori, sujungsiu tave su mokytoju? — neryžtingai paklausė jis.

Polis pakratė galvą ir tarė:

— Ne. Būdamas taip nusiteikęs, su mokytoju kalbėti nenoriu. Gėda…

— Taip… — pritarė Linas ir pagalvojo: „Kas teisybė, tas teisybė. Mokytojas nepakenčia nelaimingųjų…Jis įtariai pažvelgė į Polį. Ar tik gudruolis Polis nesideda nelaimingas? Valgė jis skaniai, malonu buvo žiūrėti, kaip jis valgo. Kaip ir pirma, mėgo būti garsus.

— Ar atsimeni „Spalio“ projektą? — paklausė Linas.

— Ir dar kaip! — Polis vėl pagyvėjo. — O atsimeni, kodėl planas žlugo?

— Na… kaip čia pasakius… Jauni buvom…

— Ak, tu! — tarė Polis. Jis pralinksmėjo. — Juk mokytojas tyčia mus užsiundė ant Valterio! O paskui sukirto per egzaminą…

— Per kokį egzaminą?

— Saška! — sušuko džiūgaudamas Polis. — Kapitonas sakė teisybę — tu buvai vienintelis, kuris nieko nesupratai!

Kostylinas pamažu atsitokėjo.

— Taip, žinoma… — tarė jis. — Ne, kodėl gi? Aš tik pamiršau, O atsimeni. Kapitonas bandė, kaip mes pakeliam perkrovas?

— Kai tu apsivalgei šokolado? — įgėlė Polis.

— O atsimeni, kaip bandėm raketų degalus? — priminė Linas.

— Taip, — svajingai tarė Polis. — Tai bent driokstelėjo!

— Ligi šiol neišnyko mano randas, — išdidžiai tarė Linas. — Stai, pačiupinėk. — Jis atgręžė Poliui nugarą.

Polis noromis pačiupinėjo.

— Puikūs buvom vaikinai, — tarė jis. — Šaunūs. O atsimeni, kaip per patikrinimą vaizdavom bandą vėžiavorių?

— Ak, koks buvo triukšmas! — šūktelėjo Linas.

Tai buvo iš tiesų saldus prisiminimas.

Polis staiga pašoko ir nepaprastai gyvai pavaizdavo vėžiavorį. Biauriu gergždžiančiu balsu sustaugė daugiakojė pabaisa, besibraunanti per klaikiosios Pandoros džiungles. Ir nelyginant atsakymas, tolumoje kažkas suriaumojo. Polis išgąstingai apmirė.

— O čia kas? — paklausė jis.

Linas nusikvatojo.

— Ak tu, vore! Tai karvės.

— Kokios karvės? — nustebęs paklausė Polis.

— Mėsinės, — paaiškino Linas. — Nepaprastai gardžios keptos ir virtos.

— Klausyk, Linai, — tarė Polis. — Tai dėmesio verti priešai. Noriu jas pamatyti. Ir iš viso noriu pamatyti, kas čia pas jus dedasi.

Lino veidas apniuko.

— Liaukis, Poli, — tarė jis. — Karvės kaip karvės. Geriau dar truputį pasėdėkim. Atnešiu tau morso. A?

Bet jau buvo vėlu. Polį užplūdo energijos banga.

— Mus šaukia nežinomybė. Pirmyn, pas mėsines karves, kurios meta iššūkį vėžiavoriams! Kur mano marškiniai? Kažkoks veislinis bulius man žadėjo švarius marškinius!

— Poli, Poli! — ramino Linas. — Palik tas karves! Eiva geriau į laboratoriją.

— Aš septiškas, — atkirto Polis. — Nenoriu į laboratoriją. Noriu pas karves.

— Jos tave subadys, — tarė Linas ir susizgribo. Tai buvo neteisybė.

— Teisybė? — tyliai džiūgaudamas, pasakė Polis. — Marškinius. Raudonus. Pamatysi koridą.

Linas nusiminęs pliaukštelėjo sau per šlaunis.

— Ir užsikorei man ant sprando!.. Vėžių matadoras!

Jis atsistojo ir pasuko namo link. Kai ėjo pro Polį, šis atsistojo ant pirštų galų, išsilenkė ir labai grakščiai padarė „tiltelį“. Linas sumykė ir bakstelėjo pirštu jam į pilvą.

Išvydęs karves, Polis išsyk suprato, kad koridos nebus. Ryškioje kaitrioje padangėje per tankią, sultingą, sulig žmogaus ūgiu žolę ligi horizonto nutįsusia virtine lėtai slinko milžiniškos juodmargės. Virtinė rupšnojo minkštą lygumos žolę, palikdama plikutėlaitę juodą žemę. Viršum lygumos tvyrojo elektros kvapas — trenkė ozonu, karštu juodžemiu, žole ir šviežiu mėšlu.

— Tai bent! — sušnabždėjo Polis ir atsisėdo ant kupsto.

Virtinė slinko pro jį. Mokykla, kurioje Polis mokėsi, buvo grūdų auginimo srityje, ir apie gyvulių augintojus jis žinojo labai nedaug. Netgi tai, ką žinojo, jis buvo seniai pamiršęs. Jam nebuvo tekę galvoti nė apie mėsines karves. Jis valgė jautieną, ir tiek. O dabar pro jį, trinksėdama ir be paliovos čežėdama, triaukšėdama, čepsėdama, gromuliuodama, klaikiai šnopuodama, slinko organizuota gyvos mėsos banda. Kartkartėmis kuri nors žala karvė pakeldavo iš žolės didelį seilėtą, žolėtą snukį ir dusliai subaubdavo.

Paskui Polis pamatė kiberius. Jie ėjo paskui virtinę, tos mitrios plokščios mašinos su plačiais minkštais vikšrais. Jie protarpiais sustodavo, kapstjdavo žemę, atsilikdavo ir užbėgdavo į priekį. Jų buvo nedaug, maždaug pusantros dešimties, ir jie baisiai greitai bėgiojo palei virtinę, drabstydami vikšrais drėgnus juodus žemės grumstus.

Staiga saulę uždengė tamsus debesis. Ėmė lyti stambiais šiltais lašais. Polis pažvelgė į gyvenvietę, į baltus namelius, išmėtytus po tamsią sodų žalumą. Jam pasirodė, kad grotuoti sinoptinių kondensatorių paraboloidai mikroklimato stoties ažūriniame bokšte nutaikyti tiesiai į jį. Lietus nulijo greitai, debesis nuslinko įkandin bandos. Polis susidomėjo staiga horizonte pasirodžiusiais siluetais, bet jį pradėjo kažkas gilti. Ti buvo biaurūs vabzdžiai, maži, pilki, su sparneliais! Polis suprato, kad tai musės. Gal net mėšlinės. Sitai supratęs, jis pašoko ir nukūrė į gyvenvietę. Musės jo nepersekiojo.

Polis perbrido upelį, sustojo ant kranto ir kurį laiką galvojo: maudytis ar nesimaudyti? Nusprendęs, kad maudytis neverta, ėmė takeliu kopti į gyvenvietę. Jis ėjo ir galvojo: „Ir gerai, kad mane sulijo. Ir musės žino, ant ko tūptis… Taip man ir reikia, veltėdžiui. Visi dirba kaip žmonės. Kapitonas skraido… Atas mėlynosiose žvaigždėse medžioja blusas… Linas, laimingasis, gydo karves… Kodėl aš vienas nepritapėlis? Kodėl aš, doras, darbštus žmogus, turiu jaustis veltėdis?“ Polis ėjo takeliu ir galvojo, kaip buvo gera tą naktį, kai jis vis dėlto apčiuopė Cebotariovo problemos sprendimą, prikėlė iš lovos Lidą ir privertė ją viską patikrinti, o kai viskas pasitvirtino, ji netgi pabučiavo jį į skruostą… Polis palietė skruostą ir atsiduso. Būtų gerai dabar įnikti į kokią nors gerą problemą, prilygstančią Fermo teoremai!.. Tačiau galvoje tik spengianti tuštuma, ir tik kažkoks idiotiškas balsas kartoja: „Iš ko nors ištrauksim kvadratinę šaknį..

Gyvenvietės pakrašty Polis vėl sustojo. Po vešlia trešne ant sparno gulėjo vienvietis pterokaras. Prie pterokaro tupėjo susikrimtęs maždaug penkiolikos metų berniukas. Priešais jį, monotoniškai birbdamas, žolėje sukiojosi ilgakojis kiberkiemsargis. Jis neabejotinai buvo sužeistas.

Išvydęs Polio šešėlį, berniukas pakėlė galvą ir atsistojo.

— Aš nutupdžiau ant jo pterokarą, — kaltai tarė jis.

— Ir dabar labai graužiesi, ar ne? — paklausė Polis mokytojo balsu.

— Aš netyčia, — atšovė berniukas.

Kurį laiką juodu tylomis stebėjo sutraiškyto kiberio evoliucijas. Paskui Polis ryžtingai atsitūpė.

— Na, pažiūrėsim, kas čia jums atsitiko, — tarė jis ir sučiupo kiberį už manipuliatoriaus. Kiberis suspiegė.

— Skauda berniukui, — švelniai prašneko Polis, kišdamas pirštus į reguliavimo sistemą. — Letenėlę mums sulaužė, vargšeliams… Letenėlę.

Kiberis vėl suspigo, pasimuistė ir nurimo. Berniukas lengviau atsiduso ir taip pat atsitūpė.

— Kaip čia dabar, — sumurmėjo jis. — O kaip jis rėkė, kai išlipau iš pterokaro!..

— Rėkėm, — švelniai kalbėjo Polis, atsukinėdamas šarvą. — Gera mūsų akustika, gerklinga… Mūsų sistema AKU-6, su išilgine vibracija… Moduliuota pmkliškai… Tai-ip… — Polis nuėmė šarvą ir atsargiai padėjo jį ant žolės. — O kuo jūs vardu?..

— Fedia, — atsakė berniukas. — Fiodoras Skvorcovas.

Jis pavydžiai stebėjo mitrius Polio pirštus.

— Kiberis kai užsimoja, tris meškas išsyk pakloja, — paaiškino Polis, traukdamas iš kiberkiemsargio vidurių reguliavimo bloką. — Vieną Fedią čia jau pažįstu. Toks malo nus, šlakuotas. Labai, labai aseptiškas jaunuolis. Gal tavo giminaitis?

— Ne, — linksmai atsakė berniukas. — Aš čia praktikuojuosi. O jūs kibernetikas?

— Šiaip užsukau, — tarė Polis. — Ieškodamas idėjų. Ar neturi kokios užsimetusios idėjos?

— Aš… Stai mūsų laboratorijoje daug idėjų, bet nieko neišeina.

— Suprantu, — murmėjo Polis, krapštydamas reguliavimo bloką. — Ore beprasmiškai sklandė būriai idėjų… Stai medžiotojas iššauna ir vėžiavorį nukauna…

— Jūs buvot ir Pandoroj? — pavydžiai paklausė berniukas.

Polis vogčiomis apsidairė ir sustaugė kaip vėžiavoris, tykantis grobio.

— Gerai! — tarė berniukas Fedia.

Polis sumontavo kiberkiemsargį, sudavė delnu per oksiduotą jo užpakalį, ir kiberkiemsargis puolė į saulės atokaitą — pasikrauti energijos.

— Puiku! — pasakė Polis ir nusišluostė į kelnes rankas. — Dabar pažiūrėsim, kas atsitiko pterokarui…

— Ne, ne, atleiskite… — greitai prabilo berniukas Fedia. — Pterokarą aš pats, garbės žodis…

— Ak, pats, — tarė Polis. — Tuomet einu plautis rankų. G kas tavo mokytojasi?

— Mano mokytojas — Nikolajus Kuzmičius Belka, okeanologas, — atsakė berniukas ir pasipūtė.

Polis nesiryžo juokauti, tylomis patapšnojo berniukui per petį ir nuėjo savo keliu. Jis jautėsi kur kas geriau. Polis jau buvo perėjęs du gyvenvietės kvartalus, kai viršum jo sugaudė pažįstamas pterokaras. Berniukas, baisiai falšuodamas, mėgdžiojo vėžiavorį, tykantį grobio.

Polis buvo taip susimąstęs, kad susidūrė su dvigalviu veršeliu. Veršelis šoktelėjo į šalį ir įsmeigė į Polį abi poras akių. Paskui kairę galvą jis palenkė po kojomis, prie žolės, o dešinę prikišo prie alyvų krūmo, kurio šakos sviro viršum kelio. Tuo tarpu kažkas sudavė jam vytele, — ir jis nukūrė tolyn. Dvigalvį veršelį ginė labai simpatinga, saule nudegusi mergaitė, vilkinti gėlėtą sarafaną, ir ant galvos užsidėjusi šiaudinę skrybėlę. Polis apdujęs sumurmėjo:

— „Jauna piemenaitė į turgų skubėjo..

— Ką? — paklausė sustodama mergaitė.

Ne, ji buvo ne tik labai simpatinga. Ji buvo labai graži. Tokia graži, kad negalėjo nebūti protinga, tokia protinga, kad negalėjo nebiiti šauni, tokia šauni, kad… Polis panoro tučtuojau pasidaryti aukštas ir petingas, aukštakaktis ir ramiomis akimis. Jam ūmai šovė mintis: „Šiaip ar taip, reikia būti sąmojingam.“ Jis tarė:

— Aš vardu Polis.

Mergaitė atsakė:

— Aš Irina. Jūs kažką pasakėt, Poli?

Polį išpylė prakaitas. Mergaitė laukė, nekantriai žiūrėdama į tolstantį veršelį. Polio galvoje mintys skriejo trimis sluoksniais. „Ištrauksim kvadratinę lygtį… Amūras šauna iš dvivamzdžio karabino… Tuojau ji pagalvos, kad aš mikčius…“O! Mikčius — tai bent mintis.

— J-jūs, m-matyt, s-skubate, — tarė jis, kuo labiau mikčiodamas. — S-susirasiu j-jus vakare… G-galima? V-vakare.

— Žinoma. — Mergaitė aiškiai nudžiugo.

— Iki v-vakaro, — tarė Polis ir nuėjo šalin. „Pakalbėjau, — galvojo jis. — P-pašnekėjau. Sąmojaus fejerverkas.“ Polis vaizdavosi, kaip jis atrodė per pasikalbėjimą, ir iš drovumo net sudejavo.

Kažkur visai netoli suskardėjo garsiakalbis:

„Visus laisvus anestezijos specialistus prašom užeiti į trečiąją laboratoriją! Kviečia Potapenka. Yra idėja. Visus laisvus anestezijos specialistus prašom užeiti į trečiąją laboratoriją. Ir nesibraukite, kaip praėjusį kartą, į pagrindinį pastatą. Į trečiąją laboratoriją! Į trečiąją laboratoriją!“

„Kodėl aš ne anestezijos specialistas? — pamanė Polis. — Į pagrindinį pastatą aš nesibraučiau…“ Pro šalį, gatvės viduriu, prisispaudusios alkūnes prie šonų, sparčiai praėjo dvi merginos trumpomis kelnėmis, — tikriausiai specialistės.

Gyvenvietėje buvo tylu ir tuščia. Idealiai švarioje kryžkelėje kepė saulėje vienišas kiberkiemsargis. Polis pasigai

Įėjęs numetė jam saują lapų — kiberis tučtuojau pagyvėjo ir ėmėsi darbo. „Nė viename mieste nesu sutikęs šitiek kiberkiemsargių, — pamanė Polis. — Beje, gyvulių ferma, visa ko pasitaiko..

Už nugaros sukaukšėjo kanopos. Polis išgąstingai atsisuko, ir tuojau pat pro jį prašuoliavo keturi suplukę žirgai. Ant pirmojo, prigludęs prie pat karčių, jojo juodai įdegęs, suprakaitavęs vaikinas trumpomis baltomis glaudėmis. Kiti žirgai buvo be raitelių. Prie žemo trobesio, dvidešimt žingsnių nuo Polio, vaikinas nuo lekiančio žirgo mikliai nušoko tiesiai ant prieangio laiptelių, skardžiai sušvilpė ir dingo už durų. Iškėlę galvas ir šnopuodami, žirgai apibėgo pusratį ir grįžo prie jirieangio. Polis netgi nespėjo ganėtinai pasigrožėti. Iš žemojo trobesio išbėgo trys vaikinai ir mergaitė. Jie nesustodami šoko ant žirgų ir tokiu pat pašėlusiu aliūru pro Polį nujojo atgal. Jie jau buvo besuką už kampo, kai į prieangį išpuolė vaikinas baltomis glaudėmis ir sušuko jiems įkandin:

— Pavyzdžius vežkite tiesiai į stotį! Alioška-a!..

Gatvėje nieko nebebuvo. Vaikinas truputį pastovėjo, nusišluostė kaktą ir grįžo į trobesį. Polis atsiduso ir patraukė toliau.

Jis sustojo ant Kostylino laboratorijos slenksčio ir ėmė klausytis. Anapus durų garsai jam pasirodė keisti. Duslus smūgis. Sunkus atodūsis. Kažkas sujudėjo, kažkas apatiškai pasakė: „Tikrai.“ Tyla. Vėl duslus smūgis. Polis apžvelgė saulės nužertą laboratorijos aikštę. Kostylino balsas pasakė: „Meluoji. Stok.“ Duslus smūgis. Polis įėjo į prieškambarį ir išvydo baltas duris, ant kurių buvo užrašyta: „Chirurgijos laboratorija.“ Už durų apatiškas balsas tarė: „Iš tikrųjų, kodėl visą laiką imam nuo šlaunies? Galima imti nuo nugaros.“ Kostylinas bosu sududeno: „Sibiriečiai bandė, jiems nepavyko.“ Vėl duslus smūgis.

Polis priėjo prie durų, ir jos tyliai atsidarė. Laboratorijoje buvo labai šviesu, ir palei sienas matiniu baltumu tviskėjo keisti įtaisai, juodavo į sieną įstatyti dideli stiklai. Polis paklausė:

— Septiškam galima?

Niekas neatsakė. Laboratorijoje buvo apie dešimtį žmonių. Visi buvo niūrūs ir susimąstę. Trejetas sėdėjo šalia kits kito ant didelio žemo suolo ir tylėjo. Jie žiūrėjo į Polį visai abejingai. Du sėdėjo nugara į duris, prie kitos sienos, suglaudę galvas, ir kažką skaitė. Kiti buvo sustoję kampe pusračiu. Pusračio centre, nusigręžęs į sieną, stovėjo Saška Linas. Dešiniąja ranka jis buvo užsidengęs veidą, kairįjį delną iškišęs pro dešinę pažastį. Pusratyje stovintis šlakuotas Fedia stipriai sudavė jam per kairįjį delną. Pusratis sujudėjo, atkišo į priekį sugniaužtus kumščius su pakeltais nykščiais. Kostylinas tylėdamas atsigręžė ir parodė į vieną pirštu. Sis tylėdamas palingavo galvą, ir Kostylinas grįžo į pirmykštę pozą.

— Ar galima septiškam? — vėl paklausė Polis. — O gal aš ne laiku?

— Keliauninkas, — apatiškai tarė vienas iš sėdinčiųjų ant suolo. — Prašom, keliauninke. Mes čia visi septiški.

Polis įėjo. Apatiško balso žmogus pasakė:

— Valstiečiai, siūlau dar kartą peržiūrėti analizes. Gal baltymų vis dėlto mažoka.

— Baltymų net daugiau, negu tikėjomės, — atsiliepė kažkuris iš tų, kurie žaidė keistąjį žaidimą.

Įsiviešpatavo slogi tyla, tik pliaukšėjo smūgiai ir kuris nors iš žaidžiančiųjų kartkartėmis tardavo: „Meluoji, neįspėjai.“

, „Ėhė! — pamanė Polis. — Prasti popieriai chirurgijos laboratorijoje.“

Kostylinas staiga prasiyrė pro žaidžiančius ir išėjo į kambario vidurį.

— Turiu pasiūlymą, — žvaliai paskelbė jis. (Visi sužiuro į jį, netgi sėdintys su užrašais.) — Einam maudytis.

— Eime, — ryžtingai pritarė žmogus, kalbantis apatišku balsu. — Reikia galvoti iš naujo.

Daugiau į pasiūlymą niekas neatsiliepė. Chirurgai išsivaikščiojo po kambarį ir vėl nutilo.

Kostylinas priėjo prie Polio ir apkabino jį per pečius.

— Eiva, Poli, — liūdnai tarė jis. — Eiva, berniuk. Nenusiminkim, tiesa?

— Žinoma, Linai! — atsakė Polis. — Nepavyko šiandien, pavyks poryt.

Juodu išėjo į saulėtą gatvę.

— Nesivaržyk, Linai, — nesivaržyk, pasiguosk man. Nesivaržyk.

Planetoje buvo apie šimtą > tūkstančių gyvulių fermų. Buvo fermų, auginančių karves, buvo fermų, auginančių kiaules, buvo fermų, auginančių dramblius, antilopes, ožkas, lamas, avis. Nilo vidurupyje dirbo dvi fermos, kuriose buvo mėginama veisti hipopotamus.

Planetoje buvo apie du šimtus tūkstančių grūdų fermų. Ten buvo auginami rugiai, kviečiai, kukurūzai, grikiai, prosai, ryžiai, gaolianas. Buvo specializuotų fermų, kaip kad „Volgos — Narvalo“ ferma, ir,plataus profilio fermų. Visos drauge jos sudarė gausumo pagrindą — milžinišką, visiškai automatizuotą kombinatą, gaminantį maisto produktus, — viską, pradedant kiauliena ir bulvėmis ir baigiant austrėmis ir mango. Jokios gaivališkos nelaimės, jokios katastrofos dabar negalėjo sukelti Planetoje nederliaus ir bado. Visam laikui įvesta gausingos gamybos sistema buvo palaikoma visiškai automatiškai ir taip sparčiai vystėsi, kad reikėjo imtis specialių priemonių apsisaugoti nuo perprodukcijos. Maisto problema nustojo egzistavusi taip pat, kaip kad niekad nebuvo egzistavusi kvėpavimo problema.

Vakarop Poliui jau buvo paaiškėję, nors tik labai bendrais bruožais, ką veikia gyvulių augintojai. Ferma „Volga“ buvo viena iš kelių tūkstančių Planetos nuosaikiojo ruožo gyvulių fermų. Iš visa ko sprendžiant, čia buvo galima užsiiminėti praktine genetika, embrioihechanine veterinarija, ekonomine maisto statistika, zoopsichologija ir agrologine kibernetika. Polis čia sutiko vieną dirvožei;nininką, kuris neturėjo kas veikti: jis gėrė šutintą pieną, dienų dienas gerinosi gražutei zoopsichologei ir vis kvietė ją į Amazonės pelkes, kur dar esą darbo save gerbiančiam dirvožemininkui.

„Volgos — Narvalo“ bandoje buvo apie šešiasdešimt tūkstančių galvijų. Poliui labai patiko visiška bandos autonomija: nuo ryto iki ryto visas karves drauge ir kiekvieną jų skyrium prižiūrėjo vien kiberiai ir vetautomatai. O banda savo ruožtu nuo ryto ligi ryto aptarnavo, iš vienos pusės, Tiekimo Linijos perdirbamąjį kombinatą, iš antros, — nepaliaujamai augančius gyvulių augintojų mokslo poreikius. Pavyzdžiui, galima buvo susisiekti su dispečerine ir pareikalauti, kad budintis piemuo pristatytų septyni šimtai dvidešimt dviejų dienų amžiaus karvę — būtent tokio plauko ir tokių parametrų, kilusią iš veislinio buliaus Mikolajaus II. Po pusvalandžio minėtoji karvė, lydima mėšluoto kiberio, lauks jūsų, tarkime, genetikos laboratorijos priimamajame bokse.

Beje, būtent genetikos laboratorija darė beprotiškiausius eksperimentus ir nuolat sukeldavo tam tikrų nesutarimų tarp fermos ir perdirbamojo kombinato: kombinato darbuotojai, kuklūs ir žiaurūs pasaulio gastronomijos sargybiniai, įsiusdavo, eilinėje karvių siuntoje aptikę baisų gajviją, kuris savo išvaizda ir, svarbiausia, skoniu labiausiai panėšėdavo į Ramiojo vandenyno krabą. Į fermą tučtuojau atvykdavo kombinato atstovas. Jis išsyk eidavo į genetikos laboratoriją ir reikalaudavo išaiškinti „šios neapetitiškos išdaigos autorių“. Autoriais visuomet sakydavosi esą visi šimtas aštuoniasdešimt genetikos laboratorijos bendradarbių (neskaitant moksleivių praktikantų). Kombinato atstovas santūriai primindavo, kad ferma ir kombinatas privalo nenutrūkstamai siųsti Tiekimo Linijai visų rūšių jautieną, o ne varlių letenėles ir ne konservuotas“ medūzas. Šimtas aštuoniasdešimt pažangiai nusiteikusių genetikų vienu balsu prieštaraudavo tokiai siaurai pažiūrai į tiekimo problemą. Jiems, genetikams, atrodą keista, kad toks prityręs ir nusimanantis darbuotojas, kaip kombinato atstovas, laikosi tokių konservatyvių pažiūrų ir visai nevertina reklamos, kuri kaip tik turi keisti ir tobulinti gyventojų skonį. Kombinato atstovas primindavo, kad nė vienas naujas maisto produktas, iieaprobuotas Sveikatos apsaugos akademijos, negali būti leidžiamas į paskirstymo tinklą. (Šūksniai iš genetikų minios: „Virškinimo konservatoriai!“, „Apendikso bičiulių draugija!“) Kombinato atstovas skėstelėdavo rankomis, duodamas suprasti, kad čia niekuo negali padėti. Šūksniai pereidavo į duslų erzėjimą ir greitai nutildavo: Sveikatos apsaugos akademijos autoritetas didelis. Paskui kombinato atstovas būdavo vedžiojamas po laboratoriją, kad pasižiūrėtų „šio to naujo“. Kombinato atstovas išblykšdavo, traukdavosi atatupstas ir reikalaudavo prisiekti, kad „visa tai“ esą nevalgoma. O genetikai prisispyrę siūlė jam degustuoti mėsą, kuri valgoma be prieskonių, mėsą, kurios nereikia sūdyti, mėsą, kuri tirpte tirpsta burnoje kaip ledai, kosmonautams ir branduolinės energijos technikams skirtą specmėsą, būsimoms motinoms skirtą mėsą ir netgi mėsą, kurią galima valgyti žalią. Kombinato atstovas degustuodavo ir susižavėjęs šūkčiodavo: „Kaip puiku! Kaip gardu!“ — ir reikalaudavo prisiekti, kad „visa tai“ jau ateinančiais metais išeis iš eksperimento ribų. Visiškai nusiraminęs, jis atsisveikindavo ir išvažiuodavo, o po mėnesio viskas prasidėdavo iš naujo.

Per dieną surinkta informacija Polį įkvėpė ir įtikino, kad čia yra kas veikti. „Iš pradžių būsiu kibernetikas ir ganysiu karves, — samprotavo Polis, sėdėdamas atviroje kavinės verandoje ir išsiblašlęs žiūrėdamas į stiklinę gazuoto rūgusio pieno. — Pusę kiberkiemsargių išginsiu į laukus. Tegu gaudo muses. Vakarais dirbsiu su genetikais. Būtų gerai, jei paaiškėtų, jog genetikė yra ir Irina. Kas rytą siųsčiau pas ją kiberį su gėlėmis. Ir kas vakarą.“ Polis sriūbtelėjo rūgusio pieno ir pažvelgė žemyn, į juodą lauką už upės. Ten jau kalėsi žalia jauna žolė. „Išmoningai! — pagalvojo Polis. — Rytoj kiberiai pasuks bandą ir gins ją atgal. Stai ruožinės ganyklos. Tačiau tai rutina, nematau naujų principų. Mudu su Irina išvesim karves, kurios ės žemę. Kaip sliekai. Tai bus linksma! Kad tik Sveikatos apsaugos akademija…“

Į verandą, triukšmingai ginčydamasi dėl gyvenimo prasmės, įvirto didelė kompanija ir išsyk ėmė stumti į krūvą staliukus. Kažkas bubeno:

— Žmogus miršta, ir jam vis viena — įpėdiniai ar ne įpėdiniai, palikuonys ar ne palikuonys…

— Tik buliui Mikolajui Antrajam vis viena…

— Kuo čia dėtas bulius? Tau taip pat vis viena! Išėjai, išnykai, ištirpai… Tavęs nėra, supranti?..

— Palūkėkit, vyručiai… Cia logikos, žinoma, yra. Gyvenimo prasmė domina tik gyvuosius.

— Įdomu, kur tu būtum, jeigu šitaip būtų samprotavę ir tavo protėviai. Ligi šiol žagre žemę kapstytum…

— Nesąmonė! Kuo čia dėta gyvenimo prasmė? Juk tai gamybinių jėgų vystymosi dėsnis…

— O kuo čia dėtas dėsnis?

— Ogi tuo, kad, nori ar nenori, gamybinės jėgos vystosi. Žagrę pakeitė traktorius, traktorių — kiberis…

— Gerai, tegu palikuonys čia niekuo nedėti. Bet, vadinasi, gyveno žmonės, kurių gyvenimo prasmė buvo išrasti traktorių?

— Ką čia painiojat? Ką čia visą laiką painiojat? Kalbam ne apie tai, kam gyvena kiekvienas atskiras žmogus, o kam egzistuoja žmonija! Jūs nieko nesupratot ir…

— Tai tu nieko nesupratai…

— Klausykit! Paklausykite manęs! Valstiečiai! Aš viską jums paaiškinsiu… A-ū!

— Leiskit, leiskit jam pasakyti!

— Tai sudėtingas klausimas. Kiek žmonės egzistuoja, tiek jie ginčijasi dėl savo prasmės…

— Trumpiau!

— …dėl savo egzistavimo prasmės. Pirma, palikuonys čia niekuo nedėti. Gyvybė duodama žmogui nepasiklausus, ar jis to nori, ar nenori…

— Trumpiau!

— Na, tuomet pats ir pasakok.

— Teisybė, Alanai, malonėk trumpiau.

— O trumpiau — štai kas: gyventi įdomu, todėl ir gyvenam. O kam neįdomu — antai Snegiriove trąšų fabrikas…,

— Kirsk iš peties, Alanai!

— Ne, vyručiai… Cia taip pat yra logikos…

— Virtuvės filosofija! Ką reiškia „įdomu“, „neįdomu“? Kuriam tikslui gyvenam — štai klausimas!

— O kuriam tikslui perihelio poslinkis? Arba Niutono dėsnis?

— Pats kvailiausias klausimas — tai „kuriam tikslui“. Kuriam tikslui saulė teka rytuose?

— Va-va! Vienas kvailys paklaus — neatsakys nė tūkstantis išminčių.

— Kvailys? Aš toks pat kvailys, kaip jūs gudruoliai…

— Liaukitės pagaliau, pakalbėkim apie meilę!

— „Meilė — tai štai kas! Ir kas tai — meilė?“

— Kuriam tikslui meilė — štai klausimas! A, Zora?

— Žinot, valstiečiai, kai pasižiūri į jus laboratorijoje — žmonės kaip žmonės. O kai pradedat filosofuoti… Meilė, gyvenimas…

Polis paėmė kėdę ir prisidėjo prie kompanijos. Jį pažino.

— A! Keliauninkas! Keliauninke kas yra meilė?

— Meilė, — tarė Polis, — tai specifinė didžiai organizuotos materijos savybė.

— Kodėl organizuotos ir kodėl materijos — štai klausimas!

— Kad jus kur…

— Keliauninke, gal žinot naujų anekdotų?

— Žinau, — atsakę Polis. — Tik nesąmojingų.

— Mes patys nesąmojingi…

— Tegu pasakoja. Papasakok anekdotą, ir pasakysiu, kas esi.

Polis pradėjo:

— Vienas kibernetikas (juokas) išrado prediktorių, tai yra mašiną, kuri išpranašauja ateitį. Tokį šimto aukštų agregatą. Ir pirmiausia prediktoriaus paklausė: „Ką aš veiksiu po trijų valandų?“ Prediktorius ligi ryto ūžė, o paskui pranešė: „Sėdėsi ir lauksi mano atsakymo.“

— Tai-ip, — kažkas prabilo.

— Kas „taip“? — šaltakraujiškai paklausė Polis. — Patys prašėt.

— Klausykit, valstiečiai, kodėl visi tie kiberanekdotai tokie mediniai?

— Svarbiausia — kodėl? Stai klausimas!

— Keliauninke! Kuo tu vardu?

— P-polis, — murmtelėjo Polis.

Į verandą atėjo Irina. Ji buvo gražesnė už visas kitas prie stalo sėdinčias merginas. Ji buvo tokia graži, kad Polis nieko nebegirdėjo. Ji nusišypsojo, kažką pasakė, kažkam mostelėjo ranka ir atsisėdo šalia ilganosio Zoros, ir Zora tuojau pat prie jos pasilenkė ir ją kažko paklausė, tikriausiai: „Kodėl?“ Polis atitoko ir pastebėjo, kad kaimynas iš kairės jam guodžiasi:

— Mes dar nemokam, neišmokom. Saška nieku būdu negali to suprasti. Tokių dalykų priešokiais nepadarysi…

Polis pagaliau pažino kaimyną — tai buvo Vašia, apatiško balso žmogus, tas pats Vašia, su kuriuo vidudienį juodu maudėsi.

— …Tokių dalykų priešokiais nepadarysi. Mes netgi neprisiderinam prie Gamtos — mes laužom ją į šipulius.

— A… ė-ė-ė… apie ką čia kalbat? — atsargiai paklausė Polis. Jis visai nesuprato, kada ir iš kur išdygo Vašia.

— Aš juk sakau, — kantriai kalbėjo Vašia, — kad reikia pertvarkyti gyvą organizmą, nekeičiant genetikos.

Polis, neatitraukdamas akių, žiūrėjo į Iriną. Ilganosis Zora pylė jai šampano. Irina kažką greitai sakė, plonais pirštais stuksendama į bokalą. Vašia tarė:

— A! Tu įsimylėjai Iriną! Labai gaila.

— Kokią Iriną? — sumurmėjo Polis.

— Si mergina — Irina Jegorova. Dirbo pas mus bendrosios biologijos srityje.

Poliui pasirodė, kad jis susverdėjo.

— Kaip suprasti — dirbo?

— Juk sakau — gaila, — ramiai tarė Vašia. — Šiomis dienomis ji išvažiuoja.

Polis tematė saulės nušviestą jos profilį.

— Kur? — paklausė jis.

— Į Tolimuosius Rytus.

— Įpilk maa vyno, Vašia, — tarė Polis. Jam išdžiūvo gerklė.

— O tu dirbsi pas mus? — paklausė Vašia. — Saška sakė, kad turi gerą galvą.

— Gerą galvą, — sumurmėjo Polis. — Aukštą kaktą ir ramias akis…

Vašia nusikvatojo.

— Nenusimink, — tarė jis. — Mums tik po dvidešimt penkerius metus.

— Ne, — prabilo Polis, beviltiškai purtydamas galvą. — Kuriam galui man čia likti? Žinoma, čia neliksiu… Važiuosiu į Tolimuosius Rytus…

Ant peties jis pajuto sunkią ranką ir išgirdo stiprų Lino bosą:

— Kas čia ruošiasi važiuoti į Tolimuosius Rytus?

— Linai, klausyk, Linai, — gailiai tarė Polis. — Kodėl man taip nesiseka? A?

— Irina, — tarė Vašia ir atsistojo.

Linas atsisėdo į jo vietą ir prisitraukė lėkštę šaltos mėsos. Jo veidas buvo išvargęs.

Polis žiūrėjo į jį su baime ir viltimi, visai kaip senais laikais, kai, būdavo, vieno aukšto kaimynai surengdavo gaudynes, norėdami sučiupti gudruolį Liberį Polį ir pamokyti, kad jis nebūtų perdaug gudrus.

Linas nurijo didžiulį kąsnį mėsos ir nustelbdamas verandos triukšmą, bosiu tarė:

— Valstiečiai! Atėjo naujas rusiškų leidinių katalogas. Norintieji kviečiami į klubą.

Visi atsisuko į jį.

— O kas ten yra?

— Ar Mironovas yra, Saška?

— Yra, — tarė Linas.

— O „Geležinis bokštas“?

— Yra. Jau užsisakiau.

— O „Grynas kaip sniegas“?

— Yra. Aštuoniasdešimt šeši pavadinimai, visų neatsimenu.

Veranda ėmė greitai tuštėti. Išėjo Alanas. Išėjo Vašia. Išėjo Irina su ilganosiu Zora. Ji nieko nežinojo. Ji net nepastebėjo. Ji, žinoma, nieko neprisiminė. Ir neprisimins.

„Zorą prisimins. Dvigalvį veršelį prisimins. O manęs neprisimins…

Linas tarė:

— Nelaiminga meilė aktyvizuoja. Bet ji trumpa, Poli. Tu pasiliksi čia. Aš tave prižiūrėsiu.

— O gal man vis dėlto važiuoti į Tolimuosius Rytus? — pasakė Polis.

— Kuriam galui. Tu jai tik trukdysi ir painiosies po kojų. Pažįstu Iriną, pažįstu ir tave. Už jos herojų tu kvailesnis penkiasdešimčia metų.

— O gal…

— Ne, — nuldrto Linas. — Lik su manim. Argi tavo Linas tave kada apgavo?

Ir Polis pakluso. Jis švelniai patapšnojo Linui per plačius pečius, atsistojo ir priėjo prie baliustrados. Saulė buvo nusileidusi, ferma skendėjo šiltose vaiskiose sutemose. Kažkas arti skambino pianinu, ir labai gražiai dainavo duetas. „Ehe-he!“ — pamanė Polis. Jis persisvėrė per baliustradą ir tyliai sustaugė, mėgdžiodamas pėdsakus pametusį milžinišką vėžiavorį.

DESANTININKAI

Palydovas buvo milžiniškas. Tai buvo dviejų kilometrų skersmens toras, masyviomis pertvaromis padalintas į daugybę patalpų. Aplinkiniuose koridoriuose buvo tuščia ir šviesu, trikampės angos į tuščias šviesias patalpas buvo visai atdaros. Palydovas biivo paliktas nepaprastai seniai, galimas daiktas, jau prieš milijonus metų“, bet grublėtos geltonos jo grindys buvo švarios. Augustas Baderis pasakė, kad čia jis nepastebėjęs nė dulkelės.

Baderis ėjo pirmas, kaip ir dera atradėjui ir šeimininkui. Gorbovskis ir Valkenšteinas matė dideles atlėpusias jo ausis ir šviesų plaukų kuodelį ant pakaušio.

— Tikėjausi čia pamatyti nykų vaizdą, — lėtai pasakojo Baderis. Jis kalbėjo rusiškai, stengdamasis ištarti kiekvieną raidę. — Mus sudomino pirmiausia šis Palydovas. Tai buvo prieš dešimt metų. Pamačiau, kad išorinės angos atdaros. Tariau sau: „Augustai, tu pamatysi baisų, “siaubingą vaizdą.“ Aš net liepiau žmonai pasilikti laive. Bijojau čia rasiąs negyvų kūnų. Jūs suprantate?

Jis sustojo prie kažkokios angos, ir Gorbovskis vos neužlėkė ant jo. Valkenšteinas, kuris buvo kiek atsilikęs, juos pasivijo ir paniuręs atsistojo greta.

— Aber čia buvo tuščia, — tarė Baderis — Cia buvo šviesu, labai švaru ir visiškai tuščia. Prašom, pažiūrėkite. — Jis grakščiai pamojo ranka. — Aš linkęs manyti, kad čia buvo Palydovo dispečerinė.

Jie prasispraudė į patalpą, kurios lubos buvo kupolo pavidalo. Vidury kėksojo žemas pusapvalis stovas. Sienos buvo ryškiai geltonos, matinės ir švietė iš vidaus. Gorbovskis palietė sieną. Ji buvo lygi ir vėsi.

— Panašu į gintarą, — tarė jis. — Pačiupinėk, Markai.

Valkenšteinas pačiupinėjo ir linktelėjo galvą.

— Viskas demontuota, — tarė Baderis. — Tačiau sienose ir pertvarose, taip pat toroidaliniame Palydovo apvalkale liko kol kas mums nežinomų šviesos šaltinių. Aš linkęs manyti…

— Žinom, — greitai įsiterpė Valkenšteinas.

— Stai kaip? — Baderis dirstelėjo į Gorbovskį. — Bet ką jūs esate skaitę? Jūs,|Markai, ir jūs, Leonidai.

— Mes skaitėm seriją jūsų straipsnių, Augustai, — tarė Gorbovskis. — „Dirbtiniai Vladislavospalydovai“.

Baderis nulenkė galvą.

— „Dirbtiniai, nežemiškos kilmės žvaigždės EH 17 Vladislavos planetos palydovai“, — pataisė jis. — Taip. Tad suprantama, kad savo samprotavimų apie šviesos šaltinius galiu jums ir nepasakoti.

Valkenšteinas ėmė apžiūrinėti sieną.

— Keista medžiaga, — tarė jis iš tolo. — Tikriausiai metaloplastas. Tačiau tokio metaloplasto niekad nesu matęs.

— Cia ne metaloplastas, — tarė Baderis. — Nepamirškite, kur jūs esate. Jūs, Markai, ir jūs, Leonidai.

— Nepamiršom, — pasakė Gorbovskis. — Mes buvom Fobe, ir ten iš tiesų visai kita medžiaga.

Gorbovskis ir Valkenšteinas buvo lankęsi Fobe. Tai buvo Marso palydovas, kuris ilgą laiką buvo laikomas natūraliu. Bet paaiškėjo, kad tai keturių kilometrų skersmens toras, apgaubtas metaliniu antimeteoritiniu tinklu. Tankus tinklas buvo išėstas meteoritinės korozijos ir kur-ne-kur sudraskytas. Tačiau pats palydovas išliko sveikas. Išorinės jo angos buvo atdaros, ir milžiniškas riestainis buvo tuščias lygiai taip pat, kaip šis. Pagal antimeteoritinio tinklo susidėvėjimą buvo apskaičiuota, kad jis į orbitą aplink Marsą buvo išvestas mažių mažiausiai prieš dešimt milijonų metų.

— O, Fobas! — Baderis palingavo galvą. — Fobas — tai viena, Leonidai. Vladislava — anaiptol kas kita.

— Kodėl? — pasiteiravo prieidamas Valkenšteinas. Jis manė kitaip.

— Pavyzdžiui, todėl, kad nuo Saulės ir nuo Fobo iki Vladislavos, kur dabar esame, yra trys šimtai tūkstančių astronominių vienetų.

— Sį atstumą įveikėm per pusę metų, — piktai tarė Valkenšteinas. — Jie galėjo padaryti tą patį. Ir, be to, Vladislavos palydovai ir Fobas turi daug ką bendra.

— Tačiau šitai reikia įrodyti, — tarė Baderis.

Gorbovskis prabilo, tingiai šypsodamasis:

— Sit mes ir mėginsim įrodyti.

Truputį pagalvojęs, Baderis pasakė:

— Fobas ir Žemės palydovai taip pat turi daug ką bendra.

Tai buvo Baderio stiliaus atsakymas — labai svarus ir pusę metro pro šalį.

— Na, gerai, — tarė Gorbovskis. — O kas čia dar yra, be šios dispečerinės?

— Siame Palydove, — Oriai tarė Baderis, — yra šimtas šešiasdešimt patalpų — nuo penkiolikos iki penkių šimtų kvadratinių metrų dydžio. Galime visas jas apžiūrėti. Tačiau jos tuščios.

— Jeigu jos tuščios, — pasakė Valkenšteinas, — verčiau grįžkim į „Tarielį“.

Baderis dirstelėjo į jį ir vėl pasisuko į Gorbovskį.

— Sį palydovą mes vadiname Vladia. Kaip žinote, Vladislava turi dar vieną palydovą, taip pat dirbtinį ir taip pat nežemiškos kilmės. Jis mažesnis. Mes jį vadiname Slava. Suprantate? Planeta vadinama Vladislava. Visai natūralu, kad du jos palydovai pavadinti Vladia ir Slava. Ar ne?

— Taip, žinoma, — tarė Gorbovskis. Sis žaismingas samprotavimas jam buvo žinomas. Jis šitai girdėjo jau trečią kartą. — Jūs labai sąmojingai pasiūlėt, Augustai. Vladia ir Slava. Vladislava. Puiku.

— Pas jus. Žemėje, — toliau lėtai kalbėjo Baderis, — šie pailydovai vadinami „Igrekas pirmas“ ir „Igrekas antras“, o ne Vladia ir Slava. Tačiau mes, mes juos vadiname kitaip. Mes juos vadiname Vladia ir Slava.

Jis griežtai pažiūrėjo į Valkenšteiną. Valkenšteinas stovėjo kietai sukandęs dantis. Valkenšteinas žinojo, kad „mes“ — tai vienas pats Baderis, ir tik Baderis.

— O dėl šios geltonos medžiagos, kuri anaiptol nėra metaloplastas ir kurią aš vadinu gintą,rinu…

— Labai vykusiai, — įsiterpė Valkenšteinas.

— Taip, neblogai… Tai jo sudėtis kol kas nežinoma. Ji lieka paslaptis.

Stojo tyla. Gorbovskis išsiblaškęs apžiūrinėjo patalpą. Jis mėgino vaizduotis, kas statė šį palydovą ir paskui, labai seniai, čia dirbo.. Tai buvo kiti žmonės. Jie atėjo į Saulės sistemą ir išėjo, palikę prie Marso apleistas kosmines laboratorijas ir didelį miestą netoli ašigalio kepurės. Palydovai buvo tušti, ir miestas buvo tuščias — liko tik keisti pastatai, turintys daug aukštų po planetos paviršiumi. Paskui — arba, galimas daiktas, prieš tai — jie atskrido į žvaigždės EH 17 sistemą, pastatė prie Vladislavos du dirbtinius palydovus ir taip pat pasitraukė. Ir čia, Vladislavoje, taip pat turėtų būti apleistas miestas. Kodėl ir iš kur jie atvyko? Kodėl ir kur jie pasitraukė? Beje, aišku kodėl. Jie, žinoma, buvo dideli tyrinėtojai. Kito pasaulio desantininkai.

— Dabar, — tarė Baderis, — eisime apžiūrėti patalpos, kur aš radau daiktą, kurį sąlygiškai pavadinau saga.

— Ar jis ir dabar ten? — paklausė pagyvėjęs Valkenšteinas.

— Kas jis? — paklausė Baderis.

— Daiktas.

— Saga — pabrėžtinai tarė Baderis, — šiuo metu yra Žemėje — ji perduota Komisijai, tiriančiai svetimo, nehumanoidinio proto veiklos pėdsakus kosmose.

— A, — suprato Valkenšteinas. — Pėdsekiams. Bet aš rinkau Vladislavą liečiančią medžiagą, o šios jūsų sagos man niekas neparodė.

Baderis atkišo smakrą.

— Aš ją pasiunčiau su kapitonu Antonu Bykovu prieš pusantrų lokalinių metų.

Su Bykovu jie apsilenkė kelyje. Jis turėjo atvyko i Žemę, praslinkus septyniems mėnesiams po „Tarielio“ starto Į žyaiiždę EH 17.

— Taip, — tarė Gorbovskis. — Vadinasi, sagos apžiiira atidedama.

— Bet mes apžiūrėsim patalpą, kur aš lą radau. — tarė Baderis. — Gali būti, Leonidai, kad hipotetiniame mieste Vladislavos planetos paviršiuje jūs rasite analogiškų daiktų.

Jis jlindo j aną. Valkenšteinas iškošė pro dantis:

— Įkyrėjo jis man, Leonidai Andreievičiau…

— Reikia kentėti, — sudraudė Gorbovskis.

Ligi patalpos, kur Baderis rado sa??ą. buvo pusė kilometro kelio. Baderis parodė vieta, kur gulėjo saa, ir smulkiai papasakojo, kaip jis ją rado. (Jis ja užmvnęs ir sutraiškęs.) Baderio nuomone, saga buvusi akumuliatorius ir pradžioje turėjusi sferinę formą. Ji buvo pai?aminta iš pusiau permatomos, žvilgančios Ivg sidabras, labai minkštos medžiagos. Skersmuo — trisdešimt aštuoni milimetrai ir šešiolika šimtųjų… tankumas… svoris… atstumas nuo artimiausios sienos…

Priešais, kitoje koridoriaus pusėje esančiame kambaryje, tarp prietaisų, išdėstytų tiesiai ant grindų, sėdėjo du jauni vaikinai mėlynomis darbinėmis striukėmis. Jie dirbo, žvilgčiodami į Gorbovskį ir Valkenšteiną, ir pusbalsiu šnekučiavo.

— Desantininkai. Atskrido vakar.

— Aha, Stai tas, ilgšis, — Gorbovskis.

— Žinau.

— O antras, šviesiaplaukis?

— Markas Jefremovičius Valkenšteinas. Šturmanas.

— Aha, girdėjau.

— Jie pradės rytoj.

Baderis pagaliau baigė aiškinti ir paklausė, ar viskas suprantama. „Viskas“, — atsakė Gorbovskis ir nugirdo, kaip kitame kambaryje kažkas sukikeno.

— Dabar mes grįšime namo, — tarė Baderis.

Jie išėjo į koridorių, ir Gorbovskis linktelėjo mėlynomis striukėmis vilkintiems vaikinams.

Vaikinai atsistojo ir šypsodamiesi linktelėjo.

— Linkim geros kloties, — pasakė vienas.

Antrasis tylėdamas šypsojosi, vartydamas rankose daugiaspalvio laido kamuolį.

— Ačiū, — tarė Gorbovskis.

Valkenšteinas taip pat pasakė:

— Ačiū.

Paėjėjęs apie šimtą žingsnių, Gorbovskis atsigręžė. Abu vaikinai mėlynomis striukėmis stovėjo koridoriuje ir žiūrėjo jiems įkandin.

„Baderio imperijoje“ (taip pašaipos vadino visą dirbtinių ir natūraliųjų Vladisjavos palydovų sistemą — Observatorijas, dirbtuves, pakraunamąsias stotis, juodąsias cisternas — chlorelos plantacijas, oranžerijas, daigynus, stiklinius poilsio sodus ir tuščius nežemiškos kilmės torus) laikas buvo skaičiuojamas trisdešimties valandų ciklais. Trečio ciklo pabaigoje, kai D-žvaigždėlaivis „Tarielis“, šešių kilometrų milžinas, iš tolo panašus į spindintį žiedą, išėjo į meridianinę orbitą aplink Vladislavą, Gorbovskis surengė pirmą žvalgybą. Iš D-žvaigždėlaivių negalima išsilaipinti masyviose planetose, ypač planetose, turinčiose atmosferas, ir juo labiau planetose, turinčiose siautėjančias atmosferas. Mat, šie laivai yra perdaug trapūs. Išsilaipinama iš pagalbinių laivų-botų, turinčių atominę-impulsinę arba fotoninę pavarą, arba iš lengvesnių patvarių planetolaivių su nefiksuotu svorio centru. Reisiniame žvaigždėlaivyje yra vienas toks botas, o desantiniame — nuo dviejų iki keturių. „Tarielis“ turėjo du fotoninius botus, ir vienu iš jų Gorbovskis pirmą kartą pabandė išžvalgyti Vladislavos atmosferą. „Pažiūrėsiu, ar verta“, — pasakė Gorbovskis Baderiui.

Į „Tarielį“ atvyko pats Baderis. Jis daug linkčiojo ir sakė: „O, taip“, o kai Gorbovskio botas atsiskyrė nuo „Tarielio“, atsisėdo ant suolelio šalia stebėjimo pulto ir ėmė kantriai laukti.

Visi Desantininkai susirinko prie pulto ir stebėjo neaiškius žybsnius pilkame oscilografo ekrane. Taip atsispindėjo signaliniai impulsai, kuriuos siuntė bote veikiantis autosiųstuvas. Be Baderio, buvo dar trys Desantininkai. Jie tylėjo ir kiekvienas savaip galvojo apie Gorbovskį.

Valkenšteinas galvojo, kad Gorbovskis grįš po valandos. Jis negalėjo pakęsti neaiškumo, ir jam norėjosi, kad Gorbovskis jau būtų grįžęs, nors jis ir žinojo, kad pirmoji žvalgyba visuomet pavyksta, ypač jeigu desantinį botą vairuoja Gorbovskis. Valkenšteinas prisiminė, kaip jis pirmą kartą pasitiko Gorbovskį. Valkenšteinas tik ką buvo grįžęs iš skrydžio į Neptūną — grįžo be nuostolių, ir todėl didžiavosi ir baisiai gyrėsi. Tai buvo Cifėjoje, Mėnulio palydove, iš kurio paprastai startuodavo visi fotoniniai laivai. Gorbovskis priėjo prie jo valgykloje ir tarė: „Atleiskit, susimildami, ar jūs kartais ne Markas Jefremovičius Valkenšteinas?“ Valkenšteinas linktelėjo ir paklausė: „Kuo galiu būti naudingas?“ Gorbovskis atrodė labai nusiminęs. Jis atsisėdo šalimais, pakraipė ilgą nosį ir paprašė: „Klausykite, Markai, ar nežinot, kur čia galima gauti arfą?“ Cia — trys šimtai penkiasdešimt tūkstančių kilometrų nuo Žemės, žvaigždėlaivių bazėje. Valkenšteinas paspringo sriuba. Gorbovskis smalsiai jį apžiūrinėjo, paskui prisistatė ir tarė: „Nusiraminkit, Markai, šitai ne taip jau skubu. Teisybę sakant, norėjau sužinoti, kokiu režimu jūs įskridot į Neptūno egzosferą?“ Tai buvo Gorbovskio maniera: prieiti prie žmogaus, ypač nepažįstamo, duoti štai tokį klausimą ir žiūrėti, kaip žmogus išsisukinėja.

Apie Gorbovskį galvojo ir biologas Persis Diksonas, juodas, apaugęs garbanotais plaukais. Jis buvo senas, labai daug patyręs ir atlikęs su savim ir su kitais gausybę beprotiškų eksperimentų. Persis Diksonas buvo priėjęs išvadą, kad žmogus, išbuvęs Erdvėje daugiau kaip dvidešimt metų, atpranta nuo Žemės ir nustoja laikęs Zefnę savo namais. Likdamas Žemės gyventoju, jis nustoja buvęs Žemės žmogumi. Taip atsitiko ir Persiui Diksonui, ir jis negalėjo suprasti, kodėl Gorbovskis, nuskridęs penkis su puse parseku ir pabuvojęs dešimtyje mėnulių ir planetų, retkarčiais pakelia aukštyn akis ir atsidusęs taria: „Kad būtų pievelė. Žolės. Pagulėčiau. Ir kad tekėtų upeliukas.“

Apie Gorbovskį galvojo ir Riu Vaseda, atmosferos fizikas. Jis samprotavo apie atsisveikinant Gorbovskio pasakytus žodžius: „Pažiūrėsiu; ar verta.“ Vaseda labai bijojo, kad Gorbovskis grįžęs gali pasakyti: „Neverta.“ Taip jau buvo ne kartą atsitikę. Vaseda tyrinėjo siautėjančias atmosferas ir buvo amžinai įsiskolinęs Gorbovskiui, ir kas kartą jam rodėsi, kad jis išlydi Gorbovskį myriop. Kartą Vaseda jam šitai prisipažino. Gorbovskis rimtai atsakė: „Žinote, Riu, dar nebuvo atsitikimo, kad nebūčiau grįžęs.“

Apie Gorbovskį galvojo ir Kosmogacijos Tarybos generalinis įgaliotinis, Transkosminės žvaigždėlaivių bazės ir laboratorijos „Vladislava EH 17“ direktorius, profesorius ir Desantininkas Augustas Johanas Baderis. Kažkodėl prisiminė, kaip prieš penkiblika metų Gorbovskis Cifėjoje atsisveikino su savo motina. Gorbovskis ir Baderis buvo išsiruošę skristi į Transplutonį. Buvo labai liūdnas momentas — atsisveikinti su giminėmis prieš kosminį reisą. Baderiui pasirodė, kad Gorbovskis su motina atsisveikino labai nerūpestingai. Būdamas laivo kapitonas, Baderis pajuto pareigą padaryti Gorbovskiui pastabą. „Tokią liūdną akimirką, — tarė jis griežtai, bet švelniai, — jūsų girdis turėjo plakti unisonu su jūsų motinos širdimi. Kiekvienas taurus žmogus turi būti…“ Gorbovskis tylėjo, o kai Baderis baigė pastabą, keistu balsu paklausė: „Augustai, o ar jūs turite mamą?“ Taip, jis šitaip ir pasakė: „mamą“. Ne „motiną“, ne „Mutter“, o „mamą“.

… — Užskrido į aną pusę, — tarė Vaseda.

Valkenšteinas dirstelėjo į ekraną. Neryškių dėmių šmėsčlojimas išnyko. Jis pažvelgė į Baderį. Baderis sėdėjo įsitvėręs į kėdės sėdynę ir taip atrodė, lyg jį verstų vemti. Jis pakėlė į Valkenšteiną akis ir gailiai nusišypsojo.

— Vienas dalykas, — tarė jis, stropiai tardamas garsus, — kai tu pats. Aber visai kitas dalykas, kai kažkas kitas.

Valkenšteinas nusisuko. Jo manymu, buvo visiškai vis tiek, kas tai atlieka. Jis atsistojo ir išėjo į koridorių. Prie kesoninės angos jis pamatė jaunuolį nuskustu įdegusiu veidu ir nuskustu blizgančiu pakaušiu. Valkenšteinas sustojo ir nužvelgė jį nuo galvos iki kojų.

— Kas jūs toks? — nedraugiškai paklausė jis. Vargu ar jis galėjo tikėtis „Tarielyje“ sutikti nepažįstamą žmogų.

Jaunuolis kreivokai šyptelėjo.

— Aš Sidorovas, — atsakė jis. — Esu biologas ir noriu pamatyti draugą Gorbovskį.

— Gorbovskis žvalgyboje, — pasakė Valkenšteinas. — Kaip jūs patekot į laivą?

— Mane atvežė direktorius Baderis…

— A… — tarė Valkenšteinas. (Baderis į žvaigždėlaivį buvo atvykęs prieš dvi valandas.)

— …ir, matyt, bus mane pamiršęs.

— Natūralu, — pasakė Valkenšteinas. — Visai natūralu, kad direktorius Baderis pamiršo. Jis labai susijaudinęs.

— Suprantu, — Sidorovas dirstelėjo į savo pusbačių galus ir tarė: — Norėčiau pakalbėti su draugu Gorbovskiu.

— Jums teks truputį palaukti, — pasakė Valkenšteinas. — Jis greitai grįš. Eiva, palydėsiu jus į kajutkompaniją.

Jis palydėjo Sidorovą į kajutkompaniją, padėjo jam pluoštą paskutinių Žemės žurnalų ir grįžo į kabiną. Desantininkai šypsojosi, Baderis nuo kaktos šluostėsi prakaitą ir taip pat šypsojosi. Ekrane vėl ribėjo neryškios dėmės.

— Grįžta, — tarė Diksonas. — Jis pasakė, kad vieno apsisukimo pirmam kartui užtenka.

— Žinoma, užtenka, — pritarė Valkenšteinas.

— Visiškai užtenka, — patvirtino Vaseda.

Po ketvirčio valandos Gorbovskis išsiropštė iš kesono, atsisagstydamas piloto kombinezono sagas. Jis buvo išsiblaškęs ir žiūrėjo virs galvų.

— Na, kaip? — nekantriai paklausė Vaseda.

— Viskas gerai, — atsakė Gorbovskis. Jis sustojo koridoriaus vidury ir ėmė nertis iš kombinezono. Iškėlė iš kombinezono vieną koją, primynė rankovę ir vos nepargriuvo. — Beje, ką aš sakau, kad viskas gerai. Viskas prastai.

— Kas prastai? — pasiteiravo Valkenšteinas.

— Noriu valgyti, — pasakė Gorbovskis. Pagaliau jis išsinėrė iš kombinezono ir patraukė į kajutkompaniją, už rankovės vilkdamas kombinezoną grindimis. — Kvaila planeta, — pridūrė jis.

Valkenšteinas atėmė iš jo kombinezoną ir prisigretino eiti drauge.

— Kvaila planeta, — pakartojo Gorbovskis, žiūrėdamas viršum galvų.

— Labai sunki planeta išsilaipinti, — pritarė Baderis, aiškiai tardamas garsus.

— Leiskit pavalgyti, — tarė Gorbovskis.

Kajutkompanijoje jis patenkintas išsitiesė ant sofos. Kai

Gorbovskis įėjo,Sidorovas pašoko.

— Sėdėkit, sėdėkit, — maloniai tarė Gorbovskis.

— Kas atsitiko? — paklausė Valkenšteinas.

— Nieko ypatinga, — atsakė Gorbovskis. — Mūsų botai netinkami laipintis.

— Kodėl?

— Nežinau. Fotoniniai laivai netinkami laipintis. Reaktoriuje visą laiką trinka magnetiniai gaudytuvai.

— Atmosferiniai magnetiniai laukai, — tarė atmosferos fizikas Vaseda ir ėmė trinti delnus.

— Gal būt, — pasakė Gorbovskis.

— Ką gi, — lėtai tarė Baderis. — Duosiu impulsinę raketą. Arba jonolaivį.

— Duokit, Augustai, — pritarė Gorbovskis. — Duokit, susimildami, mums jonolaivį arba impulsinę raketą. Ir duokit man ką nors valgyti.

— Viešpatie, — tarė Valkenšteinas. — Jau ir neprisimenu, kada paskutinį kartą valdžiau impulsinę raketą.

— Nieko, — atsakė Gorbovskis. — Prisiminsit. Klausykite… — švelniai tarė jis. — Ar gausiu šiandien pavalgyti?

— Tuojau, — nuramino Valkenšteinas.

Jis atsiprašė Sidorovo, nurinko nuo stalo žurnalus ir uždengė stalą chlorviniline staltiese. Paskui padėjo ant stalo duonos, sviesto, pieno ir grikių košės.

— Stalas padengtas, Leonidai Andrejevičiau, — pasakė jis.

Gorbovskis nenoromis pakilo nuo sofos.

— Visuomet tenka keltis, kai reikia ką nors veikti, — tarė jis.

Jis sėdo prie stalo, paėmė abiem rankom puodelį pieno ir vienu mauku jį išgėrė. Paskui abiem rankom prisitraukė lėkštę košės ir paėmė šakutę. Tik kai jis paėmė šakutę, paaiškėjo, kodėl puodelį ir lėkštę jis ėmė abiem rankom. Jo rankos drebėjo. Jam taip drebėjo rankos, kad jis du kartus nepataikė, stengdamasis peilio galu paimti gabaliuką sviesto. Baderis, ištempęs kaklą, žiūrėjo į Gorbovskio rankas.

— Pasistengsiu duoti jums geriausią impulsinę raketą, Leonidai, — tarė jis tyliai. — Pačią geriausią.

— Duokite, Augustai, — pasakė Gorbovskis. — Pačią geriausią. O kas tas vaikinas?

— Tai Sidorovas, — paaiškino Valkenšteinas. — Jis norėjo su jumis pasikalbėti.

Sidorovas vėl atsistojo. Gorbovskis maloniai pažvelgė į jį iš apačios į viršų ir pasakė:

— Prašom sėstis.

— O, — tarė Baderis. — Visai paihiršau. Atleiskite, Leonidai. Draugai, leiskite jums pristatyti…

— Aš Sidorovas, — prabilo Sidorovas, nesmagiai šypsodamasis, nes visi į jį sužiuro. — Michailas Albertovičius. Biologas.

— Welcome Michailai Albertovičiau, — pasakė gauruotasis Diksnriiis

Welcome (angl.) ~ sveiki.

— Gerai, — tarė Gorbovskis. — Tuojau pavalgysiu, Michailai Albertovičiau, ir eisim į mano kajutę. Ten jra sofa. Cia taip pat yra sofa… — jis nuleido balsą iki konfidencialaus šnabždesio, — bet ant jos sėdi Baderis. O jis Direktorius.

— Nesumanykit jo paimti, — japoniškai perspėjo Valkenšteinas. — Jis man nepatinka…

— Kodėl? — paklausė Gorbovskis.

Gorbovskis tįsojo ant sofos, Valkenšteinas ir Sidorovas sėdėjo prie stalo. Ant stalo gulėjo blizgantys videofonografo juostų ritiniai.

— Aš jums nepatariii, — pasakė Valkenšteinas.

Gorbovskis susidėjo rankas po galya.

— Giminių neturiu, — tarė Sidorovas. (Gorbovskis pažvelgė į jį su užuojauta.) — Nebus kam manęs apverkti.

— Kodėl — apverkti? — paklausė Gorbovskis.

Sidorovas paniuro.

— Noriu pasakyti, kad žinau, kam esu pasiruošęs. Man reikia informacijos. Žemėje manęs laukia. Čia, viršum Vladislavos, sėdžiu jau metus. Metus praleidau beveik tuščiai…

— Taip, apmaudu, — tarė Gorbovskis.

Sidorovas sunėrė pirštus.

— Labai apmaudu, Leonidai Andrejevičiau. Maniau, kad į Vladislavą bus greitai išsilaipinta. Aš iš viso nesiveržiu į atradėjus. Man tik reikia informacijos, suprantate?

— Suprantu, — pasakė Gorbovskis. — Kaipgi. Juk jūs, rodos, biologas…

— Taip. Be to, lankiau pilotų kosmonautų kursus ir gavau diplomą su pagyrimu. Jūs mane egzaminavote, Leonidai Andrejevičiau. Žinoma, jūs manęs neprisimenat. Pagaliau visų pirmiausia aš biologas ir daugiau nenoriu laukti. Mane žadėjo pasiimti drauge Kvipa. Bet jis du kartus mėgino išsilaipinti ir atsisakė. Paskui atskrido Stringąs. Stai kur buvo tikras drąsuolis. Bet ir jis “manęs nepaėmė. Nesuspėjo. Jis tūpė iš antro bandymo ir negrįžo.

— Keistuolis, — tarė Gorbovskis, žiūrėdamas į lubas. — Tokioje planetoje reikia daryti mažių mažiausiai dešimt bandymų. Kokia jo pavardė? Stringąs?

— Stringąs, — atsakė Sidorovas.

— Keistuolis, — tarė Gorbovskis. — Neprotingas keistuolis.

Valkenšteinas pažvelgė Sidorovui į veidą ir sumurmėjo:

— Taip ir yra; Juk tai didvyris.

— Kalbėk rusiškai, — griežtai pasakė Gorbovskis.

— Kodėl? Juk jis moka japoniškai.

Sidoroyas nuraudo.

— Taip, — tarė jis. — Moku. Tik aš ne didvyris. Stringąs — tai didvyris. O aš biologas, ir man reikia informacijos.

— Kiek informacijos jūs gavot iš Stringo? — paklausė Valkenšteinas.

— Iš Stringo? Nė kiek, — atsakė Sidorovas. — Juk jis žuvo.

— Tai kodėl šitaip juo žavitės?

Sidorovas patraukė pečiais. Sių keistų žmonių jis nesuprato. Tai labai keisti žmonės — Gorbovskis, Valkenšteinas ir tikriausiai jų draugai. Pavadinti nuostabų drąsuolį Stringą neprotingu keistuoliu… Jis prisiminė Stringą — aukštą, plačiapetį, garsiai ir nerūpestingai besijuokiantį, pasitikinčių judesių. Ir kaip Stringąs pasakė Baderiui: „Atsargieji tupi Žemėje, Augustai Johanai. Darbo specifika, Augustai Johanai!“ — ir spragtelėjo tvirtais pirštais. „Neprotingas keistuolis“…

„Gerai, — pagalvojo. Sidorovas, — tai jų reikalas. Bet ką daryti man? Vėl sėdėti sudėjus rankas ir per radiją pranešti į Zemę, kad eilinė kiberžvalgų apkaba sudegė atmosferoje; kad eilinis bandymas. išsilaipinti nepasisekė; kad eilinis tyrinėtojų tarpplanetininkų būrys atsisako pasiimti mane į žvalgybą; kad aš dar kartą visiškai susibariau su Baderiu ir šis dar kartą patvirtino, jog planetolaivio man nepatikės, bet už „sistemingą įžūlumą“ išsiųs mane iš „jam patikėto Erdvės ruožo“. Ir vėl Leningrade gyvenantis gerasis senasis Rudolfas Kreiceris, kratydamas akademišką šašbaudą, intuityviai samprotaus, kad mėlynųjų žvaigždžių sistemose egzistuojanti gyvybė, o pašėlęs Gadžibekovas triuškins jo samprotavimus išmėgintais argumentais, įrodančiais, kad mėlynųjų žvaigždžių sistemose nėra jokios gyvybės; ir vėl Rudolfas Kreiceris kalbės apie tas pačias aštuoniolika bakterijų, kurias Kvipos ekspedicija sumedžiojo Vladislavos planetos atmosferoje, o Gadžibekovas neigs bet kokį ryšį tarp šių aštuoniolikos bakterijų ir Vladislavos planetos atmosferos, visiškai pagrįstai remdamasis identifikacijos sudėtingumu konkrečiomis šio eksperimento sąlygomis. Ir vėl klausimą, ar mėlynųjų žvaigždžių sistemoje egzistuoja gyvybė, Kosmobiologijos akademija paliks atvirą. O ta gyvybė yra, yra, yra, ir tereikia tik iki jos nusigauti. Nusigauti į Vladislavą, mėlynosios žvaigždės EH 17 planetos.“

Gorbovskis pažvelgė į Sidorovą ir švelniai tarė:

— Galų gale kam jums būtinai su mumis skristi? Mes turim savo biologą. Puikų biologą Persį Diksoną. Jis trupučiuką kvanktelėjęs, bet gali pristatyti jums pavyzdžių, — kokių norit ir kiek norit.

— Et, — tarė Sidorovas ir mostelėjo ranka.

— Garbės žodis, — pridūrė Gorbovskis. — Jums pas mus labai nepatiktų. O šiaip viskas bus gerai. Mes išsilaipinsim ir pristatysim jums vįską, ko reikia. Tik duokit mums instrukciją.

— Viską padarytumėt atvirkščiai, — tarė Sidorovas. — Kvipa taip pat prašė instrukcijos, o paskui atvežė du konteinerius penicelos. Paprasčiausi Žemės pelėsiai. Juk jūs nežinot, kokios Vladislavoje darbo sąlygos. Jums ten rūpės ne mano instrukcijos.

— Kas teisybė, tas teisybė, — atsiduso Gorbovskis. — Sąlygų nežinom. Jums dar teks truputį luktelėti, Michailai Albertovičiau.

Valkenšteinas pritariamai linktelėjo.

— Gerai, — tarė Sidorovas. Jis buvo užsimerkęs. — Tuomet paimkit bent instrukcijas.

— Būtinai, — pasakė Gorbovskis. — Būtinai.

Per paskesniuosius keturiasdešimt ciklų Gorbovskis leidosi į žvalgybą šešiolika kartų. Jis skraidė puikiu impulsiniu planetolaiviu „Skitas Alefas“, kurį jam buvo parūpinęs Baderis. Pirmuosius penkis kartus jis skrido į žvalgybą vienas, bandydamas Vladislavos egzosferą ašigaliuose, pusiaujyje įvairiose platumose. Pagaliau jis nusižiūrėjo šiaurės ašigalio rajoną ir pradėjo skraidyti su Valkenšteinu. Juodu kas kartą panirdavo į juodai oranžinės planetos atmosferą ir kas kartą kaip kamščiai iš vandens iššokdavo atgal. Bet kas kartą juodu panirdavo vis giliau.

Baderis į Desantininkų darbą įjungė tris observatorijas, kurios be paliovos informavo Gorbovskį apie meteorologinių frontų judėjimą Vladislavos atmosferoje. Baderio įsakymu vėl buvo gaminamas atomarinis vandenilis — degalai „Skitui Alefui“ (degalų prireikė kur kas daugiau, negu buvo numatyta). Atmosferos cheminės sudėties tyrinėjimai bombozondais su mezoniniais spinduliuotuvais buvo nutraukti.

Valkenšteinas ir Gorbovskis grįždavo iš žvalgybos nusiplūkę ir išvargę. Jie puldavo godžiai valgyti, o Gorbovskis pavalgęs dribdavo ant artimiausios sofos ir ilgai gulėdavo, linksmindamas draugus įvairiausiomis sentencijomis.

Gorbovskio kvietimu Sidorovas liko „Tarielyje“. Jam buvo leista „Skito Alefo“ testeriniuose užkaituose pastatyti biopavyzdžių konteinerius gaudytuvus ir biologinę ekspreslaboratoriją. Taigi jis privertė atmosferos fiziką Riu šiek tiek suglaudinti savo ūkį. Beje, iš to buvo maža naudos: konteineriai grįždavo tušti, ekspreslaboratorijos užrašų nepavykdavo iššifruoti. Siautėjančios atmosferos magnetinių laukų poveikis prietaisams chaotiškai kaitaliojosi, ir ekspreslaboratorija reikalavo žmogaus rankos. Lįsdamas iš kesono, Gorbovskis pirmiausia pamatydavo blizgantį Sidorovo pakaušį ir tylėdamas pliaukšėdavo sau per kaktą. Vieną kartą Sidorovui jis pasakė: „Michailai Albertovičiau, visa biologija man išlekia iš galvos šimtas dvidešimtame kilometre. Ten ji stačiai rūkte išrūksta. Labai jau ten baisu. Tik žiūrėk, kad neužsimuštum.“

Kartais Gorbovskis imdavo drauge Diksoną. Po kiekvienos tokios žvalgybos gauruotasis biologas gulėdavo. Sidorovo baikščiai prašomas prižiūrėti prietaisus, Diksonas atšaudavo, kad imtis kokių pašalinių darbų jis visai neketinąs. („Stačiai trūksta laiko, berniuk…“)

„Niekas iš jų neketina imtis pašalinių darbų, — su kartėliu galvojo Sidorovas. — Gorbovskis ir Valkenšteinas ieško miesto, Valkenšteinas ir Riu užsiėmę atmosfera, o Diksonas stebi viso trejeto dievišką pulsą. O išsilaipinimą jie vis atidėlioja, atidėlioja ir atidėlioja… Kodėl jie neskuba? Nejaugi jiems vis viena?“

Sidorovui rodėsi, kad šių keistų žmonių, vadinamų Desantininkais, jis niekad neperpras. Desantininkus žinojo ir jais didžiavosi visas didžiulis pasaulis. Būti Desantininko bičiuliu buvo laikoma didele garbe. Bet čia paaiškėjo, kad niekas gerai nežinojo, kas ja Desantininkas. Iš vienos pusės, tai kažkas neįtikėtinai drąsaus. Iš kitos, — kažkas gėdingai atsargaus: jie grįždavo. Jie visuomet mirdavo natūraliai. Jie sakė: „Desantininkas — tai tas, kuris tiksliai apskaičiuoja momentą, kada galima verstis be apskaičiavimų.“ Jie sakė: „Žuvęs Desantininkas nustoja buvęs Desantininku.“ Jie sakė: „Desantininkas eina ten, iš kur negrįžta mašinos.“ Ir dar jie sakė: „Galima sakyti: jis gyveno ir mirė blogas. Bet reikia sakyti: gyvendamas jis buvo Desantininkas, o žuvo blogas.“ Visi šie pasakymai buvo labai emocionalūs, bet iš jų visiškai niekas neaiškėjo. Daugelis įžymių mokslininkų ir tyrinėtojų buvo Desantininkai. Buvo laikas, kai Sidorovas taip pat žavėjosi Desantininkais. Tačiau viena — žavėtis, sėdint mokyklos suole, ir visai kas kita — stebėti, kaip Gorbovskis tartum vėžlys šliaužia kilometrą po kilometro, kuriuos būtų galima įveikti vienu rizikingu, bet žaibišku šuoliu.

Grįžęs iš šešioliktos žvalgybos, Gorbovskis pranešė, kad dabar jis tyrinėsiąs paskutinę ir sudėtingiausią kelio dalį į Vladislavos paviršių.

— Iki paviršiaus liko dvidešimt penki kilometrai visai neištirto sluoksnio, — pasakė jis, mirksėdamas mieguistomis akimis ir žiūrėdamas kažkur viršum galvų. — Tai labai pa vojingi kilometrai, ir aš būsiu labai atsargus. Mudu su Valkenšteinu leisimės į žvalgybą mažių mažiausiai dešimt — penkiolika kartų. Jeigu, žinoma, Direktorius Baderis aprūpins mus degalais.

— Direktorius Baderis degalais jus aprūpins, — didingai tarė Baderis. — Galite nė kiek neabejoti, Leonidai.

— Kaip puiku! — sušuko Gorbovskis. — Mat, aš būšiu labai atsargus ir todėl jaučiuosi turįs teisę pasiimti drauge Sidorovą.

Sidorovas pašoko. Visi sužiuro į jį.

— Stai ir sulaukei, berniuk, — tarė Diksonas.

— Taip. Reikia duoti naujokui šansą, — pasakė Baderis.

Vaseda tik nusišypsojo, linkčiodamas gražią galvą. Net

Valkenšteinas nutylėjo, nors jis buvo nepatenkintas. Didvyrių Valkenšteinąs nemėgo.

— Šitaip bus teisingai, — pasakė Gorbovskis. Jis ėmė trauktis atbulas ir neatsigręždamas pavydėtinai tvarkingai atsisėdo ant sofos. — Tegu naujokas skrenda. — Jis nusišypsojo ir atsigulė. — Ruoškite savo konteinerius, Michailai Albertovičiau, mes jus imame.

Sidorovas išbėgo iš kajutkompanijos. Valkenšteinas tarė:

— Be reikalo.

— Nebūk egoistas, Markai, — tingiai pasakė Gorbovskis. — Vaikinas sėdi čia jau metai. O jam tereikia gauti iš atmosferos bakterijų.

Valkenšteinas palingavo galvą ir tarė:

— Be reikalo. Jis didvyris.

— Tai nieko, — atsakė Gorbovskis. — Dabar aš prisimenu, kursantai jį vadino Atu. Be to, aš skaičiau jo knygelę. Jis geras biologas ir ne valiūkaus. Aš taip pat kažkada buvau didvyris. Ir tu. Ir Riu. Ar ne, Riu?

— Tikrai taip, vade, — atsakė Vaseda.

Gorbovskis susiraukė ir pasiglostė petį.

— Skauda, — gailiai tarė jis. — Toks baisus viražas. Ir dar prieš srovę. O kaip tavo kelis, Markai?

Valkenšteinas pakėlė koją, keliskart ją sulenkė ir ištiesė. Viši įdėmiai stebėjo jo judesius.

— „Deja, man pasislinko girnelė“, — nutęsdamas pasakė jis.

— Tuojau pamasažuosiu, — tarė Diksonas ir sunkiai atsistojo.

„Tarielis“ skriejo meridianine orbita ir praskrisdavo pro Vladislavos šiaurės ašigalį kas tris su puse valandos. Ciklui baigiantis, planetolaivis su Gorbovskiu, Valkenšteinu ir Sidorovu atsiskyrė nuo žvaigždėtaivio ir nėrė žemyn, į pat juodą spirališką duobę, lėtai besisukančią oranžinėje migloje, kuri dengė Vladislavos šiaurės ašigalį.

Iš pradžių visi tylėjo, paskui Gorbovskis prabilo:

— Suprantama, jie bus išsilaipinę šiaurės ašigalyje.

— Kas? — paklausė Sidorovas.

— Jie, — paaiškino Gorbovskis. — Ir jeigu jie iš viso statė miestą, tai būtent šiaurės ašigalyje.

— Toje vietoje, kur tada buvo šiaurės ašigalis, — patikslino Valkenšteinas.

— Taip, žinoma, toje vietoje. Kaip kad Marse.

Sidorovas įtemptai žiūrėjo, kaip ekrane iš kažkokio centro greitai sklinda į šalis oranžiniai taškai ir juodos dėmės. Paskui tas judėjimas sulėtėjo. „Skitas Alefas“ įjungė stabdžius. Dabar jis leidosi vertikaliai.

— Bet jie galėjo nutūpti ir pietų ašigafyje, — tarė Valkenšteinas.

— Galėjo, — sutiko Gorbovskis.

Sidorovas pagalvojo, kad Gorbovskis, neradęs svetimšalių miesto prie šiaurės ašigalio, taip pat metodiškai kapanotųsi prie pietų ašigalio, o paskui, neradęs jo ir ten, iššniukštinėtų visą planetą, kol vis dėlto ją surastų. Jam netgi pagailo Gorbovskio ir jo draugų. Ypač jo draugų.

— Michailai Albertovičiau, — staiga pašaukė Gorbovskis.

— Ką?

— Michailai Albertovičiau, ar kada nors esat matęs, kaip šoka elfai?

— Elfai? — nustebo Sidorovas.

Jis apsidairė. Gorbovskis sėdėjo pusiau į jį atsigręžęs ir šelmiškai skersakiavo. Valkenšteinas sėdėjo nuo Sidorovo visai nusisukęs.

— Elfai? — paklausė Sidorovas. — Kokie elfai?

— Su sparneliais. Žinote, tokie… — Gorbovskis atitraukė ranką nuo valdymo pulto mygtukų ir pamankštino pirštus. — Nematėt? Gaila. Ir aš nemačiau. Ir Markas, ir niekas nematė. O būtų įdomu pamatyti, ar ne?

— Be abejo, — sausai atsakė Sidorovas.

— Leonidai Andrejevičiau, — tarė Valkenšteinas. — O kodėl jie neišmontavo stoties apvalkalo?

— Jiems to nereikėjo, — pasakė Gorbovskis.

— Tai neekonomiška, — pridūrė Valkenšteinas.

— Vadinasi, jie buvo neekonomiški.

— Išlaidūs žvalgai, — tarė Valkenšteinas ir nutilo.

Planetolaivis krestelėjo.

— Imam, Markai, — tarė Gorbovskis nepažįstamu balsu.

Planetolaivis ėmė baisiai tirtėti. Tiesiog buvo neįmanoma įsivaizduoti, kad galima ištverti tokį drebėjimą. „Skitas Alefas“ įskriejo į atmosferą, kur staugė siautėjantys horizontalūs srautai, velkantys ilgas juodas kristalinių dulkių valkšnas, kur tuojau pat apako lokatoriai, kur tirštoje oranžinėje migloje trankė neregėtos jėgos žaibai. Galingi, visiškai nesuprantami magnetinio lauko žybsniai čia trikdė prietaisus ir skaidė plazminę giją fotoninių raketų reaktoriuje. Fotoninės raketos čia netiko, bet ne ką geriau čia buvo ir pirmarūšiam atominiam planetolaiviui „Skitui Alefui“.

Beje, kabinoje buvo tylu. Prie pulto susigūžęs sėdėjo Gorbovskis, diržais prisirišęs prie sėdynės. Ant akių jam krito juodi plaukai, po kiekvieno smūgio jis išsišiepdavo. Smūgiai tolydžio dažnėjo, ir atrodė, kad jis juokiasi. Tačiau tai buvo ne juokas. Sidorovas niekad nesitikėjo, kad Gorbovskis gali būti toks — ne keistas, bet kažkoks svetimas. Gorbovskis buvo panašus į velnią. Panašus į velnią buvo ir Valkenšteinas. Jis kabojo, išsižergęs prie atmosferos fiksatorių pulto, jo ištįsęs sprandas krūpčiojo. Buvo stebėtinai tylu. Tačiau prietaisų rodyklės, žali zigzagai ir dėmės fluorescenciniuose ekranuose, juodos ir oranžinės dėmės pe riskopo ekrane — viskas žaismingai blaškėsi ir sukosi, ir grindys trūkčiojo į šalis, ir lubos virpėjo, smego žemyn ir šokinėjo aukštyn.

— Kiberšturmaną, — kimiu balsu prabilo Valkenšteinas.

— Anksti, — tarė Gorbovskis ir vėl išsišiepė.

— Nuneš… Daug dulkių.

— Anksti, po velnių, — pasakė Gorbovskis. — Skrendu į ašigalį.

Valkenšteino atsakymo Sidorovas nenugirdo, nes ėmė veikti ekspreslaboratorija. Įsižiebė signalinė lemputė, ir po permatoma plastmasine plokštele ėmė slinkti įrašų juostelė. „Aha!“ — sušuko Sidorovas. Už borto buvo baltymo. Gyvos protoplazmos. Jos buvo daug, ir kas sekundę gausėjo. „Kas čia dabar?“ — nustebo Sidorovas. Sayirašiam prietaisui pritrūko juostos pločio, ir jis automatiškai persijungė į nulinį lygį. Paskui signalinė lemputė užgeso, ir juosta sustojo. Sidorovas suurzgė, nuplėšė gamyklos plombą ir abiem rankom kibo į prietaiso mechanizmą. Jis gerai pažinojo šį prietaisą, jis pats buvo prisidėjęs prie jo konstravimo ir negalėjo suprasti, kas sutriko. Nepaprastai įsitempęs, stengdamasis išlaikyti pusiausvyrą, Sidorovas apčiupinėjo štampuotų schemų blokus. Nuo smūgių jie galėjo suskilti. Jis buvo visiškai tai pamiršęs. Jie galėjo dvidešimt kartų suskilti per ankstesniąsias žvalgybas.„Kad tik jie nebūtų suskilę, — galvojo jis. — Kad tik jie būtų sveiki.“ Laivas nepakenčiamai drebėjo, ir Sidorovas kelis kartus trinktelėjo kaktą į plastmasinį panelį. Vieną kartą jis užsigavo nosį ir kurį laiką pro ašaras nieko nematė. Blokai, matyt, buvo sveiki. Tą akimirką „Skitas Alefas“ staiga pasviro ant šono.

Sidorovą svieste išsviedė iš sėdynės. Jis nulėkė per visą kabiną, sugniaužęs rankose su šaknimis išrautas panelių nuolaužas. Jis net ne išsyk sumetė, kas atsitiko. Paskui jis suprato, bet nepatikėjo.

— Reikėjo prisirišti, — tarė Valkenšteinas. — Pilotas.

Sidorovas šokinėjančiomis grindimis keturpėsčias priropojo prie savo sėdynės, užsisegė diržus ir apsiblaususiu žvilgsniu įsistebeilijo į prietaiso vidurius. lanetolaivis taip sudrebėjo, tarytum būtų atsitrenkęs į uolą. Sidorovas, išžiojęs perdžiūvusią burną, gaudė orą. Kabinoje buvo labai tylu, tik šnopštavo Valkenšteinąs, — į jo sprandą plūdo kraujas.

— liberšturmaną, — prabilo jis.

Ir tą pačią akimirką vėl sudrebėjo sienos. Gorbovskis tylėjo.

— Neį)raeina degalai, — staiga tyliai tarė Valkenšteinas.

— Matau, — atsiliepė Gorbovskis. — Daryk, kas pavesta.

— Nėra nė lašo. Mes krintam. Užspringo…

— Jungiu avarinę, paskutinę. Aukštis — keturiasdešimt penki… Sidorovai!

— Klausau, — pasakė Sidorovas ir ėmė kosčioti.

— Jūsų konteineriai pildosi. — Gorbovskis atgręžė į jį savo pailgą veidą su sausomis blizgančiomis akimis. Sidorovas nė karto nebuvo matęs tokio veido, kai Gorbovskis gulėdavo ant sofos. — Kompresoriai veikia. Jums sekasi, Atai!

— Man nepaprastai sekasi, — atsakė Sidorovas,

Dabar smogė iš apačios. Sidorovui viduje kažkas brakštelėjo, ir burna prisipildė karčių seilių.

— Degalai eina, — šūktelėjo Valkenšteinas.

— Gerai… Puiku! Bet daryk, susimildamas, kas pavesta. Sidorovai! Ei, Miša… — klausau, — sušvokštė Sidorovas, nepražiodamas dantų.

— Atsarginio komplekto neturit?

— Aha, — tarė Sidorovas. Dabar jis silpnai besusigaudė.

— Kas „aha“? — riktelėjo Gorbovskis. — Turi ar neturi?

— Neturiu, — atsakė Sidorovas.

— Pilotas, — tarė Valkenšteinas. — Didvyris.

Sidorovas sugriežė dantimis ir ėmė žiūrėti į periskopo ekraną. Ekrane iš dešinės į kairę bėgo neryškios oranžinės juostos. Buvo taip baisu ir biauru, kad Sidorovas užsimerkė.

— Jie nutūpė čia! — sušuko Gorbovskis. — Ten miestas, aš žinau!

Kabinoje įsiviešpatavo klaiki tyla, tik kažkas laibai zvbė. Ir staiga Valkenšteinas trūkčiojančiu bosu uždainavo:

Tvano žaibų staigus bliksnys —

Juodo verpeto sviestas.

Užtemdo akis pikta liepsna,

Bet Jeigu tu atgal pasuksi,

Kas gi į priekį beskris?

„Aš skrisčiau, — pagalvojo Sidorovas. — Kvailys, asilas. Reikėjo sulaukti, kol Gorbovskis ryšis tūpti. Pritrūko kantrybės. Jei šiandien jis tūptų, spiaučiau į ekspreslaboratoriją.“

O Valkenšteinas riaumojo:

Klaiki šypsena, žvilgsnis niaurus. Pilotas sukandęs dantis… Pabūgo Desantininkas, sakoma tau. Bet jeigu jis atgal nesugrįš, Kas gi į priekį beskris?

— Aukštis — dvidešimt vienas! — šūktelėjo Gorbovskis. — Pereinu į horizontalų skrydį!

„Dabar begalinės horizontalaus skridimo miautės, — pagalvojo Sidorovas. — Baisios horizontalaus skridimo minutės. Kiek smūgių ir širdies pykinimo, kol jie pasisotins savo tyrinėjimais. O aš sėdėsiu lyg aklas su savo kvaila sudaužyta mašina.“

Planetolaivis sudrebėjo. Smūgis buvo labai stiprus, toks, kad aptemo akys. Ir Sidorovas dusdamas pamatė, kaip Gorbovskis atsitrenkė veidu į pultą, o Valkenšteinas skėstelėjo rankas, išlėkė viršum sėdynės ir lėtai, kaip sapne, išskėstomis rankomis nukrito ant grindų ir liko ten gulėti veidu žemyn. Per jo nugarą lėtai, kaip, rudens lapas, čiaužė dviejose vietose trūkusio diržo gabalas. Kelias sekundes planetolaivis lėkė iš inercijos, ir Sidorovas, įsikibęs į diržo sagtį, jautė, kad viskas krinta. Bet paskui kūnas vėl pasidarė svarus.

Tuomet jis atsisegė sagtį ir atsistojo lyg ant vatinių kojų. Jis žiūrėjo į prietaisus. Aukštimačio rodyklė šliaužė aukš tyn, kontrolinės sistemos žali zigzagai blaškėsi mėlynuose langeliuose, palikdami lėtai gęstančias miglotas žymes. Kiberšturmanas vedė planetolaivį tolyn nuo Vladislavos. Sidorovas peržengė per Valkenšteiną ir priėjo prie pulto. Gorbovskis gulėjo, padėjęs galvą ant mygtukų. Sidorovas atsigręžė į Valkenšteiną. Tas jau sėdėjo, atsirėmęs rankomis į grindis. Jo akys buvo užmerktos. Tuomet Sidorovas atsargiai pakėlė Gorbovskį ir atrėmė jį į sėdynės atkaltę. „Nusispiauti man į ekspreslaboratoriją“, — pagalvojo jis. Jis išjungė kiberšturmaną ir nuleido pirštus ant lipnių mygtukų. „Skitas Alefas“ pradėjo daryti posūkį ir staiga šimtą metrų smuktelėjo. Sidorovas nusišypsojo. Jis išgirdo, kaip už nugaros Valkenšteinas įnirtingai sušvokštė:

— Nedrįsk…

Bet jis net neatsigręžė.

— Jūs geras pilotas, gerai nutupdėte laivą. Ir, mano supratimu, jūs puikus biologas, — pasakė Gorbovskis. Visas jo veidas buvo aptvarstytas. — Stačiai puikus biologas. Tikras entuziastas. Teisybė, Markai?

Valkenšteinas linktelėjo ir, praplėšęs lūpas, tarė:

— Be abejo. Jis gerai nutupdė laivą. Bet laivą pakėlė ne jis.

— Suprantate, — Gorbovskis kalbėjo labai nuoširdžiai, — aš skaičiau jūsų monografiją apie pirmuonis, — ji puiki. Bet mums su jumis ne pakeliui.

Sidorovas sunkiai gurktelėjo ir tarė:

— Kodėl?

Gorbovskis pažvelgė į Valkenšteiną, paskui į Baderį.

— Jis nesupranta.

Valkenšteinas linktelėjo. Jis nežiūrėjo į Sidorovą. Baderis taip pat linktelėjo ir pažvelgė į Sidorovą su kažkokiu gailesiu.

— O vis dėlto? — priekabiai paklausė Sidorovas.

— Jūs pernelyg mėgstat šturmus, — švelniai pasakė Gorbovskis. — Žinot, tą — Sturm und Drang, kaip pasakytų Direktorius Bade ris.

— Audrą ir veržimąsi, — Oriai išvertė Baderis.

— Iš tikrųjų, — tarė Gorbovskis. — Pernelyg. O to nereikia. Tai biauri savybė. Tai kraujas ir kaulai. O jūs šito net nesuprantat.

— Mano laboratorija žuvo. Aš kitaip negalėjau.

Gorbovskis atsiduso ir pažvelgė į Valkenšteiną. Valkenšteinas bodėdamasis pasakė:

— Eiva, Leonidai Andrejevičiau.

— Kitaip negalėjau, — atkakliai pakartojo Sidorovas.

— Reikėjo kitaip, — atšovė Gorbovskis. Jis apsisuko ir nuėjo koridoriumi.

Sidorovas stovėjo vidury koridoriaus ir žiūrėjo, kaip jie Irise nueina. Baderis ir Valkenšteinas vedė Gorbovskį už parankių. Paskui Sidorovas dirstelėjo į savo ranką ir pamatė ant pirštų raudonus lašus. Jis nusprendė eiti į medicinos kabiną, bet taip svirduliavo, kad turėjo ramstytis į sieną. „Juk norėjau, kad būtų kuo geriausiai, — pamanė jis. — Tai buvo svarbiausia — nutūpti. Ir aš atvežiau konteinerių su mikrofauna. Žinau, šitai labai vertinga. Ir Gorbovskiui tai labai vertinga: juk jam anksčiau ar vėliau pačiam teks išsilaipinti ir atlikti Vladislavoje reidą. Ir bakterijos jį užmuš, jei nerasiu būdo nuo jų apsisaugoti. Aš padariau tai, kas reikalinga. Vladislavoje, mėlynosios žvaigždės planetoje, yra gyvybė. Žinoma, aš padariau tai, kas reikalinga.“ Jis keletą kartų sušnabždėjo: „Aš padariau tai, kas reikalinga.“ Tačiau jis jautė, kad buvo ne visai taip. Pirmąkart jis šitai pajuto ten, apačioje, kai jie stovėjo prie planetolaivio, iki juosmens pasinėrę kunkuliuojančioje naftoje, kai horizonte didžiuliais stulpaiš tryško geizeriai ii Gorbovskis jį paklausė:„Na, ką jūs manot daryti, Michailai Albertovičiau?“, o Valkenšteinas nepažįstama kalba kažką pasakė ir vėl įlindo į planetolaivį. Paskui jis tai pajuto, kai „Skitas Alefas“, trečią kar atsiplėšęs nuo baisiosios planetos paviršiaus, audros smūgio vėl buvo nublokštas į naftos purvą. Ir jis jautė tai dabar.

— Juk norėjau, kad būtų kuo geriausiai, — neaiškiai tarė jis Diksonui, kuris jam padėjo atsigulti ant stalo.

Ką? — paklausė Diksonas.

— Man reikėjo išsilaipinti, — tarė Sidorovas.

— Gulėkit, — sudraudė Diksonas. Jis sumurmėjo: — Laukinis entuziazmas…

Sidorovas pamatė, kaip nuo lubų leidžiasi didelė balta kriaušė. Kriaušė pakibo visai arti, prie pat veido; akyse ėmė plaukti tamsios dėmės, ausys apkurto, ir staiga sunkiu bosu Valkenšteinas uždainavo:

Bet jeigu jis atgal nesugrįš, Kas gi Į priekį beskris?

— Bet kas… — atkakliai tarė Sidorovas užmerktomis akimis. — Bet kas eis pirmyn…

Diksonas stovėjo šalia ir žiūrėjo, kaip plona blizganti kiberchirurgo adata sminga į sužalotą ranką. „Kaip daug kraujo, — pamanė Diksonas. — Daug, daug. Gorbovskis laiku juos ištraukė. Taip ir reikia. Desantininkai turi grįžti, nes kitaip jie nebūtų Desantininkai. Ir kiekvienas Desantininkas kažkada buvo toks, kaip šis Atas…

GELMIŲ ZVALGYBA

Kabina buvo skirta vienam žmogui, ir dabar joje buvo labai ankšta. Akika sėdėjo į dešinę nuo Kondratjevo, ant ultragarsio lokatoriaus apvalkalo. Kad netrukdytų, ji glaudėsi prie sienos, atsirėmusi kojomis į pulto pagrindą. Žinoma, taip sėdėti jai buvo nepatogu, bet sėdynė prie pulto — vairuotojo vieta. Belovui buvo taip pat nepatogu. Jis tupėjo po anga ir kartkartėmis atsargiai ištiesdavo nutirpusias kojas — čia dešinę, čia kairę. Ištiesdamas dešinę, jis baksnojo Akikai į nugarą, dūsavo ir bosu atsiprašinėjo angliškai: „Beg your pardon.“ Akika ir Belovas buvo stažuotojai. Vienviečiuose povandeniniuose Vandenyno apsaugos laivuose okeanologams stažuotojams buvo ne per patogiausia.

Neskaitant Belovo atodūsių ir reaktoriuje gaudžiančio perkaitusio garo, kabinoje buvo tylu. Ankšta, tylu ir tamsu. Retkarčiais į iliuminatoriaus spektrolitą barkštelėdavo krevetės, išgąstingai paleisdamos šviečiančias gleives. Jos panėšėjo į mažus begarsius rožinius sprogimus. Tarytum kas būtų šaudęs mažyčiais sviediniais. Svysčiojant blyksniams, buvo galima matyti rimtą Akikos veidą ir blizgančias jos akis.

Akika žiūrėjo į ekraną. Ji iš pat pradžių prigludo prie sienos ir ėmė žiūrėti, nors žinojo, kad ieškoti reikės ilgai, gal būt, visą naktį. Ekranas buvo po iliuminatoriumi, pulto centre. Kad jį matytų, Akika turėjo ištempti kaklą. Bet ji žiūrėjo neatsitraukdama ir tylėjo. Tai buvo jos pirmoji gelmių žvalgyba.

Akika — plaukimo laisvu stiliumi čempionė. Ji buvo siaurų strėnų ir plačių vyriškų pečių. Kondratjevui magėjo ją matyti, ir jis norėjo kokia nors dingstimi įjungti šviesą. Pavyzdžiui, kad paskutinį kartą prieš paneriant būtų galima apžiūrėti angos užraktą. Bet šviesos Kondratjevas nejungė. Jis ir taip atsiminė Akiką: liekną ir kampuotą, kaip berniuką, su plačiais vyriškais pečiais, vilkinčią drobinę striukę su atraitytomis rankovėmis ir plačiomis trumpomis kelnėmis.

Ekrane pasirodė sodrus šviesus signalas. Akikos petys prisiglaudė prie Kondratjevo peties. Jis pajuto, kaip ji ištempia kaklą, norėdama geriau matyti, kas dedasi ekrane. Jis tai pajuto iš kvepalų dvelkimo ir, be to, iš vos užuodžiamo jūros varidens kvapo. Akika visuomet kvepėjo jūros vandeniu: šiaip ar taip, vandenyje ji praleisdavo ne mažiau kaip du trečdalius savo laisvalaikio.

Kondratjevas tarė:

— Rykliai. Keturi šimtai metrų.

Signalas suvirpėjo, suskilo į smulkias dėmeles ir išnyko. Akika atšlijo. Skaityti ultragarsio lokatoriaus signalų ji dar nemokėjo. O Belovas jau mokėjo, nes jis buvo vienerius metus praktikavęsis „Kunašire“. Tačiau jis sėdėjo užpakalyje ir ekrano nematė. Jis tarė:

— Rykliai — biaurybės.

Paskui jis nesmagiai pasikuitė ir bosu sududeno:

— Beg your pardon, Akiko-san.

Angliškai kalbėti nebuvo jokio reikalo, nes Akika penkerius metus buvo mokiusis Chabarovske ir puikiai suprato rusiškai.

— Nereikėjo taip prisivalgyti, — piktai tarė Kondratjevas. — Ir nereikėjo gerti. Juk žinai, kas būna.

— Dviese suvalgėm viso labo vieną keptą antį, — pasiteisino Belovas. — Ir išgėrėm po dvi taureles. Negalėjau atsisakyti. Mes buvom šimtą metų nesimatę, ir šiandien naktį jis išskrenda. Tikriausiai jis jau išskrido. Viso labo po dvi taureles… Nejaugi trenkia?

— Trenkia.

„Biauru“, — pamanė Belovas. Jis atkišo apatinę lūpą, tyliai papūtė kvapą ir patraukė nosimi.

— Užuodžiu tik kvepalus, — tarė jis.

„Kvailys“, — pamanė Kondratjevas. Akika pasiteisino:

— Nežinojau, kad čia taip rimta. Būčiau nesikvėpinusi.

— Kvepalai nebaisu, — pasakė Belovas. — Netgi malonu.

„Be reikalo jį paėmiau“, — pagalvojo Kondratjevas. Belovas trinktelėjo pakaušį į angos užraktą ir suinkštė iš skausmo.

— Kas yra? — paklausė Kondratjevas.

Belovas atsiduso, atsisėdo turkiškai ir, pakėlęs ranką, apčiupinėjo viršum galvos užraktą. Užraktas buvo šaltas, aštriais grubiais kampais. Jis laikė prispaudęs prie angos sunkų dangtį. Viršum dangčio buvo vanduo. Šimtas metrų vandens iki paviršiaus.

— Kondratjevai, — kreipėsi Belovas.

— Ką?

— Klausyk, Kondratjevai, kodėl plaukiam po vandeniu? Išplaukim į paviršių ir atidarykim dangtį. Grynas oras ir visa kita…

— Viršuje penki balai, — atsakė Kondratjevas.

„Taip, taip, — pagalvojo Belovas, — penki balai, bangos, atvirą angą užlietų. Bet vis vien, šimtas metrų viršum galvos — nejauku. Tuojau grimsime dar giliau, ir bus du šimtai metrų, trys šimtai, penki šimtai. Gal būt, bus kilometras, ir netgi trys kilometrai. Veltui prisiprašiau, — pa manė Belovas. — Reikėjo pasilikti „Kunašire“ ir rašyti straipsnį.“

Į iliuminatorių barkštelėjo dar viena krevetė. Tarytum mažytis rožinis sprogimas. Belovas įsižiūrėjo į tamsą, kur akimirką buvo matyti nukirpta Kondratjevo galva.

Kondratjevui, suprantama, tokios mintys ir į galvą neateina. Kondratjevas visai kitoks, jis ne toks, kaip daugelis. Pirma, jis iš praeito šimtmečio. Antra, jo nervai geležiniai. Tokie pat geležiniai, kaip prakeiktas užraktas. Trečia, jam nusispiauti į neištirtas gelmių paslaptis. Jis įnikęs į tiksliuosius vandens gyvių apskaičiavimo metodus ir į proteino kiekio variacijas planktono lauko hektare. Jis susirūpinęs grobuonimi, kuris papiovė jaunuosius banginius. Šešiolika jaunų banginių per ketvirtį metų, ir visi tarytum parinkti, patys geriausi. Kone Ramiojo vandenyno banginių augintojų pasididžiavimas.

— Kondratjevai!

— Ką?

— Nepyk.

— Nepykstu, — piktai atkirto Kondratjevas. — Ką čia prasimanai.

— Man pasirodė, kad tu pyksti. Kada pradėsim grimzti gilyn?

— Greitai.

Pok… Pok-pok-pdk-pok… Visas būrys krevečių. Visai kaip Naujųjų metų pirotechnika. Belovas spazmiškai nusižiovavo ir skubiai užsičiaupė. Stai ką jis padarys: visą laiką bus užsičiaupęs.

— Akiko-san, — tarė jis. — How do you feęl?

— Gerai, ačiū, — mandagiai atsakė Akika.

Iš balso buvo galima suprasti, kad ji neatsigręžė. „Taip pat pyksta, — nusprendė Belovas. — Todėl, kad įsimylėjusi Kondratjevą. Pyksta Kondratjevas, pyksta ir ji. Ji žiūri į Kondratjevą iš apačios į viršų ir vadina jį ne kitaip, kaip „draugu submarinos meistru“. Labai jį gerbia, stačiai garbina. Taip, ji iki ausų jį įsimylėjusi, šitai visiems aišku. Aišku, tur būt, netgi pačiam Kondratjevui. Tik jai pačiai neaišku. Vargšelė, iai labai nepasisekė. Žmogus geležinių nervų, špižinių raumenų ir varinio veido. Monumentalus žmogus šis Kondratjevas. Žmogus Buda. Žmogus pats sau paminklas. Ir savo amžiui. Ir visai herojiškai praeičiai.“

Antrą valandą nakties Kondratjevas įjungė šviesą ir paėmė žemėlapį. Povandeninis laivas kabojo viršum daubos centro aštuoniasdešimt mylių į pietvakarius nuo dreifuojančio „Kunaširo“. Kondratjevas išsiblaškęs brūkštelėjo nagu per žemėlapį ir paskelbė:

— Pradėsim leistis.

— Pagaliau, — sumurmėjo Belovas.

— Drauge submarinos meistre, — tarė Akika. — Leisimės vertikaliai?

— Mes ne batiskafe, — sausai atsakė Kondratjevas. — Leisimės spirale.

Jis ir pats nežinojo, kodėl atsakė taip sausai. Gal būt, todėl, kad vėl išvydo Akiką. Jis manė, kad gerai ją atsimena, bet pasirodė, jog keletą valandų tamsoje jis teikė jai kitų moterų bruožų, kurie jai buvo visai svetimi. Jis teikė jai bruožų tų moterų, kurios seniau jam buvo patikusios. Darbo draugių, artisčių iš įvairių filmų. Šviesoje šie bruožai išnyko, ir ji pasirodė jam lieknesnė, kampuotesnė, tamsesnė, negu jis vaizdavosi. Ji buvo panaši į paauglį berniuką. Ji ramiai sėdėjo šalia jo, nudūrusi akis, susidėjusi rankas ant plikų kelių. „Keista, — pagalvojo jis, — seniau aš niekad nesu užuodęs, kad ji kvėpinasi.“

Jis išjungė šviesą ir pradėjo leistis gilyn. Povandeninio laivo nosis labai nuknebo, ir Belovas įsispyrė keliais į sėdynės atkaltę. Dabar per Kondratjevo petį jis matė šviečiančius ciferblatus ir ultragarsio lokatoriaus ekraną viršutinėje pulto dalyje. Ekrane žiebėsi ir nyko virpančios kibirkštys: matyt, signalai ėjo nuo giliavandenių žuvų, kurios buvo dar per toli, kad būtų galima jas pažinti. Belovas nukreipė akis į ciferblatus, ieškodamas gylio rodyklės. Batimetras buvo kairiosios pusės krašte. Raudona rodyklė lėtai slinko prie atžymos „200“. Paskui ji taip pat lėtai slinks prie atžymos „300“, paskui — prie atžymos „400“… Po laivu — trijų kilometrų praraja, o laivas — tai menkas šapelis neįsivaizduojamoje vandens masėje. Belovas staiga pajuto, kad kažkas trukdo jam kvėpuoti. Tamsa kabinoje pasidarė tiršta ir negailestinga, kaip šaltas sūrus vanduo už borto. „Prasideda“, — pamanė Belovas. Jis įkvėpė oro ir sulaikė jį plaučiuose. Paskui užsimerkė, abiem rankom įsitvėrė į sėdynės atkaltę ir pradėjo mintyse skaičiuoti. Kai užmerktose akyse ėmė plaukti spalvotos dėmės, jis garsiai iškvėpė orą ir perbraukė delnu per kaktą. Delnas pasidarė šlapias.

Raudonoji rodyklė nuslinko per atžymą „200“. Tai atrodė gražu ir šiurpu: raudona rodyklė ir žali skaitmenys tamsoje. Rubino rodyklė ir smaragdo skaitmenys. 200, 300… 1000… 3000… 5000… „Visai nesuprantu, kodėl vis dėlto aš okeanologas? Kodėl aš ne metalurgas arba sodininkas? Baisi kvailystė. Iš kiekvieno šimto žmonių tik vienas serga gelmių liga. Ir štai tas vienas — Okeanologas, nes jam patinka tyrinėti galvakojus. Dėl galvakojų jis stačiai kraustosi iš proto. Cefalopoda, kad juos kur velniai. Kodėl aš netyrinėju ką nors kita? Pavyzdžiui, triušius. Arba sliekus. Riebius sliekus šlapioje žemėje, kepinant saulei. Ir nebūtų nei tamsos, nei siaubo nuo sūrios gelmės. Tik žemė ir saulė.“ Jis garsiai tarė:

— Kondratjevai!

— Ką?

— Klausyk, Kondifatjevai, norėtum tyrinėti sliekus?

Kondratjevas pasilenkė ir tamsoje pagraibė. Kažkas spragtelėjo, ir Belovui į veidą padvelkė ledinio deguonies srovė. Jis godžiai pakvėpavo, žiovaudamas ir springdamas.

— Gana, — pasakė jis. — Ačiū.

Kondratjevas išjungė deguonį. Jam, žinoma, buvo nusispiauti į sliekus. Raudona rodyklė nuslinko per atžymą „300“. Belovas vėl pašaukė:

— Kondratjevai!

— Ką?

— Ar tu tikras, kad kalmaras?

— Nesuprantu.

— Kad banginius papiovė kalmaras?

— Greičiausiai kalmaras.

— O gal daiginiai delfinai?

— Gal būt.

— Arba kašalotas?

— Gal būt, kašalotas. Nors kašalotas paprastai puola pateles. Bandoje buvo daug patelių. O daiginiai delfinai puldinėja pavienius.

— Ne, tai buvo ika, — plonu balsu tarė Akika. — Oo-ika.

Oo-ika — tai milžiniškas giliavandenis kalmaras. Jis žiaurus ir umarus kaip žaibas. Jis turi galingą stangrų liemenį, dešimt kibių letenų ir žiaurias protingas akis. Jis puola banginį iš apačios ir akimirksniu sudrasko jam vidurius. Paskui jis lėtai grimzta su laimikiu į dugną, — nė vienas ryklys, net alkaniausias, nedrįsta prie jo prisiartinti. Jis įsirausia į dumblą ir laisvai puotauja. Vandenyno apsaugos povandeninio laivo užkluptas, jis nesitraukia. Jis stoja į mūšį, ir rykliai susirenka pagriebti mėsos gabalų. Milžiniško kalmaro mėsa stangri kaip guma, bet rykliai ją ryja.

— Taip, — tarė Belovas. — Tikriausiai tai buvo kalmaras.

— Greičiausiai kalmaras, — pritarė Kondratjevas.

„Vis vien, ar tai kalmaras, ar ne kalmaras“, — pamanė jis. Tokiose štai daubose gali šeimininkauti ir baisesni padarai. Juos reikia surasti ir sunaikinti, nes, paragavę banginių mėsos, jie nebepaliks jų ramybėje. Paskui jis pagalvojo, kad jei iš tiesų pasitaikytų kas nors nepažįstama, stažuotojai būtinai jį užpultų ir reikalautų, kad jis „leistų jiems susivokti“. Darbinį povandeninį laivą stažuotojai visuomet painioja su tiriamuoju batiskafu.

Keturi šimtai metrų.

Kabinoje buvo labai tvanku. Jonizatorių neužteko. Kondratjevas girdėjo, kaip sunkiai už jo nugaros kvėpuoja Belovas. Užtat Akikos visai nebuvo girdėti; galima buvo manyti, kad jos čia nėra. Kondratjevas įleido į kabiną dar truputį deguonies. Paskui žvilgtelėjo į kompasą. Stipri srovė suko laivą skersai kurso.

— Belovai, — prabilo Kondratjevas. — Pažymėk: šilta srovė, gylis — keturi šimtai keturiasdešimt, kryptis — ziuidziuid-vestas, greitis — du metrai per sekūndę.

Belovas girgžtelėjo diktofono svirtelę ir silpnu balsu kažką sumurmėjo.

— Tikras Golfstrimas, — tarė Kondratjevas. — Mažas Golfstrimas.

— Temperatūra? — silpnu balsu paklausė Belovas.

— Dvidešimt keturi.

Akika nedrąsiai tarė:

— Keista temperatūra. Neįprasta.

— Jeigu kur nors po mumis vulkanas, — išstenėjo Belovas, — būtų įdomu. Have you ever tastedxkalmarų sriubą, Akiko-san?

— Dėmesio, — tarė Kondratjevas. — Tuojau plauksim iš srovės. Laikykitės už ko nors.

— Lengva pasakyti, — burbtelėjo Belovas.

— Gerai, drauge submarinos meistre, — tarė Akika.

„Galite laikytis manęs“, — ; norėjo jai pasiūlyti Kondratr jevas, bet pasidrovėjo. Jis staiga pakreipė povandeninį laivą ant kairiojo borto ir beveik statmenai nėrė žemyn. „0-och“, — šūktelėjo Belovas ir numetė Kondratjevui ant pakaušio diktofoną. Paskui Kondratjevas pajuto, kad jam į petį įsikibo Akikos pirštai, įsikibo ir nuslydo.

— Apkabinkite mane per pečius, — paliepė jis.

Tą akimirką jos pirštai vėl nuslydo, ir ji vos nepargriuvo veidu į pulto kraštą. Jis vos suspėjo pakišti ranką, ir ji atsitrenkė veidu į jo alkūnę.

— Atleiskite, — tarė | ji.

— Ak, tyliau, — sudejavo Belovas. — Tyliau, Kondratjevai!

Atrodė, lyg būtų nutrūkęs liftas. Kondratjevas atitraukė nuo pulto ranką, pagraibė dešinėje ir apčiuopė vešlius Akikos plaukus.

— Susitrenkėt? — paklausė jis.

— Ne, ačiū.

Jis pasilenkė ir paėmė ją už parankės.

— Ačiū, — pakartojo ji. — Ačiū… Aš pati…

Jis paleido ją ir dirstelėjo į batimetrą. Šeši šimtai penkiasdešimt… šeši šimtai penkiasdešimt penki… šeši šimtai šešiasdešimt.

— Tyliau, Kondratjevai, — dusliai prašė Belovas. — Gana.

Šeši šimtai aštuoniasdešimt metrų. Kondratjevas pakreipė laivą į horizontalų kursą. Belovas garsiai žiaugtelėjo ir atšlijo nuo sėdynės atkaltės.

— Viskas, — pranešė Kondratjevas ir įjungė šviesą.

Akika užsidengė delnu nosį, jos skruostais tekėjo ašaros.

— Kibirkštys iš akių, — prabilo ji, prisiverstinai šypsodamasi.

— Atleiskite, Akiko-san, — tarė Kondratjevas.

Jis jautėsi kaltas. Daryti tokį staigų piką nebuvo jokio reikalo. Jam stačiai įkyrėjo be galo leistis spirale. Jis nusišluostė nuo kaktos prakaitą ir apsidairė. Belovas sėdėjo susigūžęs, ligi juosmens plikas, ir laikė prie burnos sugniaužtus marškinius. Jo veidas buvo šlapias ir pilkas, akys — raudonos.

— Kepta antis, — tarė Kondratjevas. — Įsidėmėk, Belovai.

— Įsidėmėsiu. Duok dar deguonies.

— Neduosiu. Apsinuodysi.

Kondratjevas norėjo pasakyti dar keletą žodžių apie taureles, bet susilaikė ir išjungė šviesą. Povandeninis laivas vėl ėmė plaukti spirale, ir visi ilgai tylėjo, netgi Belovas. Septyni šimtai metrų, septyni šimtai penkiasdešimt, aštuoni šimtai…

— Stai jis, — sušnabždėjo Akika.

Per ekraną lėtai slinko siaura neryški dėmė. Gyvūnas tebebuvo labai toli, ir jį pažinti kol kas buvo neįmanoma. Tai galėjo būti kalmaras, kašalotas, atsiskyrėlis banginis arba stambus bangininis ryklys, o, gal būt, koks nors nežinomas gyvūnas. Gelmėse tebėra daug žmogui nežinomų arba menkai žinomų gyvūnų. Vandenyno apsauga turėjo žinių apie milžiniškus ilgasprandžius ir ilgauodegius vėžlius, apie drakonus, apie giliavandenius vorus, įsikūrusius prarajose į pietus nuo Bonino, apie vandenyno gyvius — mažas plėšrias žuvytes, kurios tūkstantiniais būriais traukia pusantro — dviejų kilometrų gylyje ir pakeliui viską naikina. Patikrinti šių žinių kol kas nebuvo nei progos, nei ypatingo reikalo.

Kondratjevas pamažu suko laivą, kad gyvūnas nedingtų iš akiračio.

— Plaukime prie jo arčiau, — paprašė Belovas. — Plaukini arčiau I

Jis garsiai kvėpavo Kondratjevui į ausį. Povandeninis laivas lėtai artėjo prie gyvūno.

Kondratjevas įjungė vizyrą, ir ekrane įsižiebė šviesūs susikryžiavę siūlai. Siaura dėmė plaukė prie sankryžos.

— Palūkėk, — tarė Belovas. — Neskubėk, Kondratjevai.

Kondratjevas įširdo. Jis pasilenkė, apčiuopė po kojomis diktofoną ir per petį kyštelėjo jį į tamsą.

— Kas yra? — nepatenkintas paklausė Belovas.

— Diktofonas, — tarė Kondratjevas. — Fiksuok: gylis — aštuoni šimtai, suradom taikinį.

— Suspėsim.

— Duokit man, — pasakė Akika.

— Beg your pardon. — Belovas kostelėjo. — Kondratjevai! Nesugalvok į jį šaudyti, Kondratjevai. Pirma reikia pažiūrėti.

— Žiūrėk, — tarė Kondratjevas.

Atstumas tarp povandeninio laivo ir gyvūno mažėjo. Dabar buvo aišku, kad tai milžiniškas kalmaras. Jeigu ne stažuotojai, Kondratjevas nebūtų delsęs. Vandenyno apsaugos darbuotojas delsti neturi teisės. Nė vienas jūros gyvūnas auginamiems banginiams nedarė tiek žalos, kaip milžiniškas kalmaras. Kiekvienas povandeninis laivas vos tik aptiktą kalmarą turėjo tučtuojau sunaikinti. Jo signalas būdavo įvedamas į gijų sankryžą ekrane, paskui povandeninis laivas paleisdavo torpedas. Dvi torpedas. Kartais, kad būtų tikriau, tris. Torpedos eidavo ultragarsiu spinduliu ir sprogdavo šalia taikinio. Į sprogimo vietą iš visų pusių suplaukdavo rykliai.

Kondratjevas su gailesčiu atitraukė pirštą nuo torpedų aparato paleidžiamosios svirtelės.

— Žiūrėk, — pakartojo jis.

Bet dar nebuvo į ką žiūrėti. Aiškaus regėjimo riba švariausiame okeano vandenyje neprašoko dvidešimt penkių — trisdešimties metrų, ir tik ultragarsis lokatorius leido surasti taikinį už pusės kilometro.

— Kad tik greičiau, — susijaudinęs tarė Belovas.

— Neskubėk.

Vandenyno apsaugos povandeniniai laivai saugo planktono pasėlius nuo banginių ir banginius — nuo jūros plėšrūnų. Povandeniniai laivai tyrinėjimo tikslams nepritaikyti. Jie perdaug triukšmingi. Kai kalmaras nepanori arčiau susipažinti su povandeniniu laivu, jis pasitraukia pirma, negu galima įjungti prožektorius ir jį apžiūrėti. Jį persekioti beviltiška: milžiniški galvakojai yra triskart greitesni už patį greičiausią povandeninį laivą. Kondratjevas dėjo viltis tik į nepaprastą kalmaro drąsą ir žiaurumą, kurie kartais paakina jį susiremti su nuožmiais kašalotais ir būriais ryklių.

— Atsargiau, atsargiau, — švelniai prašė Belovas.

— Gal duoti deguonies? — kandžiai paklausė Kondratjevas.

Akika tyliai spūstelėjo jam petį. Ji jau valandėlę stovėjo, pasilenkusi prie ekrano, ir jos plaukai kuteno Kondratjevui ausį ir skruostą.

— Ika mus mato, — tarė ji.

Belovas suriko:

— Nešauk!

Dėmė ekrane — dabar ji buvo didelė ir beveik apvali — gana greitai slinko žemyn. Kondratjevas patenkintas nusišypsojo. Kalmaras leidosi po laivu į puolimo poziciją. Jis ir nemanė sprukti. Jis pats ruošėsi susiremti.

. — Nepaleisk jo, — sušnabždėjo Belovas.

Akika taip pat pasakė:

— Ika traukiasi.

Stažuotojai dar nesuprato, kas dedasi. Kondratjevas ėmė knebinti laivo nosį. Kalmaro pėdsakas vėl išplaukė į gijų sankryžą. Tereikėjo tik paspausti svirtelę, ir biaurybė išlakstytų į skutus.

— Nešauk, — kartojo Belovas. — Tik nešauk.

„Įdomu, kur dėjosi jo gelmių liga?“ — pamanė Kondratjevas. Jis pasakė:

— Kalmaras tuojau bus po mumis. Pastatysiu laivą nosimi žemyn. Būkite pasiruošę.

— Gerai, drauge submarinos meistre, — tarė Akika.

Belovas, netardamas nė žodžio, ėmė gyvai sukiotis, ruoštis. Povandeninis laivas lėtai krypo. Signalas ekrane didėjo ir darėsi panašus į daugiakampę žvaigždę su mirgančiais spinduliais. Povandeninis laivas sustingo vietoje, nuknebinęs nosį stačiai žemyn.

Matyt, kalmarą apstulbino keistas tykojamos aukos elgesys. Bet jis dvejojo tik kelias sekundes. Paskui puolė į ataką. Umariai ir drąsiai, kaip tikriausiai jau buvo daręs kokį tūkstantį kartų per savo neįsivaizduojamai ilgą gyvenimą.

Signalas išsiplėtė ir užpildė visą ekraną.

Kondratjevas išsyk įjungė visus prožektorius: du — abipus angos ir vieną — po dugnu. Šviesa buvo labai stipri. Skaidrus vanduo atrodė gelsvai žalias. Akika kvėptelėjo. Kondratjevas atsigręžė į ją. Ji tupėjo prie iliuminatoriaus, laikydamasi ranka už pulto krašto. Iš po rankos kyšojo plikas įdrėkstas kelis.

— Žiūrėkit, — kimiai tarė Belovas. — Žiūrėkit, štai jis! Pažiūrėkit!

Šviečianti migla už iliuminatoriaus iš pradžių buvo nejudanti. Paskui joje sukruto kažkokie šešėliai. Šmėstelėjo ilga ir lanksti figūra, ir po sekundės jie išvydo kalmarą. Tiksliau tariant, jie išvydo platų blyškų kūną, dvi įdėmias akis apatinėje jo dal;je, o po akimis, tarytum siaubingus ūsus, du pluoštus storų judančių letenų. Visa tai akimirksniu apgobė iliuminatorių ir uždengė prožektoriaus šviesą. Povandeninis laivas stipriai susverdėjo, kažkas biauriai, kaip peiliu per stiklą, sudžeržgė per apvalkalą.

— Stai kaip, — tarė Kondratjevas. — Prisižiūrėjot?

— Koks didelis! — pagarbiai šūktelėjo Belovas. — Akikosan, jūs pastebėjot, koks jis didelis?

— Oo-ika, — tarė Akika.

Belovas pasakė:

— Niekur neradau minint tokių stambių egzempliorių. Mano manymu, jo tarpuakis — daugiau kaip dviejų metrų pločio. O kaip tu manai, Kondratjevai?

— Maždaug tiek.

— O jūs, Akiko-san?

— Pusantro — du metrai, — atsakė patylėjusi Akika.

— Taigi pagal įprastines proporcijas… — Belovas pašnibždom skaičiavo, lenkdamas pirštus. — Liemens ilgis — mažių mažiausiai trisdešimt metrų, o svoris…

— Klausykit, — nekantriai nukirto Kondratjevas. — Prisižiūrėjot?

Belovas tarė:

— Ne, ne, palūkėk. Reikia kaip nors atsitraukti ir visą jį nufotografuoti.

Povandeninis laivas vėl sudrebėjo, ir vėl biauriai sugirgždėjo raginėmis žiaunomis brėžiamas metalas.

— Cia tau ne banginis, mielasis, — piktdžiugiškai burbtelėjo Kondratjevas ir pridūrė: — Dabar jis nebepaliktų mūsų ramybėj ir šliaužiotų apie laivą porą valandų, ne mažiau. Stai aš jį krėstelėsiu, ir jis paklius į verdančio turbinų vandens srovę. Tuomet greitai apsisuksim, nufotografuosim jį ir sušaudysim. Gerai?

Laivas vis labiau siūbavo. Matyt, kalmaras įsiuto ir mėgino jį perlaužti. Kelias sekundes pro iliuminatorių buvo matyti viena jo letena — telegrafo stulpo storio violetinė žarna, nusėta godžiai krutančių siurbtukų. Iš siurbtukų kyšantys juodi kibukai lyžtelėjo spektrolitą.

— Gražuolis, — suburkavo Belovas. — Klausyk, Kondratjevai, ar negalima drauge su juo pakilti į paviršių?

Kondratjevas atgręžė veidą ir prisimerkęs pažvelgė į BeloVą.

— Į paviršių? — prabilo jis. — Prašom. Dabar jis neatstos nuo mūsų. Kiek, sakai, jis gali sverti?

— Apie septyniasdešimt tonų, — netvirtai atsakė Belovas.

Kondratjevas švilptelėjo ir vėl atsisuko į pultą.

— Bet šitiek — Ore, — skubiai pridūrė Belovas. — O vandeny…

— Vis vien ne mažiau kaip dešimt tonų, — tarė Kondratjevas. — Mes nepakelsim. Ruoškitės, tuojau suksimės.

Akika skubiai atsitūpė, neatitraukdama akių nuo iliuminatoriaus. Ji labai bijojo ką nors įdomaus pražiopsoti: „Jeigu ne šie stažuotojai, — pagalvojo Kondratjevas, — jau seniai būčiau šią biaurybę nudėjęs ir pradėjęs ieškoti jo gi minaičių.“ Jis neabejojo, kad kažkur daubos dugne slapstosi baidyklės vaikai, anūkai ir proanūkiai — potencialus, o, gal būt, ir jau veikiantys piratai, užpuldinėjantys banginius jų migracijos trasose.

Povandeninis laivas grįžo į horizontalią padėtį.

— Tvanku, — sumurmėjo Belovas.

— Tvirčiau laikykitės, — tarė Kondratjevas. — Pasiruošę? Pirmyn!

Jis iki galo pasuko greičio rankeną. Visu greičiu, trisdešimt mazgų. Veriamai susmaugė turbinos. Už nugaros kažkas trinktelėjo, pasigirdo neaiškus dejavimas. „Vargšas Belovas“, — pamanė Kondratjevas. Jis sumažino greitį ir pradėjo sukti vairą. Povandeninis laivas apiplaukė pusratį ir grįžo prie kalmaro.

— Dabar žiūrėkit, — tarė Kondratjevas.

Kalmaras kabojo dvidešimt metrų nuo povandeninio laivo, blyškus, keistai plokščias, su nukarusiais čiuptuvais ir suglebusiu liemeniu. Jis buvo panašus į degtuko nudilgytą vorą. Jo mįslingos akys buvo nuleistos žemyn ir pakreiptos į šoną, tarytum jis būtų ką svarstęs. Gyvo kalmaro iš taip arti Kondratjevas dar nebuvo matęs ir todėl žiūrėjo į jį smalsiai ir biaurėdamasis. Tai buvo iš tiesų nepaprastai stambus egzempliorius. Gal būt, vienas iš stambiausių pasaulyje. Tačiau tą valandėlę jis neatrodė nei galingas, nei baisus plėšrūnas. Kondratjevas staiga prisiminė krūvas banginių vidurių, kurias jis buvo matęs Petropavlovsko banginių dorojimo kombinate.

Praėjo kelios minutės. Belovas, gulte užgulęs Kondratjevą, tarškino kino kamera. Akika kažką burbėjo į diktofoną (rodos, japoniškai), neatitraukdama akių nuo kalmaro. Kondratjevui nutirpo sprandas. Jis bijojo, kad kalmaras gali atsigauti ir pasprukti arba vėl užpulti laivą, ir tuomet būtų reikėję viską pradėti iš naujo.

— Ar jūs greitai? — pasiteiravo Kondratjevas.

— Labai, — nesusivokdamas kimiai atsakė Belovas.

Kalmaras pradėjo peikėtis. Jo letenos mėšlungiškai trūktelėjo. Tarsi šarnyrai lizduose pasisuko didžiulės, it futbolo kamuolys akys ir įsistebeilijo į prožektorių šviesą. Paskui letenos išsitiesė, vėl susitraukė, ir blyškiai violetinė oda pasidarė tamsiai violetinė. Kalmaras buvo nutvilkytas, apkurtintas, bet ruošėsi naujam šuoliui. Kalmaras nesitraukė. Jis ir nemanė trauktis.

— Na? — nekantriai paklausė Kondratjevas.

— Gerai, — tarė nepatenkintas Belovas. — Gali šauti.

— Lipk nuo pečių, — paliepė Kondratjevas.

Belovas pasitraukė ir atrėmė smakrą į dešinį Kondratjevo petį. Matyt, gelmių liga jam buvo išdulkėjusi. Kondratjevas pažvelgė į ekraną, paskui uždėjo pirštą ant nuleidžiamosios svirtelės.

— Per arti, — sumurmėjo jis. — Na, nieko. Šūvis!

Povandeninis laivas krūptelėjo.

— Šūvis!

Laivas dar kartą krūptelėjo. Kalmaras lėtai skėtė letenas, kai prie jo akių viena paskui kitą sprogo dvi piroksilinės torpedos. Du drumsti blyksniai ir du griausmai: bombrrr, bombrrr. Kalmarą apgaubė juodas debesis, o povandeninis laivas šastelėjo atgal, parvirto ant kairiojo borto ir ėmė šokčioti vietoje.

Kai bangavimas liovėsi, prožektoriai nušvietė rudai pilką liulančią masę, iš kurios į gelmę sukdamiesi grimzdo rūkstantys beformiai gabalai. Šviesos spinduliuose kai kurie dar rangėsi ir trūkčiojo, mesdami šešėlius į gelsvai žalią gelmę, ir skendo tamsoje. O lokatoriaus ekrane vienas po kito pasirodė keturi, penki, septyni signalai, nekantrūs, tykantys.

— Rykliai, — tarė Kondratjevas. — Jie greiti.

— Rykliai — šlykštynė, — kimiai tarė Belovas. — Stai kalmaro… gaila… Toks egzempliorius! Tu barbaras, Kondratjevai… O jei jis protingas?

Kondratjevas nutylėjo ir įjungė šviesą. Akika sėdėjo, prigludusi prie sienos, palenkusi galvą ant peties. Ji buvo užsimerkusi, burna pravira. Kakta, skruostai, kaklas, plikos rankos ir kojos žvilgėjo nuo prakaito. Diktofonas gulėjo prie kojų. Kondratjevas jį paėmė. Akika atsimerkė ir droviai nusišypsojo.

— Tuojau grįžtam, — pasakė Kondratjevas.

Jis pagalvojo: „Rytoj naktį nusileisiu ir iššaudysiu likusius.“

— Labai tvanku, drauge submarinos meistre, — prabilo Akika.

— Žinoma, — piktai tarė Kondratjevas. — Ir konjakas, ir kvepalai…

Akika nuleido galvą.

— Ne, nieko, — tarė Kondratjevas. — Tuojau grįžtam, Belovai!

Belovas neatsakė. Kondratjevas atsigręžė ir pamatė, kad Belovas, pakėlęs rankas, graibo angos užraktą.

— Ką tu čia darai, Belovai? — ramiai paklausė Kondratjevas.

Belovas atgręžė į jį pilką veidą ir pasakė:

— Labai tvanku. Reikia atidaryti.

Kondratjevas sudavė jam kumščiu į krūtinę, ir šis nugriuvo aukštielninkas. Kondratjevas skubiai atsuko deguonies čiaupą, paskui atsistojo ir, pasilenkęs per Belovą, apžiūrėjo užraktą. Užraktas buvo savo vietoje. Tuomet Kondratjevas bakstelėjo pirštu Belovui po šonkauliu. Akika stebėjo jį blizgančiomis akimis.

— Drauge Belovai? — pašaukė ji.

— Kepta antis, — piktai pasakė Kondratjevas. — Ir dar gelmių liga.

Belovas atsikvėpė ir atsisėdo. Jo akys buvo mieguistos, jis dirstelėjo į Kondratjevą, į Akiką ir paklausė:

— Kas atsitiko, draugai?

— Tu vos mūsų nepaskandinai, apsirijėli, — tarė Kondratjevas.

Jis pastatė laivą į vertikalią padėtį ir pradėjo kilti. Buvo ketvirta valanda ryto. Galimas daiktas, „Kunaširas“ jau buvo atplaukęs į susitikimo vietą. Kabinoje nebuvo kuo kvėpuoti. Nieko, greitai viskas baigsis. Kai kabinoje šviesu, batimetro rodyklė atrodo rožinė, o skaitmenys — balti. Šeši šimtai metrų, penki šimtai aštuoniasdešimt, penki šimtai penkiasdešimt…

— Drauge submarinos meistre, — tarė Akika. — Galima paklausti?

— Galima.

— Juk mums pasisekė, kad taip greitai suradom iką?

— Tai jis mus surado. Jis tikriausiai tykodamas sekė mus dešimtis kilometrų. Kalmarai visuomet taip daro.

— Kondratjevai, — sudejavo Belovas. — Ar negalima greičiau?

— Negalima, — atsakė Kondratjevas. — Kentėk.

„Kodėl jam nieko? — pamanė Belovas. — Gal jis iš tiesų geležinis? Ar taip įpratęs? Viešpatie, kad tik pamatyčiau padangę! Kad tik pamatyčiau padangę. Daugiau niekad nesileisiu į gelmių žvalgybą. Kad tik būtų nusisekusios fotografijos. Pavargau. O štai jis, visai nepavargo. Sėdi kone aukštyn kojomis, ir jam kaip niekur nieko. O man vien pasižiūrėjus, kaip jis sėdi, darosi bloga.“ Trys šimtai metrų.

— Kondratjevai, — vėl tarė Belovas. — Ką veiksi rytoj? Kondratjevas atsakė:

— Rytą su savo povandeniniais laivais atplauks Chen Colis ir Valcevas, o vakare iššukuosim daubą ir iššaudysim likusius kalmarus.

Rytoj vakare jis vėl leisis į šį kapą. Ir jis kalba visai ramiai ir su pasitenkinimu.

— Akiko-san.

— Ką, drauge Belovai?

— What are you going to do to-morrow? Kondratjevas dirstelėjo į batimetrą. Du šimtai metrų.

Akika atsiduso.

— Nežinau, — atsakė ji.

Jie nutilo. Jie tol tylėjo, kol povandeninis laivas išplaukė į paviršių.

— Atidaryk angą, — paliepė Kondratjevas. Povandeninis laivas ėmė suptis ant nedidelių bangų. Belovas pakėlė rankas, patraukė užrakto skląsčius ir pastiimė dangtį.

Oras buvo pasikeitęs. Vėjas nurimęs, debesys išsisklaidę. Spindėjo mažos ir ryškios žvaigždės, padangėje kabojo delčia. Vandenynu tingiai ritosi nedidelės žvilgančios bangos. Jos plakėsi ir teškenosi prie angos bokštelio.

Belovas išsiropštė pirmasis, įkandin jo išlindo Akika ir Kondratjevas. Belovas tarė:

— Kaip gera!

Akika taip pat pasakė:

— Gera.

Kondratjevas taipogi patvirtino, kad gera, ir pagalvojęs pridūrė:

— Stačiai puiku.

— Leiskit, aš išsimaudysiu, drauge submarinos meistre, — paprašė Akika.

— Maudykitės, prašom, — maloniai sutiko Kondratjevas ir nusisuko.

Akika nusirengė, pasidėjo drabužius ant angos krašto ir koja palietė vandenį.

Jos raudonas maudymosi kostiumėlis atrodė juodas, o kojos ir rankos — nenatūraliai baltos. Ji iškėlė rankas ir tyliai nučiuožė į vandenį.

— Ir aš maudysiuos, — tarė Belovas.

Jis nusirengė ir nučiuožė į vandenį. Vanduo buvo šiltas. Belovas nuplaukė prie laivo paskuigalio ir šūktelėjo:

— Puiku. Tavo tiesa, Kondratjevai.

Paskui jis prisiminė violetinius, storus kaip telegrafo stulpas čiuptuvus ir spėriai užsiropštė ant povandeninio laivo. Priėjęs prie angos, kur sėdėjo Kondratjevas, jis tarė:

— Vanduo šiltas kaip šutintas pienas. Išsimaudytum.

Jie sėdėjo tylėdami, kol Akika pliuškenosi vandenyje.

Jos galva juodavo tviskančių bangų fone.

— Rytoj iššaudysim juos visus, — pasakė Kondratjevas. — Visus, kiek tik dar jų yra likę. Reikia skubėti. Po savaitės atplauks banginiai.

Belovas atsiduso ir nieko neatsakė. Akika priplaukė ir nusitvėrė už angos krašto.

— Drauge submarinos meistre, ar galima rytoj vėl su jumis? — nepaprastai ryžtingai paklausė ji.

Kondratjevas lėtai atsakė:

— Žinoma, galima.

— Ačiū, drauge submarinos meistre.

Pietuose viršum horizonto pakilo ir įsirėmė į padangę prožektoriaus spindulys. Tai buvo „Kunaširo“ signalas.

— Plaukiam, — tarė stodamasis Kondratjevas. — Lipkite, Akiko-san.

Jis padavė jai ranką ir lengvai ištraukė iš vandens. Belovas niūriai pasakė:

— Pažiūrėsiu, koks išėjo filmas. Jeigu prastas, ir aš plauksiu drauge.

— Tik be konjako, — įspėjo Kondratjevas.

— Ir be kvepalų, — pridūrė Akika.

— Ir iš viso, verčiau pasiprašysiu pas Chen Colį, — tarė Belovas. — Trise šiose kabinose per ankšta.

UŽPAKALINĖS KOJOS MĮSLĖ

— Pirmoji jūsų knyga man nepatiko, — tarė Parnkala. — Joje nėra nieko, kas galėtų sukrėsti rimto žmogaus vaizduotę.

Juodu gulėjo šezlonguose po išblukusiu karštu tentu Kold Kriko posto verandoje — Gibsono draustinio biotechnikas Žanas Parnkala ir Europos informacijos centro korespondentas Jevgenijus Slavinas. Tarp šezlongų ant žemo stalelio stovėjo aprasojęs penkių litrų sifonas. Kold Kriko postas stūksojo kalvos viršūnėje, ir iš verandos buvo matyti puikus vaizdas — kaitri melsvai žalia Vakarų Australijos savana.

— Knyga būtinai turi žadinti vaizduotę, — tęsė Parnkala, — kitaip tai ne knyga, o kvailas vadovėlis. Tiksliau tariant, galima sakyti taip: knygos paskirtis — žadinti skaitytojo vaizduotę. Teisybė, pirmoji jūsų knyga turėjo atlikti ir kitą, ne mažiau svarbų uždavinį, būtent, — perteikti mums jūsų herojiškos epochos žmogaus požiūrį. Aš daug tikėjausi iš šios. knygos, bet — deja! — matyt, darbo procese šį požiūrį jūs praradote. Jūs labai pasiduodat įspūdžiams, bičiuli Ženia!

— Viskas paprasčiau, Žanai, — tingiai pasakė Ženia. — Kur kas paprasčiau, mano bičiuli. Aš baisiai nenorėjau pafft.O sirodyti žmonijai kaip koks atvirkščias Kampanela. O apskritai tikrai taip — knygiūkštė pilka…

Jis persisvėrė iš šezlongo ir į ilgą siaurą bokalą iš sifono prisipylė putojančio kokosų pieno. Bokalas bematant aprasojo.

— Taip, — tarė Parnkala, — jūs labai nenorėjot būti atvirkščias Kampanela. Jūs labai skubėjot pakeisti psichologiją, Ženia. Jūs labai norėjot čia nustoti buvęs svetimas. Ir be reikalo. Jums reikėtų daugiau likti svetimam: galėtumėt pamatyti daug ką, ko mes nepastebim. O nejaugi tai ne svarbiausias kiekvieno rašytojo uždaviays — pastebėti tai, ko nemato kiti? Tai žadina vaizduotę ir verčia galvoti.

— Gal būt, — pasakė Ženia.

Jie nutilo. Aplink viešpatavo gili ramybė — mieguista savanos vidudienio ramybė. Be perstojo čirškėjo cikados. Padvelkė lengvas vėjelis, suošė žolė. Tolumoje pasigirdo vedantys balsai — šaukė emu. Ženia staiga atsisėdo ir ištempė kaklą.

— Kas tai? — paklausė jis.

Pro postą, nardydama aukštoje žolėje, važiavo keista mašina — ilga vertikali kartis, matyt, ant ratų, su blizgančiu besisukančiu disku gale. Mašina, kaip reta, buvo labai negraži. Sokinėdamą ir svyrinėdama ji važiavo į pietų pusę.

Parnkala pakėlėalvą ir pasižiūrėjo.

— A, — tarė jis. — Pamiršau jums papasakoti. Tai išsigimėlės.

— Kokios išsigimėlės?

— Niekas nežino, — ramiai atsakė Parnkala.

Ženia pašoko ir pribėgo prie turėklų. Ilga biauri kartis svyrinėdama greitai tolo ir netrukus dingo iš akių. Ženia atsisuko i Parnkalą.

— Kaipgi taip — niekas nežino? — paklausė jis.

Parnkala gėrė kokosų sultis.

— Niekas nežino, — pakartojo jis, šluostydamasis lūpas. — Tai labai įdomi istorija, ji patiks jums. Pirmą kartą jos pasirodė prieš penkiolika dienų — štai tokios kartys su vienu ratu ir šliaužiančios lėkštės. Žmonės dažnai jas ma to savanoje tarp Kold Kriko ir Roaldo, o vakar viena kartis perbėgo per pagrindinę Gibsono gatvę. Vieną lėkštę sutrypė mano emu. Aš mačiau — didelė krūva prastos plastmasės skeveldrų ir radijo montažo likučių ant visai biaurios keramikos. Panašu į mokyklinius modelius. Mes susisiekėm su Gibsonu, bet ten niekas nieko nežinojo. Ir apskritai paaiškėjo, kad niekas nieko nežino.

Parnkala vėl pakėlė bokalą prie lūpų.

— Nuostabiai ramiai jūs šitai pasakojat, bičiuli Žanai! — neiškentė Ženia. Jo vaizduotėje kilo vaizdai, vienas už kitą fantastiškesni.

Parnkala nusišypsojo:

— Sėskite, Ženia. Nerimauti nėra jokio pagrindo. Išsigimėlės niekam nedaro žalos, emu ir kengūros jų nebijo, he to, — jūs neleidot man užbaigti, — jas jau tyrinėja Džakojuje gyvenantys draugai. Jie… Kur jūs, Ženia?

Ženia skubiai ruošėsi. Jis susikaišiojo į kišenes diktofono juostų ritinius, makštis su mikroknygomis ir nuzulintas užrašų knygutes.

— Džakojus — taX rodos, Australijos kibernetikos centras, — tarė jis. — Ten pagaminta kažkokia įdomi mašina, ar ne?

— Taip, mašina IIK, — atsakė nepatenkintas Parnkala.

Jis buvo nusiminęs, kad korespondentas Slavinas taip greitai išvažiuoja. Su Ženia buvo malonu pasikalbėti — jis labai mėgo klausytis.

— Kodėl IIK?

— Išsklaidytos Informacijos Kolektorius. Esu girdėjęs, kad tai mašina archeologė,

Ženia sustojo.

— Tai gal iš ten ir šios išsigimėlės?

— Juk sakau — nežinoma, — apmaudžiai atsakė Parnkala. — Niekas nieko nežino. Nei Džakojuje, nei Gibsone, nei visame pasaulyje… Bent vakarienę pasiimkit, Ženia…

— Ne, ne, ačiū, aš labai skubu. Na, brangusis Žanai, ačiū už vaišingumą. Mudu dar pasimatysim. — Ženia vienu mauku baigė gerti savo bokalą, linksmai linktelėjo ir, peršokęs per turėklus, nubėgo nuo kalno prie savo pterokaro.

Mokslinė Džakojaus gyvenvietė buvo įsikūrusi tarp nuostabių juodų akacijų, kurių lajos buvo keturiasdešimt — penkiasdešimt metrų skersmens. Tolumoje, ant gilaus ir skaidraus mėlyno ežero kranto, baltavo kažkokio senovės persikėlėlio fermos griuvėsiai. Tarp gyvenvietės ir griuvėsių krito į akis stačiakampė nutūpimo aikštelė. Mašinų aikštelėje nebuvo. Žmonių taip pat.

Beje, pterokarui nutūpimo aikštelė nebuvo reikalinga, ir Ženia apskrido akacijas, rinkdamasis vietą arčiau prie gyvenvietės. Už pusės kilometro nuo gyvenvietės jis staiga pastebėjo nepaprastą sujudimą. Iš pradžių jam pasirodė, kad ten kažkas žaidžia regbį. Žolėje krutėjo ir vartėsi krūva juodų ir baltų žmonių kūnų. Iš krūvos aidėjo azartiški šūksniai. „Puiku, — pamanė Ženia. — Puikiai žaidžia!“ Tuo tarpu krūva išsisklaidė, atidengdama kažkokį apvalų, juodą, blizgantį daiktą, vienas žaidėjas kūlvartomis nuriedėjo į šalį, parvirto ir liko gulėti, susigūžęs, susiėmė rankomis pilvą. „Ė, ne, — pamanė Ženia, — čia ne žaidimas.“ Iš po akacijos šakų išniro dar trejetas ir bėgdami nusimetė striukes. Ženia skubiai pradėjo leistis.

Kai jis iššoko iš kabinos, susigūžęs žmogus jau sėdėjo ir, kaip ir pirma, susiėmęs už pilvo, garsiai šaukė:

— Saugokitės užpakalinės kojos! Ei! Saugokitės užpakalinės kojos!

Ženia šuoliais prabėgo pro jį. Iš knibždančios kūnų krūvos aidėjo šauksmai. Saukė rusiškai ir angliškai:

— Kojas prie žemės! Spauskite prie žemės!

— Antenos! Nelaužykite antenų!

— Padėkite, vyručiai! Rausiasi!

— Laikykite, kad jus kur velniai!

— Oi, Persi, paleisk man galvą!

— Rausiasi!

„Pagavo kažkokį driežą“, — šmėstelėjo Zeniai galvoje, ir jis išvydo užpakalinę koją. Ji buvo juoda, blizganti, su aštriais rantais, panaši į milžiniško vabalo koją. Si koja vilkosi žeme, versdama gilias vagas. Ten buvo dar daug kitų kojų — juodų, rudų ir baltų, — kurios taip pat krutėja, trūkčiojo ir rėmėsi, bet tai buvo paprastos žmonių kojos. Valandėlę Ženia apstulbęs stebėjo užpakalinę koją. Ji vis susilenkdavo, giliai įsirausdavo į žemę ir įsiręžusi išsitiesdavo, ir kas kartą rėkianti krūva pasislinkdavo apie pusantro metro.

— Duok šen! — baisiai suriko Ženia, abiem rankom čiupdamas užpakalinę koją prie sąnario, ir patraukė į save.

Garsiai sutraškėjo. Užpakalinė koja lengvai nutrūko, ir Ženia kaip ilgas išsitiesė ant nugaros.

— Nedrįsk laužyti! — sugriaudė piktas balsas. — Vykit šalin kvailį!

Ženia pagulėjo, laikydamas glėbyje užpakalinę koją, paskui palengva atsistojo.

— Dar truputį! Dar trupučiuką, Džo! — griaudėjo tas pats balsas. — Leisk man ranką… Aha!.. Aha!.. Stai kur tu, brangusis!

Kažkas gailiai suspigo, ir stojo tyla. Krūva kūnų sustingo, buvo girdėti tik sunkus, trūkuojantis kvėpavimas. Paskui visi išsyk ėmė Italbėti ir juoktis, stodamiesi, šluostydamiesi suprakaitavusius veidus. Ištryptoje žolėje liko didelis nejudantis juodas kauburys. Kažkas nusivylęs tarė:

— Vėl toks pat!

— Vėžlys! Septynkojis!

— Įsirausė, biaurybė!..

— Dar truputį, ir būtų pasprukęs…

— Taip, gerai mus prišokdino…

— O kur užpakalinė koja?

Visų žvilgsniai nukrypo į Zenią. Ženia drąsiai pasakė:

— Stai užpakalinė koja. Ji nutrūko. Visai nesitikėjau, kad ji taip lengvai nutrūks.

Žmonės apstojo, smalsiai apžiūrinėjo. Didžiulis pusplikis žaliūkas su ištaršytų plaukų kupeta ant galvos ir šiaudų spalvos barzdele ištiesė tvirtą subraižytą ranką:

— Duokit šen.

Antroje rankoje žaliūkas laikė blizgantį laidą. Ženia mielai atidavė koją.

— Aš Jevgenijus Slavinas, — tarė jis. — Europos informacijos centro korespondentas. Atskridau, sužinojęs, kad čia įdomu.

Mįslingas žaliūkas kelis kartus sulenkė ir ištiesė juodą krumpliuotą strampą. Koja cypčiojo.

— Aš Išsklaidytos Informacijos Kolektoriaus direktoriaus pavaduotojas Pavelas Rudakas, — tarė žaliūkas. — O čia, — jis mostelėjo strampu į likusiųjų pusę, — kiti Didžiojo IIK tarnai. Su jais susipažinsit vėliau, kai jie nuneš vėžlį.

— Ar verta? — paklausė mažas garbanotas australietis. — Du tokius pat jau turim. Tegu brinkso čia…

— Tokie, bet ne tokie pat, Tapi, — tarė Rudakas. — Sio užpakalinė koja turi tik vieną sąnarį.

— Teisybė? — Tapis čiupo iš Rudako užpakalinę koją ir taip pat keliskart ją sulenkė ir ištiesė. — Taip, iš tiesų. Gaila, kad ji nulaužta…

— Nežinojau, — pasiteisino Ženia.

Bet jo niekas nesiklausė. Visi apspito Tapį, paskui visu būriu patraukė prie juodojo kauburio ir pasilenkė. Rudakas ir Ženia liko vieni.

— Kas čia per septynkojis? — paklausė Ženia.

— Vienas iš Didžiojo IIK išsigimėlių, — atsakė Rudakas.

— A, — nusivylęsi tarė Ženia. — Vadinasi, tai vis dėlto jūsų išsigimėliai?

— Ne taip šitai paprasta, drauge Slavinai, nė taip paprasta. Aš juk nesakiau, kad tai mūsų išsigimėliai, aš sakiau, kad tai Didžiojo IIK išsigimėliai… — Jis pasilenkė, pagraibė žolėje ir paėmė keletą akmenėlių. — Ir mes juos medžiojame. Pastarąjį dešimtdienį mes nieko daugiau nedarom, o tik medžiojam. Apskritai turiu pasakyti, atvažiavot pačiu laiku, drauge korespondente…

Jis ėmė labai taikliai mėtyti akmenėlius į nelaimingąjį vėžlį, kurį jo bendrai vilko į gyvenvietę. Akmenėliai pokšėjo į kietus šarvus…

— Pauliau Rudakai! — suriko vienas velkančiųjų. — Mūsų našta sunki! Kur tavo tvirtos rankos?

— O apsileidėliai! — sušuko Rudakas. — Mano tvirtos rankos neš užpakalinę koją! Tapi, kur tu ją dėjai?

— Žolėje! Ieškok žolėje, Pauli!

— Aš nešiu užpakalinę koją, — tarė Ženia. — Aš ją nutraukiau, aš ją ir nešiu.

— Neškite, — linksmai sutiko Rudakas. — O aš padėsiu vaikinams.

Jis dviem šuoliais pasivijo,apsileidėlius“, nustumdė juos, palindo po vėžliu, ūktelėjo ir užsivertė jį ant pečių.

— Vykitės! — dusliai sududeno jis ir leidosi risčia bėgti į gyvenvietę.

„Apsileidėliai“ klykaudami puolė jį vytis. Ženia čiupo užpakalinę koją, kaip naščius užsimetė ją ant peties ir nubidzeno iš paskos. Koja buvo dygi ir gana sunki.

— Kertu lažybų iš užpakalinės kojos, — paskelbė Pavlas Rudakas, išėjęs pro laboratorijos duris. — Pasiryžęs lažintis net iš savo užpakalinės kojos, kad korespondentas kenčia troškulį!

Ženia sėdėjo prie laboratorijos sienos, tyliai dūsavo ir vėdavosi šiaudine skrybėle. Jam perštėjo sprandą.

— Išlošėt, — sudejavo jis.

— O kur apsileidėliai tarnai? Kaip jie drįso palikti tokį garbingą svečią? Gėda visam Europos informacijos centrui!

— Jūsų apsileidėliai tarnai aname va pastate garbina užpakalinę koją, — atsakė keldamasis Ženia. — Jie paprašė mane palaukti čia. Jie pasakė, kad netrukus grįšite jūs. Tai buvo kaip tik prieš pusvalandį.

— Nesąmonė! — kiek sutrikęs, tarė Rudakas. — Einam, drauge Slavinai, pamėginsiu jų kaltę išpirkti. Aš numalšinsiu jūsų troškulį ir atidarysiu jums refrežeratorių angas.

— Greičiau!

Rudakas paėmė jį už alkūnės, nuvedė skersai gatvės į tvarkingą baltą kotedžą. Kotedže buvo švaru ir vėsu. Rudakas pasodino Zenią už stalo, pastatė prie jo stiklinę, grafiną ir dubenėlį su ledu. Pats ėmė šeimininkauti.

— Tiekimo Linijos čia nėra, — griaudėjo jis. — Verdame patys. Kibervirtuvėse.

— UVM-207? — paklausė Ženia.

— Ne, čia amerikinė sistema.

Ženia nevalgė. Jis gėrė ir žiūrėjo, kaip valgo Rudakas. Rudakas tuštino lėkštes bei puodelius ir tikino:

— Nereikia į mane taip žiūrėti. Cia mano vakarykštė vakarienė, šios dienos pusryčiai ir šios dienos pietūs.

Ženia vogčiomis suskaičiavo puodelius ir pagalvojo: „Ir šios dienos vakarienė.“

— Jums pasisekė, korespondente, — toliau kalbėjo Rudakas. — Pas mus dabar iš tiesų labai įdomu. Įdomiausia bus šiandien vakare, kai grįš profesorius Lomba, IIK direktorius.

— Profesorių Lombą jau mačiau, — atsakė Ženia.

Rudakas nustojo valgęs ir greitai paklausė:

— Kada?

— Šiandien anksti rytą Gibsone. Jis konsultavo vieną mano pažįstamą. Tik nežinojau, kad jis IIK direktorius.

Rudakas nuleido akis ir vėl ėmė valgyti.

— Ir koks jis jums pasirodė? — kiek linktelėjęs, paklausė jis. — Linksmas seniokas, ar ne?

— Kaip čia jums pasakius… — tarė Slavinas. — Veikiau kažkoks paniuręs…

— Tai-ip! — nutęsė Rudakas ir atstūmė lėkštę. — Šiandien vakare bus labai įdomu. — Jis atsiduso. — Na, ką gi, drauge Slavinai, leidžiu klausinėti.

Ženia skubiai užtaisė diktofoną.

— Pirmiausia, — tarė jis, — kas yra tas Didysis IIK?

— Valandžiukę. — Rudakas atsilošė į krėslo atkaltę ir susidėjo už galvos rankas. — Iš pradžių paklausiu vis dėlto aš. Koks jūsų išsilavinimas?

— Baigiau medicinos institutą, žurnalistikos institutą ir gydytojo tarpplanetininko speckursus.

— Ir visa tai prieš pusantro šimtmečio, — patikslino Rudakas. — Ir daugiau nieko?

— Išvažinėjau visą Planetą, esu korespondentas, sena plunksnos hiena… Mokslinių interesų sritis — lyginamoji kalbotyra.

— Taip, — tarė Rudakas. — Ir nieko negirdėjot apie septynis Komacuvaros principus?

— Nieko.

— Ir, žinoma, apie informacinių laukų algebrą?

— Ne.

— Ir apie pagrindinę informacijos disipacijos teoremą?

Ženia tylėjo. Rudakas pagalvojo ir tarė:

— Gerai. Tarybai viskas aišku. Pasistengsim padaryti viską, ką galim. Tik labai gerai klausykit ir, jeigu per daug įsileisiu, čiupkit mane už užpakalinės kojos.

Stai ką Ženia suprato. Išsklaidytos Informacijos Kolektorius buvo skirtas daugiausia rinkti išsklaidytai informacijai, bet šitai aiškėjo iš paties pavadinimo. Išsklaidytos informacijos terminu buvo vadinami Erdvėje ir Laike pasklidę bet kurių įvykių ir reiškinių pėdsakai. Pirmasis Komacuvaros principas (vienintelis, kuris Zeniai buvo prieinamas) skelbė, kad niekas gamtoje ir juo labiau visuomenėje nepraeina be pėdsakų, viskas palieka savo žymes. Dauguma šių pėdsakų lieka nepaprastai išsklaidtos informacijos pavidalu. Galiausiai jie yra vienokios arba kitokios formos energija, ir jų rinkimo problemą labai komplikuoja tai, kad per milijonus metų pirmykštės formos daug kartų pasikeičia. Kitais žodžiais tariant, pėdsakai kits kitą uždengia, susimaišo, iš dalies juos nutrina vėlesnių įvykių ir reiškinių pėdsakai. Teoriškai galima surasti ir atnaujinti kiekvieną pėdsaką — ir šviesos kvanto susidūrimą su brontozauro odos molekule, ir brontozauro dantų žymes ant didžiųjų paparčių. Šiems pėdsakams rinkti, rūšiuoti, gretinti ir jiems paversti įprastinėmis informacijos formomis — pavyzdžiui, paveikslais — kaip tik ir buvo pastatytas Didysis IIK.

Apie tai, kaip Didysis IIK dirba, Ženia susidarė labai neaiškų vaizdą. Iš pradžių jis vaizdavosi milijardų milijardus kibernetinių infuzorijų mikroinformatorių, kurie būriais klaidžioja po visą pasaulį, nusigaudami ligi pat žvaigždžių, rinkdami išsklaidytus senos praeities pėdsakus ir fiksuodami juos neaprėpiamuose mechaninės atminties sandėliuose. Paskui jis įsivaizdavo laidų tinklą: laidai buvo apraizgę visą Planetą, ištempti ant milžiniškų bokštų, kurių šimtų šimtai stūksojo salose ir žemynuose nuo vieno iki antro ašigalio. Trumpiau tariant, jis nieko nesuprato, bet neklausinėjo: nusprendė, kad, laisvalaikiu keletą kartų pasiklausęs diktofono įrašų ir pavartęs reikiamas knygas, jis išsyk viską supras. O kai Rudakas ėmė pasakoti apie darbo rezultatus, Ženia pamiršo net išsigimėlius.

— Mums pavyko atkurti labai įdomius vaizdus ir net ištisus epizodus, — pasakojo Rudakas. — Žinoma, dauguma medžiagos yra brokas — šimtai ir tūkstančiai kadrų uždengia kits kitą, ir, mėginant juos išskirti, informacijos filtras stačiai išeina iš rikiuotės. Bet vis dėlto šį tą pamatėm. Mes tapom liudininkais to reginio, kaip prieš šimtą milijonų metų netoli Saulės įsižiebė supernova. Mes matėm dinozaurų grumtynes ir Puatje mūšio epizodus, ateivių žvaigždėlaivius ir dar kažkokių keistų ir nesuvokiamų dalykų, kurių neturim su kuo palyginti.

— Ar bus galima pažiūrėti? — nekantriai paklausė Ženia.

— Kaipgi ne, galima… Bet grįžkim prie temos.

Didysis IIK nebuvo tik išsklaidytos informacijos kolektorius. Tai buvo nepaprastai sudėtinga ir labai savarankiška skaičiavimo-logikos mašina. Jos aukštuose, be milijardų atminties narvelių ir loginiii elementų, be įvairiausių keitiklių ir informacijos filtrų, buvo nuosavos dirbtuvės, kurias ji pati tvarkė. Prireikus ji pati save derino, kūrė naujus elementus, modelius ir rengė savo informaciją. Tai teikė plačias galimybes ją panaudoti ne pagal tiesioginę paskirtį. Siuo metu ji, pavyzdžiui, papildomai kalkuliavo visą Australijos ekonomikos sferą, sprendė daugelį bendrosios kibernetikos uždavinių, vykdė tiksliausio diagnostiko funkcijas. Visuose stambiausiuose Planetos miestuose ir kai kuriose bazėse už Žemės ribų ši mašina turėjo savo skyrius. Be to. Didysis IIK ėmė „pranašauti ateitį“.

Dabartinis IIK direktorius, Komacuvaros mokinys, kongietis Augustas Lomba, užprogramavo keletą uždavinių, susijusių su gyvo organizmo elgesio numatymu. Su bestuburių elgesio determinizmo uždaviniais IIK susidorojo paly ginti lengvai, ir prieš dvejus metus Lomba užprogramavo ir davė mašinai nepaprastai sudėtingą uždavinį.

Uždavinys pavadintas „Buridano avinu“. Iš jauno merinoso Kasparo-Karpovo metodu buvo paimtas biologinis kodas tą akimirką, kai šis merinosas stovėjo tarp dviejų ėdžių su kombinuotu pašaru. Sis kodas, papildytas kai kuriais kitais duomenis apie avinus, buvo duotas IIK mašinai. Iš mašinos buvo reikalaujama: a) numatyti, kurias ėdžias merinosas pasirinks, ir b) nusakyti psichofiziologinius tokio pasirinkimo motyvus.

— O kaip čia suprasti valios laisvę? — paklausė Ženia.

— Kaip tik ir norim išaiškinti valios laisvę, — atsakė Rudakas. — O gal jos visai nėra?

Jis patylėjo.

Kontroliniame eksperimente avinas pasirinko dešiniąsias ėdžias. Iškilo klausimas: kodėl? Dvejus metus mašina galvojo. Paskui ėmė kurti modelius. Efektorinės mašinos dažnai sprendžia uždavinius pagal modelius. Antai, spręsdamas slieko uždavinį, IIK sukūrė tokį puikų modelį, kad mes iš jo pasivogėm idėją ir ėmėm gaminti kalnakas5bos įrenginius. Puikūs įrenginiai.

Rudakas susimąstė. Ženia nekantriai subruzdo kėdėje.

— Jums nepatogu? — paklausė Rudakas.

— Ne, ne, man labai įdomu.

— Ak, ir jums įdomu? Kaip čia jums nesumelavus papasakoti?

„Matyt, jis kažką suka“, — pamanė Ženia ir tarė:

— Tikriausiai vieną iš tų modelių, apie kuriuos pasakojat, esu jaumatęs. Tokia kartis su veidrodžiu. Tik vargu ar tai avino modelis. Ir dar Buridano.

— Tas ir yra, — atsidusęs tarė Rudakas. — Niekas netiki, kad tai avino modelis. Tėtušis Lomba, pavyzdžiui, nepatikėjo. Susirinko visą programavimo medžiagą ir išvažiavo į Centrą tikrinti. — Rudakas vėl atsiduso. — S tai šiandien vakare turėtų grįžti.

— O kokia čia problema? — paklausė Ženia.

— Ogi ta, kad IIK daro kartis su ratukais ir septynkojus vabalus. Kartais dar tokias plokščias lėkštes be kojų, be rankų, bet su giroskopu. Ir niekas nesupranta, kuo čia dėtas avinas.

— Iš tiesų, — nusistebėjo Ženia, — kam avinui tiek daug kojų?

Rudakas įtariai jį apžvelgė.

— Iš tiesų, kam? — nenatūraliai entuziastingai pakartojo jis.

Kurį laiką juodu tylėdami žiūrėjo į kits kitą. „Kažką jis suka, oi, suka, barzdyla!“ — galvojo Ženia.

Rudakas vikriai, nesiremdamas rankomis, atsistojo ant vienos kojos.

— O dabar eiva, drauge Slavinai, aš jus pristatysiu filmotekos vedėjai.

— Dar vienas klausimas, — tarė Ženia, užtaisydamas diktofoną. — Kur yra tas jūsų Didysis IIK?

— Jūs ant jo sėdite. O dabar atsistosite ir eisite. Jis po žeme, dvidešimt aštuoni aukštai, šeši hektarai. Smegenys, dirbtuvės, energogeneratoriai — viskas. Eiva.

…IIK filmoteka buvo kitame gyvenvietės gale, žemame paviljone, ant kurio stogo blizgėjo groteliai stereosineraminio demonstratoriaus skydai. Prie pat paviljono plytėjo savana.

Paviljone kvepėjo ozonu ir kokosų pienu. Filmotekos vedėja sėdėjo prie stalo ir pro binokuliarinį mikroskopą tyrinėjo puikią užpakalihės kojos sąnario fotonuotrauką. Vedėja buvo graži, maždaug dvidešimt penkerių metų taitietė.

— Sveika, mergaite, — švelniai kreipėsi Rudakas.

Vedėja atsitraukė nuo mikroskopo ir maloniai nusišypsojo.

— Sveikas, Poli, — atsakė ji.

— Stai čia Europos Centro korespondentas draugas Slavinas, — tarė Rudakas. — Elkis su juo pagarbiai. Parodyk jam du šimtai šešiasdešimt septintą, trys šimtai penkioliktą ir septyni tūkstančiai penki šimtai dvyliktą kadrus…

— Jeigu, žinoma, jums nebus sunku, — galantiškai pridūrė Ženia. Vedėja labai priminė Seilą.

— Mielu noru, — atsakė vedėja. — Ar draugas Slavinas moraliai pasiruošęs?

— Ė-ė… Drauge Slavinai, ar jūs pasiruošęs?

— Puikiausiai, — tvirtai atsakė Ženia.

— Tuomet aš jus paliksiu, — tarė Rudakas. — Manęs laukia išsigimėliai.

Jis mostelėjo ranka ir išėjo. Buvo girdėti, kaip jis šūktelėjo: „Akitada! Ar įrengimus atvežė?“ Atsakymo nebuvo girdėti. Vedėja atsiduso ir pasakė:

— Pasiimkite sudedamą kėdę, drauge Slavinai, ir eime.

Ženia išėjo ir atsisėdo prie paviljono sienos. Vedėja iš akies nustatė saulės aukštį, kažką paskaičiavo, krutindama lūpas, ir grįžo į paviljoną.

— Du šimtai šešiasdešimt septintas kadras, — pranešė ji pro atvirą langą.

Saulės šviesa užgeso. Ženia išvydo tamsiai violetinį nakties dangų su ryškiomis nepažįstamomis žvaigždėmis. Viršum horizonto nutįso žemi plokšti debesys, lėtai pasirodė juodi senovinių medžių siluetai. Medžiai buvo panašūs lyg į palmes, lyg į milžiniškus kalafijorų daigus. Juodame vandenyje virpėjo žvaigždžių atšvaitai. Paskui viršum debesų nušvito baltas ežeras. Jis darėsi vis ryškesnis, juodu žvilgančiu paviršiumi ėmė šliaužioti luoši šešėliai, ir staiga iš už horizonto švystelėjo akinantis baltas pulsuojantis šviesulys. Jis trūkčiodamas leidosi padangėmis, gesindamas žvaigždes. Tarp keistų medžių pakilo pilkas rūkas, sumirgėjo vaivorykštiniai atšvaitai, ir viskas išnyko. Ženia vėl matė saulės nužertą savaną.

— Toliau ištisai eina trukdymai, — tarė vedėja.

— O kas tai buvo? — paklausė Ženia. Jis buvo daugiau tikėjęsis.

— Tai supernovos patekėjimas. Daugiau kaip prieš šimtą milijonų metų. Ji pagimdė dinozaurus. Dabar trys šimtai penkioliktas kadras. Tai mūsų pasididžiavimas. Po penkiasdešimt milijonų metų.

Savana vėl išnyko. Ženia išvydo pilką, vandens apsemtą lygumą. Iš vandens visur stirksojo sultingi kažkokių augalų stiebai. Per lygumą ligi kelių vandenyje klampojo ilgas pilkas gyvūnas. Ženia ne išsyk suprato, kur gyvūno galva. Slapias cisternos pavidalo liemuo, apkibęs žalia žole, vienodai siaurėjo į abu galus, baigdamasis ilga lanksčia uodega ir visai į ją panašiu kaklu. Paskui Ženia pamatė mažytę plokščią galvą su belūpėmis rupūžės žiotimis. Pabaisa savo elgsena kažkuo priminė vištas — kiekviename žingsnyje ji nardino galvą vandenyje ir tučtuojau ją traukė atgal, greitai greitai kramtydama žiotyse kažkokius žalumynus.

— Diplodokas, — tarė vedėja. — Dvidešimt keturių metrų ilgio.

Vėliau Ženia išvydo kitą pabaisą. Lyg gyvatė ji šliaužė greta pirmosios, palikdama drumsto vandens ruožą. Vienąkart jos vos neužmynė milžiniška diplodoko koja, ir Ženia tą akimirką pamatė didžiulius blyškius dantingus nasrus. „Kažkas bus“, — pagalvojo jis. Tai buvo kur kas įdomiau už supernovos sprogimą. Matyt, diplodokas arba visai nejautė, kad jį lydi tokia dantinga pabaisa, arba stačiai nekreipė į ją dėmesio. O toji, vikriai laviruodama palei jo kojas, prisėlino prie galvos, staiga išniro iš vandens, nukando galvą ir vėl panėrė.

Ženia užsičiaupė ir sugriežė dantimis. Vaizdas buvo nepaprastai aiškus ir ryškus. Diplodokas stabtelėjo, aukštai iškėlė be galvos likusį kaklą ir… nuėjo tolyn, tolydžio kaišiodamas kraujuojantį kaklą į drumstą vandenį. Tik už kelių žingsnių jam sulinko priekinės kojos. O užpakalinės kojos dar žengė, ir milžiniška uodega lyg niekur nieko judėjo į šalis. Kaklas paskutinį kartą pakilo aukštyn ir bejėgiškai pliumptelėjo į vandenį. Priekinė liemens dalis ėmė svirti į šalį, o užpakalinė dar vis judėjo į priekį. Bet štai sulinko ir užpakalinės kojos, tą valandėlę iš drumsto putojančio vandens išniro ir puolė auką dešimtys išsižiojusių dantingų nasrų…

— Tfu! — tarė Ženia, šluostydamasis prakaitą. — Baisus reginys…

— Tipiška scena — plėšrūs dinozaurai užpuola stambų diplodoką, — žinovės tonu paaiškino vedėja. — Jie be paliovos rijo kits kitą. Beveik visa informacija, kurią gaunam iš tų epochų,— tai nesiliaujantis rijimas. Tačiau, drauge Slavinai, kaip jums patiko vaizdo kokybė?

— Puiki kokybė, — atsakė 2enia. — Tik kažkodėl visą laiką mirkčioja…

Viršum akacijų lajų griausmingai praskrido pilvota šešiamotorė mašina. Vedėja išbėgo iš paviljono.

— Aparatūra! — sušuko ji. — Eime, drauge Slavinai, atvežė aparatūrą!

— Atleiskite! — sumurmėjo Ženia. — O kur dar? Žadėjote dar parodyti!

— Neverta, tikrai neverta, — primygtinai įkalbinėjo vedėja. Ji skubiai sudėjo kėdę. — Nežinau, kas čia dabar šovė Poliui į galvą. Septyni tūkstančiai penki šimtai dvyliktas — tai skerdynės Konstantinopolyje… Penkioliktas amžius… Vaizdo kokybė puiki, bet… Toks nemalonus reginys… Tikrai neverta, drauge Slavinai… Geriau eime pažiūrėti, kaip Polis gaudo išsigimėlius.

Didžiulis šešių sraigtų malūnsparnis nutūpė netoli nuo tos vietos, kur Ženia buvo palikęs savo pterokarą. Iš malūnsparnio skubiai krovė įrengimus. Triumai buvo atidaryti, iš jų krovėjai rideho platformas aukštais ratais, prikrautas geltonų matinių dėžių. Dėžės buvo vežamos prie vienos akacijos papėdės, kur dviejų stambių šaknų šakumoje nenuilstantis Rudakas vadovavo montavimui. Skardus jo balsas aidėjo vakaro sutemų gaubiamoje savanoje.

Filmotekos vedėja atsiprašė ir kažkur dingo. Ženia ėmė sukiotis apie Rudaką. Jį pagavo smalsumas. Riedėjo platformos aukštais ratais, iš jų buvo kraunamas krovinys, „IIK tarnai“ — vaikinai ir merginos — atidarinėjo geltonas dėžes, ir po akacija greitai ryškėjo gremėzdiško kampuoto įrenginio kontūrai. Rudakas knibinėjosi kažkur jo viduje, šnopavo, švilpavo ir skardžiai šūkavo. Buvo triukšminga ir linksma.

— Strongai ir Džojau, tvarkykite intravizorių!

— Tram-tara-ram, taram-pam-pam! Duokit šen paskutinę, kas ten!

— Fideriai! Kur prapuolė fideriai?

— O lia-lia! Dar labiau į dešinę! Stai taip…

— Frostai, eik iškrauti!

Ženią iš visų pusių nepiktai kumščiavo ir prašė pasitraukti į šalį. Didžiulis malūnsparnis galiausiai buvo iškrautas. Jis sugaudė, sukėlė oro ir žolės srautą ir iš po akacijos nuriedėjo į tūpimo aikštelę. Iš po įrenginio keturpėsčias išropojo Rudakas. Jis atsistojo, nusivalė delnus ir tarė:

— Na, galima pradėti. Visi į vietas!

Jis užšoko ant platformos, kur buvo įtaisytas nedidelis aldymo pultas. Platforma sudundėjo.

— Melskis, Didysis IIK! — riktelėjo Rudakas.

— Stanislovas dar negrįžo! — sušuko kažkas.

— Negerai, — tarė Rudakas ir nulipo nuo platformos.

— Ar profesorius Lomba žino? — droviai paklausė liesutė, berniokiškai kirpta mergaitė.

— Profesorius sužinos, — įtaigiai atsakė Rudakas. — O kurgi Stanislovas?

Aikštelėje prie akacijos iškilo ir trūko žemės kauburys. Ženia atšoko visą metrą atgal. Jam pasirodė, kad iš žolės išlindo blyškūs dantingi dinozauro nasrai.

— Pagaliau! — tarė Rudakas. — Aš jau buvau ėmęs nerimauti: juk deguonį jis išbaigė prieš minutę… O gal prieš dvi…

Iš žemės lėtai ir nerangiai lindo pusės metro storio metalinis nariuotas kūnas, panašus į didžiulį slieką. Jis vis šliaužė ir šliaužė, ir buvo nežinia, kiek dar žiedų slypi po žeme. Staiga jo priekis ėmė suktis ir nukrito ant žolės. Pro juodą angą kyštelėjo tamsiai raudona, šlapia fizionomija su išsižiojusia burna.

— Oho-ho! — sušuko Rudakas. — Sveikas sugrįžęs, Stanislovai!

Fizionomija persisvėrė per kraštą, nusispiovė ir kimiai paskelbė:

— Jis ten turi visą arsenalą. Ištisos armados šliaužiančių lėkščių. Ištraukite mane iš čia…

Nariuotas kirminas vis lindo ir lindo iš žemės, ir ant jo metalinių šonų tviskėjo besileidžiančios raudonos saulės atšvaitai.

— Pradėsim, — paskelbė Rudakas ir vėl užsiropštė ant platformos.

Jis pasiglostė barzdą iš kairės ir dešinės, apačioje susispietusioms merginoms nuožmiai susiraukė ir lyg pianistas uždėjo rankas ant pulto. Pulte įsižiebė indikatorinės lemputės.

Ir aikštelėje tučtuojau viskas apmirė. Ženia, keldamas kinoaparatą, sunerimęs pastebėjo, kad keli žmonės skubiai užsikorė ant akacijos ir susėdo ant šakų, o mergaitės glaudžiau apstojo platformą. Dėl visa ko jis taip pat priėjo arčiau prie platformos.

— Strongai ir Džojau, pasiruošti! — sugriaudėjo Rudako balsas.

— Pasiruošėm! — atsiliepė du balsai.

— Dainuoju pagrindiniu dažnumu. Pritarkite sparnuose. Ir daugiau triukšmo.

Ženia manė, kad visi dabar uždainuos ir ims mušti būgnus, bet pasidarė dar tyliau. Praėjo minutė.

— Padidinti įtampą, — negarsiai įsakė Rudakas.

Praėjo dar minutė. Saulė nusileido, dangų nusėjo stambios žvaigždės. Kažkur tingiai suklego emu. Mergaitė, stovinti šalia Zenios, konvulsiškai atsiduso. Staiga viršuje, ant akacijos šakos, kažkas sujudo, ir drebantis nuo susijaudinimo balsas šūktelėjo:

— Stai kur jie! Antai, aikštelėje! Ne ten žiūrite!

Ženia nematė, kur reikia žiūrėti, ir nežinojo, kas buvo tie,jie“ ir ko buvo galima iš jų tikėtis. Jis pakėlė kino aparatą, dar truputį patrypčiojo, spausdamas prie platformos mergaites, ir staiga pamatė. Iš pradžių jis pamanė, kad jam pasirodė, kad raibsta išvargusios jo akys. Juoda savana po žvaigždėta padange sujudo. Joje ėmė šmėsčioti juodi šešėliai, tylūs ir grėsmingi, sušnarėjo žolė, kažkas sugirgždėjo, ėmė stuksenti, žvangėti, tarškėti. Ir vienu akimirksniu tyla prisipildė nesuprantamo krebždėjimo.

— Šviesą! — suriko Rudakas. — Eina kareivėliai!

Akacijoje pasigirdo džiaugsmingas gaudesys. Pabiro sausi lapai ir šakelės. Tą akimirką aikštelėje nušvito akinanti šviesa.

Per savaną ėjo Didžiojo IIK armija. Ji ėjo pasiduoti. Tokio mechaninių išsigimėlių parado Ženia kaip gyvas nebuvo matęs. Matyt, Didžiojo IIK tarnai taip pat jį regėjo pirmą kartą. Akaciją supurtė homeriškas juokas. Konstruktoriai, seni kovotojai už mechanikos tobulumą, šėlte šėlo. Jie krūvomis krito nuo šakų ir vartėsi aikštelėje.

— Ne, tu pažiūrėk! Tu tik pažiūrėk!

— Septynioliktas amžius! Vato kulisai!

— Kur Robinzonas? Robinzonai, ar ne tu manei, kad IIK už tave protingesnis?

— Valio Robinzonas! Ant rankų Robinzoną!

— Vyručiai i kuris nors paremkite tuos ratus! Jie neprivažiuos ligi mūsų!

— Berniukai! Berniukai! Pažiūrėkit! Garo mašina!

— Autorių! Autorių!

Į aikštę plūdo siaubingos baidyklės. Garu varomi kreivašoniai triračiai. Žvangantys lyg skarda, kibirkščiuojantys ir svilėsiais trenkiantys, panašūs į lėkštes aparatai. Jau pažįstami vėžliai, pašėlusiai švaistąsi garsiąja užpakaline koja. Į vorą panašus mechanizmai su ilgomis vielinėmis kojomis, kurios nuolat painiojosi. Iš paskos, gailiai sverdėdamos, artėjo kartys su ratukais ir nulinkusiais veidrodžiais galuose. Visi šie griozdai svyrinėjo, šlubavo, stumdėsi, barškėjo, lūžinėjo, leido garą ir kibirkštis. Ženia užsimiršęs filmavo.

— Nebebūsiu tarnas! — rėkė kažkas iš akacijos.

— Ir aš!

— Kam čia užpakalinės kojos!

Priekinės mechaninių pabaisų eilės, pasiekusios aikštę, sustojo. Užpakalinės brovėsi ant jų ir susipainiojusios taip pat sustojo, atkišusios luošas galūnes. Viršuje, traškėdamos ir lūždamos pusiau, suvirto kartys su ratukais. Vienas ratas skambančiomis spyruoklėmis atriedėjo ligi patformos, kiek pasisuko ir nuvirto prie Zenios kojų. Tuomet Ženia žvilg telėjo į Rudaką. Rudakas stovėjo ant platformos, įsisprend(,s į šonus. Jo barzda judėjo.

— Stai, vyručiai, — tarė jis, — visa tai atiduodu jums siaubti ir plėšti. Dabar tikriausiai sužinosim, kaip ir kodėl jie tiksi.

Nugalėtojai puolė kritusią armiją.

— Nejaugi Didysis IIK visa tai pagamino Buridano avino laikysenai tyrinėti? — baisėdamasis paklausė Ženia.

— O kodėl ne? — atsakė Rudakas. — Visai galimas daiktas. Netgi visai galimas daiktas. — Jis nepaprastai šelmiškai mirktelėjo. — Žinoma, apskritai imant, čia kažkas ne taip.

Du augaloti konstruktoriai už užpakalinės kojos pro šalį pravilko metalinį vabalą. Kaip tik prie platformos koja nutrūko, ir konstruktoriai išsitiesė ant žolės.

— Išsigimėliai, — sumurmėjo Rudakas.

— Juk sakiau, kad ji silpnai laikosi, — tarė Ženia.

Linksmą erzelį nutraukė šaižus senio balsas:

— Kas čia dedasi?

Bemat stojo tyla.

— Ai-ai-ai, — sušnibždėjo Rudakas, lipdamas nuo platformos. Zeniai pasirodė, kad Rudakas kažkaip išsyk nugeibo.

Prie platformos šlubčiodamas artėjo senas žilas negras baltu chalatu. Ženia jį pažino — tai buvo profesorius Lomba.

— Kur čia mano Polis? — švelniu balsu grėsmingai paklausė jis. — Vaikučiai, kas man pasakys, kur mano pavaduotojas?

Rudakas tylėjo. Lomba ėjo tiesiai į jį, Rudakas ėmė trauktis, atsitrenkė nugara į platformą ir sustojo.

— Kas gi čia dedasi, Poli, sūneli? — paklausė visai arti priėjęs Lomba.

Rudakas liūdnai atsakė:

— Mes pagrobėm iš IIK valdymą ir… suvarėm visus išsigimėlius į vieną krūvą…

— A, išsigimėlius? — vylingai tarė Lomba. — Svarbi problema! Iš kur atsiranda septintoji koja? Svarbi problema, mano vaikučiai! Labai svarbi problema!

Staiga jis čiupo Rudaką už barzdos ir pro prasiskyrusius žmones ėmė jį tempti į aikštės vidurį.

— Pažvelkite į jį, vaikai! — triumfuodamas sušuko jis. — Mes stebimės! Mes sukam galvą! Mes puolam į neviltį! Mes vaizduojamės, kad IIK mus apgavo!

Po kiekvieno „mes“ jis timpčiojo Rudaką už barzdos, tarytum būtų skambinęs varpu. Rudako galva paklusniai linkčiojo.

— Kas atsitiko, mokytojau? — droviai paklausė viena mergaitė. Iš jos veido buvo matyti, kad Rudako jai labai gaila.

— Kas atsitiko, vaikeli? — Lomba pagaliau paleido Rudaką. — Senis Lomba važiuoja į Centrą. Atitraukia nuo darbo geriausius specialistus. Ir ką jis sužino? Kokia gėda! Ką jis sužino, tu, rudas biaurybe? — Jis vėl sugriebė Rudaką už barzdos, ir Ženia skubiai ėmė filmuoti. — Iš senio Lombos juokiasi! Senis Lomba tapo visų kibernetikų pajuokos objektu! Apie senį Lombą jau pasakojami anekdotai! — Jis paleido barzdą ir kaulėtu kumščiu pabaksnojo Rudakui į plačią krūtinę. — Nagi, apsiausties bokšte! Kiek kojų turi paprastas Australijos meririosas? O gal jau pamiršai?

Ženia staiga pastebėjo, kad keletas jaunuolių po šių žodžių ėmė trauktis, neabejotinai ketindami pasislėpti tarp žmonių.

— Programistų neišleisti, — nepasukdamas galvos, įsakė Lomba.

Minia subruzdo, ir jaunuoliai buvo išstumti į rato vidurį.

— Ką daro šie intelektualiniai piratai? — paklausė Lomba, staiga atsigręždamas į juos. — Avinui jie užprogramuoja septynias kojas…

Minia suūžė.

— Avinui jie neužprogramuoja smegenėlių…

Minia pradėjo kvatoti ir, kaip pasirodė Zeniai, pritariamai.

— Vargšas, šaunus, sąžiningas IIK! — Lomba iškėlė į dangų rankas. — Jis krauna nesąmonę ant nesąmonės! Ar galėjo jis numanyti, kad rudabarzdis chuliganaujantis jo šeimininkas duos jam penkiakampio trikampio uždavinį?

Rudakas gailiai subambėjo:

— Daugiau taip nedarysiu. Garbės žodis, nedarysiu.

Susirinkusieji kvatodami bubino programistams per nugaras.

Ženia nakvojo pas Rudaką. Rudakas paklojo jam kabinete, uoliai išsišukavo barzdą ir grįžo prie akacijų. Pro atlapą langą žvelgė didžiulis oranžinis mėnulis, sužymėtas pilkais D-kosmodromų kvadratais. Ženia žiūrėjo į jį ir linksmai kikeno, su pasitenkinimu prisimindamas dienos įvykius. Jis labai džiaugėsi tokiomis dienomis, kai pavykdavo susipažinti su gerais, linksmais arba tiesiog puikiais žmonėmis. Su tokiais, kaip kad susimąstęs Parnkala arba šaunusis Rudakas, arba rūstusis Lomba…

„Sitai aš būtinai aprašysiu, — pagalvojo jis. — Būtinai! Kaip linksmi, protingi jaunuoliai savo rizika nepaprastai sudėtingai ir protingai mašinai sąmoningai davė beprasmišką programą, norėdami pažiūrėti, kaip ši mašina pasielgs. Ir kaip ji elgėsi, tuščiai stengdamasi sukurti avino su septyniomis kojomis ir be smegenėlių neprieštaringą modelį. Ir kaip per juodą šiltą savaną ėjo šių išsigimusių modelių armija, ėjo pasiduoti rudabarzdžiui intelektualiam piratui. Ir kaip intelektualusis piratas buvo tampomas už barzdos — tikriausiai ne pirmą ir ne paskutinį kartą, nes jį labai domina penkiakampių trikampių ir kvadratinių rutulių uždaviniai, kurie įžeidžia doros ir sąžiningos mašinos orumą… Gali išeiti visai neblogas apsakymas apie… intelektualinį chuliganizmą…

Ženia užmigo ir pabudo tik išaušus. Valgomajame tyliai tarškėjo indai ir pusbalsiu kažkas svarstė:

— …Dabar viskas eis kaip sviestu patepta. Tėtušis Lomba nurimo ir susidomėjo.

— Kaipgi, tokia medžiaga mašinų klaidų teorijai!

— Vyručiai, o IIK vis dėlto pasirodė esąs gana primityvus. Tikėjausi, kad jis bus kur kas išmoningesnis.

Kažkas staiga nusikvatojo ir tarė:

— Septynkojis avinas visai be jokių pusiausvyros organų! Vargšas IIKI

— Tyliau, pažadinsi korespondentą!

Po ilgos pauzės, kai Ženia buvo vėl beužsnūstąs, kažkas apgailestaudamas prasitarė:

— O gaila, kad viskas jau praėjo. Kaip buvo įdomu! O septynkoji avine! Kaip liūdna, kad nebėra tavo mįslės!

ŽVAKĖS PRIE PULTO

Vidurnaktį ėmė lyti. Plentas pasidarė slidus, ir Zvancevas sumažino greitį. Buvo neįprastai tamsu ir nejauku, miesto žiburių pašvaistė liko už tamsių kalvų, ir Zvancevui rodėsi, kad mašina rieda per dykumą. Ant grublėto šlapio betono šokinėjo balta žibintų šviesa. Priešais mašinų nevažiavo. Paskutinę mašiną Zvancevas matė prieš įsukdamas į plentą, einantį į Institutą. Už kilometro nuo posūkio buvo gyvenvietė, ir Zvancevas nusistebėjo, nors ir buvo vėlyvas laikas, švietė beveik visi langai, o didelės kavinės veranda buvo pilna žmonių. Zvancevui pasirodė, kad jie tyli ir kažko laukia.

Akika atsigręžė.

— Visi jie žiūri į mus, — tarė ji.

Zvancevas nieko nepasakė.

— Tikriausiai jie mano, kad mes gydytojai.

— Tikriausiai, — pritarė Zvancevas.

Tai buvo paskutinė nušviesta gyvenvietė, kurią juodu matė. Už posūkio prasidėjo šlapia tamsa.

— Kažkur čia turėtų būti buitinių prietaisų gamykla, — tarė Zvancevas. — Tu nepastebėjai?

— Ne.

— Tu niekad nieko nepastebi.

— Prie vairo — jūs. Leiskite mane prie vairo, ir aš viską pastebėsiu.

— Nė nemanau, — pasakė Zvancevas.

Jis staiga nuspaudė stabdžius, ir mašiną mestelėjo į šoną. Ji cypdama nučiuožė betonu. Žibintai apšvietė stulpą su rodykle. Signalinių žiburių nebuvo, įrašas rodyklėje atrodė išblukęs: „Novosibirsko Biologinio Kodavimo Institutas — 21 km.“ Po rodykle buvo prikaltas persikreipęs fanerinis skydas su keverzišku įrašu: „Dėmesio! Įjungti visus neutralizatorius! Sumažinti greitį! Netoli užkarda!“ Tas pats užrašas dar prancūzų ir angių kalbomis. Raidės buvo didelės, su juodais patakais.

— Oho! — sumurmėjo Zvancevas, pasilenkė po vairu ir įjungė neutralizatorius.

— Kokia užkarda? — paklausė Akika.

— Kokia užkarda, nežinau, — atsakė Zvancevas, — bet, matyt, tau reikėjo pasilikti mieste.

— Ne, — pasakė Akika.

Kai mašina pajudėjo, ji atsargiai paklausė:

— Jūs manot, kad mūsų nepraleis?

— Manau, tavęs nepraleis.

— Tuomet aš palauksiu, — ramiai tarė Akika.

Mašina lėtai ir be garso riedėjo plentu. Žiūrėdamas priešais save, Zvancevas pasakė:

— Vis dėlto norėčiau, kad tave praleistų.

— Aš taip pat, — pasakė Akika. — Labai noriu su juo atsisveikinti…

Zvancevas tylėdamas žiūrėjo į kelią.

— Pastaruoju metu mudu retai matydavomės, — toliau kalbėjo Akika. — Aš labai jį myliu. Kito tokio žmogaus nepažįstu. Niekad taip nemylėjau tėvo, kaip myliu jį. Aš net verkiau…

„Taip, vąrkė, — pamanė Zvancevas. — Vandenynas buvo juodai mėlynas, ir padangė buvo mėlyna mėlyna, ir jo veidas buvo paburkęs ir mėlynas, kai mudu su Kondratjevu atsargiai vedėm jį į konvertoplaną. Po kojomis gurgždėjo įkaitęs koralų smėlis, jam buvo sunku eiti, jis vis pakibdavo ant mūsų rankų, bet nieku gyvu nesutiko būti nešamas. Jo akys buvo užmerktos, ir jis, lyg prasikaltęs, murmėjo: „Hokuro-sama, hokuro-sama..Iš paskos ir iš šalių tylėdami ėjo okeanologai, o Akika ėjo šalia Sergejaus, laikydama abiem rankomis, kaip padėklą, visame Vandenyne garsią nudėvėtą baltą skrybėlę, ir gailiai verkė. Tai buvo pirmasis, baisiausias ligos priepuolis — prieš šešerius metus, bevardėje salelėje, penkiolika mylių į vakarus nuo Oktopuso rifo..

— …jį pažįstu dvidešimt metų. Nuo pat vaikystės. Man labai norisi su juo atsisveikinti.

Iš šlapios tamsos išplaukė ir prasklendė viršum galvų grotelinė mikroklimato įrenginio arka. Sinoptinėje stotyje žiburių nebuvo. „Įrenginys neveikia, — pamanė Zvancevas. — Stai kodėl toks biaurus oras.“ Jis dėbtelėjo į Akiką. Ji sėdėjo, užsikėlusi ant sėdynės kojas, ir žiūrėjo tiesiai priešais save. Jai ant veido krito atšvaitai nuo pulto ciferblatų.

— Kas čia dedasi? — tarė Zvancevas. — Kažkokia mirties zona.

— Nežinau, — pasakė Akika. Ji pasimuistė, patogiau įsitaisydama, bakstelėjo keliu jam į šoną, ir staiga apmirė, įsmeigusi į jį patamsyje žvilgančias akis.

— Kas yra? — paklausė jis.

— Gal jis jau…

— Nesąmonė, — tarė Zvancevas.

— Ir visi nuvyko prie Instituto…

— Nesąmonė, — ryžtingai pasakė Zvancevas. — Nesąmonė.

Toli priekyje sužibo nelygus raudonas žiburėlis. Jis buvo silpnas ir mirgėjo kaip žvaigždelė darganoje padangėje. Zvancevas dėl visa ko; vėl sumažino greitį. Dabar mašina riedėjo labai lėtai, ir buvo galima girdėti lietaus šnaresį. Žibintų šviesoje pasirodė trys figūros su šlapiais blizgančiais apsiaustais. Jos stovėjo pačiame plento viduryje, priešais juos skersai plentą gulėjo storas rąstas. Tas, kuris stovėjo dešinėje, laikė viršum galvos didelį rūkstantį deglą. Jis lėtai mosavo deglu į šalis. Zvancevas privažiavo arčiau ir sustojo. „Na ir užkarda“, — pamanė jis. Žmogus su deglu kažką neaiškiai šūktelėjo per lietaus šnaresį, ir visi trys, didžiuliais šlapiais apsiaustais, nerangiai žengdami, greitai pasuko prie mašinos. Žmogus su deglu, piktai išsišiepęs, vėl kažką šūktelėjo. Zvancevas išjungė tolimą šviesą ir atidarė dureles.

— Variklį! — riktelėjo žmogus su deglu. Jis priėjo prie pat mašinos. — Išjunkite variklį, pagaliau!

Zvancevas išjungė variklį ir išlipo ant plento. Dulkė smulkus tankus lietus.

— Aš okeanologas Zvancevas, — tarė jis. — Važiuoju pas akademiką Okadą…

— Išjunkite mašinoje šviesą! — pasakė žmogus su deglu. — Ir greičiau, susimildami!

Zvancevas atsigręžė, bet šviesa kabinoje jau buvo užgesusi.

— Kas važiuoja su jumis? — paklausė žmogus su deglu.

— Okeanologė Kondratjeva, — piktai atsakė Zvancevas. — Mano bendradarbė.

Trejetas apsiaustais vilkinčių vyrų tylėjo.

— Galim važiuoti toliau?

— Aš operatorius Michailovas, — tarė žmogus su deglu. — Pasiųstas sutikti jūsų ir pasakyti jums, kad pas akademiką Okadą negalima.

— Apie tai aš kalbėsiu su profesoriumi Kasparu, — pasakė Zvancevas. — Palydėkite mane pas jį.

— Profesorius Kasparas labai užsiėmęs. Mes nenorėtumėm, kad jis būtų trukdomas.

„Kas tokie — mes?“ — norėjo paklausti Zvancevas, bet susilaikė, nes Michailovas kalbėjo neaiškiai ir monotoniškai, tartum mirtinai nuvargęs žmogus.

— Turiu perduoti akademikui nepaprastai svarbų pranešimą, — tarė Zvancevas. — Palydėkite mane pas Kasparą.

Trijulė tylėjo, ir jų veidais šmėsčiojo raudona nelygi šviesa. Veidai buvo šlapi, sulysę.

— Na? — nekantriai paklausė Zvancevas.

Staiga jis pastebėjo, kad Michailovas miega. Deglą laikanti ranka drebėjo ir linko vis žemiau. Michailovo akys buvo užmerktos.

— Tolia, — tyliai tarė vienas jo draugų ir bakstelėjo jam i petį.

Michailovas atsitokėjo, mostelėjo deglu ir įsmeigė į Zvancevą pabrinkusias akis.

— Ką? — kimiai paklausė jis. — A, jūs pas akademiką… Pas akademiką Okadą negalima. Į Instituto teritoriją iš viso negalima. Prašom važiuoti atgal.

— Turiu perduoti akademikui Okadai nepaprastai svarbų pranešimą, — kantriai pakartojo Zvancevas. — Aš okeanologas Zvancevas, o mašinoje — Okeanologė Kondratjeva. Mes vežam svarbų pranešimą.

— Aš operatorius Michailoyas, — tarė žmogus su deglu. — Pas Okadą dabar negalima. Per artimiausias keturias paras jis mirs, ir mes galim nesuspėti. — Jis vos krutino lūpas. — Profesorius Kasparas labai užsiėmęs ir prašė netrukdyti. Prašom važiuoti atgal…

Staiga jis nusisuko į savo draugus.

— Vyručiai, — tarė jis nusiminęs. — Duokit dar dvi tabletes.

Zvancevas stovėjo lietuje ir galvojo, ką dar galima pasakyti šiam žmogui, kuris stovėdamas snaudžia. Michailovas stovėjo kiek nusisukęs ir, atlošęs galvą, kažką rijo. Paskui Michailovas tarė:

— Ačiū, vyručiai, aš visai nepastoviu. Pas jus čia vis dėlto lyja, vėsu, o pas mus visi stačiai nebesilaiko ant kojų, vienas po kito virsta, keliasi ir vėl virsta… Tuomet išnešam… — Jis kalbėjo vis dar neaiškiai.

— Nieko, paskutinė naktis…

— Devinta, — tarė Michailovas.

— Dešimta.

— Nejau dešimta?; Mano galva sunki kaip špižinė. — Michailovas atsisuko į Zvancevą. — Atleiskite, drauge…

— Okeanologas Zvancevas, — trečią kartą prisistatė Zvancevas. — Drauge Michailo vai, turite mus praleisti. Mes tik ką atskridom iš Filipinų. Mes vežam akademikui informaciją, labai svarbią informaciją. Jis laukė jos visą gyvenimą. Supraskite, aš jį pažįstu jau trisdešimt metų. Aš geriau žinau, ar jis gali be to mirti, ar ne. Tai labai svarbi informacija.

Akika išlipo iš mašinos ir atsistojo šalia jo. Operatorius tylėjo, drebėdamas nuo šalčio.

— Na, gerai, — pagaliau nusileido jis. — Tik jūsų per daug. — Jis taip ir pasakė: „per daug“. — Tegul eina vienas.

— Gerai, — sutiko Zvancevas.

— Tik, mano manymu, nėra prasmės, — pridūrė Michailovas. — Kasparas pas akademiką jūsų neleis. Akademikas izoliuotas. Sutrikdydami izoliaciją, galit sugadinti visą bandymą, ir tuomet…

— Su Kasparu pakalbėsiu pats, — nutraukė Zvancevas. — Palydėkit mane.

— Gerai, — tarė operatorius. — Eime.

Zvancevas atsigręžė Akiką. Ant jos veido buvo daug didelių ir mažų lašų. Ji pasakė:

— Eikite, Nikolajau Jevgenjevičiau.

Paskui ji pasisuko į apsiaustais vilkinčius žmones:

— Kuris nors duokit jam apsiaustą, o patys lįskite į mašiną. Mašiną galima pastatyti skersai plento.

Zvancevas gavo apsiaustą. Akika norėjo grįžti į mašiną ir ją pasukti, bet Michailovas pasakė, kad negalima jungti variklio. Jis stovėjo ir švietė savo riikstančiu deglu, kol vyrai pakėlė, pasuko mašiną ir pastatė skersai kelio. Paskui visa užkardos įgula sulipo vidun. Zvancevas kyštelėjo galvą. Susigūžusi Akika vėl sėdėjo ant priekinės sėdynės. Michailovo drauž?ai jau miegojo, surėmę galvas.

— Perduokit jam… — paprašė Akika.

— Taip, būtinai.

— Pasakykit, kad mes lauksim.

— Taip, — tarė Zvancevas. — Pasakysiu.

— Na, eikit.

— Sajonara, Aki-tian.

— Eikit…

Zvancevas atsargiai užtrenkė dureles ir priėjo prie operatoriaus:

— Eime.

— Eime, — visai nauju, labai žvaliu balsu atsakė operatorius. — Einam greitai, reikia nueiti septynis kilometrus.

Plačiais žingsniais jie nužirgliojo šlapiu grublėtu betonu.

— Kas pas jus ten dedasi? — paklausė operatorius.

— Kur — pas mus?

— Na, pas jus… Didžiajame pasaulyje. Mes jau pusę mėnesio nieko nežinom. Kas Taryboje? Kaip su Didžiosios Šachtos projektu?

— Labai daug savanorių, — atsakė Zvancevas. — Trūksta anihiliatorių. Trūksta aušintuvų. Taryba ketina paskirti projektui trisdešimt procentų energijos. Iš Veneros atšaukti beveik visi giliųjų gręžinių specialistai.

— Teisingai, — tarė operatorius. — Veneroje jiems dabar nėra kas veikti. O kas išrinktas projekto viršininku?

— Nežinau, — piktai atsakė Zvancevas.

— Ne Stirneris?

— Nežinau.

Jie patylėjo.

— Biaurybė, ar ne? — tarė operatorius.

— Kas?

— Deglas. Biaurybė, ar ne? Kokia šlykštynė! Jaučiate, kaip jis smirda.

Zvancevas pauostė ir pasitraukė du žingsnius į šalį.

— Taip, — tarė jis. Deglas trenkė nafta. — O kam jo reikia? — paklausė Zvancevas.

— Taip įsakė Kasparas. Jokių elektros prietaisų, jokių lempų. Stengiamės, kad būtų minimumas nekontroliuojamų trukdymų… Beje, jūs rūkote?

— Rūkau.

Operatorius sustojo.

— Duokit žiebtuvėlį, — tarė jis. — Ir radiofoną. Turit radiofoną? i

— Turiu.

— Viską atiduokit man. — Michailovas paėmė žiebtuvėlį ir radiofoną, iškrovė juos ir išmetė akumuliatorius į griovį. — Atleiskit, bet taip reikia. Dvidešimties kilometrų spinduliu čia neveikia nė vienas elektros prietaisas.

— Sit kaip, — tarė Zvancevas.

— Taip. Aplink Novosibirską apšvarihom visus bitynus ir gaminam vaškines žvakes. Jūs apie tai girdėjot?

— Ne.

Be perstojo lijo, ir juodu paspartino žingsnį.

— Žvakės taip pat ne kas, bet vis dėlto geriau, negu deglai. Arba, žinote, balanos. Ar žinot, kas yra balanos?

— Ne, — atsakė Zvancevas.

— Yra tokia daina: „Neužgeski, balanėle.“ Visą laiką maniau, kad balana — tai kažkoks generatorius.

— Dabar suprantu, iš kur tas lietus, — patylėjęs prabilo Zvancevas. — Tai yra suprantu, kodėl išjungti mikroklimato įrenginiai.

— Ne, ne, — atsakė operatorius, — mikroklimato įrenginiai — savo ruožtu, o lietų mums specialiai varo nuo Vėjuotųjų kalnagūbrių. Ten yra kontinentinis įrenginys.

— Kam tai daroma? — paklausė Zvancevas.

— Apsisaugom nuo tiesioginių saulės spindulių.

— O išlydžiai debesyse?

— Debesys ateina tušti, jie iškraunami čia dar neatplaukę. Apskritai bandymas išėjo kur kas labiau grandioziškas, negu iš pradžių galvojom. Pas mus susirinko visi biokodavimo specialistai. Iš viso pasaulio. Penki šimtai žmonių. Ir vis tiek jų trūksta. Ir visas Siaurės Uralas dirba mums.

— Ir kol kas viskas vyksta sklandžiai? — paklausė Zvancevas.

Operatorius nutylėjo.

— Jūs girdite, ką sakau? — paklausė Zvancevas.

— Negaliu jums atsakyti, — nenoromis atsakė Michailovas, — Tikimės, kad viskas vyksta kaip reikia. Principas patikrintas, bet tai pirmas bandymas su žmogumi. Šimtas dvidešimt trilijonų megabitų informacijos, ir vieno kito klaida gali daug ką iškreipti.

Michailovas nutilo, ir juodu ilgai ėjo netardami nė žodžio. Zvancevas ne išsyk pastebėjo, kad jie eina per gyvenvietę. Gyvenvietė buvo tuščia. Vos bolavo matinės kotedžų sienos, langai buvo tamsūs. Už ažūrinių tvorų šlapiuose krūmuose kur-ne-kur juodavo garažų vartai.

Operatorius pamiršo Zvancevą. „Dar kokios šešios valandos, ir viskas bus baigta, — galvojo jis. — Grįšiu namo ir virsiu miegoti. Didysis Okada mirs ir taps nemirtingas. Ak, kaip gražu! Bet kol nėra atėjęs laikas, niekas negali pasakyti, ar bandymas pasisekė. Netgi pats Kasparas. Didysis Kasparas, Didysis Okada, Didysis Bandymas! Didysis

Kodavimas. — Michailovas papurtė galvą — akis vėl ėmė spausti įprastinis nuovargis, temdydamas sąmonę. — Ne, ne, reikia galvoti, Valerijus Kasparas pasakė, kad jau dabar reikia pradėti galvoti. Visi turi galvoti, netgi operatoriai, nors mes labai mažai žinom. Tačiau Kasparas pasakė, kad galvoti turi visi. Valerijus Kasparas, paprastai tariant, — Valerijus Konstantinovičius. Įdomu, kai jis dirba, dirba ir staiga taip garsiai prabyla, kad girdėti visoje salėje: „Gana, Truputį pasėdėkim, beprasmiškai žvelgdami priešais save!“ Sią frazę jis kažkur buvo skaitęs. Jeigu tą akimirką kas nors į jį kreiptųsi, jis pasakytų: „Jaunuoli, juk jūs matot. Netrukdykite man sėdėti, beprasmiškai žvelgiant priešais save…“ Vėl ne apie tai galvoju! Taigi pirmiausia reikia aptarti uždavinį. Duota: fiziologinių neuroninių būsenų kompleksas (paprastai kalbant, gyvos smegenys) pagal trečiąją Kasparo-Karpovo sistemą koduojamas kristalinėje kvazibiomasėje. Reikiamai izoliuotas, kodas kristalinėje kvazibiomasėje, esant normaliam ūžesių lygiui, išsilaiko gana ilgai, — kodo relaksacijos laikas sudaro apytikriai dvylika tūkstančių metų. Laiko užtenka. Reikia surasti: būdą biomasės kodui pervesti į gyvas smegenis, tai yra į nulinėse būsenose esančių fiziologinių funkcionuojančių neuronų kompleksą. Beje; tam tikslui reikia dar ir nulinėje būsenoje esančių gyvų smegenų, bet tokiam reikalui žmonių visuomet atsirasdavo ir atsiras — pavyzdžiui, aš… Ak, vis tiek neleis. Apie gyvas smegenis Kasparas nenori nė girdėti. Koks keistuolis! Dabar sėdėk ir lauk, kol leningradiečiai pagamins dirbtines. Stai… Trumpiau tariant, Okados smegenis mes užkodavom kristalinėje biomasėje. Mes turime Okados smegenų šifrą, Okados minčių šifrą, jo „aš“ šifrą. Ir dabar reikia rasti būdą šiam šifrui pervesti į kitas smegenis. Kad ir į dirbtines. Tuomet Okada atgims. Užšifruotas Okados „aš“ vėl pasidarys veikiantis, tikras „aš“. Klausimas: kaip šitai padaryti? Kaip?.. Gerai būtų atspėti jau dabar ir pradžiuginti senį. Kasparas apie tai galvoja ketvirtį amžiaus. Smagu būtų nubėgti pas jį šlapiam, kaip Archimedas, ir sušukti: „Eureka!“ — Michailovas suklupo ir vos neišmetė deglo.

— Kas jums? — paklausė Zvancevas — Jūs vėl snaudžiat?

Michailovas pažvelgė į jį. Zvancevas žirgliojo, užsimaukšlinęs gobtuvą, susikišęs rankas po apsiaustu. Raudonoje blėsčiojančioje šviesoje jo veidas atrodė labai iigas ir labai šiurkštus.

— Ne, — atsakė Michailovas. — Aš galvoju. Nesnaudžiu.

Priešais šmėstelėjo kažkoks tamsus kaupas. Juodu ėjo sparčiai ir netrukus pavijo didelį sunkvežimį, kuris lėtai slinko plentu. Zvancevas ne išsyk suprato, kad sunkvežimis važiuoja su išjungtu varikliu. Jį vilko du stambūs šlapi kupranugariai.

— Ei, Sanka! — šūktelėjo operatorius. Spragtelėjo kabinos durys, kyštelėjo galva, pažvelgė žvilgančiomis akimis ir pasislėpė.

— Kuo galiu būti naudingas? — paklausė iš kabinos.

— Duok šokoladuką, — paprašė Michailovas.

— Pasiimk pats, nesinori lįsti laukan. Slapia.

— Ir paimsiu, — žvaliai pasakė Michailovas ir kažkur dingo drauge su deglu.

Pasidarė labai tamsu. Zvancevas ėjo šalia sunkvežimio, derindamasis prie kupranugarių. Kupranugariai vos vilkosi.

— Ar greičiau jie negali? — sumurmėjo jis.

— Kad, biaurybės, nenori, — atsakė balsas iš kabinos. — Mėginau užtraukti jiems lazda, bet jie tik spiaudosi. — Balsas patylėjo ir pridūrė: — Keturi kilometrai per valandą. Ir apspiaudė man apsiaustą.

Šoferis sunkiai atsiduso ir staiga suriko:

— Ei, eiklieji! Nū, nū-ū, ar kaip ten jus!

Kupranugariai sušnarpštė.

— Geriau pasitraukit į šalį, — patarė šoferis. — Beje, dabar jie, rodos, nieko.

Pakvipo nafta, ir šalia vėl atsirado Michailovas. Jo deglas rūko ir spragsėjo.

— Eime, — tarė jis. — Dabar jau arti.

Juodu lengvai pralenkė kinkinį, ir netrukus abipus kelio pasirodė neaukšti tamsūs trobesiai. Įsižiūrėjęs Zvancevas išvydo tamsoje didžiulį pastatą — juodą siluetą juodaje padangėje. Languose vienur kitur silpnai žibsėjo geltoni žiburėliai.

— Žiūrėkit, — sušnabždėjo Michailovas. — Matot, abipus kelio — blokai?

— Kas ten? — taip pat pakuštomis paklausė Zvancevas.

— Juose kvazibiomasė. Cia jos bus laikomos.

— Kas?

— Smegenys, — sušnabždėjo Michailovas. — SmegenysI Juodu staiga išsuko iš kelio ir priėjo prie pat įėjimo į institutą. Michailovas atidarė sunkias duris.

— Prašom, — tarė jis. — Tik, susimildami, netriukšmaukit.

Vestibiulyje buvo tamsu, vėsu, ir trenkė keistas kvapas. Viduryje stovėjo didelis stalas, ant kurio spingsėjo kelios storos apgargėjusios žvąkės, buvo padėtos kelios lėkštės ir didelis sriubos kaistuvas. Lėkštės buvo nešvarios. Pintinėje kėksojo išdžiūvusios duonos riekės. Žvakių šviesoje buvo menkai matyti. Zvancevas žengė kelis žingsnius, užkliuvo apsiaustu už kėdės, ir kėdė su trenksmu apvirto.

— Ai! — riktelėjo kažkas už pečių. — Tolia, tai tu?

— Aš, — tarė Michailovas.

Zvancevas atsigręžė. Vestibiulio kampe tvyrojo rausva prietema. Michailovui priėjus ir pašvietus deglu, Zvancevas ten išvydo blyškaus veido mergaitę. Ji gulėjo ant sofos, apsigaubusi kažkokia juoda skara.

— Atnešei ko nors gardaus? — paklausė mergaitė.

— Sanka veža, — atsakė Michailovas. — Nori šokolado?

— Noriu.

Michailovas, mosuodamas deglą, ėmė raustis po apsiaustą.

— Eik pakeisti Zin6, — tarė mergaitė. — Tegu eina miegoti čia. Dvyliktajame dabar miega berniukai. Ar lyja?

— Lyja.

— Gerai. Dabar nebe daug beliko.

— Se tau šokoladukas, — pasakė Michailovas. — Aš einu. Sis draugas pas akademiką.

— Pas ką?

— Pas akademiką. Mergaitė tyhai švilptelėjo.

Zvancevas perėjo per vestibiulį ir nekantriai atsigręžė. Michailovas sekė iš paskos, o mergaitė sėdėjo ant sofos ir vyniojo šokoladą. Žvakių šviesoje galima buvo matyti tik blyškų veidą ir keistą, lyg sidabras žvilgantį chalatą su gobtuvu. Michailovas nusimetė apsiaustą, ir Zvancevas pamatė, kad jis taip pat vilki ilgą sidabrišką chalatą. Blėsčiojančioje deglo šviesoje jis buvo panašus į šmėklą.

— Drauge Zvancevai, — tarė jis, — palaukite truputį čia. Einu atnešti jums chalato. Tik, susimildami, kol kas nenusimeskit apsiausto.

— Gerai, — sutiko Zvancevas ir atsisėdo ant kėdės.

Kasparo kabinete buvo tamsu ir šalta. Migdomai šnarėjo lietus. Michailovas išėjo, pasakęs, kad pašauks Kasparą. Deglą jis išsinešė, o žvakių kabinete nebuvo. Iš pradžių Zvancevas sėdėjo lankytojų krėsle prie didelio tuščio stalo. Paskui atsistojo, priėjo prie lango ir ėmė žiiirėti į naktį, atrėmęs kaktą į šaltą stiklą. Kasparas nesirodė.

„Bus labai sunku be Okados, — galvojo Zvancevas. — Jis dar galėjo pagyventi kokį dvidešimt metų, reikėjo labiau jį saugoti. Jau seniai reikėjo jam uždrausti vandens gelmių žvalgybas. Jei žmogus perkopęs per šimtą ir iš jų šešiasdešimt metų praleidęs daugiau kaip tūkstantį metrų gilumoje… Sit taip ir gaunamas mėlynasis paralyžius, kad jį kur šimtas!.

Zvancevas pasitraukė nuo lango, žengė prie durų ir dirstelėjo į koridorių. Ilgame koridoriuje palei sienas protarpiais degė žvakės. Iš kažkur aidėjo balsas, metronomo tikslumu kartojantis vis tuos pačius žodžius. Zvancevas įsiklausė, bet žodžių nesuprato. Paskui iš rausvos prietemos koridoriaus gale išplaukė ilgos baltos figūros ir be garso praėjo pro šalį, tarytum praplaukė oru. Po sidabriškų gobtuvų snapeliais Zvancevas pamatė sulysusius tamsius veidus.

— Nori valgyti? — paklausė vienas.

— Ne. Miego.

— Aš, rodos, valgyčiau…

— Ne, ne. Miegoti. Pirma miegoti.

Jie kalbėjo negarsiai, bet buvo girdėti toli koridoriuje.

— Džiną vos nesugadino savo sektoriaus. Kasparas sučiupo ją už rankos.

— Velniava!

— Taip. Kad būtum matęs jo veidą!

— Velniava, velniava! Kurį sektorių?

— Dvylika tūkstančių šeši šimtai trečią. Manoma — klausos asociacijos.

— Ai-ai-ai-ai…

— Kasparas pasiuntė ją miegoti. Ji sėdi šešioliktajame ir verkia.

Dvi baltos figūros dingo. Buvo girdėti, kaip jos kalbasi, leisdamosi laiptais, bet Zvancevas jau nesuprato žodžių. Jis uždarė duris ir grįžo į krėslą.

Taigi kažkokia Džiną kad kiek būtų sugadinusi klausos sektorių. Biauri mergiūkštė! Kasparas sučiupo ją už rankos. O jei būtų nesučiupęs? Zvancevas sukando dantis ir užsimerkė. Apie Didįjį Bandymą jis beveik nieko nežinojo. Jis tebuvo girdėjęs, kad tai Didysis Bandymas, kad tai sudėtingiausias uždavinys, su kuriuo kada nors buvo mokslas susidūręs. Užkoduoti jaudulių pasiskirstymą kiekvienoje iš milijardų smegenų ląstelių, užkoduoti ryšius tarp jaudulių, ryšius tarp ryšių… Mažiausia klaidelė sukeltų nepataisomus iškraipymus. Mergaitė vos nesunaikino viso sektoriaus… Zvaiiceyas prisiminė, kad tai buvo dvylika tūkstančių šešiasdešinit trečias sektorius, ir jam pasidarė baisuieigu net tikimybė padaryti klaidą arba netikslumą perkeliant kodą labai maža… Dvylika tūkstančių sektorių, trilijonai vienetų informacijos. Kasparas vis dar nesirodė.

Zvancevas vėl išėjo į koridorių. Jis ėjo nuo žvakės prie žvakės keistojo monotoniško balso link. Paskui pamatė atlapotas duris, ir balsas pasidarė visai skardus. Už durų buvo didžiulė salė, mirganti šimtais žvakių. Zvancevas išvydo palei sienas einančius panelius su ciferblatais. Palei sienas prie panelių sėdėjo keli šimtai žmonių. Visi vilkėjo baltais chalatais. Oras salėje buvo sunkus ir karštas, trenkė karštu vašku. Zvancevas suprato, kad vėdinimo ir kondicionavimo sistema išjungta. Jis įėjo į salę ir apsidairė. leškojo Kasparo, bet jeigu Kasparas čia ir būtų buvęs, jo vis vien nebūtų buvę galima pažinti tarp šimtų žmonių, vilkinčių vienodais sidabriškais chalatais su užmaukšlintais gobtuvais.

— Aštuoniolika tūkstančių septjni šimtai dvidešimt antras sektorius pripildytas, — pasigirdo balsas.

Salėje buvo nepakenčiamai tylu — tik šis balsas ir daugelio judesių šnaresys. Vidury salės Zvancevas pamatė stalą ir keletą krėslų. Jis priėjo prie stalo.

— Aštuoniolika tūkstančių septyni šimtai dvidešimt trečias sektorius pripildytas.

Viename krėsle, parėmęs galvą rankomis, priešais Zvancevą sėdėjo plačiapetis žmogus. Jis miegojo ir garsiai dūsavo.

— Aštuoniolika tūkstančių septyni šimtai dvidešimt ketvirtas sektorius pripildytas.

Zvancevas dirstelėjo į laikrodį. Buvo lygiai trečia valanda nakties. Jis pastebėjo, kaip į salę įėjo žmogus baltu chalatu ir dingo kažkur prietemoje, kur nieko daugiau nebuvo matyti, kaip tik blėsčiojantys žiburėliai.

— AštuonioHka tūkstančių septyni šimtai dvidešimt penktas sektorius pripildytas…

Prie stalo priėjo žmogus su žvake, nulašino vaško, pastatė ant jo žvakę ir atsisėdo. Jis pasidėjo ant stalo pluoštą popierių, atvertė lapą ir tuojau pat užsnūdo. Zvancevas matė, kaip jo galva sviro vis žemyn ir žemyn ir pagaliau atsirėmė į popierių.

— Aštuoniolika tūkstančių septyni šimtai dvidešimt šeštas pripildytas…

Zvancevas vėl žvilgtelėjo į laikrodį. Dviem sektoriams pripildyti prireikė ne ką daugiau kaip pusantros minutės. Dešimt parų vyksta Didysis Kodavimas, pripildyta mažiau kaip dvidešimt tūkstančių sektorių…

— Aštuoniolika tūkstančių septyni šimtai dvidešimt septintas sektorius pripildytas…

Ir taip dešimt parų. Zvancevui ant peties kažkas uždėjo tvirtą ranką.

— Kodėl nemiegate?

Zvancevas pakėlė galvą ir po gobtuvu išvydo stambų išvargusį veidą. Zvancevas jį pažino.

— Miegoti. Tuojau pat…

— Profesorius Kasparas… — tarė Zvancevas ir atsistojo.

— Miegoti, miegoti… — Kasparas žiūrėjo jam į akis. — Jei negalite miegoti, ką nors pakeiskite.

Jis sparčiai paėjėjo į šalį, sustojo ir vėl įdėmiai pažiūrėjo.

— Nepažįstu, — tarė jis. — Bet vis vien — miegoti!

Jis atsuko nugarą ir ėniė sparčiai žingsniuoti palei sėdinčius prie pultų žmones. Zvancevas išgirdo tolstantį skardoką jo balsą:

— Pusė padalos…. Atidžiau, Leonidai, pusantros padalos… Gerai… Puiku. Taip pat gerai… Padala. Džonsonai, atidžiau žiūrėkit… Gerai… Gerai…

Zvancevas atsistojo ir nusekė paskui jį, stengdamasis nepaleisti jo iš akių. Kasparas staiga sušuko:

— Draugai! Viskas eina sklandžiai! Būkite atidesni! Viskas eina labai sklandžiai!.. Tik stebėkite stabilizatorius, ir viskas bus labai gerai!..

Zvancevas atsitrenkė į ilgą stalą, prie kurio keletas žmonių miegojo. Niekas neatsigręžė, nė vienas iš miegančiųjų nepakėlė galvos. Kasparas dingo. Tuomet Zvancevas žengė ant nuomonės palei geltoną pultų žiburėlių grandinę.

— Aštuoniolika tūkstančių septyni šimtai devyniasdešimtas pripildytas, — pranešė naujas žvalus balsas.

Zvancevas suprato, kad paklydo ir nebežino, kur išėjimas ir kur dingo Kasparas. Jis atsisėdo ant pirmos pasitaikiusios kėdės, atsirėmė alkūnėmis į kelius, padėjo smakrą ant delnų ir įsmeigė akis į netoliese mirgančią žvakę. Žvakė pamažu gargėjo.

— Aštuoniolika tūkstančių septyni šimtai devyniasdešimt septintas sektorius… Septyni šimtai devyniasdešimt devintas. Aštuoni šimtai… Pripildytas… Pripildytas…

— A-a-a-a!

Kažkas pratisai ir baisiai suriko. Zvancevas pašoko. Jis pamatė, kad niekas neatsigręžė, bet visi kažkaip išsyk sustingo, įtempė nugaras. Maždaug už dvidešimties žingsnių, prie vienos operatoriaus sėdynės, stovėjo aukštas žmogus ir šaukė, susiėmęs už gerklės:

— Atgal! Atgal! A-a-a!..

Iš kažkur, sparčiai žengdamas, pasirodė Kasparas. Jis puolė prie pulto. Salėje pasidarė tylu, tik spragėjo vaškas.

— Atleiskite! — tarė aukštasis žmogus. — Atleiskite… Atleiskite… — kartojo jis.

Kasparas išsitiesė ir sušuko:

— Klausyti manęs! Sektoriai aštuoniolika tūkstančių septyni šimtai devyniasdešimt šeštas, septyni šimtai devyniasdešimt septintas, septyni šimtai devyniasdešimt aštuntas, septyni šimtai devyniasdešimt devintas, aštuoniasdešimtas — perrašyti! Iš naujo!

Zvancevas pamatė, kaip šimtai žmonių baltais apsiaustais vienu metu pakėlė dešines rankas ir kažką paspaudė pultuose. Žvakių šviesa suvirpėjo.

— Atleiskite, atleiskite! — kartojo žmogus.

Kasparas bakstelėjo jam į nugarą.

— Miegoti, Henri, — tarė jis. — Greitai miegoti. Nusiraminkit, nieko baisaus…

Žmogus nuėjo palei pultus kartodamas: „Atleiskite, atleiskite… Niekas neatsigręžė. Jo vietoje jau sėdėjo kitas.

— Aštuoniolika tūkstančių septyni šimtai devyniasdešimt šeštas pripildytas, — tarė žvalus balsas.

Kasparas truputį pastovėjo, paskui lėtai, labai susikūprinęs, buvo bepraeinąs pro Zvancevą. Zvancevas žengė jo pasitikti ir staiga išvydo jo veidą. Jis sustojo ir praleido Kasparą. Tas priėjo prie nedidelio atskiro pulto, glebiai atsisėdo ant sėdynės ir kiek pasėdėjo. Paskui pasipurtė ir, pasislinkęs į priekį, įkišo veidą į didelį periskopo antgalį. Periskopas ėjo po grindimis.

Zvancevas atsistojo netoliese, prie ilgo stalo, ir nenuleisdamas akių žiūrėjo į pavargusią susikūprinusią nugarą. Virpančioje žvakės šviesoje vis dar matė Kasparo veidą. Jis prisiminė, kad Kasparas jau nebe jaunas, tik penkeriais — šešeriais metais jaunesnis už Okadą. Jis pagalvojo:.,Kiek metų atėmė šita dešimtis parų! Visa tai atsilieps, ir dar labai greitai.“

Prie Kasparo priėjo dvejetas. Vienam vietoj chalato gobtuvo ant galvos blausiai blykčiojo apvalus permatomas šalmas.

— Nesuspėsim, — tyliai pasakė žmogus su šalmu.

Jis kalbėjo Kasparui į nugarą.

— Kiek? — neatsigręždamas paklausė Kasparas.

— Klinikinė mirtis ištiks po dviejų valandų. Dvidešimt minučių tikslumu.

Kasparas atsisuko.

— Bet jis gerai atrodo… Pažiūrėkit. — Jis bakstelėjo pirštu į antgalį.

Žmogus su šalmu palingavo galvą.

— Nervų paralyžius, — labai tyliai tarė antrasis. Jis apsidairė, permetė išsprogusiomis akimis Zvancevą ir, pasilenkęs prie Kasparo, kažką pasakė jam į ausį.

Zvancevas jį pažino. Tai buvo profesorius Ivanas Krasnovas.

— Gerai, — tarė Kasparas. — Padarysim taip.

Dvejetas išsyk apsisuko ir greitai dingo tamsoje.

Zvancevas apčiuopė kėdę, atsisėdo ir užsimerkė. „Galas, — pagalvojo jis. — Nesuspės. Jis mirs. Jis visiškai mirs.“

— Devyniolika tūkstančių nulis nulis antras sektorius pripildytas, — pakartojo balsas. — Devyniolika tūkstančių nulis nulis trečias sektorius pripildytas… Devyniolika tūkstančių nulis nulis kėtvirtas sektorius pripildytas…

Zvancevas beveik nieko nežinojo apie nervinių ryšių kodavimą, ir jam rodėsi, kad Okada guli ant keisto stalo, baltoje mirtinoje šviesoje, kad plona adata lėtai slenka apnuogintais jo smegenų vingiais, ir ant ilgos juostos ženklas po ženklo gula impulsų signalai. Zvancevas puikiai suprato, kad iš tiesų šitai vyksta visai kitoniškai, bet jis vaizdavosi būtent taip: žvilganti adata slenka smegenimis, o ant begalinės juostos paslaptingais ženklais užrašoma atmintis, įpročiai, asociacijos, patyrimas… O iš kažkur atšliaužia mirtis, griaudama ląstelę po ląstelės, ryšį po ryšio. Ir reikia ją pralenkti.

Apie nervinių ryšių kodavimą Zvancevas beveik nieko nežinojo, bet jis žinojo, kad ligi šiol tebėra nežinoma, kur baigiasi smegenų sritys, valdančios atskirus mąstymo procesus; kad Didysis Kodavimas yra galimas tik visiškai uždaros izoliacijos sąlygomis, kuo tiksliausiai atsižvelgiant į visus nereguliarius laukus. Stai kodėl čia tos žvakės ir deglai, kupranugariai ant plento, tuščios gyvenvietės ir juodi mikroklimato įrenginių langai, sustabdyti savaeigiai keliai. Zvancevas žinojo, kad ligi šiol nesurastas kodavimo kontrolės būdas, neiškreipiantis kodo. Kad Kasparas dirba aklai ir pirmiausia koduoja, gal būt, visiškai ne tai, ką reikia koduoti. Tačiau Zvancevas žinojo ir tai, kad Didysis Kodavimas — tai kelias į žmogaus „aš“ nemirtingumą, nes žmogus — tai ne rankos ir kojos. Žmogus — tai atmintis, įpročiai, asociacijos, smegenys. SMEGENYS.

— Devniolika tūkstančių du šimtai šešioliktas sektorius pripildytas…

Zvancevas atsimerkė, atsistojo ir priėjo prie Kasparo. Kasparas sėdėjo, žiūrėdamas priešais save.

— Profesoriau Kasparai, — tarė Zvancevas, — aš okeanologas Zvancevas. Turiu pasikalbėti su akademiku Okada.

Kasparas pakėlė akis ir iš apačios aukštyn ilgai žiūrėjo i Zvancevą. Jo akys buvo primerktos ir apsiblaususios.

— Neįmanoma, — tarė jis.

Kurį laiką juodu tylėdami žiūrėjo į kits kitą.

— Akademikas Okada laukė šios informacijos visą gyvenimą, — tyliai pasakė Zvancevas.

Kasparas nieko neatsakė. Jis nukreipė akis ir vėl įsistebeilijo priešais save. Zvancevas apsidairė. Tamsa. Žvakių švieselės. Balti sidabriški chalatai su gobtuvais.

— Devyniolika tūkstančių du šimtai devyniasdešimt antras sektorius pripildytas, — tarė balsas.

Kasparas atsistojo ir tarė:

— Viskas. Galas.

Ir Zvancevas išvydo mažą raudoną lemputę, mirgančią pulte šalia periskopo okuliarų. „Lemputė, — pamanė jis. — Vadinasi, viskas.“

— Devyniolika tūkstančių du šimtai devyniasdešimt ketvirtas sektorius pripildytas…

Iš salės tamsos kiek įkabindama bėgo maža mergaitė su besiplaikstančiu chalatu. Ji puolė stačiai prie Kasparo, stipriai pastumdama Zvancevą į šalį.

— Valerijau Konstantinovičiau, — beviltiškai tarė ji, — liko tik vienas laisvas sektorius…

— Daugiau nereikia, — pasakė Kasparas. Jis atsistojo ir susidūrė su Zvancevu. — Kas jūs? — išvargusiai paklausė jis.

— Aš Zvancevas, okeanologas, — tyliai tarė Zvancevas. — Norėjau pakalbėti su akademiku Okada,

— Neįmanoma, — pakartojo Kasparas. — Akademikas Okada mirė.

Jis persisvėrė per pultą ir iš eilės pasuko keturis jungiklius. Didžiulės salės palubėje nušvito akinanti šviesa.

Kai Zvancevas nusileido į vestibiulį, buvo jau visai šviesu. Pro didžiulius langus liejosi pilkšva ūkanoto ryto šviesa, bet buvo galima jausti, kad tuoj tuoj patekės saulė ir bus giedra diena. Vestibiulyje nieko nebuvo. Ant sofos tįsojo sulamdyta antklodė. Tarp stiklainių ir lėkščių ant stalo dar degė keli žvakigaliai. Zvancevas dirstelėjo į laiptus. Viršuje skardėjo balsai. Kažkur ten buvo Michailovas, kuris buvo žadėjęs Zvancevą palydėti.

Zvancevas priėjo prie sofos ir atsisėdo. Laiptais nusileido trejetas jaunuolių. Vienas priėjo prie stalo ir, griebdamas maistą rankomis, ėmė godžiai valgyti. Jis stumdė lėkštes, apvertė butelį limonado, greitai jį sučiupo ir, apžiojęs gurklį, pradėjo gerti. Antrasis stovėjo apsnūdęs ir vos vartė akis. Trečiasis, prilaikydamas jį už peties, susijaudinęs pasakojo:

— …Kasparas sakė Krasnovui. Tik tiek ir pasakė. Ir tučtuojau senis virto stačiai ant pulto. Mes jį sugriebėm ir nunešėm į kabinetą, o ten miega Seriožka Kruglovas. Taip mes juos šalimais ir suguldėm.

— Netgi sunku patikėti, — neaiškiai tarė pirmasis; jis kramtė. — Nejaugi taip daug suspėjo?

— Po velnių, kiek kartų reikės jam kartoti!.. Devyniasdešimt aštuonis procentus. Ir kažkiek dešimt tūkstantųjų, neprisimenu.

— Nejau devyniasdešimt aštuonis?

— Matyt, visai atbukai — nesupranti, kas tau sakoma!

— Suprantu, bet netikiu. — Tas, kuris valgė, staiga atsisėdo ir arčiau prisitraukė dėžutę konservų. — Kaip čia patikėsi. Rodėsi, kad visai blogai…

— Vaikinai, — sumurmėjo apsnūdėlis, — einam, a? Neturiu jėgų…

Trejetas staiga subruzdo ir išėjo. Laiptais leidosi vis nauji ir nauji žmonės. Apsnūdę, vos bepavelką kojas. Susijaudinę, pabrinkusiomis akimis, pakimusiais nuo ilgo tylėjimo balsais.

„Į laidotuves nepanašu, — pagalvojo Zvancevas. Jis žinojo, kad Okada miręs, bet šituo buvo sunku patikėti. Atrodė, kad akademikas užmigęs, ir tik niekas kol kas nežino, kaip jį pažadinti. Nieko, sužinos. „Devyniasdešimt aštuoni procentai, — pagalvojo jis. Visai neblogai.“ Jam buvo labai keista, kad jis nejaučia nelaimės kartėlio. Sielvarto nebuvo. Jis tejautė lyg ir nepasitenkinimą, galvodamas, kad tikriausiai dar reikės ilgai laukti, kol Okada sugrįš. Kaip seniau, kai Okada ilgam išvažiuodavo į žemyną.

Michailovas palietė jo petį. Jis buvo be apsiausto ir be chalato.

— Eiva, okeanologe Zvancevai.

Zvancevas atsistojo ir nusekė jį durų link. Sunkios sąvaros be garso ir lengvai Išsiskyrė pačios.

Saulė dar buvo nepatekėjusi, bet jau švito, ir pilkšvai mėlynoje padangėje sparčiai sklaidėsi debesys. Zvancevas išvydo plokščius kremo spalvos korpusus ir gatves tarp jų, nužertas raudonų nukritusių lapų. Žmonės ėjo iš instituto ir grupelėmis po du, po tris skirstėsi į šalis.

Kažkas riktelėjo:

— Draugai iš Kostromos ilsisi šeštame korpuse, antras ir trečias aukštai!

Gatvėmis, išsirikiavę retomis grandimis, repečkojo nedideli daugiakojai kiberkiemsargiai, palikdami įkandin savęs sausą pilką švarų betoną.

— Norit šokolado? — paklausė Michailovas.

Zvanccvas papurtė galvą. Jie ėjo i plentą tarp žemų gelsvų pastatų, kurie buvo be durų ir langų.

Pastatų buvo daug — ištisa gatvė. Tai buvo blokai su kvazibiomase, Okados smegenų saugykla — dvidešimt tūkstančių biomasės sektorių, dvidešimt žemų pastatų su trisdešimties metrų fasadais. Šeši aukštai buvo po žeme.

— Pradžiai neblogai, — tarė Michailovas. — Bet toliau taip negalima. Dvidešimt pastatų vienam žmogui — tai labai daug. Jei kiekvienam iš mūsų būtų skiriama šitiek patalpų… — Jis nusijuokė ir numetė šokolado popierėlį ant betono.

„Kas žino, — pagalvojo Zvancevas. — Tau, gal būt, užteks ir vieno čemodano. Ir man taip pat.“ Prie numesto popiergalio neskubiai repečkojo kiberkiemsargis, kaukšėdamas I betoną ilgablauzdėmis kojomis.

— Ei, Sanka! — staiga šūktelėjo Michailovas.

Juos pralenkęs sunkvežimis sustojo, ir iš kabinos kyštelėjo galvą andainykštis šoferis blizgančiomis akimis. Jie sulindo į kabiną.

— Kur tavo kupranugariai? — paklausė Michailovas.

— Kažkur ganosi, — atsakė šoferis. — Ir pakyrėjo jie man. Kol juos iškinkiau, jie vėl mane apspiaudė.

Michailovas jau miegojo, padėjęs galvą Zvancevui ant peties. iSoferis — mažiukas, juodaakis, — sunkia mašina važiavo greitai ir patylomis dainavo, beveik nekrutindamas lūpų. Tai buvo kažkokia sena, pusiau užmiršta dainelė. Zvancevas iš pradžių klausėsi, o paskui staiga pamatė žemai viršum tilto skrendančius malūnsparnius. Jų buvo šeši. Tuomet jis pagalvojo, kad šioje mirtinoje zonoje dabar vėl užvirs gyvenimas. Pajudėjo savaeigiai keliai. Žmonės skuba namo. Ėmė veikti mikroklimato įrenginiai ir signaliniai plento šviesos stulpai. Kas nors jau plėšia faneros lapą su iškeverzotomis raidėmis. Radijas praneša, kad Didysis Kodaviriias užbaigtas, kad jis vyko patenkinamai. Malūnsparniais tikriausiai atskrido spaudos grupė — visam pasauliui per stereovideofoną bus rodomi žemi geltoni pastatai ir apgargėjusios žvakės prie išjungtų pultų. Kas nors, žinoma, brausis žadinti Kasparo, bus ištemptas už skvernų ir, galimas daiktas, dar gaus į sprandą. Visas pasaulis netrukus sužinos, kad žmogus visai greitai taps amžinas. Ne žmonija, o žmogus, kiekvienas atskiras žmogus, kiekviena asmenybė. Na, sakykim, iš pradžių geriausieji… Zvancevas pažvelgė į šoferį.

— Drauge, — tarė jis šypsodamasis. — Norite amžinai gyventi?

— Noriu, — atsakė šoferis, taip pat šypsodamasis. — Aš ir gyvęnsiu amžinai.

— Ir aš noriu, — pridūrė Zvancevas.

GAMTOS MOKSLAS DVASIŲ PASAULYJE

Laborantas Kočinas pirštų galais priėjo prie durų ir dirstelėjo į miegamąjį. Rideris miegojo. Tai buvo senyvas, labai nelaimingo veido rideris. Jis gulėjo ant šono, susidėjęs rankas po skruostu. Kai Kočinas pravėrė duris, rideris sučepsėjo ir aiškiai pasakė:

— Dar neišsimiegojau. Noriu miegoti.

Kočinas priėjo prie lovos ir palietė jo petį:

— Laikas, drauge Pitersai. Prašom keltis…

Piteris atmerkė blausias akis.

— Dar pusvalandį! — gailiai paprašė jis.

Kočinas griežtai papurtė galvą:

— Negalima, drauge Pitersai. Jeigu jūs pramiegotumėt…

— Taip, — atsidusęs tarė rideris, — aš atbukčiau. — Jis atsisėdo ir pasirąžė. — Zinai, ką dabar sapnavau, Džordžai? Sapnavau, kad aš savo fermoje, Jukone. Tarsi iš Veneros būtų grįžęs mano sūnus ir aš jam rodyčiau bebrų draustinį. Zinai, kokie mano bebrai, Džordžai? Jie visai kaip žmonės.

Rideris išlipo iš lovos ir ėmė gimnastikuoti. Kočinas žinojo, kad Piterso sūnus prieš dvejus metus žuvo Veneroje, kad Pitersas labai pasiilgęs savo žmonos, kad iis nepasi Rideris — žmogus, betarpiškai suvokiantis svetimas mintis (fantast.j. tiki fermoje dirbančiais jaunaisiais savo padėjėjais ir labai nerimauja dėl bebrų, kad čia jam labai ilgu ir nuobodu, kad tai, ką jis čia veikia, jam visai nepatinka.

— Nieko! — tarė Pitersas, energingai kraipydamas plaukuotą liemenį. — Nereikia manęs gailėti, Džordžis-bojau! Suprantu: jei reikia, vadinasi, reikia, nieko nepadarysi…

Kočinas visas išraudo. Rodos, jis niekad neišmoks deramai elgtis riderio akivaizdoje. Vis susidaro kažkokių nemalonumų…

— Tu geras berniukas, Džordžai, — švelniai tarė Pitersas. — Žmonės paprastai nemėgsta, kad kas skaitytų jų mintis. Todėl mes, rideriai, verčiau laikomės vienumos, o kai išeinam į žmones, stengiamės daugiau plepėti — juk mūsų tylėjimas labai dažnai suprantamas kaip kažkoks gamybinis procesas. Cia pas jus vienas jaunas gaidžiukas mano akivaizdoje visą laiką kartoja kažkokias matematines formules. Ir ką gi? Nesuprantu nė vienos formulės, bet užtat gerai jaučiu, jog jis mirtinai bijo, kad neįspėčiau jo palankumo vienai jaunai būtybei…

Pitersas paėmė rankšluostį ir nuėjo į vonią. Kočinas paskubom nusišluostė nuo kaktos šaltą prakaitą. „Ačiū dievui, kad aš nieko neįsimylėjęs! — veidmainingai pagalvojo jis. — Katenka galėtų įsižeisti. Puikūs žmonės tie rideriai! Įdomu, ar per voniosi duris jis ką nors girdi? Mes, žinoma, gerokai jam įkyrim savo bandymais, bet ir jis nelieka skolingas… Jaunas gaidžiukas — tai, žinoma, Petka Bystrovas. Įdomu, kam jis toks palankus?“

— Sito jums nepasakysiu, — pranešė Pitersas, pasirodęs vonios duryse. Jis sagstėsi megztinį. — Gerai, Džordžai, aš pasiruošęs. Kur šiandien? Vėl į kankinimo kamerą?

— Vėl, — atsakė Kočinas. — Kaip visuomet. Gal papusryčiausi? Dar turim ketvirtį valandos.

— Ne, — atsakė Pitersas. — Valgis mane taip pat atbukina. Duokite tik gliukozės.

Jis atsiraitė rankovę. Kočinas ištraukė iš kišenės plokščią dėžutę su aktyvizuotos gliukozės ampulėmis, paėmė vieną ampulę ir prispaudė jos siurbtuką prie išsipūtusios venos ant Piterso rankos. Kai gliukozė įsisunkė, Pitersas sprigtu numušė tuščią ampulę ir užtraukė rankovę.

— Na, eiva kentėti, — tarė jis atsidusdamas.

Erdvės Fizikos institutas buvo pastatytas prieš dvidešimt metų Suomių įlankoje, Kotlino saloje. Senasis Kronštatas buvo galutinai nugriautas. Teliko pilkos apsamanojusios senovinių fortų sienos ir auksinis paminklas Didžiosios Revoliucijos dalyviams mokslo miestelio parke. Į vakarus nuo Kotlino buvo sukurtas dirbtinis archipelagas, kuriame buvo įrengti instituto raketodromai, aerodromai, energijos imtuvai ir stotys. Kraštutinėse archipelago salose vakaruose buvo įsikūrusios vadinamosios „triukšmingos“ laboratorijos — protarpiais ten dundėdavo sprogimai ir kildavo gaisrai. Teoriniai darbai ir,tylieji“ eksperimentai buvo atliekami Kotline — ilguose plokščiuose paties instituto pastatuose.

Institutas dirbo priešakinėse mokslo pozicijose. Darbų diapazonas buvo nepaprastai platus. Traukos problemos. Deritrinitacija. Naujosios fizinės aksiomatikos klausimai. Diskretinės erdvės teorija. Ir daug daug specialesnių, siauresnių problemų. Institutas nerStai imdavosi spręsti problemas, kurios galiausiai pasirodydavo esančios beviltiškai sudėtingos ir neįkandamos. Eksperimentinis šių problemų sprendimas dažnai pareikalaudavo milžiniškų energijos išteklių. Instituto vadovybė nuolat prašė Pasaulio Tarybą duoti institutui Planetos valandos, dviejų valandų, o kartais net paros energiją. Giedromis dienomis leningradiečiai galėjo matyti viršum horizonto blizgančius milžiniškus rutulius — energijos imtuvus, pastatytus kraštutinėse „Kotlino archipelago“ salose. Kažkoks pašaipa (iš Resursų Komiteto) šiuos energijos imtuvus praminė „Danaidų statinėmis“, turėdamas galvoje, kad Planetos energija ten tuščiai dingstanti kaip bedugnėse statinėse. Daugelis Pasaulio Tarybos darbuotojų apie instituto veiklą atsiliepdavo gana kandžiai, bet energiją jam teikė, būdami tos nuomonės, kad žnionija yra turtinga ir todėl gali daryti išlaidas porytdienos problemoms. Netgi tokiu darbymečiu, kai į Planetos centrą buvo kasama Didžioji šachta.

Prieš ketverius metus instituto darbuotojų grupė atliko bandymą, kurio tikslas buvo išmatuoti energijos pasiskirstymą sigma-deritrinitacijos sąlygomis. Saulės sistemos pakraštyje, toli už Transplutono orbitos, du suporinti automatiniai kosmolaiviai buvo įvaryti iki reliatyvinio greičio ir suvesti į susidūrimą (esant 295 tūkstančiams kilometrų per valandą sąlyginiam greičiui). Sprogimas buvo baisus. Beveik visa abiejų žvaigždėlaivių masė išspinduliavo, žvaigždėlaiviai išnyko akinančiame tvykstelėjime, palikdami tik retą metalinio garo debesėlį. Baigę matavimus, darbuotojai konstatavo energijos defektą: palyginti labai maža, bet visai apčiuopiama energijos dalis „išnyko“. Kokybine prasme bandymo rezultatas nekėlė jokio nusistebėjimo. Pagal sigma-deritrinitacijos teoriją tam tikra energijos dalis kaip tik ir turėjo tame erdvės taške išnykti ir kokiu nors pavidalu atsirasti kuriose nors, — galimas daiktas, labai tolimose nuo eksperimento vietos — srityse. Sitai, teisybę sakant, kaip tik ir buvo sigma-D-principo esmė. Kažkas panašaus savo laiku buvo ištikę garsųjį „Taimyrą“. Tačiau kiekybine prasme energijos defektasprašoko apskaičiuotąjį dydį. Dalis energijos nežinia kur „išnyko“. Kilęs prieštaravimas tvarumo dėsniams buvo aiškinamas dviem galimybėmis. Viena iš jų buvo hipotezė, kad energija pasireiškė kol kas nežinoma forma, pavyzdžiui, mokslui nežinomu lauku, kuriam surasti ir apskaičiuoti dar nėra prietaisų. Antra galimybe buvo laikoma Savitarpiškai Prasiskverbiančių Erdvių Teorija.

Savitarpiškai Prasiskverbiančių Erdvių Teorija buvo sukurta kur kas prieš aprašytąjį eksperimentą. Si teorija teigė, kad pasaulis, galimas daiktas, yra labai skirtingas fizines savybes turinčių savitarpiškai prasiskverbiančių erdvių begalinė visuma. Ir būtent tai, kad šios erdvės turi skirtingas savybes, leidžia joms fiziškai koegzistuoti be kokios nors pastebimos sąveikos. Apskritai tai buvo abstrakti teorija: konkrečių formulių, kurias būtų galima patikrinti bandymu, jos šalininkai nesukūrė. Tačiau teorija leido daryti išvadą, kad įvairios materijos formos nevienodai prasiskverbia iš vienos erdvės į gretimą. Taip pat buvo įrodiv nėjama, kad tuo lengviau prasiskverbiama, kuo didesnė yra energijos koncentracija. Bandyme, atliktame su kosmolaiviais, elektromagnetinio lauko energijos koncentracija buvo milžiniška. Tai leido daryti prielaidą, kad energijos „nuotėkį“ galima aiškinti energijos perėjimu iš mūsų erdvės į kažkokią gretimą erdvę. Duomenų trūko, bet idėja buvo tokia masinanti, kad institute ji tučtuojau susilaukė šalininkų.

Eksperimentiniu būdu gvildenti savitarpiškai prasiskverbiančių erdvių teoriją ėmėsi diskretinės erdvės fizikos skyriaus darbuotojai. Jie išsyk atsisakė gremėzdiškų, pavojingų ir nelabai tikslių bandymų, susijusių su didžiulės energijos absorbavimu ir išskyrimu. Be to, darant tokius bandymus, likdavo atviras nežinomų laukų klausimas. Tyrinėti erdvių pralaidumą buvo planuojama įvairiausiuose laukuose: gravitaciniame, elektromagnetiniame, branduoliniame. Tačiau pagrindinis koziris ir svarbiausia viltis buvo puiki idėja, kurią iškėlė vienas darbuotojas, pastebėjęs, kad psichodinaminis žmogaus smegenų laukas yra nuostabiai panašus į hipotetinį „ryšio lauką“, kurį savitarpiškai prasiskverbiančių erdvių teorijos kūrėjai buvo matematiškai aprašę dar tais laikais, kai psichodinamikai neturėjo matematinio aparato. Hipotetinis „ryšių laukas“ buvo laukas, galintis, pasak teorijos, maksimaliai prasiskverbti iš vienos erdvės į gretimą. Kadangi ganėtinai jautrių dirbtinių psichodinaminio lauko (vadinasi, ir „ryšio lauko“) imtuvų nepasisekė išrasti, į mūšį buvo mesti rideriai.

Planetoje buvo dešimt milijardų žmonių ir viso labo tik šimtas dvidešimt du užregistruoti rideriai. Rideriai „skaitė“ mintis. Sio nepaprasto sugebėjimo mįslė tebebuvo dar toli gražu neįminta. Buvo aišku tik viena, kad rideriai nuostabiai jautrūs psichodinaminiam žmogaus smegenų spinduliavimui ir kad šis jautrumas įgimtas. Kai kurie rideriai buvo labai stiprūs: jie gebėjo suvokti ir iššifruoti mintis, kylančias už tūkstančių kilometrų esančiam žmogui. Kiti psichodinaminius signalus suvokė tik už kelių žingsnių. Parapsichologai ginčijosi, ar rideriai yra pirmosios kregždės, pranašaujančios, kad evoliucijos eigoje atsiras naujas žmogus, ar tai tėra atavizmas, liekana to paslaptingo šeštojo pojūčio, kuris kažkada mūsų protėviams padėjo orientuotis neįžengiamose pirmykštėse giriose. Galingiausieji rideriai dirbo tolimųjų ryšių stotyse, dubliuodami paprastą radijo ryšį su tolimomis ekspedicijomis. Daugelis riderių dirbo gydytojais. O daugelis dirbo tokiose srityse, kurių nieku būdu negalima sieti su „minčių skaitymu“.

Šiaip ar taip, Erdvės Fizikos Instituto darbuotojai tikėjosi, kad rideriai sugebės bent „nugirsti“ „ryšio lauką“. Tai puikiai patvirtintų Savitarpiškai Prasiskverbiančių Erdvių Teoriją. Instituto pakviesti, į Kotliną suvažiavo geriausi Planetos rideriai. Bandymo idėja buvo labai paprasta. Jeigu tarp gretimų erdvių egzistuoja „ryšių laukas“, tai jis, pasak teorijos, turi būti labai panašus į psichodinaminį žmogaus smegenų lauką. Vadinasi, jį turi suvokti rideriai. Riderį izoliavus specialioje kameroje, apsaugotoje nuo išorinio pasaulio (kartu ir nuo žmonių minčių) storu mezomedžiagos sluoksniu, šioje kameroje liktų tik Žemės gravitacinis laukas, indiferentiškas psichodinaminiam laukui ir hipotetiniam „ryšių laukui“, prasiskverbiančiam iš gretimų erdvių. Žinoma, toks bandymas buvo toli gražu ne idealus. Problemą išspręsti galėjo tik teigiamas rezultatas. Neigiamas rezultatas būtų nieko nesakęs — nei sugriovęs, nei patvirtinęs teoriją. Bet kol kas tai buvo vienintelė galimybė. Rideriai buvo aktyvizuojami neutrino spinduliais, didinančiais smegenų jautrumą, uždaromi kamerose ir paliekami „klausytis“.

Pitersas ir Kočinas neskubėdami ėjo pagrindine mokslo miestelio gatve. Rytas buvo ūkanotas, truputį drėgnas, saulė dar nepatekėjusi, bet toli toli prieš akis labai aukštai švytėjo groteliniai energijos imtuvų bokštai. Pitersas žingsniavo, susidėjęs rankas ant nugaros, ir niūniavo dainelę: „Johny, comming down to Haylow, poor old man“. Kočinas kaip niekur nieko ėjo šalia ir stengėsi apie nieką negalvoti. Prie vieno kotedžo Pitersas staiga liovėsi dainavęs ir sustojo:

— Reikia palaukti, — tarė jis.

— Kodėl? — paklausė Kočinas.

— Siversonas prašo mane palaukti. — Pitersas linktelėjo į kotedžo pusę. — Jis jau velkasi paltą.

„Viens — du — trys, koks šaunus būrys, — tyliai ištarė Kočinas. — Du rideriai — tai lygiai dukart… penkiskart penki — vienuolika arba panašiai.“

— Nejau Siversonas vienas? Be palydovo?

— Penkiskart penki — dvidešimt penki, — sumurmėjo Pitersas. — Nesuprantu, kodėl nedavėt Siversonui palydovo?

Kotedžo duryse pasirodė Siversonas.

— Nebambėkit, vaikine, — griežtai pasakė jis Kočinui. — Jūsų amžiuje mes buvom mandagesni…

— Na, na, seni Siversonai, — tarė Pitersas. — Pats žinai, kad šitaip negalvoji… Ačiū, miegojau gerai. Ir žinai, sapnavau bebrus. Ir lyg iš Veneros atskrido mano Haris…

Siversonas nulipo ant šaligatvio ir paėmė Pitersą už parankės.

— Eiva, — tarė jis. — Bebrai… Pastarosiomis dienomis aš pats jaučiuosi kaip bebras. Tu bent sapnuoji, o aš… Ar tau pasakojau, Pitersai, kad man gimė anūkė?.. Pasakojau… Aš negaliu jos net susapnuoti, nes dar nė karto nesu matęs… Ir man gėda, Pitersai. Senatvėje užsiiminėti tokiais niekais!.. Žinoma, niekai, neprieštarauk…

Kočinas kiūtino paskui porą nusipelniusių riderių ir tyliai kartojo: „Integralas nuo nulio iki begalybės, „e“ laipsnyje minus iks kvadratas, šaknis iš „pi“ perpus… Apskritimas — tai geometriniai taškai, lygiai nutolę…“

Senis Siversonas bambėjo:

— Aš gydytojas, savo miestelyje visus pažįstu kaip nuluptus, ir mane visi pažįsta… Visą gyvenimą klausausi žmonių minčių… Visą gyvenimą kasdien kam nors padėdavau, nes girdėdavau jų mintis… Dabar man gėda ir tvanku, gėda ir tvanku sėdėti visiškai vienišam šiuose kvailuose kazematuose ir klausytis — ko? — šmėklų šnabždesio! Prasimanytų dvasių, kurias sukūrė kažkieno kliedinti vaizduotė! Neprieštarauk, Pitersai, aš dvigubai už tave vyresnis!

Nerašytas riderių įstatymas draudė jiems ne riderio akivaizdoje kalbėtis mintimis, o Kočinas buvo ne rideris. Jis tylomis kartojo: „Matematinė atsitiktinių dydžių sumos tikimybė lygi jų matematinių tikimybių sumai… Kad taip pasakius porą žodžų šitam… Vadinasi, jų matematinių tikimybių sumai… matematinių tikimybių..

— Mus atitraukė nuo įprastinio darbo… — toliau niurzgėjo Siversonas. — Mus atvarė į šią pilką ūkaną… Nesiginčyk, Pitersai, tikrai atvarė! Mane atvarė! Aš negalėjau atsisakyti, kai mane paprašė, bet niekas man netrukdo šį prašymą laikyti prievarta prieš asmenybę… Nesiginčyk, Pitersai, aš už tave vyresnis! Kaip gyvas niekad nesigailėjau esąs rideris… O tu gailėjais? Na, žinokis. Suprantama, bebrams rideriai nereikalingi… Bet žmonėms, ligotiems ir kenčiantiems žmonėms, reikalingi…

— Palauk, seni, — tarė Pitersas. — Kaip matai, rideriai reikalingi ir sveikiems… Sveikiems, bet kenčiantiems…

— Kas čia tokie sveiki? — sušuko Siversonas. — Sie fizikai alchemikai? O kaip manai, kodėl ligi šiol iš čia neišvažiavau? Po velnių, negaliu juk jų nuvilti! Ne, vaikine, — jis netikėtai sustojo ir atsigręžė į Kočiną, — tokių, kaip aš, nedaug! Tokių senų ir prityrusių riderių! Ir galit neburblenti savo abrakadabros, aš puikiai girdžiu, kur mane siunčiate! Pitersai, neužstok pienburnio, aš žinau, ką sakau! Aš už visus jus vyresnis, net vieną iš kito padauginus!

„Šešiasdešimt du padauginti iš dvidešimt vieno, — atkakliai galvojo Kočinas, paraudęs ir suprakaitavęs iš pykčio. — Bus… Bus… Sešiskart du… Meluoji, seneli, negali turėti tiek metų….Ir apskritai… „Nakčia skrido angelas padebesy…Kas parašė? Lermontovas..

Viršum miestelio suskardėjo garsiakalbio balsas: „Draugai, dėmesio! Skaitome vietinės mikroklimato stoties įspėjimą. Nuo devintos valandos trisdešimt minučių ligi dešimtos valandos penkių minučių rytinėje Kotlino salos dalyje bus paleistas vidutinio stiprumo lietus. Vakarinė lietaus zonos riba — parko pakraštys.“

— Tu įžvalgus, Siversonai, — tarė Pitersas. — Apsivilkai paltą.

— Koks čia įžvalgumas, — sumurmėjo Siversonas — Nusiklausiau sinoptikų nutarimo dar šeštą valandą ryto, kai jie šį nutarimą svarstė…

„Cia tai bent!“ — pasigėrėdamas pagalvojo Kočinas.

— Tu labai stiprus rideris, — labai pagarbiai tarė Pitersas.

— Niekai! — atkirto Siversonas. — Dvidešimt trys kilometrai. Tu taip pat būtum nusiklausęs, bet miegojai. O mane šioje ūkanotoje saloje kankina nemiga.

Kai jie išėjo į miestelio pakraštį, juos pasivijo trečias rideris. Tai buvo jaunas rideris, labai solidžios išvaizdos, išpuoselėtos ir pasitikinčios fizionomijos. Jis vilkėjo madinga aukso spalvos toga. Jį lydėjo Petia Bystrovas.

Kol rideriai nebylomis sveikinosi, Petia Bystrovas, vogčiomis į juos pažvelgęs, persibraukė delnu po kaklu ir vien lūpomis pasakė:

— Ak, ir riesta gi man!

Kočinas skėstelėjo rankas.

Iš pradžių rideriai ėjo tylėdami.

Kočinas ir Bystrovas, panarinę galvas, sekė juos iš paskos. Staiga Siversonas drebančiu falcetu suriko:

— Malonėkite kalbėti žodžiais, Mak-Konti! Malonėkite kalbėti žodžiais, kai yra jaunų žmonių — ne riderių!

— Siversonai, seni! — tarė Pitersas, su priekaištu žiūrėdamas į jį.

Mak-Kontis elegantiškai mostelėjo togos skverną ir išdidžiai pasakė:

— Ką gi, galiu pakartoti ir žodžiu! Neturiu ko slėpti. Šiose kvailose kamerose nieko negaliu sugauti. Ten nėra ko gaudyti. Kaip mane gyvą matot, ten visai nėra ko gaudyti.

— Jūsų tai neliečia, vaikine! — sududeno Siversonas. — Aš už jus vyresnis ir vis dėlto sėdžiu čia ir tol sėdėsiu, kol reikės mokslininkams! Ir jei jau mokslininkai prašo; mus čia sėdėti, vadinasi, jie turi pagrindo! („Seni Siversonai!“ — tarė Pitersas.) Taip, taip, šitai, žinoma, liūdniau, negu kanksoti kryžkelėse, apsigaubus biauriu auksiniu ap siaustu, ir klausytis svetimų minčių! O paskui stulbinti merginas! Nesiginčykit su manim, Mak-Konti, jūs taip darote!

Mak-Kontis suglebo, ir valandėlę visi ėjo tylėdami. Paskui Pitersas tarė:

— Deja, Mak-Kontis teisingai elgiasi. Žinoma, ne todėl, kad jis klausosi svetimų minčių… Aš taip pat negaliu kameroje nieko sugauti. Ir tu, Siversonai, senis. Bijau, kad eksperimentas eina perniek!

Siversonas kažką neaiškiai sumurmėjo.

…Sunki titaninio plieno plokštė, iš abiejų pusių padengta blizgančiu mezomedžiagos sluoksniu, lėtai nusileido, ir Pitersas liko vienas. Jis atsisėdo ant kėdės prie tuščio staliuko ir pasiruošė be pertraukos dešimt valandų nuobodžiauti. Eksperimento sąlygos neleido nei skaityti, nei rašyti. Kameroje tvyrojo visiška tyla. Mezomedžiagos sluoksnis nepraleido iš lauko nė vienos minties, ir čia, šioje kameroje, Pitersas pirmą kartą gyvenime patyrė nepaprastai nemalonų kurtumą. Kameros konstruktoriai tikriausiai nė neįtarė, kokia palanki eksperimentui ši tyla. „Apkurtęs“ rideris noromis nenoromis įtemptai klausydavosi, stengdamasis sugauti bent signalo šešėlį. Be to, konstruktoriai nežinojo, kaip sunku rideriams, pripratusiems prie nuolatinio žmonių minčių triukšmo, išsėdėti dešimt valandų izoliuotoje nuo garsų kameroje. Pitersas kamerą pavadino kankinimo kamera, ir šitaip ją vadinti ėmė daugelis riderių.

„Aš čia išsėdėjau jau šimtą dešimt valandų, — galvojo Pitersas. — Šiandien pavakary bus šimtas dvidešimt. Ir nieko. Ir jokio pėdsako, kad egzistuotų koks „ryšių laukas“, apie kurį taip daug galvoja vargšai mūsų fizikai. Vis dėlto daugiau kaip šimtas valandų — tai nemažai. Ko gi jie tikisi? Šimtas riderių, kiekvienas išsėdėjo maždaug po šimtą valandų, — tai dešimt tūkstančių valandų. Dešimt tūkstančių valandų be jokios naudos. Vargšai, vargšai fizikai! Ir vargšai, vargšai rideriai! Ir vargšai, vargšai mano bebrai! Pitas Belantainas snarglius, berniūkštis, vos iš lukšto išsiritęs zoologas… Jaučia širdis, kad jis laiku nepašeria. Vėluoja tikriausiai kokį dešimtadienį. Šiandien pat vakare reikia jam pasiųsti dar vieną telegramą. Bet juk jis užsi spyręs kaip asilas, nenori nė girdėti apie Jukono specifiką… Ir Vinteris snarglius, vėpla! — Pitersas įtūžo. — Ir Judžina — žalia pasipūtėlė, kvaiša… Bebrus reikia mylėti! Švelniai mylėti! Visa širdimi mylėti! Kad jie patys atšliaužtų pas tave ant kranto ir baksnotų snukučiais į delnus! Jų tokie gražūs, mieli snukučiai… O tiems… žvėrelių augintojams galvos pramuštos problemoms… Žvėrelių auginimas! Kaip nuo vieno bebro nudirti du kailius! Ir dar priversti užsiauginti trečią! Ak, nėra drauge Hario… Hari, mano berniuk, kaip man sunku be tavęs, kad tu žinotum!

Kaip šiandien prisimenu, atėjo jis pas mane… Kada tai buvo? Sausio… ne, vasario mėnesį… šimtas devynioliktais metais. Jis atėjo ir pasakė, kad išskrenda savanoriu į Venerą. Taip ir pasakė: „Atleisk, tėte, mūsų vieta dabar ten.“ Paskui du kartus buvo atskridęs — šimtas dvidešimt pirmaisiais ir šimtas dvidešimt penktaisiais. Senieji bebrai jo nebuvo pamiršę, ir jis nebuvo pamiršęs nė vieno seno bebro. Jis man vis kartojo, kad atskrido, nes labai pasiilgo, bet aš žinojau, kad jis atskrido gydytis. Ak, Hari, Hari, dabar mes būtume galėję pasiimti visus geruosius savo bebrus ir pasistatyti puikią fermą Veneroje! Dabar šitai jau galima. Dabar ten veža daug įvairių gyvulių… O tu, mano berniuk, šito nesulaukei.“

Pitersas išsitraukė nosinę, nusišluostė akis, atsistojo ir ėmė vaikščioti po kamerą. „Prakeiktas beprasmiškas narvas! Ar dar ilgai jie čia mus laikys?“ Jis pagalvojo, kad dabar tikriausiai visa šimtinė riderių blaškosi savo kamerose. Senasis rėksnys Siversonas, kuris vienu metu moka būti ir piktas, ir geras. Ir savimeilis kvailys Mak-Kontis. Iš kur tokių ir randasi, kaip Mak-Kontis? Tikriausiai tokių pasitaiko tik tarp riderių. Ir todėl, kad riderizmas, kaip nori sakyk, — išsigimimas. Bent kol kas. Laimė, kad tokie, kaip Mak-Kontis, — retenybė netgi tarp riderių. O tarp profesionalų riderių tokių iš viso nėra. Stai, pavyzdžiui. Tolimųjų Ryšių rideris Jura Rusakovas. Tolimųjų Ryšių stotyse daug profesionalių riderių, bet, sakoma. Jura Rusakovas iš jų pats stipriausias. Pasakojama, iš viso jis visų stipriausias rideris pasaulyje. Jis suvokiąs net kryptį. Labai retai kas suvokia kryptį. Iš pat mažens jis rideris ir nuo mažens žino juo esąs. Ir vis dėlto jis linksmas, geras berniukas. Jis gerai išauklėtas, iš mažens niekas nedarė jo genijum ir unikumu. Baisiausią žalą vaikui padaro perdėta tėvų meilė. Bet juk jį išauklėjo mokykla, ir jis labai šaunus vaikinas. Sakoma, jis verkęs, kai buvo priimami paskutiniai „Ieškotojo“ signalai. „Ieškotojuje“ po katastrofos buvo likęs tik vienas gyvas žmogus — berniukas stažuotojas Valteris Saronianas. Matyt, labai labai talentingas vaikinas. Ir geležinės valios žmogus. Sužeistas, mirdamas jis ėmė ieškoti katastrofos priežasties… ir surado!

Pitersas sukluso. Jam pasirodė, kad sąmonėje tarytum negirdima šmėkla šmėstelėjo kažkoks pašalinis, vos pastebimas signalas. Ne, tai tik aidas nuo sienų. Įdomu, kaip vis dėlto tai pasireikštų, jeigu šitai egzistuotų? Džordžisbojus tvirtina, kad teoriškai šitai turėtų būti suvokiama kaip triukšmas. Tačiau, žinoma, jis negali paaiškinti, kas yra tas triukšmas, o kai mėgina tai padaryti, tučtuojau įsitraukia į matematiką arba daro abejotinus sugretinimus su sugedusiais radijo imtuvais. Fizikai teoriškai žino, kas yra triukšmas, bet visai negali jo suvokti jausmais, o rideriai, visai nemokėdami teorijos, tur būt, girdi šį triukšmą dvidešimt kartų per dieną, bet nekreipia į tai dėmesio. Kaip gaila, kad nėra nė vien9 riderio fiziko! Stai, galimas daiktas, pirmas rideris fizikas bus Jura Rusakovas. Jis arba kuris nors kitas vaikinas Tolimųjų Ryšių stotyje… Gerai, kad savo mintis mes instinktyviai skiriame nuo svetimų minčių ir tik atsitiktinai aidą galim palaikyti pašaliniu signalu…“

Pitersas atsisėdo ir ištiesė kojas. Vis dėlto fizikai prasimanė keistą darbą: medžioti kito pasaulio dvasias. Iš tiesų gamtos mokslas dvasių pasaulyje. Jis pažiūrėjo į laikrodį. Buvo praėję tik trisdešimt minučių. Na, ką gi, dvasios tai dvasios. Klausysimės.

Lygiai septintą valandą Pitersas priėjo prie durų. Sunki titaninio plieno plokštė pakilo, ir Piterso sąmonę užplūdo svetimų neramių minčių sūkurys. Kaip visuomet, jis pa matė neramius, laukiančius fizikų veidunekantriai laukdama papurtė galvą. Jam buvo labai gaila o šiam gyslotam dėvaikinų, jis daug kartų vaizdavosi, kaip5. Man net pasidarė slenksčio jis nusišypsotų ir pasakytų: O dėdulė pastebėjo, jūsų ryšių lauką sugavau.“ Bet ką daiūrėjo ir nusišypsojęs ko“ arba nėra, arba rideriams jis neįkailžiaugsmingai suriko:

— Nieko, — tyliai tarė jis ir žengė į k

— Labai gaila, — susikrimtęs pasakė ir nusišluosčiau veivisuomet kartodavo „labai gaila“. sojosi.

Pitersas priėjo ir uždėjo jam ant petiaisė Maša.

— Klausykit, — tarė jis, — O gal gam kią klaidą? an nusisegti akvastaFizikas dirbtinai nusišypsojo. paženklino du, — pa — Ką jūs sakote, drauge Pitersai! — i taip bus toliau, gemai dar tik prasideda. Mes nieko daugii paėmė rankšluostį sitikėjom. Sustiprinsim aktyvizaciją… 1us į šviežiai šaldytą kad tik sutiktumėt toliau dalyvauti… Andrejevičius Gor — Reikia surinkti gausią statistinę Leonidai Andrejevikitas fizikas. — Tik tuomet galima dary s. das… Mes labai daug vilčių dedam į jpsodamas linktelėjo į jus ir į jūsų draugus…

— Taip, — tarė Pitersas, — žinoma. era — saulė, žolė…

Jis gerai matė, kad jie nebeturi ko iš visų jėgų mane buklo. Bet, gal būt… Visko gali būti. labai sušalęs… mane pripasakojo ir reputaciją. Tegu paapie klajojančius ir keliaujančius š kalenau dantimis. imavom, — tarė GorGelmėje vanduo buvo ne per šalčiaijūsų ieškoti, bet aš sušalau. Aš sėdėjau dugne prie pat skarivaizduoti žmogaus, atsargiai dairiausi, stebėdamas žalsvasFis atsigulė ant nuReikėjo sėdėti ramiai, nes septopodai — inka. — Rytoj aš išgyvūnai. Juos išgąsdina pats silpniausi, kada man vėl teks staigus judesys, ir tuomet jie sprunka proga panardyti su o naktį su jais geriau neprasidėti.

Man prie kojų rangėsi ungurys, apie plaukė pro šalį ir grįžo atgal orus druietė jį. kartą jis sustodavo ir spoksodavo į mžugaros. mis. Vos tik jis nuplaukdavo, tuojau pasirodydavo būrys sidabrinio mailiaus, tarytum viršum mano galvos būtų kokia ganykla. Mano keliai ir pečiai visai sustiro, ir aš būkštavau, kad Maška, ilgai manęs nesulaukusi, lįs vandenin ieškoti ir gelbėti. Galų gale taip aiškiai ėmiau vaizduotis, kaip ji sėdi viena prie pat vandens ir laukia, kaip jai baisu, kaip norisi nerti į vandenį ir mane surasti, kad buvau besiryžtąs lįsti iš vandens. Tačiau tuo momentu iš žolių, dvidešimt žingsnių į dešinę, pagaliau išplaukė septopodas.

Tai buvo gana stambus egzempliorius. Jis pasirodė tyliai ir staiga, kaip šmėkla, atkišęs pilką liemenį. Balsva mantija lengvai, kažkaip glebiai ir vangiai pulsavo, įtraukdama ir išstumdama vandenį, septopodas plaukė krypuodamas į šonus. Priglaustos letenos, panašios į didelio seno skuduro skutus, vilkosi iš paskos, prietemoje pro voko plyšį blausiai švietė akis. Septopodas plaukė lėtai, kaip ir jie visi plauko dieną, keistai ir biauriai pastirę, nežinia kur ir ko. Tikriausiai juos stūmė primityviausi ir tamsiausi instinktai, tur būt, tie patys, kurie valdo amebos judesius.

Labai lėtai ir lengvai pakėliau žymeklį, taikydamas į išpampusią nugarą. Sidabrinis mailius staiga vikstelėjo ir dingo, man pasirodė, kad didžiulės blausios akies vokas virptelėjo. Paspaudžiau gaiduką ir tučtuojau atsispyriau nuo dugno, vengdamas aitįrios sepijos. Kai vėl pažvelgiau, septopodo jau nebuvo matyti, tik vandenyje sklido tirštas melsvai juodas debesis, užtemdydamas dugną. Išnėriau į paviršių ir ėmiau plaukti į krantą.

Diena buvo karšta ir giedra, virš vandens tvyrojo mėlyna ūkanota dumsa, o padangė buvo tuščia ir balta, tik iš už miško, nelyginant kokie bokštai, kilo nejudrūs melsvi debesų kalnai.

Prie mūsų palapinės ant žolės sėdėjo nepažįstamas žmogus su margomis maudymosi kelnaitėmis ir raiščiu ant kaktos. Jis buvo įdegęs ir ne tiek raumeningas, kiek gyslotas, tarytum po oda būtų apraizgytas virvėmis. Išsyk buvo matyti: nepaprastai stiprus žmogus. Priešais jį stovėjo mano Maša — su mėlynu maudymosi kostiumėliu, ilgakojė, juoda, su išsisklaidžiusiais ant nugaros išblukusiais plau kais. Ne, ji nesėdėjo prie vandens, nekantriai laukdama savo tėčio, — ji kažką karštai pasakojo šiam gyslotam dėdulei, plačiai skeryčiodama rankomis. Man net pasidarė skaudu, kad ji manęs nė nepastebėjo. O dėdulė pastebėjo. Jis greitai pasuko galvą, atidžiai pasižiūrėjo ir nusišypsojęs pamataravo delnu. Maša atsigręžė ir džiaugsmingai suriko:

— Sit ir tu!

Užėjau ant žolyno, nusiėmiau kaukę ir nusišluosčiau veidą. Dėdulė, apžiūrinėdamas mane, šypsojosi.

— Kiek paženklinai? — rimtai paklausė Maša.

— Vieną. — Aš kalenau dantimis,

— Ak, tu, — tarė Maša. Ji padėjo man nusisegti akvastatą, ir aš išsitiesiau žolėje. — Vakar jis paženklino du, — paaiškino Maša. — Užvakar keturis. Jeigu taip bus toliau, geriau tuojau keltis prie kito ežero. — Ji paėmė rankšluostį ir ėmė trinti man nugarą. — Tu panašus į šviežiai šaldytą žąsiną, — pasakė ji. — O čia Leonidas Andrejevičius Gorbovskis. Jis astroarcheologas. O čia, Leonidai Andrejevičiau, mano tėtis, Stanislavas Ivanovičius.

Gyslotasis Leonidas Andrejevičius šypsodamas linktelėjo galvą.

— Sušalot, — tarė jis. — O čia taip gera — saulė, žolė…

— Jis tuojau sušils, — pasakė Maša, iš visų jėgų mane trindama. — Apskritai, jis linksmas, tik labai sušalęs…

Buvo aišku, kad ji čia visa ko apie mane pripasakojo ir dabar kiek įmanydama palaiko mano reputaciją. Tegu palaiko. Tuo rūpintis neturėjau kada — aš kalenau dantimis.

— Mudu su Maša labai dėl jūsų nerimavom, — tarė Gorbovskis. — Mudu net norėjom nerti ir jūsų ieškoti, bet aš nemoku. Jūs tikriausiai net negalit įsivaizduoti žmogaus, kuriam nė karto nėra tekę nerti… — Jis atsigulė ant nugaros, pasivertė ant šono ir atsirėmė ranka. — Rytoj aš išskrendu, — pasakė jis. — Stačiai nežinau, kada man vėl teks pagulėti prie ežero ant žolės ir atsiras proga panardyti su akvastatu…

— Pamėginkit, — pasiūliau.

Jis įdėmiai pažiūrėjo į akvastatą ir palietė jį.

— Būtinai, — tarė jis ir atsigulė ant nugaros.

Jis susidėjo rankas po galva ir žiūrėjo į mane, lėtai mirkčiodamas retomis blakstienomis. Kažkas darė jį nepaprastai simpatingą. Tačiau būtent kas, nežinau. Gal būt, akys — patiklios ir truputį liūdnos. Arba iš po raiščio kažkaip labai juokingai kyšanti ausis. Prisižiūrėjęs į mane, jis nukreipė akis į mėlyną žiogą, besisupantį ant žolės.

— Žiogelis, — tarė jis. — Žiogutis. Mėlynas… Ežerinis… Gražuolis… Ramiai sau tupi, žiūri, ką čia surijus… — Jis ištiesė ranką, bet žiogas stryktelėjo nuo žolės ir lanku nuskriejo į nendres. Gorbovskis palydėjo jį akimis, o paskui vėl atsigulė. — Kaip šitai sudėtinga, mieli bičiuliai, — tarė jis, ir Maša tuojau atsisėdo ir įsmeigė į jį apvalias akis. — Juk jis tobulas, gražus ir visa kuo patenkintas! Surijo musę, pasidaugino ir, žiūrėk, laikas mirti. Paprasta, gražu, racionalu. Ir nėra nei dvasios nerimo, nei meilės kančių, nei savęs suvokimo, nei būties prasmės…

— Mašina, — staiga prabilo Maša. — Nuobodus kiberis!

Ir taip kalbėjo manoji Maška! Aš vos neprapliupau juokais, bet susitvardžiau, tik, rodos, sušnarpščiau. Ji žvilgtelėjo į mane nepatenkinta.

— Nuobodus, — sutiko Gorbovskis. — Žinomą. O dabar įsivaizduokit, bičiuliai, ryškiai gelsvai žalią žiogą, su raudonais skersiniais dryžiais, su septynių metrų ilgio sparnais, ant žiaunų juodqs biaurios gleivės… Įsivaizduojat? — Jis kilstelėjo antakius ir pažvelgė į mus. — Matau, kad neįsivaizduojat. Aš bėgau nuo jų kaip patrakęs, nors turėjau ginklą… Sit ir kyla klausimas, kuo panašūs šie du nuobodūs kiberiai?

— Tas žalias, — tariau aš, — matyt, iš kitos planetos?

— Be abejo.

— Iš Pandoros?

— Aišku, iš Pandoros, — atsakė jis.

— Kuo jie panašūs?

— Taip. Kuo?

— Visai aišku, — tariau aš. — Vienodas informacijos perdirbimo lygis. Instinkto lygio reakcija.

Jis atsiduso.

— Žodžiai, — tarė jis. — Teisybė, jūs nepykit, bet juk tai tik žodžiai. Sitai man nepadės. Visatoje aš ieškau proto pėdsakų, bet pats nežinau, kas yra tas protas. O jūs čia kalbat apie skirtingus informacijos perdirbimo lygius. Juk aš pats žinau, kad mano ir žiogo informacijos perdirbimo lygiai skiriasi, bet juk šitai tik intuicija. Jūs man sakysite: štai aš radau termitų lizdą — ar tai proto pėdsakas, ar ne? Marse ir Vladisląvoje mes radom pastatą be langų, be durų. Tai proto pėdsakai? Ko man ieškoti? Griuvėsių? Įrašų? Surūdijusių vinių? Septynbriaunių varžtų? Iš kur man žinoti, kokius jie palieka pėdsakus? O gal jų gyvenimo tikslas yra visur naikinti atmosferą. Arba apie planetas statyti žiedus. Arba hibridizuoti gyvybę. Arba kurti gyvybę. O, gal būt, šis žiogas kaip tik ir yra nuo neatmenamų laikų paleistas ir pats save reprodukuojantis kibernetinis aparatas? Aš jau nekalbu apie pačius proto atstovus. Juk galima dvidešimt kartų praeiti pro šalį ir vis nusukti nosį nuo gličios baidyklės, kriuksinčios purvyne. O baidyklė apžiūrinėja tave puikiais geltonais baltymais ir samprotauja: „Įdomu. Be abejo, nauja rūšis. Reikėtų grįžti čia su ekspedicija ir sugauti bent vieną egzempliorių..

Jis prisidengė ranka akis ir užniūniavo dainelę. Maša ryte rijo jį akimis ir laukė. Aš taip pat laukiau ir užjausdamas galvojau: sunku dirbti, kai uždavinys toks neaiškus. Keblu dirbti. Klaidžioji kaip patamsyje, ir nėra nei džiaugsmo, nei malonumo. Girdėjau apie tuos kosmoarcheologus. Negalima jų rimtai vertinti. Niekas jų rimtai ir nevertina.

— O proto kosmose yra, — staiga tarė Gorbovskis. — Nėra abejonės. Aš įsitikinau, kad yra. Tačiau jis ne toks, kaip mes manėm. Ne toks, kokio mes laukiam. Ir ieškom jo visai ne ten. Arba ne taip. Ir iš viso nežinom, ko ieškom…

„Tikrai, — pagalvojau. — Ne toks, ne ten, ne taip… Juk tai nerimta, draugai… Visai vaikiška..

— Stai, pavyzdžiui, Tuštumos Balsas, — toliau kalbėjo jis. — Girdėjot? Tikriausiai ne. Prieš pusę šimto metų apie tai buvo rašoma, 9 dabar niekas, ir nerašo. Todėl, girdi, kad nesą jokių poslinkių, o jeigu nėra poslinkių, tai, gali mas daiktas, nėra ir Balso? Juk mūsuose netrūksta šių kikilių — apie mokslą jie patys iš tingumo mažai ką tenuraukia arba yra prastai išsiauklėję, bet iš nuogirdų žino, kad žmogus esąs visagalis. Visagalis, o Tuštumos Balso suvokti negali. Ai-ai-ai, gėda, negalima, neklausysim… Mat, koks pigus antropocentrizmas…

— O kas yra tas Tuštumos Balsas? — tyliai paklausė Maša.

— Yra toks įdomus efektas. Kai kuriomis kryptimis kosmose. Įjungus kosmolaivio radijo imtuvo automatinį derinimą, anksčiau ar vėliau radijas sugauna keistą laidą. Pasigirsta ramus ir abejingas balsas, žuvies kalba kartojantis vis tą pačią frazę. Daug metų radijas jį sugauna, ir daug metų jis kartoja vis tą patį. Ir aš girdėjau, ir daugelis girdėjo, tik nedaug kas pasakoja. Nelabai malonu tai prisiminti. Juk atstumas nuo Žemės neįsivaizduojamas. Eteris tuščias — net trukdymų nėra, tik silpni šnabždesiai. Ir staiga pasigirsta tas balsas. O tu sargyboje — vienas. Visi miega, tylu, baisu — ir štai tas balsas. Taip, nemalonu, garbės žodis. Sis balsas užrašytas. Daug kas mėgino ir tebemėgina jį iššifruoti, bet, mano galva, šios pastangos beprasmiškos… Yra ir kitų mįslių. Zvaigždėlaivių pilotai daug ką galėtų papasakoti, tik jie nemėgsta… — Jis patylėjo ir su kažkokiu liūdnu atlfaklumu pridūrė: — Tai reikia suprasti. Tai ne taip jau paprasta. Juk mes net nežinom, ko laukti. Bet kurią akimirką jie gali su mumis susitikti. Akis į akį. Ir — jūs suprantate — jie gali pasirodyti esą neišmatuojamai už mus pranašesni. Visai ne tokie, kaip mes, ir dar už mus neišmatuojamai pranašesni. Kalbama apie susidūrimus ir konfliktus, apie visokį skirtingą humaniškumo ir gėrio supratimą, bet aš ne to bijau. Bijau neregėto žmonijos paniekinimo, gigantiško psichologinio šoko. Juk mes tokie išdidūs. Mes sukūrėm tokį puikų pasaulį, mes tiek daug žinom, mes išsiveržėm į Didžiąją Visatą, mes taip daug atrandam, išnagrinėjam, ištiriam — ko? Jiems toji Visata — gimtieji namai. Jie gyvena joje milijonus metų, kaip mes gyvenam Žemėje, ir tik stebisi mumis: iš kur tarp žvaigždžių šitie atsirado?…

Jis staiga nutilo, atsistojo ir sukluso. Aš net krūptelėjau.

— Tai perkūnas, — tyliai pasakė Maša. Ji prasižiojusi pažvelgė į jį. — Perkūnija… Bus audra…

Jis vis klausėsi, bėgiodamas akimis po dangų.

— Ne, tai ne perkūnija, — pagaliau prabilo jis ir vėl atsisėdo. — Laineris. Antai, matot?

Mėlynų debesų fone švystelėjo ir dingo tviskantis ruoželis. Ir vėl padangėse sudundėjo.

— Stai ir sėdėk, lauk, — mįslingai tarė jis. Šypsodamasis jis dirstelėjo į mane, o jo akyse buvo matyti liūdesys ir neramus laukimas. Paskui visa tai išnyko, ir akys vėl pasidarė kaip buvusios, patiklios. — O ką jūs veikiat, Stanislavai Ivanovičiau? — paklausė jis.

Pamaniau, kad jis panoro keisti temą, ir pradėjau pasakoti apie septopodus. Kad jie priklauso galvakojų moliuskų klasės dvižiaunių poklasiui ir atstovauja ypatingam, seniau nežinomam aštuonkojų būrio tribui. Jiems redukuoja trečioji kairioji letena, sudaranti porą trečiajai dešiniajai hektokotilizuotai letenai, o ant tų letenų yra trys eilės siurbtukų; jie visai neturi celomo, venozinės jų širdys nepaprastai išsivysčiusios; palyginti su kitais galvakojais, centrinė jų nervų sistema yra maksimaliai koncentruota. Kitos jų ypatybės ne tokios žymios. Pirmą kartą jie aptikti neseniai, kai atskiri jų individai pasirodė prie rytinių ir pietrytinių Azijos krantų. O po metų jų atsirado didžiųjų upių — Mekongo, Janczės, Chuanchės ir Amūro — žemupiuose ir gana tolimuose nuo vandenyno pakrančių ežeruose — pavyzdžiui, štai šiame ežere. Ir šitai nuostabu, nes galvakojai paprastai yra labai stenohališki ir vengia net mažiau druskingų arktinių vandenų. Ir jie beveik niekad neišeina į sausumą. Tačiau faktas lieka faktu: septopodai puikiai jaučiasi gėlame vandenyje ir išeina į sausumą. Jie įsiropščia į valtis ir ant tiltų, o neseniai dvejetas jų buvo pastebėti miške, trisdešimt kilometrų nuo šios vietos…

Maška manęs nesiklausė. Visa tai aš jai jau buvau pasakojęs. Ji nuėjo į palapinę, atnešė iš ten „balselį“ ir įjungė automatinį derinimą. Matyt, ji nekantravo greičiau sugauti Tuštumos Balsą.

O Gorbovskis klausėsi labai atidžiai.

— Tiedu buvo gyvi? — paklausė jis.

— Ne, juos rado negyvus. Cia, miške, — draustinis. Septopodus sutrypė ir pusiau suėdė šernai. Tačiau trisdešimt kilometrų nuo vandens jie dar buvo gyvi! Abiejų mantijos buvo apkibusios šlapiais dumbliais. Matyt, septopodai šitaip susidaro šiokią tokią vandens atsargą, kad galėtų keliauti sausumoje. Dumbliai buvo ežeriniai. Septopodai, be abejo, ėjo štai nuo šių ežerų toliau į pietus, gilyn į sausumą. Reikia pasakyti, kad visi ligi šiol sugauti egzemplioriai buvo suaugę patinai. Nė vienos patelės, nė vieno jauniklio. Matyt, patelės ir jaunikliai negali gyventi gėlame vandenyje ir išeiti į sausumą.

— Visa tai labai įdomu, — tariau aš. — Juk vandenyno gyvūnai gyvenimo būdą žymiai keičia paprastai dauginimosi laikotarpiais. Tuomet instinktas verčia juos keliauti į visai neįprastas vietas. Bet apie dauginimąsi čia negali būti nė kalbos. Cia kažkoks kitas instinktas, galimas daiktas, dar senesnis ir galingesnis. Dabar mums svarbiausia — susekti migracijos kelius. Stai aš ir mirkstu šiame ežere, po dešimt valandų per parą. Šiandien paženklinau vieną. Jei pasiseks, ligi vakaro paženklinsiu dar vieną arba du. O naktį jie labai suaktyvėja ir griebia viską, kas prie jų prisiartina. Yra pasitaikę, kad jie užpuldavo net žmones. Tačiau tik naktį.

Maša paleido imtuvą visu garsumu ir gėrėjosi stipriais garsais.

— Tyliau, Maša, — paprašiau aš.

Ji nustatė tyliau.

— Vadinasi, jūs juos ženklinat? — paklausė Gorbovskis. — Įdomu. Kuo?

— Ultragarso generatoriumi. — Aš ištraukiau iš žymeklio apkabą ir parodžiau ampulę. — Stai tokiomis kulkelėmis. Kulkelėje — generatorius, girdimas vandenyje dvidešimt — trisdešimt kilometrų.

Jis atsargiai paėmė ampulę ir atidžiai ją apžiūrėjo. Jo veidas pasidarė liūdnas ir senas.

— Išmoninga. — sumurmėjo jis, — Paprasta ir išmoninga…

Jis vis vartė tarp pirštų ampulę, tarytum norėdamas geriau ją apčiupinėti, paskui padėjo ją priešais mane ant žolės ir atsistojo. Jo judesiai pasidarė lėti ir neryžtingi. Jis paėjėjo į šalį prie savo drabužių, pavartė juos, susirado kelnes ir sustingo, laikydamas jas rankose.

Aš jį stebėjau, jausdamas kažkokį nerimą. Maša laikė žymeklį, ketindama papasakoti, kaip su juo elgtis, ir taip pat žiūrėjo į Gorbovskį. Jos lūpų kampučiai liūdnai nusviro. Jau seniai buvau pastebėjęs, kad šitaip jai dažnai esti: veido išraiška pasidaro tokia pati, kaip ir žmogaus, kurį ji stebi…

Staiga Leonidas Andrejevičius prabilo. Jis kalbėjo negarsiai ir kažkaip pašaipiai:

— Įdomu, garbės žodis… Kokia ryški analogija. Amžius jie lindėjo gelmėse, o dabar pakilo ir išėjo į svetimą, jiems priešišką pasaulį… Ir kas juos gena? Sakot, piktas senas instinktas? Ar informacijos perdirbimo būdas, pakilęs iki nesuvaldomo smalsumo lygio? O juk geriau būtų jam tupėti namie, sūriame vandenyje, bet kažkas masina… masina jį į krantą… — Jis pasipurtė ir ėmė mautis kelnes. Jo kelnės buvo senamadiškos, ilgos. Jas maudamasis, jis ėmė šokinėti viena koja. — Teisybė, Stanislavai Ivanovičiau, juk jie, reikia manyti, ne paprasti galvakojai, a?

— Tam tikru atžvilgiu taip, — sutikau aš.

Jis nesiklausė. Nusisuko į imtuvą ir įsmeigė į jį akis. Ir mudu su Maša žiūrėjom į imtuvą. Iš imtuvo skardėjo nedarnūs signalai, panašūs į rentgeno aparato trukdymus. Maša padėjo žymeklį.

— Šeši ir aštuonios šimtosios metro, — tarė jis išsiblaškęs. — Kažkokia aptarnaujanti stotis?

Jis klausėsi signalų užsimerkęs ir pakreipęs galvą.

— Ne, tai ne aptarnaujanti stotis, — tarė jis. — Tai aš.

— Kas?

— Tai aš. Aš — Leonidas Andrejevičius Gorbovskis.

— Kodėl?

Jis nusijuokė visai be džiaugsmo.

— Iš tiesų — kodėl? Labai norėčiau žinoti — kodėl? — Jis užsivilko marškinius. — Kodėl trys pilotai ir jų laivas, grįžę iš reiso EH 101 — EH 2657, pasidarė šaltiniu, skleidžiančiu šešių ir aštuoniasdešimt trijų tūkstantųjų ilgumo radijo bangas?

Mudu su Maša, žinoma, tylėjom. Ir jis nutilo, segdamasis sandalus.

— Mus tyrinėjo gydytojai. Mus tyrinėjo fizikai. — Jis atsistojo ir nukratė nuo kelnių smėlį ir šapelius. — Visi priėjo vienintelę išvadą: tai neįmanoma. Galima buvo mirti iš juoko, žiūrint į nustebusius jų veidus. Bet mūsų, garbės žodis, juokas neėniė. Tolia Obozovas atsisakė atostogų ir išskrido į Pandorą. Jis pasakė, verčiau spinduliuoti toliau nuo Žemės. Valkenšteinas stojo dirbti į povandeninę stotį. Stai aš vienas bastausi ir spinduliuoju. Ir vis kažko laukiu. Laukiu ir bijau. Bijau, bet laukiu. Jūs mane suprantat?

— Nežinau, — atsakiau aš ir dirstelėjau į Mašą.

— Jūsų teisybė, — pasakė jis, paėmė imtuvą ir susimąstęs priglaudė jį prie atlėpusios ausies. — Ir niekas nežino. Stai jau visas mėnuo. Nesusilpnėdamas, nenutrūkdamas. Uaui… Ua-ui… Dieną ir naktį. Džiaugiamės ar liūdim. Esam sotūs ar alkani. Dirbam ar nieko neveikiam. Ua-ui… O „Tarielis“ spinduliuoja. „Tarielis“ — tai mano laivas. Jis dabar pastatytas užtvaroje. Dėl visa ko. Jo spinduliai trukdo valdyti kažkokius Veneros agregatus, iš ten siunčia užklausimus, nervinasi… Rytoj aš jį išskraidinsiu toliau… — Jis išsitiesė ir patapšnojo ilgomis rankomis sau per šlaunis. — Na, man laikas. Lig pasimatymo. Linkiu geros kloties. Lig pasimatymo, Mašenka. Nesuk dėl to galvos. Mįslė ne per lengviausia, garbės žodis.

Jis kilstelėjo ranką, linktelėjo ir nuėjo — ilgas, prakaulus. Mudu žiūrėjom jam įkandin. Prie palapinės jis sustojo ir pasakė:

— Žinot… Vis dėlto ar nereikėtų švelniau su tais septopodais… Nes va — ženklini, ženklini, o jam, paženklintam, vieni nemalonumai.

Ir jis nuėjo. Truputį pagulėjau ant pilvo, paskui žvilgtelėjau į Masą. Maša vis žiūrėjo jam įkandin. Išsyk buvo matyti, kad Leonidas Andrejevičius padarė jai įspūdį. O man ne. Manęs visai nesujaudino jo samprotavimai, kad Pasaulio Proto atstovai gali būti kur kas pranašesni už mus. Tegu sau būna. Mano manymu, kuo jie bus pranašesni, tuo mažiau turėsim šansų su jais susidurti. Būtume kaip kuojos, kurioms tinklas su didelėmis akimis — vieni niekai. O dėl išdidumo, pažeminimo, šoko… Tikriausiai šitai mes ištversim. Bent aš kaip nors ištverčiau. O kad mes atrandam ir tyrinėjam seniai jo apgyventą Visatą, — kas iš to? Juk, mūsų supratimu, ji neapgyventa! O jie mums tėra dalis gamtos, kurią taip pat reikia atrasti ir ištirti, nors jie būtų ir triskart už mus pranašesni… Jie mums svetimi! Nors, suprantama, jeigu mane, pavyzdžiui, kas paženklintų, kaip aš ženklinu septopodus…

Dirstelėjau į laikrodį ir skubiai atsisėdau. Buvo laikas grįžti prie darbo. Užrašiau paskutinės ampulės numerį. Patikrinau akvastatą. Įlindau į palapinę, susiradau ultragarsį lokatorių ir įsikišau jį į kelnaičių kišenę.

— Padėk man, Maša, — tariau ir ėmiau segtis akvastatą.

Maša vis sėdėjo prie imtuvo ir klausėsi nenutylančio „uaui“. Ji padėjo man užsisegti akvastatą, ir mudu drauge įlindom į vandenį. Vandenyje įjungiau lokatorių. Sučirškė signalai — tai mano paženklintieji mieguistai klajojo po ežerą. Mudu susižvalgėm ir išnėrėm. Maša pasispiaudė, nusibraukė nuo kaktos šlapius plaukus ir tarė:

— Bet juk žvaigždėlaiviai skiriasi nuo šlapių maurų žiauniniam maiše…

Aš liepiau jai grįžti į krantą ir vėl panėriau. Ne, Gorbovskiu dėtas, aš taip nesijaudinčiau. Visa tai labai nerimta. Kaip ir visa jo astroarcheologija. Idėjų pėdsakai… Psichologinis šokas… Nebus jokio šoko. Greičiausiai kits kito mes nepastebėsim. Vargu ar mes jiems tokie įdomūs…

GERAI SUTVARKYTA PLANETA

Riu stovėjo ligi juosmens sultingoje žalioje žolėje ir žiūrėjo, kaip leidžiasi malūnsparnis. Nuo sraigtų sukelto vėjo žole ritosi plačios sidabrinės ir tamsiai žalios bangos. Riu rodėsi, kad malūnsparnis leidžiasi labai lėtai, ir jis nekantriai mindžiukavo. Buvo labai karšta ir tvanku. Maža balta saulė buvo aukštai pakilusi, iš žolės sklido drėgna kaitra. Sraigtai suūžė garsiau, malūnsparnis pakrypo į Riu pusę, paskui smuko apie pusantro metro žemyn ir pasinėrė kalvos viršūnės žolėje. Riu leidosi bėgti šlaitu aukštyn.

Variklis nutilo, sraigtai ėmė lėčiau suktis ir sustojo. Iš malūnsparnio pradėjo lįsti žmonės. Pirmasis išlindo ilgšis, vilkintis striuke su atraitytomis rankovėmis. Jis buvo be šalmo, išblukę jo plaukai styrojo piestu viršum ilgo rudo jo veido. Riu jį pažino: tai buvo grupės viršininkas Pėdsekys Genadijus Komovas.

— Sveikas, šeimininke, — linksmai kreipėsi jis, tiesdamas ranką. — Koniti-va!

— Koniti-va, Pėdsekiai, — atsakė Riu. — Sveiki atvykę į Leonidą.

Jis taip pat ištiesė ranką, bet jiems iki kits kito dar reikėjo paėjėti apie dešimtį žingsnių.

— Labai, labai jumiis džiaugiuosi, — pasakė Riu, visa burna šypsodamasis.

— Pasiilgot?

— Labai, labai pasiilgau. Vienas visoje planetoje.

Popovui už nugaros kažkas tarė: „Ak, tu“, kažkas garsiai išsitiesė žolėje.

— Tai Borisas Fokinas, — paaiškino Komovas neatsigręždamas. — Autojnatiškai krintantis archeologas.

— Jeigu tokia klaiki žolė, — tarė Borisas Fokinas keldamasis. Jis buvo su rudais ūsiukais, šlakuota nosimi ir ant šono pakreiptu baltu plastmasiniu šalmu. Jis nusišluostė į kelnes žalėsiais išteptus delnus ir prisistatė: — Fokinas. Pėdsekys archeologas.

— Sveikas atvykęs, Fokinai, — pasisveikino Riu.

— O čia Tatjana Palej, inžinierė archeologė, — pristatė Komovas.

Riu priėjo ir pagarbiai linktelėjo galvą. Inžinierė archeologė buvo pilkų drąsių akių ir akinančiai baltų dantų. Inžinierės archeologės ranka buvo tvirta ir šiurkšti. Ji vilkėjo labai dailiai gulinčiu kombinezonu.

— Tania, — prisistatė inžinierė archeologė.

— Riu Vaseda, — tarė Riu. — Riu — vardas, Vaseda — pavardė.

— Mboga, — supažindino Komovas. — Biologas ir medžiotojas.

— Kur? — paklausė Riu. — Ak, atleiskite. Labai atsiprašau.

— Nieko, drauge Vaseda, — tarė Mboga. — Sveiki.

Mboga buvo Kongo pigmėjas, ir iš žolės kyšojo tik juoda jo galva, standžiai aprišta balta skarele. Salia galvos stirksojo juodas karabino vamzdis.

— Tai Tora Medžiotojas, — pasakė Tatjana.

Riu turėjo pasilenkti, kad galėtų paspausti ranką Torai Medžiotojui. Dabar jis žinojo, kas yra tas Mboga. Tora Medžiotojas, kitų planetų gyvūnijos apsaugos komiteto narys. Biologas, atradęs Pandoroje „gyvybės bakteriją“. Zoopsichologas, prijaukinęs siaubingas Marso „sora-tabu chiru“ — „skraidančiąsias dėles“. Riu dėl savo neapdairumo baisiai susinepatogino.

— Matau, kad jūs be ginklo, drauge Vaseda, — tarė Mboga.

— Apskritai aš turiu pistoletą, — paaiškino Riu. — Bet jis labai sunkus.

— Suprantu, — Mboga pritariamai palingavo galvą ir apsidairė. — Vis dėlto stepę padegė, — negarsiai pasakė jis.

Riu atsigręžė. Nuo kalvos ligi pat horizonto plytėjo plokščia lyguma, apaugusi blizgančia sultinga žole. Už trijų kilometrų nuo kalvos degė žolė, padegta boto reaktoriaus. I balkšvą padangę kilo tiršti baltų dūmų kamuoliai. Už dūmų šmėkšojo botas — tamsus kiaušinis ant trijų išskėstų atramų. Aplink botą juodavo platus išdegęs apskritimas.

— Ugnis greitai užges, — tarė Riu. — Cia labai drėgna. Eime, aš jums parodysiu jūsų ūkį.

Jis paėmė Komovą už parankės ir nuvedė jį pro malūnsparnį į kitą kalvos pusę. Likusieji patraukė iš paskos. Riu keletą kartų atsigręžė, linksmai jiems pamodamas. Komovas pasiguodė:

— Visuomet nemalonu, kai tūpdamas pridarai kiaulysčių.

— Greitai užges, — pakartojo Riu. Fokinas rūpinosi inžiniere archeologe: „Atsargiai, Tanečka, čia, rodos, kupstas… — „Matau, — atsakė inžinierė archeologė. — Žiūrėk sau po kojomis.“

— Stai jūsų ūkis, — tarė Riu.

Žalią lygumą kirto plati rami upė. Upės vingyje blizgėjo gofruotas stogas.

— Tai mano laboratorija, — pasakė Riu.

Į dešinę nuo laboratorijos kilo raudoni ir juodi dūmai.

— Ten statomas sandėlis.

Buvo matyti, kaip dūmuose blaškosi kažkokie šešėliai. Valandėlei pasirodė didžiulė nevikri mašina su vikšrais — robotas močia — ir dūmuose kažkas švystelėjo, pasigirdo dundesys, ėmė verstis tirštesni dūmai.

— O štai ten miestas, — tarė Riu.

Nuo bazės ligi miesto buvo ne ką daugiau kaip kilometras kelio. Nuo kalvos pastatai atrodė kaip pilkos žemos plytos. Šešiolika pilkų plokščių plytų, kyšančių iš žalios žolės.

— Taip, — pasakė Fokinas, — visai neįprastas išplanavimas.

Komovas tylėdamas linktelėjo. Sis miestas buvo visiškai nepanašus į kitus. Ligi Leonidos atradimo Pėdsekiai — darbuotojai Komisijos, tyrinėjančios svetimo, nehumanoidinio proto veiklos pėdsakus kosmose — buvo aptikę tik du miestus. Tuščią miestą Marse ir tuščią miestą Vladislavoje. Abu miestus buvo statęs tas pats architektas: jų trobesiai buvo cilindro pavidalo, iš švytinčio organinio silicio, daugelis jų aukštų ėjo po žeme, jie buvo išdėstyti koncent riniais apskritimais. O štai Leonidos miestas buvo visai kitoks. Dvi eilės pilkų dėžučių iš akytų klinčių.

— Ar lankėtės ten po Gorbovskio? — paklausė Komovas.

— Ne, — atsakė Riu, — nė karto. Teisybę sakant, nebuvo kada. Aš juk ne archeologas, o atmosferos fizikas. Be to, Gorbovskis prašė, kad ten nekiščiau nosies.

Ba-bach! — sudundėjo statybos vietoje. Į padangę iškilo raudoni dūmų kamuoliai. Pro juos jau ryškėjo lygios sandėlio sienos. Robotas močia išvažiavo iš dūmų į žolę. Salia jo šokinėjo juodi kiberstatytojai, panašūs į maldininkus. Paskui kiberiai išsirikiavo grandine ir nubėgo prie upės.

— Kur jie taip skuba? — smalsiai paklausė Fokinas.

— Maudytis, — atsakė Tania.

— Jie lygina užvirtimą, — paaiškino Riu. — Sandėlis beveik baigtas. Dabar pertvarkoma visa sistema. Jie statys angarą ir vandentiekį.

— Vandentiekį! — nusistebėjo Fokinas.

— Vis dėlto būtų buvę geriau statyti bazę toliau nuo miesto, — tarė Komovas.

— Taip nurodė Gorbovskis, — pasakė Riu. — Per daug nutolti nuo bazės negerai.

— Taip pat teisybė, — sutiko Komovas. — Tik kad kiberiai neapgriautų miesto…

— Ką jūs! Jie į miestą nevaikšto.

— Kaip gerai sutvarkyta planeta! — pasigėrėjo Mboga.

— Taip, taip! — džiaugsmingai patvirtino Riu. — Upė, oras, žalumynai, ir nė vieno uodo, nė vieno žalingo vabzdžio!..

— Labai gerai sutvarkyta planeta, — pakartojo Mboga.

— Ar maudytis galima? — paklausė Tania.

Riu pažvelgė į upę. Upė buvo žalsva, drumsta, bet tikra upė su tikru vandeniu. Leonidą buvo pirmoji planeta su tinkamu kvėpuoti oru ir tikru vandeniu.

— Manau, kad maudytis galima, — tarė Riu. — Teisybė, pats aš nesimaudžiau — neturėjau laiko.

— Mes maudysimės kasdien, — pasakė Tania.

— Dar ką prasimanysit! — suriko Fokinas. — Kasdien! Triskart per dieną! Nieko daugiau neveiksim, tik maudysimės!

— Na, gerai, — pertraukė Komovas. — O ten kas? — Jis parodė į plokščių kalvų virtinę horizonte.

— Nežinau, — tarė Riu. — Ten dar niekas nėra buvęs. Valkenšteinas staiga susirgo, ir Gorbovskiui teko išskristi. Jis tesuspėjo iškrauti man įrengimus ir išskrido.

Kurį laiką visi stovėjo tylėdami ir žiūrėjo į horizonte stūksančias kalvas. Paskui Komovas tarė:

— Po kokių trijų dienų aš pats paskridėsiu palei upę.

— Jeigu iš viso tebėra kokių pėdsakų, — tarė Fokinas, — jų ieškoti reikia, be abejo, prie upės.

— Tikriausiai, — mandagiai sutiko Riu. — O dabar eime pas mane.

Komovas atsisuko į malūnsparnį.

— Nieko, tegu lieka čia, — tarė Riu. — Begemotai ant kalnų nelipa.

— O, — nustebo Mboga. — Begemotai?

— Aš juos taip praminiau. Iš tolo jie panašūs į begemotus, o iš arti aš jų nesu matęs.

Jie ėmė leistis nuo kalvos.

— Anoj pusėj žolė labai aukšta, aš mačiau tik jų nugaras.

Mboga ėjo šalia Riu taip lengvai, lyg plaukte plaukdamas, ir žolė tarytum pati skyrėsi.

— Be to, čia yra paukščių, — toliau pasakojo Riu. — Jie labai dideU ir kartais skraido labai žemai. Vienas vos nenumušė man lokatoriaus.

Komovas, nelėtindamas žingsnio, pažvelgė į padangę, prisidengęs delnu akis nuo saulės.

— Beje, — tarė jis. — Turiu pasiųsti radiogramą į „Saulėgrąžą“. Ar galima pasinaudoti jūsų siųstuvu?

— Kiek tik reikia, — atsakė Riu. — Žinot, Perais Diksonas norėjo vieną pašauti. Turiu galvoje paukščius. Bet Gorbovskis neleido.

— Kodėl? — paklausė Mboga.

— Nežinau, — tarė Riu. — Bet jis buvo labai įtūžęs ir net norėjo iš visų atimti ginklus.

— Iš mūsų jis ir atėmė, — pasakė Fokinas. — Buvo didelis skandalas Taryboje. Mano galva, išėjo labai negražiai — savo autoritetu Gorbovskis visus mus stačiai pribloškė.

— Tik ne Torą Medžiotoją, — įsiterpė Tania.

Taip, aš pasiėmiau šautuvą, — tarė Mboga. — Bet suprantu Leonidą Andrejevičių. Cia nesinori šaudyti.

— Ir vis dėlto Gorbovskis keistas žmogus, — pasakė Fokinas.

— Galimas daiktas, — santūriai tarė Riu.

Jie priėjo prie didelio laboratorijos kupolo, kur buvo žemos apvalios durelės. Viršum kupolo į visas puses sukaliojosi trys grotelinės lokatorių lėkštės.

— S tai čia galit pasistatyti savo palapines, — pasakė Riu. — O jei reikia, duosiu komandą kiberiams, ir jie pastatys jums kokį tvirtesnį būstą.

Komovas pažvelgė į kupolą, pažvelgė į raudonų ir juodų dūmų kamuolius už laboratorijos, paskui atsigręžė į pilkus miesto stogus ir ėmė atsikalbinėti:

— Žinote, Riu, bijau, kad mes čia jums trukdysim. Gal geriau mums įsikurti mieste, ar ne?

— Be to, čia kvepia degėsiais, — pridūrė Tania, — ir aš bijau kiberių…

— Ir aš bijau kiberių, — ryžtingai tarė Fokinas.

Riu patraukė pečiais.

— Kaip norit, — pasakė jis. — Mano manymu, čia labai gerai.

— Kai pasistatysim palapines, — tarė Tania, — persikraustykit pas mus. Jums patiks, pamatysit.

— M-m-m… — sumurmėjo Riu. — Gal būt… O dabar prašom pas mane.

Archeologai, iš anksto pasilenkę, patraukė prie žemųjų durelių. Mboga ėjo paskutinis, jam nereikėjo net palenkti galvos.

Ant slenksčio Riu sustojo. Jis apsidairė ir išvydo ištryptą žemę, pageltusią žolę, niūrius akmenų klojimus ir pagalvojo, kad čia iš tiesų trenkia degėsiais.

Mieste buvo vienintelė gatvė, labai plati, apaugusi tankia žole. Gatvė ėjo beveik tiesiai per dienovidinį ir baigėsi netoli upės. Įsirengti stovyklą Komovas nusprendė miesto centre. Statyti stovyklą jie pradėjo trečią valandą po vidurdienio vietos laiku (Leonidoje parą sudarė dvidešimt septynios valandos su minutėmis).

Kaitra lyg ir sustiprėjo. Vėjo nebuvo, viršum pilkų pastatų gretasienių virpėjo karštas oras, ir tik pietinėje miesto dalyje, arčiau prie upės, buvo kiek vėsiau. Pasak Fokino, kvepėjo šienu ir „trupučiuką chlorelos plantacija“.

Komovas paėmė Mbogą ir Riu, pasiūliusį savo paslaugas, sėdo į malūnsparnį ir nuskrido į botą atsigabenti įrengimų ir maisto produktų, o Tatjana ir Fokinas filmavo miestą. Įrengimų buvo nedaug, ir Komovas atgabeno juos per du kartus. Kai jis atskrido pirmą kartą, Fokinas, padėjęs įrengimus iškrauti, daug reiškiančiu veidu pranešė, kad visi miesto pastatai yra kone vienodo dydžio. „Labai įdomu“, — tarė mandagusis Riu. Tai įrodo, pasakė Fokinas, kad visi pastatai yra tos pačios paskirties. „Belieka nustatyti, kokia toji paskirtis“, — pagalvojęs pridūrė jis.

Kai malūnsparnis grįžo antrą kartą, Komovas pamatė, kad Tania ir Fokinas spėjo pastatyti aukštą smaigą ir iškelti viršum miesto neoficialią Pėdsekių vėliavą — baltą drobę su stilizuotu septynbriaunės veržlės piešiniu. Seniai seniai, beveik prieš šimtmetį, vienas stambus tarpplanetininkas, įnirtingai neigęs idėją tyrinėti svetimo proto veiklos pėdsakus kosmose, kartą įsikarščiavęs pasakė, kad nesugriaunamu tokios veiklos įrodymu jis linkęs laikyti tik ratą su ašimi, uoloje iškaltą jPitagoro teoremos brėžinį ir septynbriaunę veržlę. Pėdsekiai priėmė iššūkį ir papuošė savo vėliavą septynbriaunės veržlės piešiniu.

Komovas džiaugsmingai saliutavo vėliavai. Nuo to laiko, kai atsirado ši vėliava, buvo išeikvota daug degąlų ir nuskrista daug parseku. Pirmąkart ji buvo iškelta viršum

Marse atrasto tuščio miesto. Tuomet dar tebegyvavo fantastinių hipotezių, teigiančių, kad ir Marso miestas, ir jo palydovai gali būti natūralios kilmės. Tuomet dar patys drąsiausieji Pėdsekiai manė, kad miestas ir palydovai yra vieninteliai paslaptingai išnykusios Marso civilizacijos pėdsakai. Ir daug reikėjo nuskristi parseku ir išrausti žemės, kol beliko nenuneigta vienintelė hipotezė: tuščius miestus ir apleistus palydovus pastatė ateiviai iš tolimos ir nepažįstamos planetų sistemos. Bet štai šis miestas Leonidoje…

Komovas išmetė iš malūnsparnio kabinos paskutinį ryšulį, nušoko ant žolės ir stipriai užtrenkė dureles. Riu priėjo prie jo, nuleisdamas atraitytas rankoves, ir tarė:

— Dabar leiskite jus palikti, Genadijau. Po dvidešimties minučių man reikia zonduoti.

— Žinoma, — tarė Komovas. — Ačiū, Riu… Ateikite pas mus vakarieniauti.

Riu dirstelėjo į laikrodį ir pasakė:

— Ačiū. Neprižadu.

Mboga, atrėmęs karabiną į artimiausio pastato sieną, pačiame gatvės viduryje pūtė palapinę. Jis pažvelgė į nueinantį Riu ir nusišypsojo Komovui. Mažame raukšlėtame jo veide išsitempė pilkos lūpos.

— Tikrai gerai sutvarkyta planeta, Genadijau, — tarė jis. — Cia žmonės vaikšto be ginklo, stato palapines stačiai ant žolės… Ir štai…

Jis mostelėjo į Fokino ir Tanios pusę. Pėdsekys archeologas ir inžinierė archeologė, ištrypę aplink save žolę, pastato paunksnėje knebinėjosi apie savo ekspreslaborątoriją. Inžinierė archeologė vilkėjo šilkine liemene ir trumpomis kelnėmis. Jos sunkūs pusbačiai kėksojo ant pastato stogo, o kombinezonas buvo numestas ant greta padėto ryšulio. Fokinas įsikarščiavęs traukė per galvą prakaituotą striukę, norėdamas greičiau likti vienomis tinklinio kelnaitėmis.

— Varge tu mano, — tratėjo Tania. — Kur tu prijungei akumuliatorius?

— Tuojau, tuojau, Tanečka, — neaiškiai atsakė Fokinas.

— Taip, — tarė Komovas. — Cia ne Pandora.

Jis ištraukė iš ryšulio antrą palapinę ir jungė prie jos išcentrinį siurblį. „Taip, čia ne Pandora“, — pamanė jis ir prisiminė, kaip Pandoroje jie skynėsi kelią per tamsias džiungles, užsidėję sunkius, ypatingai saugius skafandrus ir vilkdami gremėzdišką dezintegratorių su nuimtu saugikliu. Po kojomis žliugsėjo, ir kas žingsnis į šalis spruko daugiakojės biaurybės, o viršum galvos, pro lipnias susiraizgiusias šakas, niūriai švietė dvi artimos raudonos saulės. Ir bene tik Pandora! Visose planetose, kur yra atmosfera, Pėdsekiai ir Desantininkai vaikščiojo labai atsargiai, siuntė pirma savęs robotų žvalgų kolonas, savaeiges kibernetines biolaboratorijas, toksinoanalizatorius, kondensuotus universalių virusofobų debesis. Laivui nutūpus, jo kapitonas privalėjo tučtuojau termitu išdeginti saugią zoną. Ir didžiausiu nusikaltimu buvo laikomas grįžimas į laivą be kruopščios dezinfekcijos ir dezinsekcijos. Neatsartykojo pabaisos, kur kas baisesnės už marą ir raupsus. Šitaip buvo dar prieš trisdešimt metų.

Taip galėjo būti ir dabar, ir gerai sutvarkytoje Leonidoje. Cia taip pat yra mikrofaunos, ir netgi labai daug. Tačiau prieš trisdešimt metų mažasis daktaras Mboga baisiojoje Pandoroje rado „gyvybės bakteriją“, ir profesorius Karpenka Žemėje atrado bioblokadą. Vieną injekciją per parą. Galima netgi vieną per savaitę. Komovas nusišluostė suprakaitavusį veidą ir ėmė sagstytis striukę.

Kai saulė pakrypo į vakarus ir balkšva padangė rytuose pasidarė tamsiai violetinė, jie susėdo vakarieniauti. Stovykla buvo įrengta. Skersai gatvės stovėjo trys palapinės, ryšuliai ir dėžės su įrengimais buvo tvarkingai sukrauti vieno pastato pasienyje. Fokinas dūsaudamas pataisė vakarienę. Visi buvo išalkę, todėl Riu ateinant nelaukė. Iš stovyklos buvo matyti, kad Riu sėdi ant savo laboratorijos stogo ir kažką išdarinėja su antenomis.

— Nieko, mes jam paliksim, — pažadėjo Tania.

— Žinoma, — tarė Fokinas, kramtydamas virtą veršieną. — Praalks ir ateis.

— Gena, nevykusiai pastatei malūnsparnį, — pasakė Tatjana. — Užstoja vaizdą į upę.

Visi sužiuro į malūnsparnį. Upės išties nebuvo matyti.

— Upė gerai matyti nuo stogo, — šaltakraujiškai tarė Komovas.

— Is tiesų, — burbtelėjo Fokinas, atsukęs nugarą į upės pusę. — Visai nėra kuo pasidžiaugti.

— Kaip tai nėra kuo? — vėl šaltakraujiškai tarė Komovas. — O veršiena?

Jis atsigulė ant nugaros ir įsižiūrėjo į dangų.

— Stai ką galvoju, — pradėjo Fokinas, šluostydamasis staltiesėle ūsus. — Kaip mes brausimės į šiuos grabus? — Jis parodė pirštu į artimiausią pastatą. — Kasim ar piausim sieną?

— Anokia čia problema, — tingiai atsakė Komovas. — Įdomu, kaip ten įeidavo šeimininkai — va kur problema. Jie taip pat piaudavo sienas?

Fokinas mąsliai pažvelgė į Komovą ir paklausė:

— O ką, teisybę sakant, apie tuos šeimininkus tu žinai? O gal jiems ir nereikėjo ten vaikščioti?

— Aha, — įsiterpė Tania. — Naujas architektūrinis principas. Zinogus atsisėsdavo ant žolės, ręsdavo aplink save sienas, lubas ir… ir…

— Ir pasitraukdavo, — užbaigė Mboga.

— O gal čia tikrai antkapiai? — iššaukiančiai paklausė Fokinas.

Kurį laiką visi galvojo apie šį spėjimą.

— Tatjana, o kaip analizės? — paklausė Komovas.

— Klintys, — atsakė Tania. — Kalcio karbonatas. Žinoma, daug priemaišų. Bet iš viso, žinot, į ką panašu? Į koralų rifus. Ir dar panašiau, kad pastatas — iš vieno gabalo…

— Natūralios kilmės monolitas.

— Sit jau ir natūralios! — sušuko Fokinas. — Būdingas dėsningumas: vos tik surandami nauji pėdsakai, tučtuojau atsiranda draugų, kurie pareiškia, kad tai natūralūs dariniai…

— Natūrali prielaida, — tarė Komovas.

— O šit rytoj sumontuosim intravizorių ir pažiūrėsim, — pažadėjo Tania. — Svarbiausia, kad šios klintys neturi nie ko bendro su gintarinu, iš kurio pastatytas Marso miętas. Ir Vladislavos miestas.

— Vadinasi, dar kažkas klaidžioja po planetas, — tarė Komovas, — Gerai, jei šį kartą jie bus mums palikę kokių reikšmingesnių daiktų.

— Kad rastume biblioteką, — sudejavo Fokinas. — Ar ko kių nors mašinų!

Jie nutilo. Mboga išsitraukė ir ėmė kimšti trumpą pypkutę. Jis tupėjo ir susimąstęs žvelgė viršum palapinių į šviesią padangę. Mažame jo veide atsispindėjo visiška ramybė ir pasitenkinimas.

— Kaip tylu, — tarė Tania.

Pykšt! Pokšt! Triokšt! — pasigirdo bazės pusėje.

— O, velnias! — suburbėjo Fokinas. — Kas ten?

Mboga išleido dūmų kamuolį ir, lydėdamas jį akimis, tyliai pasakė:

— Suprantu jus, Boria. Aš pats pirmąkart gyvenime nejaučiu džiaugsmo, girdėdamas, kaip mūsų mašinos dirba svetimoje planetoje.

— Ji kažkokia nesvetima, štai kas svarbiausia, — tarė Tania.

Nežinia iš kur atskrido didelis juodas vabalas. Biauriai zvimbdamas, jis apsuko du ratus apie Pėdsekius ir nuskrido. Fokinas tyliai sudejavo, įrėmęs nosį į sulenktą alkūnę. Tania atsistojo ir nuėjo į palapinę. Komovas taip pat atsistojo ir patenkintas pasirąžė. Buvo taip tylu ir gera, kad jis visiškai sutriko, kai Mboga lyg spyruoklė staiga pašoko ir nustėro, atsisukęs į upę. Komovas taip pat atsigręžė į upę.

Prie stovyklos artėjo kažkoks milžiniškas juodas padaras. Dalį jo užstojo malūnsparnis, bet buvo matyti, kaip jis eidamas kreta, kaip vakaro saulė atsispindi nuo drėgnų blizgančių jo šonų, išpampusių nelyginant hipopotamo pilvas. Padaras ėjo gana sparčiai, skirdamas žolę, ir Komovas baisėdamasis pamatė, kaip ėmė svirti ir virsti ant šono malūnsparnis. Tarp pastato sienos ir malūnsparnio apačios kyštelėjo žema masyvi kakta su dviem dideliais gumbūrais. Komovas išvydo dvi mažas bukaprotiškas akis, įsmeigtas, kaip jam pasirodė, tiesiai į jį.

— Atsargiau! — suriko jis.

Malūnsparnis apvirto, atsiremdamas į žolę sraigtų mentėmis. Pabaisa ėjo į stovyklą. Ji buvo ne mažiau kaip trijų metrų aukščio, nuotakūs jos šonai ritmingai kilsavo, ir buvo girdėti lygus garsus alsavimas.

Už Komovo nugaros Mboga spragtelėjo karabino spyną. Tuomet Komovas atsitokėjo ir puolė prie palapinių. Jį aplenkdamas, labai greitai keturpėsčiom rmropojo Fokinas. Pabaisa buvo jau už dvidešimties žingsnių.

— Suspėsit išardyti stovyklą? — greitai paklausė Mboga.

— Ne, — atsakė Komovas.

— Sausiu, — tarė Mboga.

— Palaukit, — šūktelėjo Komovas. Jis žengė į priekį, mostelėjo ranka ir suriko: — Stok!

Akimirką gyvos mėsos kalnas stabtelėjo. Gumburuota kakta staiga kilstelėjo, ir atsivėrė dideli, kaip malūnsparnio kabina, nasrai, pilni gromuliuojamų žalėsių.

— Gena, — sušuko Tania. — Tuojau atgal!

Pabaisa tęsiamai sušnypštė ir dar greičiau pajudėjo į priekį.

— Stok! — vėl riktelėjo Komovas, bet jau be entuziazmo. — Matyt, tai žolėdis, — pasakė jis ir puolė prie palapinių.

Jis atsigręžė. Mboga stovėjo pakėlęs karabiną, ir Tania užsikimšo ausis. Salia Tanios su ryšuliu ant pečių stovėjo Fokinas. Jo ūsai buvo pasišiaušę.

— Ar pagaliau šaus šiandien į jį, ar ne? — suriko Fokinas. — Gelbėti intravizorių ar…

— Bu-bum! Pusiau automatinis medžioklinis Mbogos karabinas buvo 16,3 milimetro kalibro, ir kulkos smūgio gyvoji jėga iš dešimties žingsnių prilygo aštuonioms tonoms. Smūgis pataikė į patį kaktos vidurį tarp dviejų gumburų. Pabaisa pritūpė ant užpakalinių kojų. Bum! Antras smūgis parbloškė pabaisą ant nugaros. Trumpas storas kojas sutraukė mėšlungis. „Ch-ch-a-a“ — sušvarkštė balsas iš tankios žolės. Išsipūtė ir subliiiško juodas piivas, ir viskas nutilo. Mboga nuleido karabiną.

— Eime pažiūrėti, — tarė jis.

Pabaisa buvo ne mažesnė už suaugusį Afrikos dramblį, bet labiausiai ji panėšėjo į milžinišką hipopotamą.

— Kraujas raudonas, — pasakė Fokinas. — O čia kas?

Pabaisa gulėjo ant šono, ir per jos pilvą ėjo trys eilės minkštų kumščio dydžio išaugų. Iš išaugų sunkėsi blizgantis tirštas skystis. Mboga staiga smarkiaį patraukė nosimi orą, paėmė piršto galu skysčio lašą ir lyžtelėjo.

— Tfu! — pasišlykštėjo Fokinas.

Visų veiduose pasirodė pasidygėjimo išraiška.

— Medus, — tarė Mboga.

— Kur ten! — nustebo Komovas. Jis padvejojo ir taip pat atkišo pirštą. (Tania ir Fokinas pasibiaurėdami stebėjo jo judesius.) — Tikras medus! — sušuko jis. — Liepų medus!

— Daktaras Diksonas sakė, kad šioje žolėje daug sacharidų, — paaiškino Mboga.

— Medingas monstras, — tarė Fokinas. — Be reikalo mes jį nudėjom.

— Mes! — riktelėjo Tania. — Varge tu mano, eikš pakuoti intravizoriaus.

— Na, gerai, — tarė Komovas. — Ką toliau darysim? Cia karšta, ir tokia maita prie pat stovyklos…

— Aš pasirūpinsiu, — pasakė Mboga. — Panėšėkite palapines kokius dvidešimt metrų toliau. Aš jį apmatuosiu, apžiūrėsiu ir sunaikinsiu.

— Kaip? — paklausė Tania.

— Dezintegratoriumi. Aš turiu dezintegratorių. O tu. Tania, pasitrauk iš čia: dabar imsiuos labai neapetitiško darbo.

Pasigirdo trepsėjimas, ir iš už palapinių iššoko Riu su dideliu automatiniu pistoletu.

— Kas atsitiko?! — uždusęs paklausė jis.

— Mes nudėjom vieną jūsų begemotą, — Oriai paaiškino Fokinas.

Riu greitai visus apžvelgė ir nurimo. Pistoletą jis užsikišo už juosmens.

— Užpuolė? — paklausė jis.

— Teisybę sakant, ne, — sutrikęs tarė Komovas. — Mano manymu, jis šiaip vaikščiojo, bet jį reikėjo sustabdyti.

Riu dirstelėjo į apverstą malūnsparnį ir linktelėjo galvą.

— O gal jis valgomas? — šūktelėjo iš palapinės Fokinas.

Mboga lėtai pasakė:

— Rodos, kažkas jau mėgino jį valgyti.

Komovas ir Riu priėjo prie jo. Mboga čiupinėjo pirštais plačius ir gilius tiesius randus ant gyvūno nugaros.

— Tai didelių ilčių žymės, — tarė Mboga. — Ir aštrių kaip peiliai. Kažkas plėšė jam nuo nugaros dviejų trijų kilogramų luitus.

— Stačiai siaubinga, — labai nuoširdžiai prabilo Riu.

Aukštai padangėje pasigirdo keistas pratisas klyksmas.

Visi pakėlė akis.

— Stai jie, — tarė Riu.

Į miestą smarkiai krito dideli šviesiai pilki paukščiai, panašūs į erelius. Jie krito vienas paskui kitą iš labai aukštai, paskui prie pat žmonių galvų išskleidė plačius minkštus sparnus ir taip pat greitai kilo aukštyn, padvelkdami į žmo“ nes šilto oro bangomis. Tai buvo didžiuliai paukščiai, stambesni už Žemės kondorus ir net už skraidančiuosius Pandoros drakonus.

— Grobuonys! — sunerimęs tarė Riu. Jis buvo beišsitraukiąs pistoletą, bet Mboga tvirtai sugriebė jį už rankos.

Paukščiai pralėkė viršum miesto ir nuskrido į vakarus — į violetinę vakaro padangę. Kai paskutinis jų dingo iš akių, pasigirdo tas pats neramus pratisas klyksmas.

— Aš jau norėjau šaudyti, — lengviau atsikvėpęs, prabilo Riu.

— Žinau, — tarė Mboga. — Bet man pasirodė… — Jis sukluso.

— Taip, — pasakė Komovas. — Ir man pasirodė…

Pagalvojęs Komovas liepė ne tik patraukti palapines dvidešimt žingsnių, bet ir užkelti jas ant vieno pastato plokščio stogo. Pastatai buvo neaukšti — tik dviejų metrų aukščio, — ir užsiropšti ant jų buvo nesunku. Ant kaimyninio pastato stogo Tania ir Fokinas užkėlė ryšulius su vertingiausiais prietaisais. Paaiškėjo, kad malūnsparnis nenukentėjęs. Komovas juo pakilo ir atsargiai nutupdė jį ant trečio pastato stogo.

Mboga prožektorių šviesoje visą naktį triūsė prie nudėtos pabaisos. Auštant gatvėje suskardėjo šaižus šnypštimas, viršum miesto pakilo didelis baltų garų debesis ir švystelėjo oranžinė žara. Fokinas, dar niekad nematęs, kaip veikia organinis dezintegratorius, vienomis glaudėmis išpuolė iš palapinės, bet pamatė tik Mbogą, kuris neskubėdamas gesino prožektorius, ir didelę smulkių pilkų dulkių krūvą ant pajuodusios žolės. Iš medingojo monstro beliko tik gerai preparuota, permatoma plastmase aplieta baisi galva. Ji buvo skirta Keiptauno Kosmozoologijos muziejui.

Fokinas palinkėjo Mbogai labo ryto ir buvo begrįžtąs į palapinę dar snūstelėti, bet susitiko Komovą. „Kur?“ — paklausė Komovas. „Apsirengti, žinoma“, — Oriai atsakė Fokinas. Rytas buvo gaivus ir giedras, tik pietuose violetinėje padangėje tvyrojo balti padriki debesys. Komovas nušoko ant žolės ir nuėjo taisyti pusryčių. Jis norėjo iškepti kiaušinienės, bet susigriebė nežinąs, kur padėtas sviestas.

— Borisai, — šūktelėjo jis. — Kur sviestas?

Fokinas keista poza stovėjo ant stogo: jis gimnastikavo, pagal jogų sistemą.

— Nežinau, — išdidžiai tarė jis.

— Juk tu vakar budėjai.

— Ė-ė… Taip. Vadinasi, sviestas ten, kur buvo vakar vakare.

— O kur jis buvo vakar vakare? — valdydamasis paklausė Komovas.

Fokinas nepatenkintas ištraukė galvą iš po dešinės kojos kelio.

— Iš kur galiu žinoti? — tarė jis. — Juk paskui kilnojau visas dėžes.

Komovas atsiduso ir ėmė kantriai iš eilės apžiūrinėti visas dėžes. Sviesto nebuvo. Tuomet jis priėjo prie pastato ir nutraukė Fokiną už kojos žemyn.

— Kur sviestas? — paklausė jis.

Fokinas buvo beprasižiojąs, bet tą akimirką iš už kampo išėjo Tania, vilkinti liemene ir trumpomis kelnėmis. Jos plaukai buvo šlapi.

— Labas rytas, berniukai, — tarė ji.

— Labas rytas, Tanečka, — atsakė Fokinas. — Gal kartais matei dėžę su sviestu?

— Kur buvai? — piktai paklausė Komovas.

— Maudžiausi, — atsakė Tania.

— Kaip suprasti — „maudžiausi“? — kamantinėjo Komovas. — Kas tau leido?

Tania atsisegė nuo diržo ir numetė ant dėžių elektrinį kirtiklį, įdėtą į plastmasinį dėklą.

— Genočka, — tarė ji. — Ten nėra jokių krokodilų. Puikus vanduo ir žolėtas dugnas.

— Ar nematei sviesto? — paklausė Komovas.

— Sviesto nemačiau. O gal kas matėt mano batelius?

— Aš mačiau, — tarė Fokinas. — Jie ant ano stogo.

— Ant ano stogo jų nėra.

Visi trys atsigręžė ir pažiūrėjo į stogą. Batelių tikrai nebuvo. Tuomet Komovas pažvelgė į daktarą Mbogą. Daktaras Mboga gulėjo pavėsyje ant žolės ir kietai miegojo, pasidėjęs po skruostu mažą kumštelį.

— Ką čia prasimanai, — pasakė Tatjana. — Kam jam mano bateliai?

— Arba sviestas, — pridūrė Fokinas.

— Gal jie jam trukdė, — sumurmėjo Komovas. — Na, gerai, aš pataisysiu ką nors be sviesto…

— Ir be batelių.

— Gerai, geraitarė Komovas. — Eik montuoti intravizoriaus. Ir tu, Tania. Ir pasistenkite greičiau sumontuoti.

Pusryčių atėjo Riu. Jis varėsi priešais save didelę juodą mašiną su šešiomis hemomechaninėmis kojomis. Paskui mašiną žolėje driekėsi plačios vėžės. Jos ėjo nuo pat bazės. Riu užsiropštė ant stogo ir atsisėdo prie stalo, o mašina sustojo vidury gatvės.

— Klausykit, Riu, — tarė Komovas. — Jūsų bazėje niekas nedingsta?

— Kokia prasme? — paklausė Riu.

— Na… jūs paliekat ką nors nakčiai kieme, o iš ryto negalite rasti.

— Lyg ir nepasitaikė, — patraukė pečiais Riu. — Kartais dingsta smulkmenos, visokios atliekos… laidų gabaliukai, plastolito nuopiovos. Bet manau, kad šį šlamštą surenka mano kiberiai. Jie labai nagingi darbininkai, jų rankose viskas tirpte tirpsta.

— Ar gali jų rankose ištirpti mano bateliai? — paklausė Tania.

Riu nusijuokė.

— Nežinau, — pasakė jis. — Vargu bau.

— Ar gali jų rankose ištirpti dėžė su sviestu? — paklausė Fokinas.

Riu liovėsi juoktis.

— Jums dingo sviestas? — paklausė jis.

— Ir bateliai.

— Ne, — tarė Riu, — Kiberiai į miestą nevaikšto.

Ant stogo mikliai, kaip driežas, užropojo Mboga.

— Labas rytas, — pasisveikino jis. — Aš pavėlavau…

Tania įpylė jam kavos. Mboga pusryčių visuomet gėrė vieną puodelį kavos.

— Taigi mes apvogti, — tarė jis šypsodamasis.

— Vadinasi, jūs čia niekuo nedėtas? — paklausė Fokinas

— Ne, aš čia niekup nedėtas. Bet naktį viršum miesto dukart praskrido vakarykščiai paukščiai.

— Se tau ir bateliai, — sumurmėjo Fokinas. — Aš kažkur…

— O dėžė sviesto? — nekantriai tarė Komovas.

Niekas neatsakė. Mboga susimąstęs gėrė kavą.

— Per du mėnesius man niekas neprapuolė, — pasakė Riu. — Teisybė, aš viską laikau kupole…Ir, be to, turiu kiberių. Ir visą laiką dūmai ir trenksmas.

— Gerai, — tarė keldamasis Fokinas. — Eiva dirbti, Tanečka. Tik pamanyk, bateliai…

Juodu nuėjo, ir Komovas ėmė rinkti indus.

— Dar šiandien vakare, — pasakė Riu, — pastatysiu aplink jus sargybą.

— Gal ir gerai, — susimąstęs burbtelėjo Mboga. — Bet iš pradžių verčiau pasaugosiu aš pats. Genadijau, dabar aš galiu pamiegoti, o naktį surengsiu msižyią pasalą.

— Gerai, daktare Mboga, — nenoromis sutiko Komovas.

— Aš taip pat ateisiu, — pasisiūlė Riu.

— Ateikite, — sutiko Mboga. — Bet, susimildami, be kiDerių.

Ant kaimyninio stogo suskardėjo pasipiktinimo šūksniai.

— Varge tu mano, juk prašiau išdėstyti ryšulius montavimo eilės tvarka!

— O kaip išdėsčiau? Aš taip ir išdėsčiau!

— Ir tai vadinasi montavimo eilės tvarka? Indeksas „E-7“, „A-2“, „B-16“… Vėl „E“!..

— Tanečka! Garbės žodis! Draugai! — suklykė per gatvę Fokinas. — Kas sumaišė ryšulius?

— Stai! — riktelėjo Tania. — O ryšulio „E-9“ iš viso nėra!

Mboga tyliai tarė:

— Misis, o mums dingo paklodė!

— Ką? — apstulbo Komovas. Jis buvo išblyškęs. — Gerai paieškokit! — riktelėjo jis, nušoko nuo stogo ir nubėgo pas Fokiną ir Tanią.

Mboga palydėjo jį akimis ir ėmė žiūrėti į pietus, už upės. Buvo girdėti, kaip Komovas ant kaimyninio stogo pasakė: „Kas, teisybę sakant, dingo?“ — „VCG“, — atsakė Tania. „Na, ir ko čia dabar kudakuojat? Sumontuokit naują.“ — „Sitai truks dvi dienas“, — piktai atšovė Tania. „Tuomet ką tu siūlai?“ — „Reikia piauti“, — pasakė Fokinas. Ant stogo įsiviešpatavo tyla.

— Žiūrėkit, Riu, — staiga prabilo Mboga. Jis stovėjo ir, prisidengęs akis nuo saulės, žiūrėjo už upės.

Riu atsisuko. Žalioje lygumoje už upės knibždėte knibždėjo juodų dėmių. Tai buvo „begemotų“ nugaros. Jų buvo labai daug. Riu niekad nebuvo atėję į galvą, kad už upės tiek daug „begemotų“. Dėmės lėtai slinko į pietus.

— Mano manymu, jie traukiasi, — tarė Mboga.

Komovas nusprendė nakvoti po atviru dangum. Jis ištraukė iš palapinės savo patalą ir atsigulė ant stogo, susi dėjęs rankas po galva. Dangus buvo juodai mėlynas, rytų horizonte lėtai kilo didelis žalsvai oranžinis diskas su neaiškiais kraštais — Palmyra, Leonidos mėnulis. Iš tamsios lygumos už upės aidėjo duslūs pratisi šūksniai — tur būt, klykė paukščiai. Viršum bazės protarpiais švysčiojo pašvaistės, ir kažkas negarsiai girgždėjo ir traškėjo.

„Reikia statyti užtvarą, — galvojo Komovas. — Aptverti miestą viela ir paleisti nelabai stiprią srovę. Beje, jeigu ten paukščiai, užtvara nieko nepadės. O veikiausiai — ten paukščiai. Tokiam milžinui vieni niekai nusinešti ryšulį. Jam tikriausiai vieni niekai nusinešti ir žmogų. Juk yra pasitaikę, kad Pandoroje sparnuotas drakonas pagriebė žmogų su ypatingai tvirtu apsauginiu skafandru, sveriančiu pusantro centnerio. Taip ir yra — iš pradžių bateliai, paskui ryšuliukas… O visame būryje — vienas karabinas. Kodėl Leonidas Andrejevičius andai taip kratėsi ginklo? Žinoma, reikėjo šaudyti tuomet — bent būtume juos nubaidę… Kodėl daktaras nešaudė? Todėl, kad jam „pasirodė“… Ir aš būčiau nešovęs, nes ir man „pasirodė“… O kas man, teisybę sakant, pasirodė? — Komovas stipriai pasitrynė ranka susiraukšlėjusią nuo įtampos kaktą. — Didžiuliai paukščiai, laBai gražūs paukščiai, ir kaip jie skrido! Koks tylus, lengvas ir darnus skrydis… Ką gi, ir medžiotojai kartais pasigaili laukinių paukščių, o aš net ne medžiotojas.“

Tarp mirgančių žvaigždių per zenitą lėtai praslinko ryški balta dėmė. Komovas pasikėlė ant alkūnių, lydėdamas ją akimis. Tai buvo „Saulėgrąža“ — pusantro kilometro ypatingai toli skraidantis desantinis žvaigždėtai vis. Dabar jis sukosi apie Leonidą dviejų megametrų atstumu nuo paviršiaus. Tereikia duoti nelaimės signalą, ir iš ten būtų atsiųsta pagalba. Bet ar verta duoti nelaimės signalą? Prapuolė pora batelių, du ryšuliai, ir viršininkui kažkas pasirodė…

Baltoji dėmė nublanko ir dingo — „Saulėgrąža“ įėjo į Leonidos šešėlį. Komovas vėl atsigulė ir susidėjo rankas už galvos. „Ar ne perdaug gerai sutvarkyta? — pamanė jis. — Šiltos žalios lygumos, kvapnus oras, idiliškas upelis be krokodilų… O gal visa tai tik uždanga, už kurios veikia kažkokios nesuprantamos jėgos? Arba viskas kur kas paprasčiau? Gal batelius Tania nudaigojo kur nors žolėje? O Fokinas, kaip žinia, vėpla, ir dingę ryšuliai guli kur nors po ekskavatoriaus detalių krūva. Matyt, todėl jis šiandien ir bėgiojo, vogčiomis dairydamasis, nuo rietuvės prie rietuvės.“

Rodos, Komovas užsnūdo, o kai nubudo. Palmyra buvo jau aukštai pakilusi. Palapinėje, kur miegojo Fokinas, girdėjosi čepsėjimas ir knarkimas. Ant gretimo stogo kažkas šnibždėjosi.

— …Kai tik trosas nutrūko, mes išskridom, o Saburas liko apačioj. Jis mus vijosi ir šaukė, kad mes sustotumėm, paskui paskyrė mane kapitonu ir įsakė, kad aš sustočiau. Aš, žinoma, tuojau ėmiau vairuoti į relinį stiebą. Ten mes pakibom ir prakybojom kiaurą naktį. Ir visą naktį mes rėkėm ant kits kito — ar Saburui eiti pas mokytoją, ar ne. Saburas galėjo eiti, bet nenorėjo, o mes norėjom, bet negalėjom, o rytą mus pastebėjo ir nukėlė.

— O aš buvau rami mergaitė. Ir visuomet labai bijojau visokių mechanizmų. Kiberių štai lig šiol bijau.

— Kiberių bijoti nereikia, Taniuša. Jie geri.

— Aš jų nemėgstu. Nemalonu, kad jie kažkokie ir gyvi ir negyvi…

Komovas apsivertė ant šono ir dirstelėjo. Ant kaimyninio stogo, nukorę kojas, sėdėjo Tania ir Riu. „Žvirbliukai, — pamanė Komovas. — O rytoj visą dieną žiovaus.“

— Tatjana, — pusbalsiu tarė jis. — Laikas miegoti.

— Nesinori, — gynėsi Tania. — Mes vaikščiojom pakrante. (Riu sumišęs krustelėjo.) — Prie upės labai smagu. Mėnulis. Žuvys šokinėja.

Riu įsiterpė:

— Ė-ė… O kur daktaras Mboga?

— Daktaras Mboga dirba, — atsakė Komovas.

— Teisybė, Riu, — nudžiugo Tania. — Eiva ieškoti daktaro Mbogos!

„Beviltiška“, — pamanė Komovas ir apsivertė ant kito šono. Šnabždesys nesiliovė. Komovas ryžtingai atsikėlė, susiglėbė patalą ir grįžo į palapinę. Palapinėje kiek įmanydamas parpė Fokinas. „Vėpla tu, vėpla, — pamanė Komovas, taisydamasis gultą. — Tokią naktį kaip tik meilintis. O tu ūsus užsiauginai ir tariesi visiems nušluostęs nosis.“ Jis įsi vyniojo į paklodę ir kaip mat užmigo.

Iš gulto jį mestelėjo kurtinantis driokstelėjimas. Palapinėje buvo tamsu. „Bu-bum! Bu-bum! — trinktelėjo dar du šūviai. „Velniava! — suriko tamsoje Fokinas. — Kas čia?“ Pasigirdo trumpas riktelėjimas ir triumfuojantis Fokino šauksmas: „Aha-a! Čionai, pas mane!“ Komovas įsipainiojo į paklodę ir nieku būdu negalėjo atsistoti. Jis išgirdo duslų smūgį, Fokinas aiktelėjo, ir tučtuojau kažkoks tamsus ir mažas padaras šmėstelėjo ir dingo šviesiame angos trikampyje. Komovas šoko į priekį. Fokinas taip pat stryktelėjo įkandin, ir juodu susitrenkė galvomis. Komovas sugriežė dantimis ir pagaliau išlėkė laukan. Kaimyninis stogas buvo tuščias. Apsidairęs Komovas pamatė, kad Mboga bėga gatve prie upės, o paskui jį paknopstom lekia Riu ir Tatjana. Be to, Komovas pastebėjo dar štai ką: toli priešais Mbogą kažkas bėga, vikriai skirdamas žolę. Bėga kur kas greičiau už Mbogą. Mboga sustojo, viena ranka iškėlė aukštyn karabiną ir dar kartą iššovė. Brydė žolėje vikstelėjo į šalį ir dingo už kraštinio pastato kampo. O iš ten, plačiai ir lengvai plasnodamas didžiuliais sparnais, mėnesienoje tučtuojau pakilo baltas paukštis.

— Saukit! — suriko Fokinas.

Jis jau bėgo gatve ir kas penki žingsniai klupo. Mboga stovėjo nejudėdamas. Nuleidęs karabiną ir atlošęs galvą, jis sekė paukštį akimis. Paukštis tyliai apsuko ratą aplink miestą, pakilo ir nuskrido į pietus. Po valandėlės jis dingo iš akių. Ir tuomet Komovas pamatė, kaip visai žemai viršum bazės praskrenda dar daugiau paukščių — trys, keturi, penki, — penki didžiuliai balti paukščiai pakilo viršum kiberių darbo vietos ir išnyko.

Komovas nulipo nuo stogo. Nuo negyvų pastatų gretasienių ant žolės krito tiršti juodi šešėliai. 2olė atrodė sidabrinė. Kažkas po kojomis skambtelėjo. Komovas pasilenkė. Žolėje sublizgėjo patronas. Komovas perėjo nykų ma lūnsparnio šešėlį. Pasigirdo balsai. Mboga, Fokinas, Riu ir Tania pamažu ėjo priešais.

— Aš laikiau jį rankose! — susijaudinęs pasakojo Fokinas. — Bet jis smogė man į kaktą ir ištrūko. Jei jis būtų nesmogęs, aš jo nebūčiau paleidęs! Jis minkštas ir šiltas, nelyginant kūdikis. Ir plikas…

— Mes taip pat buvom jį bepagauną, — tarė Tania, — bet jis pasivertė paukščiu ir nuskrido.

— Na na, — sumurmėjo Fokinas. — Pasivertė paukščiu…

— Iš tiesų, — tarė Riu. — Jis užsuko už kampo, ir iš ten tučtuojau išskrido paukštis.

— Na ir kas? — pasakė Fokinas. — Jis išbaidė paukštį, o jūs išsižiojot.

— Sutapimas, — tarė Mboga.

Komovas priėjo prie jų, ir jie sustojo.

— Kas, teisybę sakant, atsitiko? — paklausė Komovas.

— Aš jį jau laikiau rankose, — pasakė Fokinas, — bet jis smogė man į kaktą.

— Sitą jau girdėjau, — tarė Komovas. — Kaip viskas prasidėjo?

— Aš sėdėjau tarp ryšulių, pasaloje, — ėmė pasakoti Mboga. — Pamačiau, kad pačiu gatvės viduriu kažkas šliaužia. Norėjau jį sugauti ir išėjau priešais, bet jis mane pastebėjo ir pasuko atgal. Pamačiau, kad aš jo nepavysiu, ir iššoviau aukštyn. Labai gaila, Genadijau, bet, rodos, aš juos išgąsdinau.

Stojo tyla. Paskui Fokinas stebėdamasis paklausė:

— O ko gi jums taip gaila, daktare Mboga?

Mboga atsakė ne išsyk. Visi laukė.

— Jų buvo mažių mažiausiai du, — tarė jis. — Vieną aptikau aš, kitas buvo jūsų palapinėje. Bet kai aš bėgau pro malūnsparnį… Stai ką, — jis netikėtai užkando žadą. — Reikia pažiūrėti. Tur būt, aš apsirikau.

Mboga ėmė tyliai eiti stovyklos link. Likusieji susižvalgę pasekė juo. Prie pastato, ant kurio stovėjo malūnsparnis, Mboga sustojo.

— Kažkur čia, — tarė jis.

Fokinas ir Tania tuojau pat puolė į juodą sienos paunksnę, Riu ir Komovas iš viršaus nekantriai žvelgė į Mbogą. Mboga galvojo.

— Nieko čia nėra, — piktai tarė Fokinas.

— Ką aš matau?.. Ką aš matau? — murmėjo Mboga. — Ką aš matau? įniršęs Fokinas išėjo iš paunksnės. Jo veidu nuslinko juodas malūnsparnio menčių šešėlis.

— AI — riktelėjo Mboga. — Keistas šešėlis!

Jis numetė karabiną ir įsibėgėjęs užšoko ant sienos.

— Prašom! — tarė jis nuo stogo.

Ant stogo, už malūnsparnio liemens, tarytum krautuvės vitrinoje, buvo tvarkingai išdėlioti daiktai. Cia buvo sviesto dėžė, ryšulys su indeksu „E-9“, pora batelių, kišeninis mikroelektrometras plastmasiniame dėkle, keturi neutroniniai akumuliatoriai, gabalas sustingusio stikloplasto ir juodi akiniai.

— O štai ir bateliai, — nudžiugo Tania. — Ir akiniai. Jie man vakar nuskendo upelyje…

— Tai-i-ip… — tarė Fokinas ir atsargiai apsidairė.

Komovas tartum atsikvošėjo.

— Riu! — greitai tarė jis. — Man reikia tučtuojau susižinoti su „Saulėgrąža“. Fokinai, Tania, nufotografuokite šią parodą! Po pusvalandžio aš grįšiu.

Jis nušoko nuo stogo ir skubiai nuėjo, paskui gatve leidosi bėgti į bazę. Riu tylėdamas nusekė paskui jį.

— Kas gi čia?! — suriko Fokinas.

Mboga atsitūpė, išsitraukė pypkutę, neskubėdamas ją išrūkė ir tarė:

— Tai žmonės, Boria. Vogti daiktus gali ir žvėrys, bet grąžinti gali tik žmonės.

Fokinas pasitraukė atatupstas ir atsisėdo ant malūnsparnio rato.“

Komovas grįžo vienas. Jis buvo labai susijaudinęs ir aukštu metaliniu balsu įsakė tučtuojau nurinkti stovyklą. Fokinas pripuolė jį klausinėti. Jis reikalavo paaiškinimų. Tuomet Komovas tokiu pat metaliniu balsu pacitavo:

„Zvaigždėlaivio „Saulėgrąža“ kapitono įsakymas. Per tris valandas likviduoti sinoptinę bazę laboratoriją ir archeologinę stovyklą, demobilizuoti visas kibernetines sistemas, visiems, įskaitant atmosferos fiziką Vasedą, grįžti į „Saulėgrąžą“. Fokinas apstulbo, pakluso ir nepaprastai stropiai ėmėsi darbo.

Per dvi valandas malūnsparnis padarė aštuonis reisus, o krovinių kiberiai nuo bazės iki boto išmynė žolėje platų kelią. Iš bazės beliko tik tušti pastatai, visos trys robotų statybininkų sistemos buvo suvarytos į sandėlį ir visiškai deprogramuotos.

Šeštą valandą rytą vietos laiku, kai rytuose sušvito žalia aušra, visai išvargę žmonės susirinko prie boto, ir Fokinui čia pagaliau trūko kantrybė.

— Na, gerai, — pradėjo jis grėsmingai šnabždėti kimiu balsu. — Tu, Genadijau, mums įsakinėjai, o aš uoliai klausiau. Bet pagaliau noriu žinoti, kodėl mes iš čia traukiamės?! Kaip?! — staiga suriko jis falcetu, išraiškingai pakėlęs ranką. (Visi krūptelėjo, o Mbogai iš dantų iškrito pypkutė.) — Kaip?! Tris šimtus metų ieškoti Proto Brolių ir gėdingai bėgti, vos tik juos aptikus? Geriausieji žmonijos protai…

— Varge tu mano, — tarė Tania, ir Fokinas nutilo.

— Nieko nesuprantu, — sušnabždėjo jis kimiai.

— Jūs manot, Borisai, kad mes galim atstovauti geriausiems žmonijos protams? — paklausė Mboga.

Komovas rūsčiai sumurmėjo:

— Kiek mes čia pribiaurojom. Nudeginom visą lauką, ištrypėm pasėlius, ėmėm šaudyti… O bazės rajone! — Jis mostelėjo ranka.

— Bet kas galėjo žinoti? — gailiai tarė Riu.

— Taip, — pasakė Mboga, — pridarėm daug eibių. Bet tikiuosi, kad jie mus suprato. Jie ganėtinai civilizuoti.

— Kokia čia civilizacija! — tarė Fokinas. — O kur mašinos? Kur darbo įrankiai? Kur pagaliau miestai?

— Nutilk, Borisai, — sudraudė Komovas. — „Mašinos, miestai“… Bent jau dabar praregėk! Ar mes mokam skraidyii ant paukščių? Ar turim medingų monstrų? Ar seniai pas mus sunaikintas paskutinis uodas? Mašinos…

— Biologinė civilizacija, — tarė Mboga.

— Kaip?

— Biologinė civilizacija. Ne mašinos, o selekcija, genetika, dresūra. Kas žino, kokias jėgas jie įveikė? Ir kas gali pasakyti, kieno civilizacija aukštesnė?

— Įsivaizduoji, Borka, — įsiterpė Tania. — Dresiruotos bakterijos!

Fokinas piktai suko ūsą.

— Ir pasitraukiam iš čia todėl, — tarė Komovas, — kad niekas iš mūsų neturi teisės imtis atsakomybės už pirmąjį kontaktą.

„Ak, kaip gaila iš čia trauktis, — pagalvojo jis. — Nenoriu trauktis, noriu juos surasti, susitikti su jais, pasikalbėti, pažiūrėti, kokie gi jie yra. Nejau pagaliau šitai įvyko? Ne kokie nors besmegeniai driežai, ne kokios nors dėlės, o tikri žmonės. Visas pasaulis, visa istorija… Ar pas jus buvo karų ir revoliucijų? O ką pirmiausia atradot — garą ar elektrą? O kokia jūsų gyvenimo prasmė? Ar galima iš jūsų gauti ką nors paskaityti? Pirmasis žmonijos lyginamosios istorijos bandymas… Ir reikia nešdintis. Ai-ai-ai, kaip nesinori nešdintis! Tačiau Žemėje jau penkiasdešimt metų veikia Kontaktų Koįmisija, kuri penkiasdešimt metų tyrinėja lyginamąją žuvų ir skruzdžių psichologiją ir ginčijasi, kuria kalba ištarti pirmąjį „e“. Tik dabar iš jų nebepasijuoksi… Įdomu, ar kas nors iš jų buvo numatęs biologinę civilizaciją? Tikriausiai. Ko tik jie ten nebuvo numatę…

— Leonidas Andrejevičius vis dėlto fenomenaliai įžvalgus žmogus, — prabilo Mboga.

— Taip, — tarė Tania. — Baisu ir pagalvoti, ką čia būtų pridaręs Borka, turėdamas ginklą.

— Kodėl būtinai aš? — pasipiktino Fokinas. — O tu? Kas ėjo maudytis su kirtikliu?

— Visi mes geri, — atsidusęs tarė Riu.

Komovas dirstelėjo į laikrodį.

— Startas po dvidešimties minučių, — pranešė jis. — Prašom į vietas.

Mboga stabtelėjo kesone ir apsidairė. Baltoji žvaigždė EH 23 jau buvo pakilusi viršum žaliosios lygumos. Dvelkė drėgna žole, šilta žeme, šviežiu medum.

— Taip, — pasakė Mboga. — Labai gerai sutvarkyta planeta. Nejau tai pačios gamtos darbas?

KETVIRTAS SKYRIUS

KOKIE JŪS BŪSITE

PRALAIMĖJIMAS

Fišeris pasakė Sidorovui:

— Vyksi į Sumšu salą.

— Kur ji? — susiraukęs paklausė Sidorovas.

— Siaurės Kurilai. Skrendi šiandien dvidešimt antrą valandą trisdešimt minučių. Krovininiu keleiviniu Novosibirskas — Apvaizdos Uostas.

Mechaninį gemalą buvo numatyta išbandyti įvairiomis sąlygomis. Institutas dirbo daugiausia tarpplanetininkams, ir todėl trisdešimt tyrinėtojų grupių iš keturiasdešimt septynių buvo siunčiamos į Mėnulį ir į kitas planetas. Likusios septyniolika grUpių turėjo dirbti Žemėje.

— Gerai, — neskubėdamas atsakė Sidorovas.

Jis tikėjosi, kad jam vis dėlto bus duota tarpplanetinė grupė, bent jau mėnulinė. Jam atrodė, kad jis turi daug šansų, nes jau seniai nebuvo jautęsis taip gerai, kaip pastaruoju metu. Jis buvo geros formos ir tikėjosi ligi paskutinės valandėlės. Tačiau Fišeris kažkodėl patvarkė kitaip, ir negalima net žmoniškai su juo pakalbėti, nes jo kabinete kiurkso kažkokie nepažįstami žmonės paniurusiais veidais. „Stai taip ateina senatvė“, — pagalvojo Sidorovas.

— Gerai, — ramiai pakartojo jis.

— Siaurės Kurilai jau žino, — tarė Fišeris. — Dėl bandymų vietos konkrečiai susitarsi Baikove.

— Kur jis yra?

— Sumšu saloje. Sumšu administracinis centras. — Fišeris sunėrė pirštus ir ėmė spoksoti pro langą. — Sermusas taip pat lieka Žemėje, — tarė jis. — Jis vyks į Sacharą.

Sidorovas nutylėjo.

— Stai kaip, — pridūrė Fišeris. — Jau parinkau tau padėjėjus. Turėsi du padėjėjus. Geri vaikinai.

— Naujokai.

— Jie sugebės, — greitai pridūrė Fišeris. — Jie gerai pasiruošę. Geri vaikinai, patikėk manim. Vienas, tarp kitko, taip pat buvo Desantininkas.

— Gerai, — abejingai sutiko Sidorovas. — Viską pasakei?

— Viską. Gali eiti, linkiu sėkmės. Tavo krovinys ir tavo žmonės — šimtas šešioliktojoje.

Sidorovas žengė durų link. Fišeris kiek patylėjo, o paskui šūktelėjo įkandin:

— Ir greičiau sugrįžk, kamrade. Turiu tau įdomią temą.

Sidorovas išėjo iš kambario, uždarė duris ir truputį pastovėjo. Paskui prisiminė, kad 116-oji laboratorija yra penkiais aukštais žemiau, ir nuėjo į liftą.

Kiaušinis — pusės žmogaus ūgio poliruotas rutulys — gulėjo dešiniame laboratorijos kampe, o kairiajame sėdėjo du žmonės. Kai Sidorovas įėjo, jie atsistojo. Sidorovas stabtelėjo ir juos nužvelgė. Jie galėjo turėti po dvidešimt penkerius metus, ne daugiau. Vienas buvo aukštas, šviesiaplaukis, negražaus raudono veido. Antras žemesnis, ispaniško tipo juodbruvas gražuolis, vilkintis zomšine striuke ir avintis sunkiais kalnų batais. Sidorovas susikišo rankas į kišenes, pasistiepė ir vėl nusileido. „Naujokai“, — pamanė jis. Ir staiga jį pagavo toks smarkus susierzinimas, kad net jis pats nusistebėjo.

— Sveiki, — tarė jis. — Mano pavardė — Sidorovas.

Juodbruvys parodė baltus dantis.

— Mes žinom, Michailai Albertovičiau. — Jis nustojo šypsotis ir prisistatė: — Kuzma Vladimirovičius Soročinskis.

— Galcevas Viktoras Sergejevičius, — pasisakė šviesiaplaukis.

„Įdomu, kuris iš juodviejų buvo Desantininkas? — pamanė Sidorovas. — Tikriausiai tas ispanas, Kuzma Soročinskis.“ Jis paklausė:

— Kuris iš jūsų buvo Desantininkas?

— Aš, — atsakė šviesiaplaukis Galcevas.

— Drausmė? — paklausė Sidorovas.

— Taip, — tarė Galcevas. — Drausmė.

Jis pažvelgė Sidorovui į akis. Galcevas buvo šviesiai mėlynų akių su švelniomis, moteriškomis blakstienomis. Jos kažkaip netiko prie šiurkštoko raudono jo veido.

— Ką gi, — tarė Sidorovas. — Desantininkui dera būti drausmingam. Kiekvienam žmogui dera būti drausmingam. Beje, tai ne mano nuomonė. Ką jūs manote, Galceyai?

— Aš biologas, — atsakė Galcevas. — Specialybė — nematodai.

— Taip, — tarė Sidorovas ir pasisuko į Soročinskį. — O jūs?

— Inžinierius gastronomas, — garsiai atraportavo Soročinskis, vėl parodydamas baltus dantis.

„Puiku, — pamanė Sidorovas. — Kirminų specialistas ir konditeris. Nedrausmingas Desantininkas ir zomšinė striukė. Geri vaikinai. Ypač šis netikęs Desantininkas. Ačiū jums, drauge Fišeri, jūs visuomet manim rūpinatės.“ Sidorovas vaizdavosi, kaip Fišeris, priekabiai ir atidžiai atrinkęs iš dviejų tūkstančių savanorių tarpplanetinę grupę, dirstelėjo laikrodį, dirstelėjo į sąrašus ir tarė: „Sidorovo grupė. Kurilai. Atas veiklus žmogus, prityręs žmogus. Jam visai užtenka trejeto. Netgi dvejeto. Juk šitai ne Merkurijus, ne Degančioji Plynaukštė. Duosim jam kad ir štai šitą Soročinskį ir štai šitą Galcevą. Juo labiau, kad Galcevas taip pat buvo Desantininkas“.

— Jūs pasiruošę dirbti? — paklausė Sidorovas.

— Taip, — atsakė Galcevas.

— Ir dar kaip, Michailai Albertovičiau, — tarė Soročinskis. — Nebegalim tverti!

Sidorovas priėjo prie Kiaušinio ir palietė vėsų poliruotą jo paviršių. Paskui paklausė:

— Žinot, kas čia? Jūs, Galcevai.

Galcevas pakėlė akis i lubas, pagalvojo ir monotonišku balsu tarė:

— Embriomechxaninis įrenginys MG-8. Mechaninis gemalas, aštuntas modelis. Autonominė savaime besivystanti mechaninė sistema, jungianti programinį valdymą FMCh — Fišerio mechaninę chromosomą, suvokimo ir vykdymo organų sistemą, digestalinę sistemą ir energetinę sistemą. MG-8 yra embriomechaninis įrenginys, sugebantis bet kuriomis sąlygomis ir iš bet kurios žaliavos išsivystyti į bet kurią konstrukciją, numatytą programoje. MG-8 skirtas…

— Jūs, — pasakė Sidorovas Soročinskiui.

Soročinskis išdrožė:

— Sis MG-8 egzempliorius skirtas išbandyti žemės sąlygomis. Programa standartinė, šešiasdešimt ketvirtas standartas: gemalo išsivystymas į hermetišką gyvenamąjį kupolą šešiems žmonėms, su tambūru ir deguonies filtru.

Sidorovas žvilgtelėjo į langą ir paklausė:

— Svoris?

— Maždaug pusantro centnerio.

Įvairūs eksperimentinės grupės nariai viso to galėjo ir nežinoti.

— Gerai, — tarė Sidorovas. — Dabar pranešiu jums tai, ko jūs nežinot. Pirma, Kiaušinio vertė — devyniolika tūkstančių kvalifikuotų žmonių darbo valandų. Antra, jis tikrai sveria pusantro centnerio, ir ten, kur prireiks, jūs turėsit jį nešti ant pečių.

Galcevas linktelėjo. Soročinskis pasakė:

— Nešim, Michailai Albertovičiau.

— Na, ir puiku, — tarė Sidorovas. — Stai tuojau pat ir pradėkit. Ridenkit jį į liftą ir nugabenkit į vestibiulį. Paskui užeikit į sandėlį ir paimkit registruojančią aparatūrą. O jau po to galite eiti savo reikalais. Su visu kroviniu atvykit į aerodromą dešimtą valandą vakaro. Pasistenkit ne vėluoti.

Jis apsisuko ir nuėjo. Įkandin pasigirdo sunkus gaudesys: Sidorovo grupė pradėjo vykdyti pirmąją užduotį.

Krovininis keleivinis stratoplanas auštant išmetė pterokarą su grupe viršum Kurilų Antrojo sąsiaurio. Galcevas labai gracingai išvedė pterokarą iš pikiravimo, apsidairė, žvilgtelėjo į žemėlapį, žvilgtelėjo į kompasą ir išsyk surado Baikovą — eilę dviaukščių pastatų iš balto ir raudono litoplasto, pusračiu juosiančių nedidelį, bet gilų užutekį. Pterokaras, išskleidęs standžius sparnus, nutūpė pakrantėje. Ankstyvas praeivis (jaunuolis su palaidinuke ir brezentinėmis kelnėmis) jiems paaiškino, kur įsikūrusi valdyba. Valdyboje juos pasitiko ir pakvietė pusryčių budintis salos administratorius ir kartu vyresnysis agronomas, nebe jaunas gungtelėjęs ainas.

Išklausęs Sidorovą, jis pasiūlė pasirinkti kelias nedideles kalvas šiaurinėje pakrantėje. Jis gan gerai kalbėjo rusiškai, tik kartais stabtelėdavo vidury žodžio, lyg dvejodamas, kaip reikėtų kirčiuoti.

— Siaurinė pakrantė labai toli, — tarė jis. — Ir ten nėra gero kelio. Bet jūs turite ptero… karą. Be to, aš negaliu pasiūlyti jums ką nors arčiau. Menkai nutuokiu apie fizikos bandymus. Tačiau didžiąją salos dalį užima arbūzai, moliūgai, inspektai. Dabar visur dirba mokslei… viai. Aš negaliu rizi… kuoti.

— Jokios rizikos nėra, — lengvabūdiškai pasakė Soročinskis. — Nė mažiausioę rizikos.

Sidorovas prisiminė, kaip jis kartą visą valandą išsėdėjo ant gaisrinių kopėčių, gelbėdamasis nuo plastmasinio vampyro, kuriam tobulintis prireikė protoplazmos. Teisybė, Kiaušinio tuomet dar nebuvo.

— Ačiū, — tarė jis. — Mus visiškai patenkina šiaurinė pakrantė.

— Taip, — pridūrė ainas. — Ten nėra nei arbūzų, nei inspektų. Ten tik beržai. Ir dar ten kažkur dirba archeologai.

— Archeologai? — nusistebėjo Soročinskis.

— Ačiū, — pasakė Sidorovas. — Manau, tuojau pat ir keliausim.

— Tuojau pat bus pusryčiai, — mandagiai priminė ainas.

Jie tylėdami papusryčiavo. Atsisveikindamas ainas pasakė:

— Jei jums ko nors prireiks, kreipkitės… kaip čia pasakius… nesi., varžydami.

— Ne, mes… kaip čia pasakius… nesi… varžysim, — užtikrino Soročinskis.

Sidorovas pasižiūrėjo į jį, o pterokare pasakė:

— Jeigu jūs, vaikine, dar kartą iškrėsite tokį pokštą, tuojau pat pašalinsiu jus iš salos.

— Prašom atleisti, — tarė Soročinskis, labai paraudęs. Nuo raudonio juodbruvas lygus jo veidas pasidarė dar gražesnis.

Siaurinėje pakrantėje iš tiesų nebuvo nei. arbūzų, nei inspektų, tik augo daug beržų. Kurilų beržai auga „gulsčiomis“, pažeme, ir šlapi gumbuoti jų kamienai bei šakos sudaro tankų neįžengiamą raizginį. Iš oro Kurilų brūzgynai atrodo kaip nepavojingos žalios pievelės, visai tinkamos nelabai sunkioms mašinoms nutūpti. Nei Galcevas, kuris vairavo pterokarą, nei Sidorovas, nei Soročinskis nieko nežinojo apie Kurilų beržus. Sidorovas parodė į apvalią kalvą ir tarė: „Cia“. Soročinskis droviai pažvelgė į ją ir pasakė: „Gera vieta.“ Galcevas išleido važiuoklę ir ėmė tūpti pačiame didelio žalio lauko centre — apvalios kalvos papėdėje.

Mašinos sparnai sustingo, ir netrukus pterokaro nosis traškėdama įkniubo į Kurilų beržų žalumą. Sidorovas išgirdo šį traškesį, pamatė milijoną įvairiaspalvių žvaigždžių ir prarado sąmonę.

Paskui jis atsimerkė ir pirmiausia išvydo ranką. Ji buvo didelė, įdegusi, ir tik ką apdraskyti jos pirštai tarsi nenoromis maigė klavišus valdymo pulte.

Ranka dingo, ir pasirodė tamsiai raudonas veidas su mėlynomis akimis ir moteriškomis blakstienomis.

Sidorovas šnopuodamas mėgino atsisėsti. Labai skaudėjo dešinysis šonas, perštėjo kakta. Jis pasičiupinėjo kaktą ir prisikišo pirštus prie akių. Pirštai buvo kruvini. Pažvelgė į Galcevą. Sis šluostėsi nosine sumuštą burną.

— Meistriškas nutūpimas, — tarė Sidorovas. — Jūs mane džiuginat, nematodų specialiste.

Galcevas tylėjo. Jis spaudė prie lūpų sugniaužtą nosinę, jo veidas buvo lyg sustingęs. Soročinskis aukštu drebančiu balsu prabilo:

— Jis nekaltas, Michailai Albertovičiau.

Sidorovas iš lėto pasuko galvą ir pažvelgė į Soročinskį.

— Garbės žodis, nekaltas, — pakartojo Soročinskis ir atsilošė. — Tik pažiūrėkit, kur mes nutūpėm.

Sidorovas pravėrė kabinos dureles, iškišo galvą ir valandėlę apžiūrinėjo su šaknimis išrautus, sulaužytus beržų kamienus, įstrigusius važiuoklėje. Jis ištiesė ranką, nuraškė keletą stangrių blizgančių lapelių, patrynė juos pirštais ir lyžtelėjo. Lapeliai buvo aitrūs ir kartūs. Sidorovas nusispiovė ir, nežiūrėdamas į Galcevą, paklausė:

— Mašina sveika?

— Sveika, — atsakė Galcevas, neatitraukdamas nosinės nuo lūpų.

— Kas yr, dantį išsimušei?

— Taip, — atsakė Galcevas. — Išsimušiau.

— Lig vestuvių sugis, — nuramino Sidorovas. — Galit manyti, kad kaltas aš. Pamėginkit pakelti mašiną ant kalvos.

Išsigauti iš brūzgyno buvo ne per lengviausia, bet Galcevas galų gale nutupdė pterokarą ant apvaliosios kalvos viršūnės. Sidorovas, glostydamas dešinįjį šoną, išlipo ir apsidairė. Iš čia sala atrodė negyvenama ir plokščia, kaip stalas. Kalva buvo tuščia ir ruda nuo vulkaninio šlako. Iš rytų ant jos buvo užšliaužę Kurilų beržų brūzgynai, į pietus plytėjo žali arbūzų stačiakampiai. Ligi vakarų kranto buvo apiė septyni kilometrai, už jo mėlynoje dumsoje dunksojo blyškiai violetinės kalnų viršūnės, o dar toliau ir dešiniau mėlynoje padangėje nejudėdamas kabojo keistas ryškių kontūrų trikampis debesis. Siaurinis krantas buvo kur kas arčiau. Jis staigiai leidosi į jūrą, prie pat skardžio stūksojo pilkas bokštas — matyt, senovinis gynybos pastatas. Prie bokšto baltavo palapinė ir kužėjo žmonių figūros. Tikriausiai ten buvo archeologai, kuriuos buvo minėjęs budintis administratorius. Sidorovas patraukė nosimi orą. Kvepėjo sūriu vandeniu ir įkaitusiais akmenimis. Buvo labai tylu, nesigirdėjo net bangų mūšos.

„Gera vieta, — pamanė jis. — Kiaušinį reikia palikti čia, kino kameras ir visa kita — šlaituose, o stovyklą įsirengti apačioj, arbūzų laukuose. Arbūzai čia tikriausiai dar žali.“ Paskui jis pagalvojo apie archeologus: „Ligi jų iš čia bus apie penkis kilometrus, bet vis vien juos reikia perspėti, kad jie per daug nesistebėtų, kai mechaninis gemalas pradės vystytis.“

Sidorovas pasikvietė Galcevą bei Soročinskį ir pasakė:

— Bandymą darysim čia. Mano manymu, vieta tinkama. Žaliava — lafa, kaip kartas tai, ko reikia. Imkitės darbo.

Galcevas ir Soročinskis priėjo prie pterokaro ir atidarė bagažinę. Iš bagažinės suspindo saulės atšvaitai. Soročinskis įlindo vidun, pašnopštavo ir staiga vienu stumtelėjimu išrideno Kiaušinį ant žemės. Grikšėdamas per šlaką, Kiaušinis pariedėjo kelis žingsnius ir sustojo. Galcevas vos spėjo pasitraukti į šalį.

— Be reikalo, — tyliai pasakė jis. — Patrūksi.

Soročinskis nušoko ir šiurkščiai atsakė:

— Nieko, mes papratę.

Sidorovas pavaikščiojo apie Kiaušinį, pamėgino jį pastūmėti. Kiaušinis net nekrustelėjo.

— Puiku, — tarė jis. — Dabar kino kameras.

Jie ilgai plušėjo, ruošdami kino kameras: vieną su infraraudonu objektyvu, kitą su stereobjektyvu, trečią su objektyvu, registruojančiu temperatūrą, ketvirtą — panoraminę…

Buvo jau apie dvyliktą valandą, kai Sidorovas atsargiai nusišluostė rankove suprakaitavusią kaktą ir išsitraukė iš kišenės plastmasinį dėklą su aktyvatoriumi. Galcevas ir Soročinskis priėjo arčiau, žiūrėdami jam per petį. Sidorovas neskubėdamas krestelėjo aktyvatorių į delną. Tai buvo blizgantis vamzdelis su siurbtuku viename gale ir raudonu rumbuotu mygtuku antrame gale. „Pradėsiu“, — tyliai tarė jis, priėjo prie Kiaušinio ir prispaudė siurbtuką prie poliruoto metalo. Sekundę luktelėjęs, jis nykščiu paspaudė raudoną mygtuką.

Tuomet jis žingtelėjo atatupstas, neatitraukdamas akių nuo Kiaušinio. Procesus, prasidėjusius po blizgančiu apvalkalu, dabar buvo galima sustabdyti nebent raketinio šautuvo šūviu. Mechaiiinis gemalas ėmė derintis prie lauko sąlygų. Pasakyti, kiek laiko truks šis derinimasis, buvo sunku. Derinimuisi pasibaigus, gemalas turėjo pradėti vystytis.

Sidorovas žvilgtelėjo į laikrodį. Buvo dvylika valandų ir penkios minutės. Jis atplėšė aktyvatorių nuo Kiaušinio paviršiaus, įkišo jį į dėklą ir įsidėjo kišenėn. Paskui jis atsigręžė į Galcevą ir Soročinskį. Juodu stovėjo už jo nugaros ir tylėdami žiūrėjo į Kiaušinį. Sidorovas paskutinį kartą palietė blizgantį paviršių ir pasakė: „Eime.“

Tarp kalvos ir arbūzų jis įsakė įrengti stebėjimo punktą. Kiaušinis — sidabrinis rutuliukas ant rudos kalvos, mėlynos padangės fone — buvo gerai matomas. Sidorovas pasiuntė Soročinskį pas archeologus, o pats atsisėdo žolėje pterokaro paunksnėje. Galcevas jau miegojo, pasislėpęs po sparnu nuo saulės. Sidorovas čiulpė ledinuką ir dirsčiojo čia į kalvos viršūnę, čia į keistą trikampį debesį vakaruose. Galiausiai jis paėmė žiūroną. Kaip ir buvo manęs, tariamas trikampis debesis pasirodė esąs kažkokio kalno, galimas daiktas, vulkano, snieguota viršūnė. Pro žiūroną buvo matyti siauri protirpų šešėliai, net buvo galima žemiau nelygaus balto krašto skirti sniego dėmes. Sidorovas padėjo žiūroną ir ėmė galvoti, kad gemalas išsiris iš Kiaušinio greičiausiai naktį ir kad šitai gerai, nes dienos šviesa paprastai trukdo filmuoti. Paskui jis pagalvojo, kad Sermusas tikriausiai visiškai susibarė su Fišeriu, bet į Sacharą vis dėlto išvažiavo. Paskui jam atėjo į galvą, kad dabar Kirgizijos raketodrome Misima tikriausiai krauna į laivą savo bagažą, ir jis vėl pajuto dešiniajame šone maudžiantį skausmą. „Senatvė, negalia“, — sumurmėjo jis ir pasisuko į Galcevą. Galcevas gulėjo kniūpsčias, pasidėjęs rankas po galva.

Po pusantros valandos grįžo Soročinskis. Jis buvo ligi juosmens phkas, juosva lygi jo oda blizgėjo nuo prakaito.

Puošnią zomšinę striukę ir marškinius buvo pasikišęs po pažastimi. Jis atsitūpė priešais Sidorovą ir, rodydamas baltus dantis, papasakojo, kad archeologai dėkoją už perspėjimą ir esą labai susidomėję; kad jų ten ketvertas, bet jiems padedą Baikovo ir Severokurilsko moksleiviai; kad jie kasinėją užpraeito amžiaus vidurio požeminius japonų Įtvirtinimus ir pagaliau, jog jų viršininkė esanti „la-abai simpatinga mergaitė“.

Sidorovas padėkojo už įdomų pranešimą ir paprašė taisyti pietus. Jis sėdėjo pterokaro paunksnėje ir, kramsnodamas žolės stiebelį, prisimerkęs žiūrėjo į tolimą baltą rutulį. Soročinskis pažadino Galcevą, ir juodu, pasitraukę į šalį, ėmė plušėti, negarsiai šnekučiuodami.

— Aš pagaminsiu sriubos, — tarė Soročinskis, — O tu, Vitia, imkis antro patiekalo.

— Kažkur turim vištienos, — mieguistai kimiai atitarė Galcevas.

Stai vištiena, — pasakė Soročinskis. — Archeologai įdomūs vaikinai. Vienas visas apžėlęs barzda — veido nematyti. Jie kasinėja užpraeito amžiaus penktojo dešimtmečio japonų įtvirtinimus. Cia buvo požeminė tvirtovė. Tas barzdyla man padovanojo pistoleto patroną. Stai!

Galcevas nepatenkintas sumurmėjo:

— Nebruk man, susimildamas, šitų rūdžių.

Pakvipo sriuba.

— Jų viršininkė, — toliau pasakojo Soročinskis, — tokia daili mergina. Šviesiaplaukė ir labai liekna, tik kojos storos. Ji pasodino mane dote ir privertė žiūrėti pro ambrazūrą. Iš čia, sako, buvo apšaudomas visas šiaurinis krantas.

— Na, ir kaip? — paklausė Galcevas. — Iš tiesų buvo apšaudomas?

— Kas ten žino. Galimas daiktas. Aš žiūrėjau daugiausia į ją. Paskui mudu matavom perdengimų storį.

Negi dvi valandas ir matavot?

— Aha. O paskui sumečiau, kad jos pavardė tokia pat, kaip to barzdylos, ir tučtuojau pasišalinau. O tuose kazematuose, kad žinotum, biauru. Tamsu, sienos apipelijusios. O kur duona?

— Stai ji, — parodė Galcevas. — O gal ji barzdylos sesuo?

— Gal būt. O kaip Kiaušinis?

— Niekaip.

— Na, ir gerai, — atsakė Soročinskis. — Michailai Albertovičiau, prašom pietų!

Pietaudamas Soročinskis daug plepėjo. Iš pradžių jis paaiškino, kad japonų žodis „totika“ kilęs iš rusiško termino „ugnies taškas“, o rusų žodis „dotas“ kilęs iš anglų „doto“, kuris taip pat reiškia „tašką“. Paskui jis labai ilgai pasakojo apie dotus, kazematus, ambrazūras, apie ugnies tankumą kvadratiniame metre. Sidorovas skubėjo greičiau pavalgyti, atsisakė netgi vaisių, paliko Galcevą stebėti Kiaušinio, o pats įsikorė į pterokarą ir užmigo. Buvo nuostabiai tylu, tik Soročinskis, plaudamas prie upelio indus, kartkartėmis uždainuodavo. Galcevas sėdėjo su lauko žiūronu ir, neatitraukdamas akių, spoksojo į kalvos viršūnę.

Kai Sidorovas pakirdo, saulė jau leidosi, iš pietų slinko tamsiai violetinės sutemos, buvo jau vėsu. Kalnai vakaruose pajuodę, viršum horizonto lyg pilkas šešėlis smygsojo neseniai veikusio vulkano kūgis. Kiaušinis kalvos viršūnėje tviskėjo nelyginant raudona liepsna. Viršum arbūzų lauko slinko mėlyna dumsa. Galcevas sėdėjo kaip sėdėjęs ir klausėsi Soročinskio.

— Astrachanėje, — pasakojo Soročinskis, — aš valgiau „šacho rožę“. Tai reto grožio arbūzas. Jis yra ananaso skonio…

Galcevas kosčiojo.

Sidorovas valandžiukę sėdėjo nejudėdamas. Jis prisiminė, kaip kadaise juodu su Genka Kapitonu Venitoje valgė arbūzus. Andai atgabeno iš Žemės visą laivą arbūzų planetologinei stočiai. Jie valgė arbūzus, skanavo traškų minkštimą. per smakrus jiems tekėjo sultys. Paskui jie šaudė į kits kitą slidžiomis juodomis sėklomis.

— …pirštus laižysi, sakau tau kaip gastronomas!

— Tyliau, — tarė Galcevas. — Pažadinsi Atą.

Sidorovas atsisėdo patogiau, atrėmė smakrą į priekinės sėdynės atkaltę ir prisimerkė. Kabinoje buvo šilta ir truputį tvanku — ji lėtai vėso.

— Ar tau teko su Atu skristi? — paklausė Soročinskis.

— Ne, — atsakė Galcevas.

— Man jo gaila. Ir kartu aš jam pavydžiu. Jis nugyveno tokį gyvenimą, kokio aš niekad neturėsiu. Ir daugelis kitų. Bet vis dėlto, jis jau nugyveno..

— Kodėl nugyveno? — paklausė Galcevas. — Jis tik nustojo skraidęs.

— Paukštis, kuris nustojo skraidęs… — Soročinskis nutilo. — Apskritai, Desantininkų laikai praėjo, — netikėtai pasakė jis.

— Nesąmonė, — ramiai atsakė Galcevas.

Sidorovas išgirdo, kaip Soročinskis sukruto. ~

— Ne, čia jokia nesąmonė, — tarė jis. — Stai jis, Kiaušinis! Jų bus gaminama šimtai. Jie bus leidžiami į nepažįstamus ir pavojingus pasaulius. Ir kiekvienas Kiaušinis ten pastatys laboratoriją, raketodromą, žvaigždėlaivį… Jis eksploatuos šachtas ir kasyklas. Gaudys ir tyrinės tavo nematodus. O Desantininkai tik rinks informaciją ir graibstys įvairią grietinėlę.

— Nesąmonė, — pakartojo Galcevas. — Laboratorija, šachta… O hermetiškas kupolas šešiems žmonėms?

— Kaip tai hermetiškas kupolas?

— Po juo bus šeši žmonės.

— Vis tiek, — atkakliai nesutiko Soročinskis. — Vis tiek Desantininkams galas. Kupolas su žmonėmis — tai tik pradžia. Ateityje bus leidžiami automatiniai laivai, kurie numes Kiaušinį, ir tuomet, kai viskas bus paruošta, ateis žmonės.

Jis ėmė kalbėti apie embriomechanikos perspektyvas, atpasakodamas garsųjį Fišerio pranešimą. „Apie tai daug kalbama, — pagalvojo Sidorovas. — Ir visa tai teisybė. Bet kai buvo išbandyti pirmieji planetolaiviai automatai, taip pat buvo daug kalbama, kad astronautams behks nugriebti grietinėlę. O kai Akimovas ir Sermusas paleido pirmąją kiberžvalgų sistemą, Sidorovas netgi norėjo pasitraukti iš kosmoso. Tai buvo prieš trisdešimt metų, ir nuo to laiko jam ne kartą teko šokti į pragarą su kiberių nūolaužomis ir daryti tai, ko negalėjo padaryti jie… „Naujokas, — pagalvojo jis apie Soročinskį — Ir perdaug plepus“.

Kai Galcevas ketvirtą kartą pasakė „nesąmonė“, Sidorovas išlipo iš mašinos. Jo akivaizdoje Soročinskis nutilo ir pašoko. Rankose jis laikė pusę neprinokusio arbūzo, į kurį buvo įsmeigtas peilis. Galcevas sėdėjo, sukryžiavęs kojas.

— Norit arbūzo, Michailai Albertovičiau? — paklausė Soročinskis.

Sidorovas pakratė galvą ir, susikišęs rankas į kišenes, ėmė žiūrėti į kalvos viršūnę. Raudoni atšvaitai ant poliruoto Kiaušinio paviršiaus tolydžio blanko. Greitai temo. Iš rūko staiga pakilo ryški žvaigždė ir ėmė lėtai slinkti tamsiai mėlyna padange.

— Aštuntas Palydovas, — tarė Galcevas.

— Ne, — pabrėžtinai pataisė Soročinskis. — Septynioliktas Palydovas. Arba ne — tai Palydovas Veidrodis.

Sidorovas, žinojęs, kad tai Aštuntas Palydovas, atsiduso ii patraukė link kalvos. Soročinskis jam buvo baisiai įgrisęs ir reikėjo apžiūrėti kino kameras.

Grįždamas jis pamatė ugnį. Nenuorama Soročinskis buvo užkūręs laužą ir dabar, prie jo stovėdamas, mosavo rankomis.

— …tikslas — tai tik priemonė, — nugirdo Sidorovas. — Laimė yra ne pati laimė, bet bėgimas į laimę…

— Aš tai kažkur jau esu skaitęs, — tarė Galcevas.

„Ir aš, — pagalvojo Sidorovas. — Ir daug kartų. Ar nereikėtų liepti, kad Soročinskis eitų gulti?“ — Jis dirstelėjo į laikrodį. Šviečiančios rodyklės rodė vidurnaktį. Buvo visai tamsu.

Kiaušinis skilo antrą valandą penkiasdešimt trys minutės. Naktis buvo be mėnulio. Sidorovas snaudė, sėdėdamas prie laužo, atsukęs į ugnį dešinįjį šoną. Salia knapsojo raudonveidis Galcevas, kitoje laužo pusėje Soročinskis skaitė laikraštį, šiugždendamas puslapius. Ir štai Kiaušinis skilo.

Suskardėjo aštrus ir skvarbus garsas, panašus į ekstruzioninės mašinos gaudesį, kai ji išspiauna gatavą detalę. Paskui kalvos viršūnę trumpai nušvietė oranžinė šviesa.

Sidorovas pažvelgė į laikrodį ir atsistojo. Kalvos viršūnė gana ryškiai išsiskyrė žvaigždėto dangaus fone. Ir kai laužo apakintos akys priprato prie tamsos, jis pamatė daugybę silpnų rausvų žiburėlių, lėtai judančių apie tą vietą, kur buvo Kiaušinis.

— Prasidėjo! — šiurpiu balsu sušnabždėjo Soročinskis. — Prasidėjo! Vitia, pabusk, prasidėjo!..

— Ar negalėtum pagaliau nutilti? — greitai tarė Galcevas. Jis taip pat šnabždėjo.

Iš visų trijų tik Sidorovas žinojo, kas dėjosi viršūnėje. Pirmąsias dešimt valandų pažadintas mechaninis gemalas derinosi prie aplinkos. Derinimuisi pasibaigus, gemalas pradėjo vystytis. Viskas, ko neprireikė vystymuisi. Kiaušinyje buvo perdirbta ir sunaudota sustiprinti darbo organams — efektoriams. Paskui atėjo eilė apvalkalui. Apvakalas skilo, ir gemalas ėmė maitintis dirva.

Žiburėlių vis gausėjo, jie judėjo vis sparčiau. Pasigirdo dūzgimas ir girgždesys — efektoriai įsirausė į dirvą ir ėmė malti tufo gabaliukus. Pliūpt, pliūpt! — be garso atsiskyrė nuo viršūnės ir pakilo į žvaigždėtą dangų šviečiančių dūmų kamuoliai. Drebantis atšvaitas akimirką nušvietė keistas, sunkiai besivartančias formas, paskui viskas vėl dingo.

— Einam arčiau? — paklausė Soročinskis.

Sidorovas neatsakė. Jis staiga prisiminė, kaip buvo bandomas pirmasis mechaninis gemalas, Kiaušinio modelis. Tai buvo prieš kelerius metus. Tuomet embriomechanikoje jis tebebuvo visai naujokas. Erdviame paviljone prie instituto palei sienas buvo padėtas gemalas — aštuoniolika dėžių, panašių į nedegamas spintas, — ir viduryje supilta didžiulė krūva cemento. Cemento krūvoje tūnojo efektorinė ir digestalinė sistemos. Fišeris pamojo ranka, ir kažkas įjungė kirtiklį. Paviljone jie prasėdėjo ligi vėlyvo vakaro, pamiršę viską pasaulyje. Cemento krūva tirpo, ir vakarop iš garo bei dūmų susidarė standartinio litoplastinio trijų kambarių namelio kontūrai. Namelis buvo su gariniu šildymu ir autonomine elektros sistema. Jis buvo visiškai toks pat, kaip ir fabrike pagamintas, tik vonioje liko keraminis kubas — „pilvas“ — ir sudėtingi efektorių sunėrimai. Fišeris apžiūrėjo namelį, palietė koja efektorius ir tarė:

— Matyt, gana amatininkauti. Reikia daryti Kiaušinį.

Stai tada ir buvo pirmąkart ištartas šis įodis. Paskui buvo daug darbo, daug sėkmių ir labai daug nesėkmių. Gemalas mokėsi susiderinti, prisitaikyti prie staigių aplinkos pakitimų, atsistatyti. Jis mokėsi vystytis į namus, ekskavatorius, raketas, jis mokėsi nesudužti, nukritęs į prarajas, neišeiti iš rikiuotės lydyto metalo bangose, nesibijoti absoliutaus nulio… „Ne, — pagalvojo Sidorovas, — gerai, kad pasilikau Žemėje.“

Kalvos viršūnėje šviečiančių dūmų kamuoliai kilo vis dažniau ir dažniau, traškesys, girgždėjimas ir zvimbimas susiliejo į vientisą blerbiantį gaudesį. Slankiojantys raudoni žiburėliai susijungė į grandinėles, o šios susiliejo į nuostabias judančias linijas. Viršum jų švytėjo rausva žara, ir jau buvo galima įžiūrėti kažkokį didžiulį kuprotą siluetą, besisupantį tarytum laivelis ant bangų.

Sidorovas vėl žvilgtelėjo į laikrodį — be penkių minučių ketvirta. Matyt, lava ir tufas buvo tinkama medžiaga: kupolas augo kur kas sparčiau, negu iš cemento. Įdomu, kas bus toliau. Mechanizmas aukština kupolą nuo viršūnės į kraštus, ir efektoriai rausiasi vis giliau į kalvą. Kad kupolas neliktų po žeme, gemalui teks pasirūpinti arba polinėmis atramomis, arba kupolo perkėlimu į šalį nuo efektorių išraustos duobės. Sidorovas vaizdavosi ligi baltumo įkaitusius kupolo kraštus, prie kurių efektorių kastuvėliai lipdo vis naujas ir naujas lydyto litoplasto daleles.

Akimirką kalvos viršūnė paskendo tamsoje, gaudesys nutilo, buvo girdėti tik neaiškus zvimbimas. Gemalas pertvarkė energetinės sistemos darbą.

— Soročinski, — tarė Sidorovas.

— Aš!

— Bėkite prie termokameros ir nuvilkite ją kuo toliau. Ant kalvos neikite.

— Bėgu, Michailai Albertovičiau.

Jis pašnibždomis paprašė Galcevą žibintuvėlio, paskui geltonos šviesos ratas ėmė šokinėti po žvyrą ir išnyko.

Vėl psiigirdo gaudesys. Viršum kalvos viršūnės vėl nušvito žsltL Sidorovui pasirodė, kad juodas kupolas truputį pasislinko į šalį, bet nebuvo tuo tikras. Jis su apmaudu pagalvojo, kad Soročinskį reikėjo pasiųsti prie termokameros tuojau pat, kai tik gemalas išsirito iš Kiaušinio…

Paskui kažkas kurtinamai triokštelėjo. Viršūnėje tvykstelėjo raudojna šviesa. Lėtas raudonas žaibas nušliaužė juodu šlaitu ir užgeso. Rausva žara pasidarė geltona ir ryški, o netrukus apsigaubė tirštais dūmais. Ausis užtrenkė skardus trenksmas, ir Sidorovas pasibaisėdamas išvydo, kaip viršūnę apgaubusiuose dūmuose ir liepsnoje pakilo didžiulė šmėkla. Kažkoks masyvus, sunkus ir žvilgantis padaras susverdėjo ant plonų drebančių kojų. Driokstelėjo dar vienas trenksmas, raudonas žaibas vėl zigzagu nuslinko per šlaitą. Sudrebėjo žemė, ir šmėkla, pakilusi dūmų apgaubtoje žaroje, subyrėjo.

Tuomet Sidorovas pasileido bėgti į kalvą. Kalvoje kažkas dundėjo ir traškėjo, karšto oro bangos vertė iš kojų, ir raudonoje šokčiojančioje šviesoje Sidorovas pamatė, kaip su krintančiomis kino kameromis — vieninteliais liudininkais to, kas atsitiko viršūnėje, — kartu ritasi lavos gabalai.

Jis užkliuvo už vienos kameros. Ji kėksojo, išskėtusi sulankstytus štatyvus. Tuomet jis sulėtino žingsnį, nuo šlaito priešais jį byrėjo karštas žvyras. Viršuje viskas nuščiuvo, tik kažkas vis ruseno dūmuose. Paskui suskardėjo dar vienas trenksmas, ir Sidorovas išvydo nestiprų geltoną tvykstelėjimą.

Viršūnėje dvelkė karštais dūmais ir kažkokia nepažįstama rūgščia smarve. Sidorovas sustojo prie didžiulės duobės stačiais kraštais. Šioje duobėje ant šono gulėjo beveik užbaigtas kupolas — hermetiškas kupolas šešiems žmonėms, su tamburu ir deguonies filtru. Duobėje smilko įkaitęs šlakas, jo fone buvo matyti, kaip silpnai ir bejėgiškai juda netekę valdymo hemomechaniniai gemalo čiuptuvai. Iš duobės tvoskė degėsiais ir rūgštimi.

— Kas čia darosi? — verksmingai prabilo Soročinskis.

Sidorovas pakėlė galvą ir pamatė Soročinskį, tupintį keturi>ėsčia prie pat duobės krašto.

— Senis kūlė, kūlė, nesukūlė, — liūdnai tarė Soročinskis. — Boba kūlė, kūlė…

— Nutilk, — tyliai pasakė Sidorovas. j

Jis atsisėdo ant duobės krašto ir ėmė leistis žemyn.

— Nereikia, — tarė Galcevas. — Pavojinga.

— Nutilk, — pakartojo Sidorovas.

Reikėjo tučtuojau perprasti, kas čia buvo atsitikę. Negali būti, kad nesėkmė ištiko dėl nevykusios Kiaušinio konstrukcijos, nes tai buvo pati tobuliausia žmogaus sukurta mašina. Pati patikimiausia mašina, pati protingiausia mašina.

Veidą nutyilkė stiprus karštis. Sidorovas užsimerkė ir nušliaužė žemyn pro įkaitusio ligi raudonumo naujai gimusio kupolo kraštą. Apačioje apsidairė. Jis pamatė aptirpusius betono skliautus, surūdijusius ir pajuodusius armatūros virbus, platų tamsų urvą, einantį kažkur į kalvos gilumą. Po kojomis kažkas sunkiai pasisuko. Sidorovas pasilenkė. Jis ne išsyk suprato, kas čia per pilkas metalinis daiktas, o kai suprato, tai suprato viską. Tai buvo artilerijos sviedinys.

Kalvoje vėrėsi tuštuma. Joje kažkokie niekšai prieš du šimtus metų buvo įsirengę betonuotą tamsią patalpą. Jie prikrovė šią patalpą artilerijos sviedinių. Mechanizmas, statydamas atraminius polius, kiaurai pramušė skliautus. Sutrūnijęs betonas neišlaikė kupolo svorio. Poliai prasmego kaip į liūną. Tuomet mašina ant betono ėmė lieti lydytą litoplastą. Ji negalėjo žinoti, kad čia — artilerijos sviedinių sandėlis. Ji negalėjo žinoti, kas tai yra artilerijos sviediniai, nes žmonės, kurie jai davė gyvenimo programą, jau buvo pamiršę, kas tai yra artilerijos sviedinys. Rodos, sviediniai buvo užtaisyti trotilu. Per du šimtus metų trotilas sugedo, bet ne visai. Ne visuose sviediniuose. Viskas, kas dar galėjo sprogti, sprogo, ir mechanizmas virto laužo krūva…

Iš viršaus pabiro akmenėliai. Sidorovas pažvelgė aukštyn ir pamatė, kad pas jį leidžiasi Galcevas. Priešinga siena leidosi Soročinskis.

— Kur jūs lendat? — paklausė Sidorovas.

Soročinskis plonu balseliu atsakė:

— Mes norim padėti, Michailai Albertovičiau.

— Jūs man nereikalingi.

— Mes tik… — buvo beprasižiojąs Soročinskis, bet užsikirto.

Už Sidorovo pečių per sieną vykstelėjo plyšys.

— AtsargiaiI — suriko Soročinskis.

Sidorovas žingtelėjo į šalį, užkliuvo už sviedinio ir parvirto. Jis parkrito kniūpsčias ir tučtuojau apsivertė ant nugaros. Kupolas pasviro ir sunkiai griuvo, įkaitęs jo kraštas giliai įsmigo į žemę. Zemė sudrebėjo. Karštas oras siūbtelėjo Sidorovui į veidą.

Viršum kalvos, kur iš duobės kyšojo blausiai blizgantis kupolas, kabojo baltas dūmų kamuolys. Ten kažkas dar ruseno ir kartkartėmis dusliai traškėjo. Galcevas, apsiglėbęs rankomis kelius, sėdėjo paraudusiomis akimis ir taip pat žiūrėjo į kalvą. Jo rankos buvo aptvarstytos, ir visa kairioji veido pusė juoda nuo purvo ir suodžių, — jis vis dar nesiprausė, nors saulė jau seniai buvo patekėjusi. Prie laužo miegojo Soročinskis, užsidengęs galvą zomšine striuke.

Sidorovas atsigulė aukštielninkas ir susidėjo rankas po galva. Nesinorėjo žiūrėti nei į kalvą, nei į baltus dūmus, nei į piktą Galcevo veidą. Ir buvo labai gera gulėti ir žiūrėti į mėlyną mėlyną padangę. Į šią padangę galima žiūrėti valandų valandas. Jis tai žinojo, kai buvo Desantininkas, kai šoko į Vladislavos šiaurės ašigalį, kai šturmavo Belindą, kai vienas sėdėjo sudužusiame bote. Transplutone. Ten išvis nebuvo padangės, tebuvo juoda žvaigždėta tuštuma ir akinanti žvaigždė — Saulė. Tuomet atrodė, jog jis atiduotų paskutines gyvenimo minutes, kad tik dar kartą pamatytų mėlyną padangę. Žemėje šis jausmas greitai pasimiršta. Taip būdavo ir seniau, kai jis metų metus nematydavo mėlynos padangės, ir kiekviena tų metų sekundė galėjo virsti paskutine jo sekunde. Tačiau Desantininkui nederėjo galvoti apie mirtį. Užtat reikėjo daug galvoti apie galimą nesėkmę, nors Gorbovskis kartą pasakė, kad mirtis — blogiau už bet kurią, net pačią baisiausią, nesėkmę.

Nesėkmė — tai visuomet tik atsitiktinumas, kurį galima peržengti. Reikia peržengti. Tik negyvieji negali kovoti. Beje, ne. Negyvieji taip pat gali kovoti ir net nugalėti.

Sidorovas pasikėlė, pažvelgė į Galcevą, ir jam panoro jį paklausti, ką jis apie tai galvoja. Juk Galcevas taip pat buvo Desantininkas. Teisybė, jis buvo prastas Desantininkas. Ir tikriausiai manė, kad pasaulyje nėra nieko blogiau už nesėkmę.

Galcevas lėtai pasuko galvą, pakrutino liipas ir staiga pasakė:

— Jūsų akys raudonos, Michailai Albertovičiau.

— Jūsų taip pat, — atsakė Sidorovas.

Reikėjo susirišti su Fišeriu ir papasakoti visa, kas atsitiko. Jis atsistojo ir, sunkiai žengdamas žole, patraukė prie pterokaro. Jis ėjo atlošęs galvą ir žiūrėjo į padangę. Galima buvo valandų valandas žiūrėti į padangę — ji tokia mėlyna ir nuostabiai graži. Padangė, po kuria grįžtama.

PASIMATYMAS

Aleksandras Grigorjevičitts Kostylinas stovėjo prie savo didžiulio rašomojo stalo ir žiūrinėjo blizgančias fotografijas.

— Sveikas, Linai, — tarė Medžiotojas.

Kostylinas pakėlė aukštakaktę nuplikusią galvą ir sušuko:

— A! Home is the sailor, home from seal

— And the hunter home from the hill — pridūrė Medžiotojas. Jie apsikabino.

— Kuo šįkart mane nudžiuginsi? — rimtai paklausė Kostylinas. — Juk tu iš Jailos?..

— Taip, stačiai iš Tūkstančio Pelkių. — Medžiotojas atsisėdo ant krėslo ir ištiesė kojas. — O tu, Linai, vis storėji ir plinki. Tas sėdėjimas darbe tave pribaigs. Sekantį kartą pasiimsiu tave drauge.

Grįžo Jūreivis namo, grįžo namo

Jis iš Jūros,

Ir iš kalnų medžiotojas grįžo.

(Stivensonas. Rekviem)

Kostylinas susirūpinęs susiėmė storą pilvą.

— Taip, — tarė jis. — Baisu. Baronai sensta, baronai tunka, Gal atvežei kokių įdomybių?

— Ne, Linai. Vieni niekniekiai. Dešimtį dvichordžių gyvačių, keletą naujų rūšių daugialypių moliuskų… O čia kas? — Jis ištiesė ranką ir paėmė nuo stalo pluoštą fotografijų.

— Jas atnešė vienas naujokas… Pažįsti jį?

— Ne. — Medžiotojas žiūrinėjo fotografijas. — Neblogai. Cia, žinoma. Pandora.

— Teisybė. Pandora. Milžiniškas vėžiavoris. Labai stambus egzempliorius.

— Taip, — tarė Medžiotojas, apžiūrinėdamas ultragarsį karabiną, atremtą į geltoną pliką vėžiavorio pilvą. — Neblogas egzempliorius naujokui. Bet aš esu matęs dar didesnį. Kiek kartų jis šovė?

— Sako, du kartus. Ir abu kartus — į pagrindinį nervų mazgą.

— Reikėjo šauti anestezuojančia adata. Berniukas truputį sutriko. — Medžiotojas šypsodamasis apžiūrinėjo fotografiją, kur susijaudinęs naujokas buvo išdidžiai pamynęs po kojų negyvą pabaisą. — Na, gerai, o kas nauja tavo namuose?

Kostylinas mostelėjo ranka.

— Visuotinė matrimonija. Visos teka. Marta ištekėjo už hidrologo.

— Kuri Marta? — paklausė Medžiotojas. — Anūkė?

— Proanūkė, Poli! Proanūkė!

— Taip, baronai sensta… — Medžiotojas padėjo ant stalo fotografijas ir atsistojo. — Na, ką gi, eisiu.

— Vėl? — su apmaudu paklausė Kostylinas. — O gal užteks?

— Ne, Linai. Reikia. Susitiksim kur visuomet.

Medžiotojas linktelėjo ir išėjo. Jis nusileido į parką ir patraukė link paviljonų. Kaip visuomet, Muziejuje buvo labai daug žmonių. Jie vaikščiojo alėjomis, kurios buvo apsodintos oranžinėmis Veneros palmėmis, spietėsi apie terariumus ir prie skaidraus vandens baseinų; aukštoje žolė je tarp medžių lakstė vaikai — jie žaidė „marsiškas slėpynes“. Medžiotojas suktojo pasižiūrėti. Tai buvo labai įdomus žaidimas. Senių seniausiai iš Marso į Žemę buvo atvežta mimikrodonų — stambių, melancholiškų žvynuočių, lengvai prisitaikančių prie staigaus gyvenimo sąlygų pasikeitimo. Jie turėjo nepaprastai išlavėjusį mimikrijos sugebėjimą. Muziejaus parke jiems buvo suteikta visiška laisvė. Vaikai jų ieškojo — šitai reikalavo nemaža akylumo ir miklumo — ir paskui vilko juos iš vienos vietos į kitą, norėdami pažiūrėti, kaip mimikrodonai keičia spalvą. Žvynuočiai buvo dideli, sunkūs, vaikai vilko juos už atsilapojusios sprando odos. Mimikrodonai nesipriešino. Atrodė, kad jiems šitai patinka.

Medžiotojas aplenkė didžiulį permatomą gaubtą, po kuriuo buvo terariumas „Ruženo planetos pievelė“. Ten, blankioje melsvoje žolėje, šokinėjo ir pešėsi įdomūs rembai — milžiniški, nuostabios spalvos vabzdžiai, truputį panašūs į Žemės žiogus. Medžiotojas prisiminė, kaip prieš dvidešimt metų pirmą kartą medžiojo Ružene. Jis tris paras tupėjo pasaloje, laukdamas ko nors pasirodant, ir didžiuliai vaivorykštiniai rembai šokinėjo aplink ir tūpė ant jo karabino vamzdžio. Prie „Pievelės“ visuomet spietėsi daugybė žmonių, nes rembai labai įdomūs ir gražūs.

Netoli įėjimo į centrinį paviljoną Medžiotojas stabtelėjo prie baliustrados, supančios gilų apvalų baseiną — šulinį. Šviesiai violetinės šviesos nutviekstame baseino vandenyje be perstojo sukiojosi ilgas plaukuotas gyvūnas — ichtiomamalas, vienintelis šiltakraujis, kvėpuojantis žiaunomis. Ichtiomamalas be paliovos judėjo. Ir prieš metus, ir prieš penkerius metus, ir prieš šimtą metų, kai Medžiotojas pirmąkart jį pamatė, ichtiomamalas lygiai taip pat plaukiojo ratais. Ichtiomamalą per didelį vargą atgabeno garsusis Salje. Dabar Salje jau seniai miręs — amžinai užmigęs kažkur Pandoros džiunglėse, o jo ichtiomamalas vis sukasi ir sukasi melsvame baseino vandenyje.

Paviljono vestibiulyje Medžiotojas vėl sustojo ir kampe atsisėdo ant lengvo krėslo. Visą šviesios salės vidurį buvo užėmusi skraidančiosios dėlės — „sora-tobu chiru“ — iškam ša (Marso gyvūnija, Saulės sistema, angliarūgštės ciklas, polichordinių tipas, oda kvėpuojančių klasė, būrys, gentis, rūšis — „sora-tobu chiru“). Skraidančioji dėlė buvo vienas iš pirmųjų Keiptauno Kosmozoologijos Muziejaus eksponatų. Stai jau pusantro šimtmečio ši biauri pabaisa kėkso pražiotais nasrais, panašiais į daugiažiaunį greiferį, gąsdindama kiekvieną, kas tik įeina į paviljoną. Dešimt metrų ilgio, padengta kietais blizgančiais gaurais, be akių, be kojų… Buvęs Marso šeimininkas.

„Taip, kokių tokelių būta Marse, — pagalvojo Medžiotojas. — Sito pamiršti negalima. Prieš pusantro šimto metų šios pabaisos, beveik visai išnaikintos, netikėtai vėl prisiveisė ir ėmė, kaip senovėje, siautėti Marso bazių komunikacijose. Stai tuomet ir buvo surengta garsioji globalinė medžioklė. Trankiausi krauleryje ir beveik nieko nemačiau per vikšrų sukeltus smėlio debesis. Dešinėje ir kairėje dūmė geltoni smėlynų tankai, pilni savanorių. Vienas tankas, užlėkęs ant kopos, staiga apsivertė, nuo jo strimagalviais pasipylė žmonės, ir tada mes išlėkėm iš dulkių, Ermleris įsikibo man į petį ir suriko, rodydamas į priekį. Aš išvydau dėles. Įslėnyje tarp kopų ant druskožemio raitėsi šimtų šimtai dėlių. Ėmiau šaudyti, kiti taip pat šaudė, o Ermleris vis knibinėjo savos gamybos raketosvaidį ir nieku būdu negalėjo jo sutaisyti. Visi šaukė, jį barė, net grasino primušti, bet niekas negalėjo atsitraukti nuo karabinų. Buvom bebaigią dėles apsupti ir jau matėm šūvių tvykstelėjimus iš priešais mus važiuojančių kraulerių, ir štai tuomet Ermleris tarp manęs ir vairuotojo prakišo surūdijusį savo patrankos vamzdį, raketa baisiai sudundėjo ir sustaugė, ir aš, apkurtintas ir apakintas, pargriuvau ant kraulerio dugno. Druskožemį apgaubė tiršti juodi dūmai, visos mašinos sustojo, o žmonės liovėsi šaudę ir tik rėkė, mosuodami karabinais. Per penkias minutes Ermleris išeikvojo visą savo šaudmenų atsargą, krauleriai suvažiavo ant druskožemio, ir mes puolėm pribaigti viso, kas dar buvo likę gyva po Ermlerio raketų. Dėlės puldinėjo tarp mašinų, mes jas traiškėm vikšrais ir vis šaudėm, šaudėm ir šaudėm… Tuomet buvau jaunas ir labai mėgau šaudyti. Deja, visuomet buvau geras šaulys, deja, pro šalį niekad neprašaudavau. Deja, šaudžiau ne tik Marse ir ne tik biaurius plėšrūnus. Verčiau jau niekad gyvenime nebūčiau matęs karabino…

Jis atsistojo, apėjo aplink skraidančiosios dėlės iškamšą ir patraukė palei galeriją. Matyt, nekaip atrodė, nes daugelis sustojo ir lydėjo jį susirūpinusiais žvilgsniais. Pagaliau prie jo priėjo viena mergina ir baikščiai paklausė, ar negalėtų kuo nors jam padėti. „Kas, mergaite, tau šovė į galvą?“ — paklausė Medžiotojas. Jis prisiverstinai nusišypsojo, įkišo du pirštus į švarko kišenėlę ir ištraukė nuostabiai gražų Jailos kiaukutą. „Cia tau, — tarė jis. — Atvežiau iš labai toli.“ Ji šyptelėjo ir paėmė. „Jūs labai nekaip atrodot“, — tarė ji. „Aš nebe jaunas, vaikeli, — atsakė Medžiotojas. — Mes, seniai, retai gerai atrodom. Daug kas slegia mums širdį.“

Mergina tikriausiai jo nesuprato, bet jis ir nenorėjo, kad ji suprastų. Jis paglostė jai galvą ir nuėjo. Tik dabar jis ištiesė pečius ir stengėsi laikytis tiesiai, kad žmonės į jį nesigręžiotų.

„Dar to betrūko, kad manęs gailėtųsi merginos, — galvojo jis. — Visai sukiužau. Tikriausiai man daugiau nebereikia grįžti į Žemę. Tikriausiai man reikia visam laikui likti Jailoje, apsigyventi Tūkstančio Pelkių pakraštyje ir spęsti žabangas rubininiams unguriams. Niekas geriau už mane nepažįsta Tūkstančio Pelkių, ir aš ten būčiau savo vietoj. Ten yra kas veikti medžiotojui, kuris niekad nešaudo…“

Jis sustojo. Jis visuomet čia sustodavo. Pailgoje stiklinėje dėžėje ant pilko smiltainio skeveldrų, išskėtęs tris poras šleivų kojų, stovėjo susiraukšlėjusio, neišvaizdaus pilko driežo iškamša. Nenusimanantiems lankytojams pilkas šešiakojis nekėlė jokių emocijų. Ne daugelis žinojo nepaprastą susiraukšlėjusio driežo istoriją. Bet Medžiotojas žinojo ir, čia sustojęs, visuomet jausdavo kažkokį prietaringą pasigėrėjimą galinga gyvybės jėga. Sis driežas buvo užmuštas už dešimt parseku nuo Saulės, jo kūnas buvo preparuotas, ir sausa iškamša dvejus metus išstovėjo tame pačiame stende. Ir vieną gražią dieną lankytojų akivaiz doje iš susiraukšlėjusios pilkos odos staiga pradėjo lįsti dešimtys mažų vikrių driežiukų. Teisybė, Žemės ore jie išsyk žuvo, sudegė nuo deguonies pertekliaus, bet kilo baisus triukšmas, ir zoologai ligi pat šių dienų nežino, kaip šitai galėjo atsitikti. Iš tiesų, gyvybė — vienintelis daiktas, kuriam verta nusilenkti…

Medžiotojas vaikščiojo po galerijas, eidamas iš paviljono paviljoną. Skaisti Afrikos saulė — gera, karšta Žemės saulė — pliskino į stikloplastu aplietus žvėris, gimusius kitų saulių sistemose, už šimtų milijardų kilometrų nuo čia. Beveik visi jie Medžiotojui buvo pažįstami, jis buvo juos matęs daug kartų, ir ne tik Muziejuje. Kartais jis sustodavo prie naujų eksponatų, skaitydavo negirdėtų gyviinų negirdėtus pavadinimus ir pažįstamus medžiotojų vardus. „Maltos špaga“, „Kanapėtasis dzo“, „Didysis czi-linis“, „Mažasis czi-linis“, „Kapucinas plėvėtasis“, „Juodoji baidyklė“, „Karalienė gulbė“… Simonas Kreiceris, Vladimiras Babkinas, Brunas Beljaras, Nikolas Drujo, Žanas Salje Jaunesnysis… Jis visus juos pažinojo ir dabar buvo iš visų jų pats vyriausias, nors ir ne pats dalingiausias. Tačiau jis džiaugėsi, sužinojęs, kad Salje Jaunesnysis pagaliau pagavo žvynuotąjį slaptažiaunį, kad Volodia Babkinas atgabeno į Zemę gyvą moliuską-glaiderį, o Brunas Beljaras vis dėlto nušovė Pandoroje baltaplėvį kumpanosį, kurio jau kelerius metus buvo tykojęs…

Taip jis atėjo į dešimtą paviljoną, kur buvo daug jo paties laimikių. Cia stoviniavo beveik prie kiekvieno stendo, daug ką prisimindamas. „Stai „Skraidantis kilimas“, kitaip tariant, „Krintantis lapas“. Tykojau jo keturias dienas. Tai buvo Ružene, kur taip retai lyja, kur kažkada seniai seniai žuvo puikus zoologas Liudvikas Portą. „Skraidantis kilimas“ labai greitai juda ir turi labai jautrią klausą. Jo negalima medžioti su mašina, jo reikia tykoti dieną ir naktį, ieškant vos įžiūrimų riebaluotų pėdsakų medžių lapijoje. Aš jį susekiau, ir nuo to laiko daugiau niekas negali jo susekti, ir savimeilis Salje ne kartą yra sakęs, kad tai buvo atsitiktinė sėkmė.“ Medžiotojas išdidžiai palietė lentelėje įrėžtas raides: „…Nušovė ir preparavo medžiotojas P. Gnedychas“. „Aš šoviau į jį keturis kartus ir nė karto neprašoviau pro šalį, bet jis tebebuvo gyvas, kai vartėsi žemėje, laužydamas žaliakamienių medžių šakeles. Tai buvo, kai dar tebešaudžiau…

O štai begalvė pabaisa iš sunkiavandenių Vladislavos pelkių. Beakė ir beformė. Kai buvo daroma iškamša, niekajs gerai nežinojo, kokią formą jai suteikti, ir galų gale prikimšo ją pagal labiausiai nusisekusią fotografiją. Aš ją vijau per pelkę į krantą, kur buvo iškastos kelios duobės, ir ji į vieną jų įkrito ir ilgai ten staugė, kapstydamasi juodoje pliurzoje, ir jai užmigdyti priceikė dviejų kibirų betanovokaino. Tai buvo visai neseniai, maždaug prieš dešimt metų, jau tada aš nebešaudžiau… Tai malonus susitikimas.“

Juo toliau Medžiotojas ėjo dešimto paviljono galerija, juo labiau lėtėjo jo žingsniai. Nes toliau eiti jam nesinorėjo. Nes jis negalėjo toliau eiti. Nes artėjo svarbiausias pasimatymas. Ir kas žingsnis jis vis stipriau jautė pažįstamą ilgesingą nerimą. O iš stiklinės dėžės jį jau stebėjo apvalios baltos akys.

Kaip visuomet, jis priėjo prie šio nedidelio stendo nuleidęs galvą ir pirmiausia perskaitė įrašą, kurį jau seniai buvo atmintinai išmokęį: „Krukso planetos gyvūnija, žvaigždės EH 92 sistema, grynanglio ciklas, monochordinių tipas, klasė, būrys, gentis, rūšis — keturrankis trigumburis. Atgabeno medžiotojas P. Gnedychas, preparavo daktaras A. Kostylinas.“ Paskui jis pakėlė akis.

Po stikliniu gaubtu ant nuožulnios poliruotos lentos gulėjo galva — vertikaliai gerokai suplota, plika ir juoda, su plokščiu ovaliniu snukiu. Snukio oda buvo lygi, kaip būgno; čia nebuvo nei nasrų, nei kaktos, nei nosies angų. Tebuvo tik akys. Apvalios, baltos, su mažais juodais vyzdžiais ir nepaprastai plačiu tarpuakiu. Dešinioji akis buvo truputį sužalota, ir negyvam žvilgsniui šitai teikė keistą išraišką. Linas — puikus taksidermistas: lygiai tokią išraišką turėjo keturrankis, kai Medžiotojas rūke pirmąkart prie jo pasilenkė. Seniai tai buvo…

Tai buvo prieš septyniolika metų. „Kodėl taip atsitiko? — pagalvojo Medžiotojas. — Juk aš neketinau ten medžioti. Kruksas pranešė, kad ten nėra gyvybės — tik bakterijos ir sausumos vėžiukai. Ir vis dėlto, kai Sandersas paprašė apžiūrėti apylinkes, paėmiau karabiną…

Viršum akmenų nuobirynų tvyrojo rūkas. Kilo maža raudona saulė — raudonas nykštukas EH 92, ir rūkas atrodė rausvas. Po minkštais visureigės mašinos vikšrais čiužėjo akmenys, iš rūko viena po kitos niro tamsios neaukštos uolos. Paskui ant vienos uolos keteros kažkas šmėstelėjo, ir Medžiotojas sustabdė mašiną. Iš tokio atstumo pamatyti gyvūną buvo sunku. Be to, trukdė rūkas ir sutemos. Tačiau Medžiotojas turėjo patyrusią akį. Žinoma, per uolos keterą ropštėsi kažkoks stambus stuburinis gyvūnas, ir Medžiotojas nudžiugo, kad vis dėlto buvo pasiėmęs karabiną. „Sugėdinsim Kruksą“, — linksmai pagalvojo jis. Pakėlė angos dangtį, atsargiai iškišo karabino vamzdį ir ėmė taikyti. Tą momentą, kai rūkas truputį praretėjo ir kuprotas gyvūno siluetas išryškėjo raudono dangaus fone, Medžiotojas iššovė. Toje vietoje, kur buvo gyvūnas, bematant tvykstelėjo akinantis violetinis blyksnys. Kažkas garsiai pokštelėjo, ir pasigirdo ilgas švarkščiantis garsas. Paskui ant uolos keteros pakilo ir susimaišė su rūku pilkų dūmų debesys.

Medžiotojas labai nustebo. Jis atsiminė, kad karabiną buvo užtaisęs anestezuojančia adata, iš kurios nieku būdu nebuvo galima tikėtis tokio sprogimo. Valandėlę pasvarstęs, jis išlindo iš mašinos ir leidosi ieškoti laimikio. Rado jį ten, kur ir tikėjosi rasti — prie uolos, ant akmenų nuobiryno. Ten iš tiesų buvo keturkojis arba keturrankis gyvūnas didumo sulig stambiu dogu. Jis buvo baisiai apsvilintas, sužalotas, ir Medžiotojas vėl nusistebėjo, kaip baisiai jį paveikė paprasta anestezuojanti adata. Kaip gyvūnas atrodė anksčiau, sunku buvo net įsivaizduoti. Palyginti sveika liko tik priekinė galvos dalis — lygia juoda oda aptemptas plokščias ovalas su baltomis užgesusiomis akimis.

Žemėje šį laimikį dorojo Kostylinas. Po savaitės jis pranešė Medžiotojui, kad laimikis labai sužalotas ir neturįs didesnės vertės — nebent galįs būti įrodymu, kad raudonųjų nykštukų sistemose egzistuoja aukštesniosios gyvūnų lūšys, — ir patarė Medžiotojui ateityje atsargiau elgtis su termitiniais patronais. „Galima pagalvoti, kad į jį šaudei iš išgąsčio, — tarė jis susierzinęs, — tarytum jis būtų tave puolęs.“ — „Bet aš gerai prisimenu, kad šoviau adata“, — gynėsi Medžiotojas. „O aš gerai matau, kad tu pataikei jam į stuburą termitine kulka“, — atsakė Linas. Medžiotojas patraukė pečiais ir nemėgino ginčytis. Žinoma, buvo įdomu sužinoti, kodėl įvyko toks sprogimas, bet šitai nebuvo labai svarbu.

„Taip, tuomet tai atrodė visai nesvarbu“, — pamanė Medžiotojas. Jis vis stovėjo ir žiūrėjo į plokščią keturrankio galvą. „Pasijuokiau iš Krukso, pasiginčijau su Linu ir viską užmiršau. O paskui apniko abejonės, o su abejonėmis — širdgėla.“

Kruksas surengė dvi dideles ekspedicijas. Savo planetoje jis išžvalgė milžiniškus plotus. Ir jis ten nerado nė vieno gyvūno, kuris būtų didesnis už vėžiuką sulig mažuoju pirštu. Užtat pietų pusrutulyje akmeniniame plato jis aptiko nežinia kieno nutūpimo aikštelę — apvalų, apie dvidešimt metrų skersmens aplydyto bazalto sklypą. Iš pradžių tuo radiniu buvo susidomėta, bet paskui paaiškėjo, kad kažkur šiame rajone prieš dvejus metus einamajam remontui buvo nusileidęs Sanderso žvaigždėlaivis, ir radinys buvo užmirštas. Jį užmiršo visi, išskyrus Medžiotoją. Ir kaip tik todėl, kad maždaug tuo laiku Medžiotoją buvo apnikusios abejonės.

Kartą Leningrado Astronautų Klube Medžiotojas išgirdo pasakojimą, kaip Krukso planetoje vos nesudegė bortinžinierius. Jis išlindo iš laivo su sugedusiu deguonies balionu. Balionas buvo prakiuręs, o Krukso planetos atmosfera prisotinta lengvųjų angliavandenilių, stipriai reaguojančių į laisvą deguonį. Laimė, kad buvo suspėta nuplėšti nuo vaikino degantį balioną, ir jis išsisuko iš bėdos tik truputį apdegęs. Medžiotojas klausėsi šio pasakojimo, o jam akyse vis stovėjo violetinis blyksnys viršum juodos uolos keteros.

Kai Krukso planetoje buvo aptikta nežinoma nutūpimo aikštelė, abejonė virto baisiu įsitikinimu. Medžiotojas leidosi pas Kostyliną. „Ką aš nušoviau?! — šaukė jis. — Kas lai buvo — žvėris ar žmogus? Linai, ką aš nušoviau?!“ Kostylinas klausėsi jo šūkaliojimo, o paskui išraudęs suriko: „Sėsk! Liaukis kvailiojęs, sena boba! Kaip drįsti man šitai sakyti? Manai, kad aš, Aleksandras Kostylinas, nesugebu atskirti, kur protaujanti būtybė, o kur žvėris?“ — „Bet nutūpimo aikštelė!..“ — „Tu pats tūpei ant tos plokštikalnės su Sandersu…“ — „Blyksnys!.. Aš jam pramušiau deguonies balioną!“ — „Nereikė jo angliavandenilių atmosferoje šaudyti termitiniais šoviniais.“ — „Gal ir taip, bet juk Kruksas ten neberado nė vieno keturrankio! Žinau, tai buvo svetimas astronautas!“ — „Boba! — šaukė Linas. — Isterikė! Juk Krukso planetoje, galimas daiktas, dar šimtą metų nebus surasta nė vieno keturrankio! Didžiulė planeta visa iškorijusi, lyg olandiškas sūris! Tau stačiai pasisekė, kvaily, o tu nesugebėjai pasinaudoti proga ir, užuot atvežęs gyvūną, atgabenai man apanglėjusius kaulus!“

Medžiotojas taip sugniaužė kumščius, kad trakštelėjo piršlai.

— Ne, Linai, aš tau atgabenau ne gyvūną, — sumurmėjo jis. — Aš vis dėlto tau atgabenau svetimą astronautą…

„Kiek kartų aušinai burną, seni Linai! Kiek kartų mane įtikinėjai! Kiek kartų man rodės, kad abejonės išsklaidytos, kad vėl galiu ramiai atsikvėpti ir nesijausti esąs žudikas… Kaip visi žmonės. Kaip vaikučiai, einantys „Marso slėptynių“… Bet protinga logika abejonių neišsklaidysi.“

Jis uždėjo rankas ant dėžės ir priglaudė veidą prie permatomo plastiko.

— Kas tu? — liūdnai paklausė jis.

Linas išvydo jį iš tolo. Kaip visuomet, matant šį drąsų, kažkada buvusį linksmą žmogų, taip baisiai prislėgtą sąžinės, jam buvo nepakeliamai skaudu. Bet jis dėjosi, jog viskas klostosi puikiai, kaip kad puiki yra saulėta Keiptauno saulė. Garsiai taukšėdamas kulnais, jis priėjo prie Medžiotojo, sudavė jam delnu per nugarą ir žvaliai šūktelėjo:

— Pasimatymas baigtas! Žvėriškai noriu valgyti, Poli! Dabar eisim pas mane ir puikiai papietausim! Tavo garbei Marta šiandien išvirė tikros oksenšvancenzupės! Eiva, Medžiotojau, sriuba mūsų laukia!

— Eiva, — tyliai tarė Medžiotojas.

— Jau skambinau namo. Visi trokšta tave matyti ir klausytis tavo pasakojimų.

Medžiotojas linktelėjo ir lėtai žengė į duris. Linas pažvelgė į pakumpusią jo nugarą ir atsisuko į stendą. Jo akys susidūrė su baltomis negyvomis akimis už permatomos sienelės. „Pasikalbėjot?“ — paklausė Linas. „Taip“. — „Tu jam nieko nepasakei?“ — „Ne.“ Linas žvilgtelėjo į aiškinamąją lentelę. „…keturrankis trigumburis. Atgabeno medžiotojas P. Gnedychas, preparavo daktaras A. Kostylinas“. Jis vėl dirstelėjo į Medžiotoją ir po žodžio „trigumburis“ mažuoju pirštu paskubomis slapčia prirašė: „sapiens“. Žinoma, ant lentelės neliko nė vieno brūkšnio, bet Linas skubiai perbraukė per ją delnu.

Daktarui Aleksandrui Kostylinui taip pat buvo sunku. Jis tikrai žinojo, iš pat pradžių žinojo…

KOKIE JŪS BŪSITE

Vandenynas buvoi kaip veidrodis. Vanduo prie kranto toks ramus, kad tamsūs vandenžolių pluoštai, kurie paprastai siūbuodavo, dabar styrojo dugne it sustingę.

Kondratjevas įplaukė įlankon, pastatė povandeninį laivą prie pat kranto ir tarė:

— Atplaukėm.

Keleiviai sujudo.

— Kur mano kino aparatas? — paklausė Slavinas.

— Aš ant jo guliu, — visai tyliai pasakė Gorbovskis. — Man labai nepatogu. Galima, aš išlipsiu?

Kondratjevas atidarė angą, ir visi išvydo giedrą mėlyną padangę. Gorbovskis išlipo pirmas. Jis paėjėjo per akmenis kelis žingsnius, sustojo ir bato galu pabaksnojo sausas sanašas.

— Kaip čia gera! — šūktelėjo jis. — Kaip minkšta! Galima, aš atsigulsiu?

— Galima, — atsakė Slavinas. Jis taip pat išsiropštė iš angos ir saldžiai pasirąžė.

Gorbovskis tučtuojau atsigulė.

Kondratjevas išmetė inkarą.

— Aš, — tarė jis, — gulėti ant sąnašų nepatariu. Ten visuomet knibždėte knibžda smėlio blusų.

Slavinas, nežmoniškai išsižergęs, spragsėjo kino aparatu.

— Pozuok, — griežtai tarė jis.

Kondratjevas pozavo.

— Gerai, — klaupdamasis šūktelėjo Slavinas.

— Ne viską supratau apie blusas, — prabilo Gorbovskis. — Sergejau Ivanovičiau, ar jos šokinėja? Gali įkąsti?

— Gali ir įkąsti, — atsakė Kondratjevas. — Bet nekibk prie manęs, Jevgenijau! Rink sąnašas ir kurk laužą.

Jis įlindo pro angą ir pasiėmė kibirą. Slavinas atsitūpė ir šlykštėdamasis ėmė dviem pirštais kapstyti sąnašas, rinkdamas stambesnius šakalius. Gorbovskis atidžiai stebėjo jo manipuliacijas.

— Ir vis dėlto, Sergejau Ivanovičiau, aš ne viską supratau apie blusas.

— Jos pragraužia odą, — paaiškino Kondratjevas, skalaudamas kibirą techniniu spiritu. — Ir ten dauginasi.

— Taip, — tarė Gorbovskis ir apsivertė ant nugaros. — Kaip baisu.

Kondratjevas, iš laivo atsargų pripylęs kibirą gėlo vandens, nušoko ant kranto. Netardamas nė žodžio, jis mikliai pririnko sąnašų, įkūrė laužą, pakabino viršum jo kibirą ir iš gilių savo kišenių išsitraukė valą, kabliuką ir dėžutę jauko. Slavinas priėjo, nešinas šakaliais.

— Prižiūrėk laužą, — paliepė Kondratjevas. — Aš prižvejosiu ešeriukų. Neužtruksiu.

Šokinėdamas nuo akmens ant akmens, jis nusigavo iki didelės apsamanojusios uolos, kuri stūksojo apie dvidešimt žingsnių nuo kranto. Ant jos užsikoręs, jis truputį pasikųitė ir sustingo. Rytas buvo ramus, horizonte patekėjusi saulė tvieskė tiesiai į įlanką ir žlibino akis. Slavinas turkiškai atsisėdo prie laužo ir ėmė jį kurstyti.

— Žmogus — nuostabi būtybė, — staiga prabilo Gorbovskis. — Tik pastudijuokite pastarojo šimto amžių jo istoriją. Kaip labai išsivystė, pavyzdžiui, gamybinis sektorius. Kaip išsiplėtė tiriamosios veiklos sritys. Ir kasmet randasi vis naujų sričių, naujų profesijų. Stai neseniai susipažinau su viena drauge. Ji moko vaikučius vaikščioti. Labai didelė specialistė. Ir ji man papasakojo, kad šio darbo teorija esanti labai sudėtinga…

— Kokia jos pavardė? — tingiai paklausė Slavinas.

— Jos pavardė… Ji Jelena Ivaijovna. O pavardės nežinau. Bet man ne tai rūpi. Noriu pasakyti, kad štai mokslai ir gamybos būdai tolydžio vystosi, o pramogos, poilsio būdai lieka tie patys, kaip senovės Romoje. Jeigu man pakyrės būti astronautu, aš galiu tapti biologu, statybininku, agronomu… ir dar kuo nors. O štai jei man, pavyzdžiui, pakyrės gulėti, ką tuomet daryti? Žiūrėti kino filmus, skaityti, klausytis muzikos ar dar pasižiūrėti, kaip kiti bėgioja. Stadionuose. Ir viskas! Ir visuomet taip buvo — reginiai ir žaidimai. Trumpiau tariant, visos mūsų pramogos galiausiai yra ne kas kita, kaip kelių jutimo organų patenkinimas. Netgi, įsidėmėkite, ne visų. Stai, pavyzdžiui, niekas dar nesugalvojo, kaip pramogauti, teikiant malonumo lytėjimo ir uoslės organams.

— Dar to betrūko, — atšovė Slavinas. — Masiniai regėjimai ir masiniai lytėjimai. Ir masiniai uostymai.

Gorbovskis tyliai sukikeno.

— Būtent taip, — tarė jis. — Uostymo spektakliai. O juk bus, Jevgenijau Markavičiau! Tikrių tikriausiai kada nors bus!

— Sitai visai dėsninga, Leonidai Andrejevičiau. Matyt, jau tokie yra gamtos dėsniai, kad žmogus trokšta ne tiek suvokti, kiek šį suvokimą perdirbti, trokšta patenkinti ne tiek elementarius jutimo organus, kiek pagrindinį savo suvokimo organą — smegenis.

Slavinas ištraukė iš sąnašų dar keletą šakalių ir įmetė į laužą.

— Tėvas man pasakojo, kad jo laikais kai kas pranašavo, jog materialinių vertybių gausumo sąlygomis žmonija išsigimsianti. Viską darysiančios mašinos, nebereikėsią užsidirbti duonos ir sviesto, ir žmonės dykaduoniausią. Girdi, žmoniją apsėsią tranai. Bet juk dirbti kur kas įdomiau, negu ilsėtis. Tranu būti netgi nuobodu.

— Pažinojau vieną traną, — rimtai pasakė Gorbovskis. — Tačiau jo labai nemėgo merginos, ir jis pasimirė pagal natūralios atrankos dėsnį. Ir vis dėlto aš manau, kad pramogų istorija dar nebaigta. Turiu galvoj pramogas senovine šio žodžio prasme. Ir kokie nors uostymo spektakliai — būtinai bus. Aš gerai šitai įsivaizduoju…

— Sėdi keturiasdešimt tūkstančių mėgėjų, — prabilo Slavinas, — ir visi kaip vienas uosto. Simfonija „Rožės tomatų padaže“. Ir kritikai — didžianosiai — rašys: „Trečiojoje dalyje į švelnų dviejų rožės žiedo lapelių kvapą įspūdingu disonansu įsiveržia mažorinis šviežio svogūno skambesys…

Kai Kondratjevas grįžo su virtine žuvų, astronautas ir rašytojas linksmai žvengė prie gęstančio laužo.

— Kas jus taip prajuokino? — susidomėjo Kondratjevas.

— Džiaugiamės gyvenimu, — atsakė Slavinas. — Būtų ne pro šalį, jei ir tu papuoštum gyvenimą linksma išdaiga.

— Galiu, — tarė Kondratjevas. — Tuojau išdarysiu žuvį, o tu surinksi žarnas ir užkasi jas antai po anuo akmeniu. Aš visuomet ten pakasu.

— Simfonija „Antkapio akmuo“, — tarė Gorbovskis. — Pirmoji dalis — allegro non troppo.

Slavino veidas ištįso, jis nutilo ir sužiuro į lemtingąjį akmenį. Kondratjevas paėmė plekšnę, trinktelėjo ją į akmenį ir išsiėmė peilį. Gorbovskis susižavėjęs stebėjo kiekvieną jo judesį. Kondratjevas vienu smūgiu nukirto plekšnei galvą, mitriai pakišo po oda delną ir akimirksniu nerte išnėrė žuvį. Odą ir iškritusius vidurius jis numetė Slavinui.

— Leonidai Andrėj e vičiau, — tarė jis. — Būkite malonus, atneškite druskos.

Gorbovskis, netaręs nė žodžio, atsistojo ir nuėjo į povandeninį laivą. Kondratjevas greitai sudorojo plekšnę ir kibo i ešerius. Prie Slavino kojų augo žuvų vidurių krūva.

— O kur druska? — šūktelėjo Gorbovskis pro angą.

— Maisto dėžėj, — atsiliepė Kondratjevas. — Dešinėje.

— Ar jis nepradės plaukti? — baikščiai paklausė Gorbovskis.

— Kas — jis?

— Laivas. Cia, dešinėje, — valdymo pultas.

— Į dešinę nuo pulto — dėžė, — tarė Kondratjevas.

Buvo girdėti, kaip Gorbovskis tvarsosi kabinoje.

— Radau, — džiaugsmingai pranešė jis. — Visą nešti? Cia apie penkis kilogramus…

Kondratjevas pakėlė galvą.

— Kaip tai penki? Ten turi būti mažas pakelis.

Netrukus Gorbovskis pranešė:

— Taip, iš tiesų. Tuojau nešu.

Jis išlindo pro angą, laikydamas ištiestoje rankoje pakelį druskos. Jo rankos buvo miltuotos. Padėjęs pakelį šalia Kondratjevo ir sudejavęs: „O, pasaulinė entropija!..“ — jis buvo vėl beguląs, bet Kondratjevas tarė:

— O dabar, Leonidai Andrejevičiau, atneškite lauro lapų

— O kam jų? — didžiai nustebęs, paklausė Gorbovskis. — Nejaugi trys suaugę, nebe jauni žmonės, trys seniai negal apsieiti be lauro lapų? Būdami tokie patyrę, tokie ištver mingi…

— Tai jau ne, — atsakė Kondratjevas. — Aš jums žadė jau, Leonidai Andrejevičiau, kad jūs šiandien gerai pailsę sit, tai ir pailsėsit. O dabar marš lauro lapų…

Gorbovskis atnešė lauro lapų, paskui pipirų ir šaknelių o dar vėliau — skyrium — duonos. Reikšdamas protestą kartu su duona jis atitempė sunkų deguonies balioną ir kandžiai pasakė:

— Kartu atnešiau štai ką. Dėl visa ko, gal prireiks…

— Neprireiks, — tarė Kondratjevas. — Labai ačiū. Neškit atgal.

Gorbovskis keikdamasis nutempė balioną atgal. Grįžęs jis nebemėgino gultis, stovėjo šalia Kondratjevo ir žiūrėjo, kaip tas verda žuvienę. Niūrus Europos Informacijos Centro korespondentas dviem šakaliais nešiojo žuvų vidurius prie antkapio akmens.

Žuvienė kunkuliavo. Ji trenkė svaiginančiu aromatu, susimaišiusiu su dūmais. Kondratjevas paėmė šaukštą, paragavo ir susimąstė.

— Na, kaip? — paklausė Gorbovskis.

— Dar trupučiuką druskos, — atsakė Kondratjevas. — Ir gal kiek pipirų. Ar ne?

— Gal, — tarė Gorbovskis ir nurijo seilę.

— Taip, — tvirtai pasakė Kondratjevas. — Druskos ir pipirų.

Slavinas baigė nešioti žuvų vidurius, užvertė ant jų akmenį ir nuėjo plautis rankų. Vanduo buvo šiltas ir skaidrus. Buvo matyti, kaip tarp vandenžolių šmižinėja mažos pilkai žalios žuvytės. Slavinas atsisėdo ant akmens ir užsižiūrėjo. Anapus įlankos it blizganti siena rymojo vandenynas. Viršum horizonto nejudėdamos stūksojo kaimyninės salos mėlynos viršūnės. Viskas mėlynavo, blizgėjo ir nejudėjo, tik tarp akmenų įlankoje plaukiojo dideli juodai balti paukščiai. Nuo vandens sklido šviežias sūrokas kvapas.

— Puiki planeta Žemė, — tyliai tarė jis.

— Išvirė! — paskelbė Kondratjevas. — Sėskitės valgyti žuvienės. Leonidai Andrėj e vičiau, būkite geras, atneškite lėkštes.

— Gerai, — tarė Gorbovskis. — Jei taip, kartu atnešiu ir šaukštus.

Jie susėdo aplink garuojantį kibirą, ir Kondratjevas visiems įpylė žuvienės. Pradžioje visi valgė tylėdami. Paskui Gorbovskis prabilo:

— Be galo mėgstu žuvienę. Ir taip retai jos gaunu.

— Žuvienės dar yra pusė kibiro, — pasakė Kondratjevas.

— Ak, Sergejau Ivanovičiau! — atsiduso Gorbovskis. — Dvejiem metam neprisi valgy si.

— Tagoroje žuvienės negausi, — pasakė Kondratjevas.

Gorbovskis vėl atsiduso.

— Gal ir negausiu. Nors Tagora — tai, žinoma, ne Pandora. Nepametu vilties, kad žuvienės ten pasrėbsim. Jei tik Komisija leis žuvauti.

— O kodėl gali neleisti?

— Komisijoje — pikti ir žiaurūs žmonės. Pavyzdžiui, Genadijus Komovas. Jis man tikriausiai uždraus netgi gulėti. Jis pareikalaus, kad visi mano veiksmai atitiktų tos planetos aborigenų interesus. O iš kur aš žinau, kokie jų interesai?

— Jūs, Leonidai Andrejevičiau, — fantastiškas bambeklis, — tarė Slavinas. — Jūsų dalyvavimas Kontaktų Komisijoje — baisi klaida. Įsivaizduoji, Sergejau, kaip Leonidas Andrejevičius, nuo kojų ligi galvos nubertas antropocentrizmo apgamais, atstovautų žmonijai, susidūręs su kito pasaulio civilizacijomis.

— O kodėl gi ne? — išmaningai paklausė Kondratjevas. — Leonidą Andrėj e vicių aš labai gerbiu.

— Ir aš jį gerbiu, — įsiterpė Gorbovskis.

— Aš taip pat jį gerbiu, — tarė Slavinas. — Bet man nepatinka pirmasis klausimas, kurį jis ketina užduoti tagoriečiams.

— Koks klausimas? — nustebo Kondratjevas.

— Pats pirmasis: „Galima, aš prigulsiu?“

Kondratjevas prunkštelėjo į žuvienės šaukštą, o Gorbovskis metė į Slaviną priekaištingą žvilgsnį.

— Ak, Jevgenijau Markovičiau, — tarė jis. — Ar galima šitaip juokauti? Stai jūs juokiatės, o man baisu, nes pirmas kontaktas su naujai atrasta civilizacija — istorinis įvykis, ir mažiausias neapdairumas čia gali pakenkti mūsų palikuonims. O palikuonys, turiu jums pasakyti, labai jumis pasitiki.

Kondratjevas liovėsi valgęs ir pažvelgė į jį.

— Ne, ne, — skubiai tarė Gorbovskis. — Už visus palikuonis laiduoti, žinoma, negaliu, bet štai Piotras Petrovičius visai aiškiai pasakė, kad jis mumis pasitiki.

— Ir kieno gi jis palikuonis, tas Piotras Petrovičius? — paklausė Kondratjevas.

— Visai tiksliai pasakyti negaliu. Tačiau, aišku, kad jis tiesioginis kažkokio Piotro palikuonis. Mes, žinote, su juo apie tai nesam išsikalbėję… Jei norit, papasakosiu, apie ką su juo esam kalbėję?

— Hm, — tarė Kondratjevas. — O kas plaus indus?

— Ne, aš taip nesutinku. Dabar arba niekad. Pavalgius reikia pagulėti.

— Teisybė! — sušuko Slavinas ir nuvirto ant šono. — Pasakokit, Leonidai Andrejevičiau.

Ir Gorbovskis ėmė pasakoti.

— Skridome „Tarieliu“ į EN 6 — reisas buvo lengvas ir neįdomus, — vežėm Persį Diksoną ir septyniasdešimt tonų skanaus maisto tenykščiams astronomams. Ir staiga sprogo mūsų sodrintuvas. Nežinia, kodėl sprogo, — tokių dalykų pasitaiko netgi dabar. Pakibom erdvėje už dviejų parseku nuo artimiausios bazės ir pamažu ėmėm ruoštis į kitą pasaulį, nes be plazmos sodrintuvo apie nieką kitą negali būti nė kalbos. Mūsų padėtyje, kaip ir bet kurioje kitoje, buvo dvi išeitys: tuojau pat atidaryti angas arba iš pradžių suvalgyti septyniasdešimt tonų astronomų maisto ir paskui vis tiek angas atidaryti. Mudu su Valkenšteinu atėjom į kajutkompaniją pas Persį Diksoną ir ėmėm galvoti, kaip čia pasielgus. Lengviausia buvo Persiui Diksonui — jis buvo susitrenkęs galvą ir dar nieko nesuvokė. Mudu su Valkenšteinu labai greitai priėjom išvadą, kad skubėti nėra kur. Tai buvo pats didžiausias iš uždavinių, kuriuos kada nors mudu buvom užsibrėžę: dviese sunaikinti septyniasdešimt tonų maisto. Diksonas jokios vilties neteikė. Šiaip ar taip, buvo galima pratempti trisdešimt metų, o jau paskui atidaryti angas. Mūsų vandens ir deguonies regeneracijos sistemos veikė kuo puikiausiai, mes skriejom 250 tūkstančių kilometrų per sekundę greičiu, ir mums, galimas daiktas, dar buvo lemta pamatyti ne tik Aną Pasaulį, bet ir įvairius kitus nepažįstamus pasaulius.

Norėčiau, kad jūs gerai įsivaizduotumėt situaciją: ligi artimiausios gyvenvietės — du parsekai, aplink — beviltiška tuštuma, laive — du gyvi ir vienas pusiau miręs žmogus… Įsidėmėkit, lygiai trys žmonės. Sakau jums visai rimtai. kaip to laivo vadas. Ir štai atsiveria durys, ir į kajutkompaniją įeina ketvirtas. Iš pradžių netgi nenustebom. Valkenšteinas nedraugiškai paklausė: „Ko jums reikia?“ Ir staiga mudu viską suvokėm, pašokom ir įsmeigėm į jį akis. O jis įsmeigė akis į mus. Visai paprastas žmogus, kaip mane gyvą matot. Vidutinio ūgio, liesas, malonaus veido, ne toks barzdyla, kaip, pavyzdžiui, mūsų Diksonas. Tik akys ypatingos, tarsi vaikų gydytojo. Ir dar — jis buvo apsirengęs kaip astronautas reise, tik striukė buvo užsegta iš dešinės į kairę. Šitaip drabužius segasi moterys ir dar, kaip yra sakoma, velnias. Sitai mane labiausiai nustebino. O kol mes vienas kitą apžiūrinėjonj, aš mirktelėjau ir žiūriu — jo striukė užsegta jau normaliai. Aš net aiktelėjau.

„Sveiki, — prabilo nepažįstamasis. — Esu Piotras Petrovičius. Kuo jūs vardu — jau žinau, todėl negaiškim. Pažiūrėsim, kas atsitiko daktarui Persiui Diksonui.“ Jis gan atsainiai pastūmė į šalį Valkenšteiną ir atsisėdo prie Diksono. „Atleiskite, — sakau aš, — jūs gydytojas?“ — „Taip, — sako jis. — Truputį.“ Ir plėšia nuo Diksono galvos tvarstį. Šitaip, žinote, juokaudamas ir žaisdamas, kaip kad vaikas plėšia popierėlį nuo saldainio. Man per visą kūną nuėjo šiurpulys. Žiūriu į Valkenšteiną — Markas stovi išblyškęs ir tik žiopčioja. Tuo tarpu Piotras Petrovičius. nuėmė tvarstį ir atidengė žaizdą. Žaizda, reikia pasakyti, buvo baisi, bet Piotras Petro vičius nesutriko. Jis išskėtė pirštus ir, ėmė Diksonui masažuoti kaukolę. Ir galit įsivaizduoti, žaizda užsitraukė! Mūsų akivaizdoje. Neliko nė žymės. Diksonas ajįsivertė ant dešiniojo šono ir lyg niekur nieko užknarkė.

„Stai kaip, — sako Piotras Petrovičius. — Dabar tegu išsimiega. O mes tuo tarpu eime pažiūrėti, kas dedasi jūsų mašinų skyriuje“. Ir nuvedė mus į mašinų skyrių. Mes nusekėm paskui jį kaip avys, skirdamiesi nuo jų nebent tuo, kad net nebliovėm. Įsivaizduojat, stačiai buvom užkandę žadą. Tokiam susitikimui nebuvom pasiruošę. Piotras Petrovičius atidaro angą į reaktorių ir lenda tiesiai į sodrinimo kamerą. Valkenšteinas tik aiktelėjo, o aš surikau: „Atsargiai! Radiacija!“ Jis susimąstęs pažvelgė į mus, paskui tarė: „Ak, taip, tikrai. Eikite, sako, Leonidai Andrejevičiau ir Markai Jefremovičiau, tiesiai į kabiną, aš tuojau grįšiu.“ Ir, įlindęs vidun, užsidarė angą. Mudu su Marku nuėjom į kabiną ir ėmėm kits kitą žnaibyti. Znaibėmės tylėdami, žvėriškai, įnirtingai. Tačiau nei aš, nei jis nenubudom. O maždaug po dviejų minučių įsijungia visi indikatoriai, ir sodrintuvo pultas ima rodyti pirmojo laipsnio parengtį. Tuomet Markas liovėsi žnaibęsis ir tyliai prabilo: „Leonidai Andrejevičiau, ar prisimenat, kaip reikia peržegnoti nelabąją dvasią?“ Vos jis tai ištarė, įėjo Piotras Petrovičius. „Ak, — sako jis, — koks jūsų žvaigždėtai vis, Leonidai Andrejevičiau. Tikras grabas. Lenkiuosi jūsų drąsai, draugai.“ Paskui jis pakvietė mus atsisėsti ir pasisiūlė atsakyti į mūsų klausimus.

Ėmiau įtemptai galvoti, kokį čia jam uždavus protingesnį klausimą, o Markas, perdėm praktiškas žmogus, paklausė: „Kur mes dabar esam?“ Piotras Petrovičius liūdnai nusišypsojo, ir tą pačią akimirką kabinos sienos pasidarė permatomos. „Stai, — sako Piotras Petrovičius ir rodo mažyliu pirštu. — Antai ten mūsų Zemė. Keturi su puse parseko. O ten — EH 6, kaip kad jūs vadinate. Pakeiskite kursą šešiomis dešimtosiomis sekundės ir skriskite tiesiai į deritrinitaciją. O gal jus išsyk, — sako, — pavėžėti į EH 6?“ Savimeilis Markas atsakė: „Ačiū, nesirūpinkit, dabar mes ir patys…“ Jis tiesiai griebė jautį už ragų ir ėmė orientuoti laivą. O aš tuo tarpu vis ieškojau klausimo, ir visą laiką man į galvą lindo kažkoks „oras antžvaigždinėse sferose“. Piotras Petrovičius nusijuokė ir pasakė: „Na, gerai, jūs dabar per daug susijaudinę, kad galėtumėt klausinėti. O man jau laikas. Manęs laukia kaip tik tose antžvaigždinėse sferose. Geriau jau aš pats jums viską paaiškinsiu.

Aš, — sako, — esu tolimas jūsų palikuonis. Mes, palikuonys, kartais labai mėgstam jus, protėvius, aplankyti. Pažiūrėti, kaip jums sekasi, ir parodyti jums, kokie jūs būsite. Protėvius visuomet domina tai, kokie jie bus, o palikuonis — kaip jie tokie tapo. Teisybė, atvirai sakant, rengti tokias ekskursijas mūsuose nėra skatinama. Su jumis, protėviais, reikia būti labai atsargiems. Galima pridaryti tokių dalykų, kad visa istorija apsiverstų aukštyn kojomis. O su silaikyti, neįsikišus į jūsų reikalus, kartais labai sunku. Taip įsikišti, kaip, pavyzdžiui, dabar įsikišau aš, — šitai dar galima. Arba štai mano bičiulis. Prie Kursko pateko į mūšį — stojo kautis su atakuojančiais tankais. Pats žuvo ir kvailysčių pridarė — baisu ir pagalvoti. Teisybė, su tankais kovėsi ne jis vienas, ir viskas praėjo nepastebimai. O štai kitas mano draugas — tas vis veržėsi sunaikinti Čingizo kariuomenės. Vos sulaikėm. Stai, teisybę sakant, ir viskas. O dabar aš eisiu, manimi tikriausiai jau susirūpino.“

Ir štai tą akimirką aš surikau: „Palaukit, vienas klausimas! Vadinasi, jūs dabar jau viską galit?“ Jis atlaidžiai pažvelgė į mane ir sako: „Ką jūs, Leonidai Andrejevičiau. Mes, žinoma, šį tą galim, bet, apskritai imant, darbo užteks dar milijonams amžių. Stai, — sako, — andai pas mus atsitiktinai sugedo vienas vaikas. Mes jį auklėjom, auklėjom, o paskui palikom be priežiūros. Skėstelė jom rankomis ir pasiuntėm jį gesinti galaktikų — girdi, kaimyninėje metasistemoje esą apie dešimtį atliekamų. O jūs, draugai, teisingame kelyje. Jūs, — sako, — mums patinkat. Mes, girdi, jumis tikim. Jūs tik atsiminkite: jeigu būsit tokie, kokie ketinate būti, tai ir mes būsim tokie, kokie esam. Vadinasi, tokie, kokie jūs būsite.“ Jis numojo ranka ir nuėjo. Stai ir visa pasaka.

Gorbovskis pasikėlė ant alkūnių ir apžvelgė klausytojus. Kondratjevas, saulėje apšilęs, snaudė. Slavinas gulėjo ant nugaros, įsmeigęs žvilgsnį į padangę.

— „Ateities labui mes keliamės iš miego, — lėtai pacitavo jis. — Ateities labui atnaujinam apdangalus. Ateities labui veržiasi mūsų mintys. Ateities labui kaupiame jėgas… Mes išgirsim ugnies stichijos žingsnius, bet jau būsim pasiruošę valdyti liepsnos bangas.“

Gorbovskis išklausė ir tarė:

— Cia iš esmės. O kokia forma?

— Pradžia sėkminga, — profesionaliai atsakė Slavinas. — O štai pabaigoje mes ištižom. Nejaugi buvo sunku sugalvoti ką nors daugiau, kaip tą sugadintą jūsų vaiką?

— Sunku, — prisipažino Gorbovskis.

Slavinas apsivertė ant pilvo.

— žinot, Leonidai Andrejevičiau, — tarė jis, — mano vaizduotę visuomet jaudino Lenino idėja, kad žmonija vystosi spirališkai. Nuo pirmykščio vargetų komunizmo per badą, kraują, karus, per beprotiškas neteisybes — į nesuskaičiuojamų dvasinių ir materialinių vertybių komunizmą. Labai įtariu, kad jums šitai tėra teorija, o juk aš aptikau tą laiką, kai spiralės vija dar nebuvo užsibaigusi. Nors tik kine, bet aš dar mačiau, kaip raketomis padegami kaimai, kaip žmonės dega napalme… Ar žinot, kas yra napalmas? Arba kas yra kyšininkas? Suprantate, nuo komunizmo žmogus pradėjo ir į komunizmą jis grįžo, ir su šiuo grįžimu prasideda nauja spiralės vija, jau visai fantastiška vija…

Kondratjevas staiga atsimerkė, pasirąžė ir atsisėdo.

— Filosofai, — tarė jis. — Aristoteliai. Verčiau greitai suplaukim indus, išsimaudykim, ir aš jums parodysiu Aukso olą. Tokios jūs dar nematėte, senukai.

Maskva — Leningradas,

1960–1966 m.

TURINYS

Autorių žodis 5

Pirmas skyrius, BEVEIK TOKIE PATYS

Naktis Marse 7

Beveik tokie patys 22

Antras skyrius. SUGRĮŽIMAS

Nusenėlis 44

Susimokėliai 50

Kronika 75

Dvejetas iš „Taimyro“ 76

Savaeigiai keliai 84

Stebuklingasis stalas v 99

Sugrįžimas 113

Trečias skyrius. GERAI SUTVARKYTA PLANETA

Nerimas 126

Desantininkai 147

Gelmių žvalgyba 171

Užpakalinės kojos mįslė 189

Žvakės prie pulto 210

Gamtos mokslas dvasių pasaulyje 231

Apie klajojančius ir keliaujančius 243

Gerai sutvarkyta planeta 254

Ketvirtas skyrius. KOKIE JŪS BŪSITE

Pralaimėjimas 280

Pasimatymas 298

Kokie jūs būsite 308

1

Es Ve — stereovizoriiis; televizorius su stereoekranu.

2

DP — Dispečerinis punktas.

3

Kostyl (rus.) — ramentas.

Content

Strugackis Arkadijus, et al Vidurdienis, XXII amzius

Arkadijus Struackis, Borisas Strugackis Vidurdienis, XXII amžius

AUTORIŲ ŽODIS

PIRMAS SKYRIUS BEVEIK TOKIE PATYS

NAKTIS MARSE

BEVEIK TOKIE PATYS

ANTRAS SKYRIUS SUGRIŽIMAS

NUSENĖLIS

SUSIMOKĖLIAI

KRONIKA

DVEJETAS IŠ „TAIMYRO“

SAVAEIGIAI KELIAI

STEBUKLINGASIS STALAS

SUGRĮŽIMAS

TREČIAS SKYRIUS GERAI SUTVARKYTA PLANETA

NERIMAS

DESANTININKAI

GELMIŲ ZVALGYBA

UŽPAKALINĖS KOJOS MĮSLĖ

ŽVAKĖS PRIE PULTO

GAMTOS MOKSLAS DVASIŲ PASAULYJE

GERAI SUTVARKYTA PLANETA

KETVIRTAS SKYRIUS KOKIE JŪS BŪSITE

PRALAIMĖJIMAS

PASIMATYMAS

KOKIE JŪS BŪSITE

TURINYS

1